CELEX: 32004D0322
Language: el
Date: 2003-09-02 00:00:00
Title: 2004/322/ΕΚ: Απόφαση της Επιτροπής, της 2ας Σεπτεμβρίου 2003, με την οποία μια συγκέντρωση κηρύσσεται συμβιβάσιμη με την κοινή αγορά και τη λειτουργία της συμφωνίας για τον ΕΟΧ (Υπόθεση COMP/M.3083 — GE/Instrumentarium) [κοινοποιηθείσα υπό τον αριθμό E(2003) 3156] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32004D0322

2004/322/ΕΚ: Απόφαση της Επιτροπής, της 2ας Σεπτεμβρίου 2003, με την οποία μια συγκέντρωση κηρύσσεται συμβιβάσιμη με την κοινή αγορά και τη λειτουργία της συμφωνίας για τον ΕΟΧ (Υπόθεση COMP/M.3083 — GE/Instrumentarium) [κοινοποιηθείσα υπό τον αριθμό E(2003) 3156] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 109 της 16/04/2004 σ. 0001 - 0063

Απόφαση της Επιτροπήςτης 2ας Σεπτεμβρίου 2003με την οποία μια συγκέντρωση κηρύσσεται συμβιβάσιμη με την κοινή αγορά και τη λειτουργία της συμφωνίας για τον ΕΟΧ(Υπόθεση COMP/M.3083 - GE/Instrumentarium)[κοινοποιηθείσα υπό τον αριθμό E(2003) 3156](Το κείμενο στην αγγλική γλώσσα είναι το μόνο αυθεντικό)(Κείμενο που παρουσιάζει ενδιαφέρον για τον ΕΟΧ)(2004/322/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία για τον Ευρωπαϊκό Οικονομικό Χώρο και ιδίως το άρθρο 57,τον κανονισμό (ΕΟΚ) αριθ. 4064/89 του Συμβουλίου της 21ης Δεκεμβρίου 1989 για τον έλεγχο των συγκεντρώσεων μεταξύ επιχειρήσεων(1), όπως τροποποιήθηκε τελευταία από τον κανονισμό (ΕΚ) αριθ. 1310/97(2), και ιδίως το άρθρο 8 παράγραφος 2,την απόφαση της Επιτροπής με ημερομηνία 3 Απριλίου 2003 για την κίνηση της διαδικασίας στην παρούσα υπόθεση,τη γνώμη της συμβουλευτικής επιτροπής για τον έλεγχο των συγκεντρώσεων(3),την τελική έκθεση του συμβούλου ακροάσεων στην παρούσα υπόθεση(4),Εκτιμώντας τα ακόλουθα:(1) Στις 28 Φεβρουαρίου 2003, κοινοποιήθηκε στην Επιτροπή σύμφωνα με το άρθρο 4 του κανονισμού (ΕΟΚ) αριθ. 4064/89 ("κανονισμός περί συγκεντρώσεων") σχεδιαζόμενη συγκέντρωση, δια της οποίας η εταιρεία των ΗΠΑ General Electric Company (στο εξής "GE") προτίθεται να αποκτήσει τον αποκλειστικό έλεγχο ολόκληρης της φινλανδικής εταιρείας Instrumentarium OYJ (στο εξής: "Instrumentarium"), μέσω δημόσιας προσφοράς εξαγοράς που ανακοινώθηκε στις 18 Δεκεμβρίου 2002.(2) Μετά την εξέταση της κοινοποίησης, στις 3 Απριλίου 2003 η Επιτροπή συμπέρανε ότι η κοινοποιηθείσα πράξη εμπίπτει στο πεδίο εφαρμογής του κανονισμού περί συγκεντρώσεων και εγείρει σοβαρές αμφιβολίες ως προς το συμβιβάσιμό της με την κοινή αγορά και τη συμφωνία για τον ΕΟΧ. Ως εκ τούτου, η Επιτροπή κίνησε τη διαδικασία, σύμφωνα με το άρθρο 6 παράγραφος 1 στοιχείο γ) του κανονισμού περί συγκεντρώσεων.(3) Στις 28 Απριλίου 2003, η Επιτροπή εξέδωσε απόφαση δυνάμει του άρθρου 11 παράγραφος 5 του κανονισμού περί συγκεντρώσεων, επειδή η GE δεν είχε παράσχει πλήρεις απαντήσεις στο αίτημα παροχής πληροφοριών της 7ης Απριλίου 2003 που αφορούσαν ειδικά τους διαγωνισμούς και άλλα στοιχεία που ήταν απαραίτητα για να προσδιοριστεί η θέση της GE στον ανταγωνισμό στις αγορές συστημάτων παρακολούθησης ασθενών (μόνιτορ), μαστογράφων και ακτινολογικών συστημάτων με ευέλικτο βραχίονα ακτινοβόλησης (C-arm). Η GE είχε κληθεί να υποβάλει τις πληροφορίες μέχρι τις 14 Απριλίου 2003. Η GE χορήγησε τις πληροφορίες που της είχαν ζητηθεί στις 15 Μαΐου 2003. Ως εκ τούτου, σύμφωνα με το άρθρο 9 του κανονισμού (ΕΚ) αριθ. 447/98 της Επιτροπής της 1ης Μαρτίου 1998 σχετικά με τις κοινοποιήσεις, τις προθεσμίες και τις ακροάσεις που προβλέπονται στον κανονισμό (ΕΟΚ) αριθ. 4064/89 του Συμβουλίου(5) για τον έλεγχο των συγκεντρώσεων μεταξύ επιχειρήσεων οι προθεσμίες που αναφέρονται στο άρθρο 10 παράγραφοι 1 και 3 του κανονισμού περί συγκεντρώσεων παρατάθηκαν κατά 18 ημέρες συνολικά.(4) Κατόπιν της εμπεριστατωμένης έρευνας της υπόθεσης, η Επιτροπή εκτιμά ότι, παρόλο που η κοινοποιηθείσα πράξη καθαυτή ενδέχεται να οδηγήσει σε δεσπόζουσες θέσεις με αποτέλεσμα να παρακωλύεται σε μεγάλο βαθμό ο ουσιαστικός ανταγωνισμός σε σημαντικό τμήμα της κοινής αγοράς, οι δεσμεύσεις που ανέλαβε το κοινοποιούν μέρος εξαλείφουν τις ανησυχίες ως προς το συμβιβάσιμο της συγκέντρωσης.(5) Η συμβουλευτική επιτροπή συζήτησε το σχέδιο της παρούσας απόφασης στις 12 Αυγούστου 2003.I. ΤΑ ΜΕΡΗ(6) Η GE είναι εταιρεία ποικίλων δραστηριοτήτων, δραστηριοποιούμενη σε διάφορους βιομηχανικούς και τεχνολογικούς τομείς, αλλά και σε διάφορους κλάδους του τομέα των υπηρεσιών. Στις δραστηριότητές της συμπεριλαμβάνονται τα ιατρικά συστήματα. Η GE Medical Systems ειδικεύεται στην ιατρική τεχνολογία διαγνωστικής απεικόνισης, συμπεριλαμβανομένων των συστημάτων παρακολούθησης ασθενών, και σε συναφείς υπηρεσίες και προϊόντα υγειονομικής περίθαλψης.(7) Η Instrumentarium δραστηριοποιείται στην ανάπτυξη, κατασκευή και πώληση ιατρικών μηχανημάτων και ιατρικής τεχνολογίας στους τομείς της αναισθησίας και της εντατικής θεραπείας, συμπεριλαμβανομένων των συστημάτων παρακολούθησης ασθενών και των μηχανημάτων χορήγησης αναισθησίας, ιδίως, με τις επωνυμίες Datex-Ohmeda, Spacelabs Medical και Ziehm.II. Η ΠΡΑΞΗ ΚΑΙ Η ΣΥΓΚΕΝΤΡΩΣΗ(8) Η σχεδιαζόμενη πράξη αφορά την απόκτηση του αποκλειστικού ελέγχου της Instrumentarium από την GE. Βάσει Συμφωνίας Συνδυασμού που υπέγραψαν τα δύο μέρη στις 18 Δεκεμβρίου 2002, η απόκτηση πραγματοποιείται μέσω εθελοντικής δημόσιας προσφοράς εξαγοράς που υποβάλλεται μέσω μιας νεοσύστατης φινλανδικής επιχείρησης που είναι πλήρως ελεγχόμενη θυγατρική της GE.(9) Βάσει των ανωτέρω, η σχεδιαζόμενη πράξη μέσω της οποίας η GE αποκτά τον αποκλειστικό έλεγχο της Instrumentarium, αποτελεί συγκέντρωση κατά την έννοια του άρθρου 3 παράγραφος 1 στοιχείο β) του κανονισμού περί συγκεντρώσεων.III. ΚΟΙΝΟΤΙΚΗ ΔΙΑΣΤΑΣΗ(10) Ο συνδυασμένος συνολικός κύκλος εργασιών που πραγματοποιούν οι ενδιαφερόμενες επιχειρήσεις σε παγκόσμια κλίμακα υπερβαίνει τα 5 δισεκατ. EUR (GE: 141023 εκατ. EUR και Instrumentarium 1163,8 εκατ. EUR το 2001)(6). Ο κύκλος εργασιών τόσο της GE όσο και της Instrumentarium στην Κοινότητα υπερβαίνει τα 250 εκατ. ευρώ, (GE: [...](7) εκατ. ευρώ και Instrumentarium [...]* εκατ. ευρώ το 2001), αλλά καμία δεν πραγματοποιεί περισσότερα από τα δύο τρίτα του συνολικού κοινοτικού της κύκλου εργασιών στο ίδιο κράτος μέλος. Συνεπώς, η κοινοποιηθείσα πράξη έχει κοινοτική διάσταση κατά την έννοια του άρθρου 1 παράγραφος 2 του κανονισμού περί συγκεντρώσεων.IV. ΕΚΤΙΜΗΣΗ ΤΗΣ ΚΟΙΝΟΠΟΙΗΘΕΙΣΑΣ ΣΥΓΚΕΝΤΡΩΣΗΣ ΑΠΟ ΤΗΝ ΑΠΟΨΗ ΤΟΥ ΑΝΤΑΓΩΝΙΣΜΟΥΟΙ ΣΧΕΤΙΚΕΣ ΑΓΟΡΕΣΑ. ΟΙ ΣΧΕΤΙΚΕΣ ΑΓΟΡΕΣ ΠΡΟΪΟΝΤΟΣ(11) Η σχεδιαζόμενη συγκέντρωση αφορά τον τομέα των ιατρικών μηχανημάτων, ενώ τα τμήματα της αγοράς που επηρεάζονται κυρίως από την κοινοποιηθείσα πράξη είναι τα συστήματα παρακολούθησης ασθενών, τα φορητά C-arm και οι μαστογράφοι.1. Συστήματα παρακολούθησης ασθενώνΓενική περιγραφή των προϊόντων(12) Τα συστήματα παρακολούθησης ασθενών (μόνιτορ) είναι μηχανήματα μέτρησης φυσιολογικών παραμέτρων που απεικονίζουν την κατάσταση ενός ασθενούς. Οι μετρήσεις γίνονται είτε κατά τη διάρκεια της θεραπείας είτε κατά τη διάρκεια της ανάρρωσης. Τοποθετούνται αισθητήρες στον ασθενή, οι οποίοι ανιχνεύουν διάφορες παραμέτρους (ηλεκτρικές, μηχανικές και χημικές αντιδράσεις μεταβολές) που μετατρέπονται σε ηλεκτρικά σήματα και απεικονίζονται σε μια οθόνη (ή εκτυπώνονται). Οι παράμετροι είναι ζωτικά σημεία, που κυμαίνονται από πολύ στοιχειώδεις εξετάσεις (λήψη θερμοκρασίας) μέχρι πολύ προηγμένες (όπως το ηλεκτροεγκεφαλογράφημα). Τα συστήματα παρακολούθησης ασθενών μπορούν να μετρήσουν πολλά από αυτά τα σημεία ταυτόχρονα και χρησιμοποιούνται μαζί με άλλα ιατρικά μηχανήματα, ειδικότερα αναπνευστήρες, αναισθησιολογικά μηχανήματα και, σε ορισμένες περιπτώσεις, με κλινικά πληροφοριακά συστήματα.(13) Τα συστήματα παρακολούθησης ασθενών πωλούνται είτε διαρθρωμένα είτε με βυσματούμενες μονάδες. Στα διαρθρωμένα μόνιτορ οι παράμετροι που παρακολουθούνται έχουν ενσωματωθεί κατά τη διαδικασία κατασκευής και είναι προκαθορισμένες για όλη τη διάρκεια ζωής του μόνιτορ. Τα μόνιτορ με βυσματούμενες μονάδες έχουν μια οθόνη και μια κεντρική μονάδα που περιέχει έναν επεξεργαστή και ορισμένες υποδοχές, στις οποίες μπορούν να εισαχθούν βυσματούμενες μονάδες για τη μέτρηση διαφόρων παραμέτρων.Διαχωρισμός των διαφόρων ειδών μόνιτορ(14) Το κοινοποιούν μέρος δήλωσε ότι τα συστήματα παρακολούθησης ασθενών χρησιμοποιούνται σε διάφορους χώρους θεραπείας ενός νοσοκομείου και ότι, σε καθέναν από αυτούς τους χώρους θεραπείας, οι παράμετροι που πρέπει να παρακολουθούνται καθορίζουν τα χαρακτηριστικά που πρέπει να έχουν τα μόνιτορ. Σε κάθε τομέα, τα μερίδια των υπό συγχώνευση μερών και οι διαδικασίες προμήθειας είναι διαφορετικές, υπάρχουν διακυμάνσεις των τιμών, ενώ είναι δύσκολο για τους προμηθευτές να εδραιώσουν τη φήμη του αξιόπιστου προμηθευτή.(15) Στο πλαίσιο αυτό, το κοινοποιούν μέρος προτείνει να διαχωριστούν οι ακόλουθες τρεις αγορές: i) Περιεγχειρητικά Μόνιτορ ("ΠΕ"), ii) Μόνιτορ Εντατικής Θεραπείας ("ΕΘ") και iii) Μόνιτορ Γενικών Θαλάμων ("ΓΘ").(16) Τα ΠΕ μόνιτορ χρησιμοποιούνται στον περιεγχειρητικό χώρο, δηλαδή κυρίως στα χειρουργεία, καθώς και στους χώρους εισαγωγής στην αναισθησία και στο χώρο ανάνηψης (μονάδες θεραπείας μετά την αναισθησία - "ΜΘΜΑ"). Τα μόνιτορ αυτού του είδους μπορούν να συνδεθούν με τα αναισθησιολογικά μηχανήματα σε εγχειρήσεις που διενεργούνται με γενική αναισθησία, κατά τις οποίες τα εισπνεόμενα και εκπνεόμενα αέρια πρέπει να παρακολουθούνται συνεχώς για να εξασφαλιστεί η επαρκής αναισθησία και η επιτυχής ανάνηψη. Τα ΠΕ μόνιτορ συνήθως περιλαμβάνουν ειδικές βυσματούμενες μονάδες για τη μέτρηση παραμέτρων που δεν χρησιμοποιούνται στην ΕΘ, όπως τα αναπνευστικά αέρια (O2, CO2, N2O), τα αναισθητικά αέρια (σε συνδυασμό με τα αναισθησιολογικά μηχανήματα), η παράμετρος BIS (παράμετρος που μετρά τα αποτελέσματα της αναισθησίας στον ασθενή) ή η νευρομυϊκή διαβίβαση (για τη μέτρηση της αντίδρασης του ασθενούς σε ερεθίσματα των νεύρων και της περιοχικής αναισθησίας). Υπάρχουν ποικίλες άλλες παράμετροι που πρέπει να παρακολουθούνται, ανάλογα με την περιπλοκότητα της εγχείρησης. Τα ΠΕ μόνιτορ, σε αντίθεση με τα μόνιτορ ΕΘ, δεν δικτυώνονται ακόμη συχνά με άλλους χώρους θεραπείας του νοσοκομείου.(17) Τα μόνιτορ ΕΘ χρησιμοποιούνται σε χώρους του νοσοκομείου στους οποίους απαιτείται υψηλού επιπέδου φροντίδα των ασθενών, όπως στις μονάδες εντατικής θεραπείας ("ΜΕΘ"), στις μονάδες εντατικής θεραπείας νεογνών ("ΜΕΘΝ"), στις στεφανιαίες μονάδες ("ΣΜ"), και στα επείγοντα εξωτερικά ιατρεία ("ΕΕΙ"). Τα μόνιτορ αυτού του είδους εν γένει μετρούν πολλές παραμέτρους που επίσης μετριούνται από τα ΠΕ μόνιτορ, όπως το ΗΚΓ (ηλεκτροκαρδιογράφημα), ο SpO2 (κορεσμός της αιμοσφαιρίνης με οξυγόνο), η NH3P (αναίμακτη μέτρηση της αρτηριακής πίεσης), η IBP (επεμβατική μέτρηση της αρτηριακής πίεσης), η θερμοκρασία, το CO2 ή η καρδιακή παροχή, αλλά δεν μετρούν τις συνέπειες της αναισθησίας στους ασθενείς. Τα μόνιτορ ΕΘ συχνά είναι δικτυωμένα και συνδέονται με έναν κεντρικό σταθμό στον οποίο τα δεδομένα υφίστανται επεξεργασία ή αποθηκεύονται και τα ζωτικά σημεία του ασθενούς μπορούν να παρακολουθηθούν από απόσταση.(18) Τα μόνιτορ ΓΘ είναι λιγότερο περίπλοκα από τα ΠΕ μόνιτορ και τα μόνιτορ ΕΘ, και μετρούν μόνο βασικές παραμέτρους όπως η μη επεμβατική μέτρηση της αρτηριακής πίεσης, ο SpO2, η θερμοκρασία και το ΗΚΓ. Τα μόνιτορ αυτού του είδους χρησιμοποιούνται για λιγότερο εντατική παρακολούθηση όπως σε γενικούς παθολογικούς και χειρουργικούς θαλάμους ή σε γυναικολογικούς θαλάμους. Τα μόνιτορ ΓΘ τις περισσότερες φορές είναι διαρθρωμένα και όχι με βυσματούμενες μονάδες και μπορούν να συνδεθούν με έναν κεντρικό σταθμό ή να χρησιμοποιηθούν αυτόνομα. Στους γενικούς θαλάμους δεν χρειάζονται όλοι οι ασθενείς παρακολούθηση με μόνιτορ και έτσι τα μόνιτορ μεταφέρονται από κλίνη σε κλίνη ανάλογα με τις ανάγκες παρακολούθησης κάθε ασθενούς. Για το λόγο αυτό πρέπει να είναι εύχρηστα, με την έννοια ότι πρέπει να μετακινούνται εύκολα εντός αυτού του χώρου.(19) Η έρευνα αγοράς επιβεβαίωσε το χωρισμό της αγοράς προϊόντος στα ανωτέρω τμήματα που πρότεινε το κοινοποιούν μέρος σχετικά με τα συστήματα παρακολούθησης ασθενών. Τα επιχειρήματα που στηρίζουν τον ανωτέρω ορισμό της αγοράς προϊόντος προέρχονται τόσο από την πλευρά της ζήτησης όσο και από την πλευρά της προσφοράς. Δεδομένου ότι η αγορά μόνιτορ ΓΘ δεν επηρεάζεται (η Instrumentarium δεν δραστηριοποιείται στην εν λόγω αγορά), η εξέταση εστιάζεται μόνο στις αγορές ΠΕ μόνιτορ και μόνιτορ ΕΘ.i) Παράγοντες από την πλευρά της ζήτησης(20) Πρώτον, οι τεχνικές απαιτήσεις είναι τόσο διαφορετικές ώστε, ακόμη και αν τα ΠΕ μπορούν μερικές φορές να χρησιμοποιηθούν στο χώρο ΕΘ, η υποκατάσταση μεταξύ των ΠΕ μόνιτορ και των μόνιτορ ΚΘ δεν είναι δυνατή στη συντριπτική πλειονότητα των περιπτώσεων. Οι τεχνικές απαιτήσεις δεν αφορούν μόνο τις συγκεκριμένες παραμέτρους που πρέπει να παρακολουθούνται σε κάθε χώρο θεραπείας, αλλά και στις δυνατότητες δικτύωσης και τα απαιτούμενα φυσικά χαρακτηριστικά(8).(21) Όσον αφορά τη δυνατότητα υποκατάστασης μεταξύ ΠΕ μόνιτορ και μόνιτορ ΕΘ, η έρευνα έδειξε ότι κάθε είδος μόνιτορ χρησιμοποιείται αποκλειστικά στο χώρο θεραπείας για τον οποίο προορίζεται, λόγω των αρχικών προδιαγραφών και παραμέτρων που απαιτούνται κατά το χρόνο αγοράς(9).(22) Επιπλέον, όπως υπογράμμισε το κοινοποιούν μέρος, η ύπαρξη διαφορετικών τεχνικών απαιτήσεων επιβεβαιώνεται από τις διαφορές τιμών που παρατηρούνται μεταξύ των τριών τμημάτων(10).(23) Η απόφαση προμήθειας λαμβάνεται επίσης με διαφορετικό τρόπο σε κάθε τμήμα. Η έρευνα αγοράς έδειξε ότι στην περίπτωση των ΠΕ μόνιτορ η απόφαση σχετικά με τις τεχνικές προδιαγραφές των μόνιτορ λαμβάνεται κυρίως από τον αναισθησιολόγο, ενώ για τα μόνιτορ ΕΘ το ιατρικό προσωπικό των σχετικών τμημάτων (δηλαδή της ΜΕΘ, της ΜΕΘΝ ή της ΣΜ) επηρεάζει αποφασιστικά την τελική απόφαση(11). Επιπλέον, για την προμήθεια μηχανημάτων είτε από τα νοσοκομεία είτε από τις δημόσιες αρχές που είναι αρμόδιες για τις προμήθειες των νοσοκομείων, διοργανώνονται χωριστοί διαγωνισμοί προμήθειας για κάθε χώρο θεραπείας, με ιδιαίτερες προδιαγραφές σε κάθε περίπτωση(12).(24) Επιπλέον, η συνήθης πρακτική της βιομηχανίας (σε μελέτες που εκπονούνται από ανεξάρτητους συμβούλους και από τους ίδιους τους κατασκευαστές) είναι να χωρίζεται η γενική αγορά συστημάτων παρακολούθησης ασθενών σε τμήματα ανάλογα με τον εκάστοτε χώρο θεραπείας.(25) Υπάρχουν επίσης σημαντικές διαφορές σχετικά με το είδος του χρησιμοποιούμενου λογισμικού. Το λογισμικό καθορίζει τις ρυθμίσεις του μόνιτορ (συναγερμοί, εκτέλεση αλγορίθμου ή διαμόρφωση αναφορών), οι οποίες είναι άμεσα συνδεδεμένες με τη χρήση για την οποία προορίζεται το μόνιτορ, δηλαδή με το χώρο θεραπείας. Δεδομένου ότι οι ασθενείς παραμένουν μόνο για λίγες ώρες στο χώρο του χειρουργείου, ενώ μπορεί να παραμείνουν επί ημέρες ή ακόμη και επί εβδομάδες στο χώρο ΕΘ, η διάρθρωση του λογισμικού είναι διαφορετική, όπως διαφορετικές είναι και οι ανάγκες ως προς τη χρονική κλίμακα των αναφορών που εκτυπώνονται.ii) Παράγοντες από την πλευρά της προσφοράς(26) Το κοινοποιούν μέρος υποστηρίζει ότι από κατασκευαστική άποψη, η παραγωγή μπορεί εύκολα και με χαμηλό κόστος να προσαρμοστεί από την κατασκευή ενός είδους μόνιτορ στην κατασκευή άλλου είδους. Τα μόνιτορ που προορίζονται για διαφορετικούς χώρους θεραπείας μπορούν να κατασκευαστούν στις ίδιες πλατφόρμες παραγωγής. Επιπλέον, οι κατασκευαστές μόνιτορ εκτελούν κυρίως εργασίες συναρμολόγησης και προμηθεύονται μεγάλο μέρος των εισροών τους από τρίτους, οι οποίοι κατασκευάζουν τα συστατικά μέρη. Συνεπώς, η συνεργασία με τρίτους μπορεί να ενισχύσει περαιτέρω την ευελιξία της παραγωγής(13).(27) Ωστόσο, κάθε προμηθευτής κατασκευάζει μοντέλα που μπορεί να είναι ειδικά σχεδιασμένα για τον ΠΕ χώρο ή για το χώρο ΕΘ. Ορισμένες επιχειρήσεις, συμπεριλαμβανομένων των κυριότερων προμηθευτών, δραστηριοποιούνται περισσότερο σε ορισμένους τομείς από ό,τι σε άλλους (για παράδειγμα, πριν από την απόκτηση της Spacelabs, η Instrumentarium είχε περιθωριακή παρουσία στα μόνιτορ ΕΘ, ενώ δεν δραστηριοποιείται, όπως και η Siemens, στα μόνιτορ ΓΘ· αντίθετα, η GE και η Philips δραστηριοποιούνται και στα τρία τμήματα)(14). Τούτο ισχύει ιδιαίτερα για τους μικρούς προμηθευτές, οι οποίοι συνήθως επικεντρώνουν τη δραστηριότητά τους περισσότερο στα μόνιτορ ΕΘ, όπου οι τεχνολογικοί φραγμοί εισόδου στην αγορά είναι γενικά μικρότεροι από ό,τι στον περιεγχειρητικό τομέα.(28) Η έρευνα αγοράς έδειξε επίσης ότι οι προσπάθειες Ε& Α των προμηθευτών μόνιτορ εστιάζονται στις ειδικές εφαρμογές των προϊόντων τους και διαφέρουν ουσιωδώς ανάλογα με το αν τα προϊόντα τους προορίζονται για τον περιεγχειρητικό χώρο ή για το χώρο εντατικής θεραπείας. Από την άποψη αυτή, οι διάφοροι προμηθευτές ανέφεραν ότι οι πιο πρόσφατες καινοτόμες εξελίξεις ήταν πράγματι διαφορετικές για τα περιεγχειρητικά μόνιτορ και τα μόνιτορ εντατικής θεραπείας. Μεταξύ των σημαντικότερων τεχνολογικών εξελίξεων που σημειώθηκαν ειδικά στον περιεγχειρητικό τομέα, οι προμηθευτές ανέφεραν τη διάθεση στην αγορά λογισμικού ειδικά προσαρμοσμένου για το χειρουργείο, τη δικτυωμένη παρακολούθηση μόνιτορ για το χειρουργείο, την ολοκληρωμένη τήρηση του αναισθησιολογικού αρχείου και την ειδική εργονομία. Όσον αφορά τις παραμέτρους, οι διάφοροι προμηθευτές ανέφεραν επίσης σημαντικές εξελίξεις, οι οποίες ποικίλλουν ανάλογα με την εκάστοτε αγορά. Για παράδειγμα, οι τελευταίες καινοτομίες για τα ΠΕ μόνιτορ αφορούν εξελιγμένες ηλεκτροεγκεφαλογραφικές και νευρομυϊκές μετρήσεις, προκειμένου να μετρηθούν τα αποτελέσματα της αναισθησίας. Όσον αφορά τα μόνιτορ ΕΘ, οι τεχνολογικές εξελίξεις έχουν εστιαστεί, μεταξύ άλλων, στην εισαγωγή μη επεμβατικών παραμέτρων για τη μέτρηση της καρδιακής παροχής και της αρτηριακής πίεσης. Όλα αυτά τα στοιχεία δείχνουν ότι, λαμβάνοντας υπόψη το κόστος της Ε& Α και το χρόνο που απαιτείται για την ανάπτυξη νέων προϊόντων προσαρμοσμένων στο χώρο θεραπείας στον οποίο χρησιμοποιούνται, υπάρχουν σημαντικοί τεχνολογικοί φραγμοί για την αναπροσαρμογή των μόνιτορ ΕΘ προκειμένου αυτά να λειτουργήσουν ως ΠΕ μόνιτορ και το αντίστροφο.(29) Τα μερίδια αγοράς των μερών και των ανταγωνιστών τους σε κάθε χώρο θεραπείας είναι επίσης αρκετά διαφορετικά, γεγονός που συνηγορεί για τη διαίρεση της αγοράς στα ίδια τμήματα. Αν τα ΠΕ μόνιτορ και τα μόνιτορ ΕΘ ανήκαν στην ίδια σχετική αγορά προϊόντος, σε κάθε τμήμα της αγοράς θα έπρεπε να υπάρχουν παρόμοια μερίδια αγοράς, γεγονός που δεν ισχύει.(30) Τα ανωτέρω αποτελούν σαφή ένδειξη των προβλημάτων που υπάρχουν για τη μεταστροφή από το ένα τμήμα στα άλλα. Στο πλαίσιο αυτό, το κοινοποιούν μέρος αναγνωρίζει(15) ότι "Το κόστος μεταστροφής από τον ένα χώρο θεραπείας στον άλλο καθορίζεται πρωτίστως από το κόστος και το χρόνο που απαιτούνται για την ανάπτυξη ενός κατάλληλου προϊόντος και, ακόμη περισσότερο, για την εδραίωση της φήμης μιας επιχείρησης ως αξιόπιστου προμηθευτή σε έναν τομέα θεραπείας." Πράγματι, η έρευνα αγοράς έδειξε ότι, μεταξύ των διαφόρων λόγων αλλαγής ενός προμηθευτή ή διατήρησης του ίδιου προμηθευτή, η φήμη διαδραματίζει καίριο ρόλο στη λήψη της σχετικής απόφασης(16). Συνεπώς, μια εταιρεία που δεν δραστηριοποιείται ήδη σε μία από τις αγορές είναι απίθανο να αποκτήσει αξιόπιστη φήμη για την παροχή αυτών των υπηρεσιών, τουλάχιστον βραχυπρόθεσμα. Αυτά τα προβλήματα μεταστροφής υποδηλώνουν ότι οι τρεις τομείς θεραπείας που έχουν οριστεί αποτελούν διακριτές αγορές προϊόντος.(31) Βάσει των ανωτέρω, τα ΠΕ μόνιτορ, τα μόνιτορ ΕΘ και τα μόνιτορ Γενικών Θαλάμων αποτελούν χωριστές αγορές σχετικού προϊόντος.2. Εξοπλισμός αναισθησίας(32) Ο εξοπλισμός αναισθησίας χρησιμοποιείται για τη χορήγηση αναισθητικών αερίων στους ασθενείς κατά τη διάρκεια εγχειρήσεων, για τη χορήγηση οξυγόνου κατά τη διάρκεια της εγχείρισης, για την παροχή μηχανικού αερισμού, εν ανάγκη, και για την παρακολούθηση του ασθενούς καθ' όλη τη διάρκεια της νάρκωσης.(33) Στην υπόθεση COMP/M.2861-Siemens/Drägerwerk/JV(17) η Επιτροπή κατέληξε στο συμπέρασμα ότι ο εξοπλισμός αναισθησίας στο σύνολό του αποτελεί αγορά σχετικού προϊόντος, λόγω κυρίως της μεγάλης διαφοροποίησης των προϊόντων και των ειδικών προδιαγραφών που πρέπει να πληροί ο εξοπλισμός. Η έρευνα αγοράς της Επιτροπής δεν αποκάλυψε νέα στοιχεία που να δείχνουν ότι το ανωτέρω συμπέρασμα δεν ισχύει πλέον.3. Κλινικά πληροφοριακά συστήματα (ΚΠΣ)(34) Σύμφωνα με το κοινοποιούν μέρος, οι λύσεις που παρέχει η τεχνολογία πληροφορικής για τα ιατρικά μηχανήματα χωρίζονται συνήθως σε Νοσοκομειακά Πληροφοριακά Συστήματα (ΝΠΣ), Κλινικά Πληροφοριακά Συστήματα (ΚΠΣ) και σε συστήματα διαχείρισης των απεικονιστικών μεθόδων και των αποτελεσμάτων τους γνωστά ως PACS (Picture Archiving and Communication Systems). Τα ΚΠΣ χρησιμοποιούνται για την αυτοματοποίηση των φακέλων ασθενών, των ιατρικών ενδείξεων των ασθενών και άλλων κλινικών πληροφοριών. Οι δραστηριότητες των μερών αλληλεπικαλύπτονται στα ΚΠΣ. Η GE δραστηριοποιείται στον τομέα της εντατικής θεραπείας και στον περιεγχειρητικό τομέα με τα προϊόντα της "Centricity Critical Care" και "Centricity Perioperative". Η Instrumentarium δραστηριοποιείται στους ίδιους τομείς με τα προϊόντα της "Deio" και "Clinisoft". Εκτός από τα ΚΠΣ, η GE δραστηριοποιείται επίσης στα ΝΠΣ και στα PACS. Από τη σκοπιά της ζήτησης, τα νοσοκομεία που χρειάζονται ένα προϊόν ΚΠΣ για να καλύψουν τις ανάγκες τους αυτοματοποιημένης αρχειοθέτησης, ηλεκτρονικής ανταλλαγής δεδομένων μεταξύ διαφόρων συσκευών και αυτοματοποιημένης τήρησης φακέλων ασθενών δεν μπορούν να στραφούν σε υποκατάστατα προϊόντα. Ομοίως, από τη σκοπιά της προσφοράς, τα ΚΠΣ έχουν διακριτά χαρακτηριστικά που τα διαφοροποιούν από άλλα είδη λογισμικού, κυρίως δε διαφοροποιούνται χάρη στην ικανότητα ανταλλαγής ιατρικών ηλεκτρονικών δεδομένων σε πραγματικό χρόνο στο χώρο θεραπείας. Συνεπώς, για τους σκοπούς της παρούσας απόφασης και λαμβάνοντας υπόψη το γεγονός ότι είναι ακόμη αναδυόμενη αγορά, η Επιτροπή θεωρεί ότι υπάρχουν ισχυρές ενδείξεις για την ύπαρξη διακριτής αγοράς προϊόντος όσον αφορά τα ΚΠΣ.4. Φορητά C-armΓενική περιγραφή του προϊόντος(35) Τα C-arm είναι φορητά ακτινοσκοπικά μηχανήματα ακτίνων Χ που χρησιμοποιούνται σε νοσοκομεία και κλινικές και με τα οποία επιτυγχάνεται η συνεχής απεικόνιση σε πραγματικό χρόνο κατά τη διάρκεια διαγνωστικών, χειρουργικών και επεμβατικών διαδικασιών. Σε σύγκριση με την απλή ακτινογραφία που παρέχει στατική απεικόνιση με εκπομπή ακτίνων Χ κατ' αναλογία με τη φωτογραφία, η ακτινοσκόπηση προσφέρει δυναμική απεικόνιση με την εκπομπή ακτίνων Χ κατ' αναλογία με την κινηματογραφική ταινία, αποτυπώνοντας τη ροή του σκιαγραφικού υλικού σε διάφορα μέρη και όργανα του σώματος.(36) Το C-arm περιλαμβάνει ένα μεταλλικό τεμάχιο σε σχήμα "C" με μια λυχνία ακτίνων Χ στο ένα άκρο του "C" και έναν ενισχυτή στο άλλο άκρο. Ο ενισχυτής εικόνας ενισχύει την εικόνα που δημιουργείται από την ακτίνα Χ, η οποία διαφορετικά δεν θα ήταν καθαρά ορατή από το ανθρώπινο μάτι.(18)(37) Τα C-arm έχουν τη μορφή είτε μεγάλων συστημάτων που στερεώνονται στην οροφή ("σταθερά συστήματα C-arm") και αποτελούν μόνιμο τμήμα της ακτινολογικής και ακτινοσκοπικής αίθουσας ενός νοσοκομείου, είτε φορητών C-arm, τα οποία στερεώνονται σε μια τροχήλατη συσκευή και μπορούν έτσι να μεταφέρονται κοντά στον ασθενή κατά τη διάρκεια εγχειρήσεων και ιατρικών διαδικασιών(19). Τα φορητά C-arm χρησιμοποιούνται στο χειρουργείο, καθώς και εκτός των περιεγχειρητικών μονάδων στη στεφανιαία μονάδα και στη μονάδα εντατικής θεραπείας. Σύμφωνα με το κοινοποιούν μέρος(20), τα σταθερά συστήματα ακτινοσκόπησης καλύπτουν περισσότερο από το 80 % της αγοράς ακτινοσκόπησης με ακτίνες Χ, ενώ τα φορητά C-arm καλύπτουν λιγότερο από το 20 % της ίδιας αγοράς. Είναι ευνόητο ότι η τιμή ενός σταθερού συστήματος μπορεί να είναι πολύ υψηλότερη από την τιμής ενός φορητού C-arm. Το κοινοποιούν μέρος υποστηρίζει ότι ακόμη και αν τα μόνιμα συστήματα από τεχνική άποψη μπορούν να προσφέρουν μια εναλλακτική επιλογή σε σχέση με ορισμένα C-arm, ιδιαίτερα της ανώτερης βαθμίδας, και να αποτελέσουν σε κάποιο βαθμό πηγή ανταγωνιστικής πίεσης για τα φορητά συστήματα, δεν είναι απαραίτητο να καθοριστεί αν τα C-arm ανήκουν σε μια ευρύτερη αγορά ακτινοσκοπικών μηχανημάτων ακτίνων Χ, διότι δεν προκύπτει πρόβλημα ανταγωνισμού σε μια στενότερα οριζόμενη αγορά φορητών C-arm. Τόσο η GE όσο και η Instrumentarium κατασκευάζουν φορητά C-arm, αλλά η Instrumentarium δεν κατασκευάζει σταθερά συστήματα C-arm.(38) Το κοινοποιούν μέρος δήλωσε επίσης ότι τα περισσότερα φορητά C-arm της αγοράς είναι κανονικού μεγέθους, αλλά υπάρχουν επίσης και C-arm μικρών διαστάσεων (μίνι C-arm). Τα μίνι C-arm παρέχουν επίσης απεικόνιση με ακτίνες Χ σε πραγματικό χρόνο, αλλά χρησιμοποιούνται μόνο σε βασικές ορθοπαιδικές διαδικασίες στα άνω και κάτω άκρα. Η αγορά μίνι C-arm είναι πολύ μικρότερη από την αγορά C-arm κανονικών διαστάσεων. Σύμφωνα με έκθεση της εταιρείας συμβούλων του κλάδου Frost &  Sullivan με τίτλο "US Fluoroscopy and Mobile C-arms Markets"(21), το 2001 η ευρωπαϊκή αγορά C-arm κανονικού μεγέθους περιλάμβανε παραδόσεις 941 μονάδων και απέφερε έσοδα ύψους 63,0 εκατ. USD, ενώ η αγορά μίνι C-arm περιλάμβανε παραδόσεις 49 μονάδων και απέφερε έσοδα ύψους 3,0 εκατ. USD(22). Συγκριτικά, η ευρωπαϊκή αγορά μίνι C-arm αντιστοιχεί στο 10 % περίπου του μεγέθους της αγοράς των ΗΠΑ(23). Τόσο η GE όσο και η Instrumentarium κατασκευάζουν C-arm κανονικού μεγέθους, ενώ η Instrumentarium δεν κατασκευάζει μίνι C-arm.Πιθανός διαχωρισμός μεταξύ διαφόρων ειδών φορητών C-arm(39) Το κοινοποιούν μέρος υποστηρίζει ότι παρόλο που όλα τα C-arm κανονικού μεγέθους επιτελούν τις ίδιες βασικές λειτουργίες παρέχοντας σε πραγματικό χρόνο εικόνες του υπό εξέταση μέρους του σώματος, μπορεί να γίνει ένας πιθανός διαχωρισμός μεταξύ των φορητών C-arm ανάλογα με την ιατρική εφαρμογή για την οποία χρησιμοποιείται το μηχάνημα, λαμβάνοντας υπόψη το βαθμό περιπλοκότητας της θεραπείας, τις απαραίτητες τεχνικές ιδιότητες και την τιμή του C-arm.(40) Ως εκ τούτου, το κοινοποιούν μέρος προτείνει έναν πιθανό διαχωρισμό της αγοράς φορητών C-arm ως εξής: i) C-arm κατώτερης βαθμίδας, ii) αγγειακά C-arm και iii) καρδιακά C-arm. Ωστόσο, το κοινοποιούν μέρος είναι της άποψης ότι ανεξαρτήτως του ορισμού της αγοράς που μπορεί να υιοθετηθεί, δηλαδή ανεξαρτήτως αν οριστεί μια συνολική αγορά για τα φορητά C-arm κανονικού μεγέθους ή αν οριστούν επί μέρους αγορές ανάλογα με την εφαρμογή, η πράξη δεν θα προκαλούσε προβλήματα ανταγωνισμού. Αμφότερα τα μέρη ασκούν δραστηριότητες στα αγγειακά και τα κατώτερης βαθμίδας C-arm, αλλά μόνο η GE δραστηριοποιείται στα καρδιακά C-arm.(41) Οι ιατρικές εφαρμογές στις οποίες μπορούν να χρησιμοποιηθούν όλα τα C-arm κανονικού μεγέθους, συμπεριλαμβανομένων των C-arm κατώτερης βαθμίδας, περιλαμβάνουν όλες τις ορθοπαιδικές εξετάσεις (άνω και κάτω άκρα, ισχίο και σπονδυλική στήλη), τη γενική ακτινοσκόπηση (εισαγωγή καθετήρων, γαστρεντερικές διαδικασίες, ουρολογία, λιθοτριψία), τις διαδικασίες αντιμετώπισης του πόνου, τη λαπαροσκόπηση (κοιλιακή απεικόνιση), τη γαστρεντεροσκόπηση, τις ωτορινολαρυγγολογικές διαδικασίες, την εισαγωγή βηματοδότη και την παθολογία του λόγου. Συνεπώς, οι εφαρμογές των C-arm κατώτερης βαθμίδας καλύπτουν ουσιαστικά τις ορθοπαιδικές εφαρμογές και τις απλούστερες χειρουργικές διαδικασίες.(42) Τα C-arm μέσης βαθμίδας ("αγγειακά C-arm") εκτελούν επιπλέον βασικές ελάχιστα επεμβατικές και διαγνωστικές αγγειακές διαδικασίες (διαδικασίες που αφορούν τα αιμοφόρα αγγεία), συμπεριλαμβανομένης της φλεβογραφίας, της αρτηριογραφίας και της λεμφαγγειογραφίας.(43) Τα C-arm ανώτερης βαθμίδας ("καρδιακά C-arm") είναι μηχανήματα τα οποία, εκτός από τις λειτουργίες που εκτελούν τα C-arm κατώτερης βαθμίδας και τα αγγειακά C-arm, τις περισσότερες φορές μπορούν(24) επίσης να χρησιμοποιηθούν για προηγμένες αγγειακές διαδικασίες και αγγειακή χειρουργική, συμπεριλαμβανομένης της στεφανιαίας αγγειογραφίας, της εισαγωγής ενδοαυλικών προθέσεων (stent) σε ανευρύσματα κοιλιακής αορτής, καθώς και σε νευροχειρουργικές και νευροαγγειακές εξετάσεις.(44) Η έρευνα αγοράς της Επιτροπής επιβεβαίωσε εν πολλοίς την ύπαρξη των ανωτέρω τμημάτων της αγοράς προϊόντος(25). Ωστόσο, ορισμένοι συμμετέχοντες στην αγορά(26) θεωρούν ότι δεν είναι ορθός ο ορισμός της αγοράς βάσει της διάκρισης των C-arm ανάλογα με την εφαρμογή τους. Προτείνουν, για παράδειγμα, το διαχωρισμό μεταξύ ανώτερης και κατώτερης βαθμίδας C-arm ή εναλλακτικά μια συνολική αγορά φορητών C-arm. Ωστόσο, η Επιτροπή καταλήγει στο συμπέρασμα ότι η εκτίμηση δεν θα άλλαζε ουσιωδώς ακόμη και αν εφαρμοζόταν μια άλλη κατάτμηση της αγοράς ή μια ευρύτερη αγορά φορητών C-arm. Μολοντούτο, τα επιχειρήματα που προέβαλε το κοινοποιούν μέρος για μια περαιτέρω κατάτμηση της αγοράς φορητών C-arm, τα οποία εν πολλοίς επιβεβαιώθηκαν από την έρευνα αγοράς, εκτιμώνται λεπτομερέστερα στη συνέχεια.i) Παράγοντες από την πλευρά της ζήτησης(45) Σύμφωνα με το κοινοποιούν μέρος, όσον αφορά τις τεχνικές διαφορές, τα C-arm κατώτερης βαθμίδας, οι πωλήσεις των οποίων στον ΕΟΧ ανέρχονται σε 500 περίπου μονάδες ετησίως, κατά κανόνα περιλαμβάνουν μια γεννήτρια χαμηλής ισχύος [1,4-5 kW(27)], μια λυχνία ακτίνων Χ με ακίνητη άνοδο, ενώ παρέχει βασικά χαρακτηριστικά απεικόνισης, ελάχιστες δυνατότητες επεξεργασίας και αποθήκευσης εικόνας και περιορισμένες δυνατότητες εμφάνισης εικόνας σε οθόνη. Αναφέρθηκε ότι η χρησιμοποίηση των C-arm κατώτερης βαθμίδας σε αγγειακές διαδικασίες είναι περιορισμένη, λόγω της αδυναμίας τους να παράσχουν απεικόνιση κατά το χρόνο που απαιτείται για τη διαδικασία. Η τιμή ενός C-arm κατώτερης βαθμίδας κατά κανόνα είναι χαμηλότερη από 65000 EUR(28). Στην εν λόγω βαθμίδα, η GE κατασκευάζει τα μοντέλα OEC 7700, ενώ η Instrumentarium κατασκευάζει τα μοντέλα Ziehm Compact και Ziehm 8000 (προηγουμένως Exposcop 8000 Compact και Exposcop 8000)(29).(46) Τα μέσης βαθμίδας αγγειακά C-arm, των οποίων οι πωλήσεις, σύμφωνα με το κοινοποιούν μέρος, επίσης φθάνουν τις 500 περίπου μονάδες ετησίως στον ΕΟΧ, έχουν επίσης γεννήτρια χαμηλότερης ισχύος [1,3-5 kW(30)] σε σχέση με τα καρδιακά C-arm και κατά κανόνα χρησιμοποιούν λυχνία ακτίνων Χ με ακίνητη άνοδο. Τούτο λέγεται ότι περιορίζει τη χρήση των αγγειακών C-arm σε πιο στοιχειώδεις αγγειακές διαδικασίες (όπως οι ορθοπαιδικές και γαστρεντερικές εξετάσεις) και επιτρέπει μόνο δυνατότητες χαμηλότερης διείσδυσης. Η τιμή ενός αγγειακού C-arm κυμαίνεται από 60000 EUR μέχρι 100000 EUR(31). Η GE κατασκευάζει το μοντέλο OEC Flexiview 8800 και η Instrumentarium τα μοντέλα Ziehm Vision, Ziehm Vista Vascular και Ziehm Vista Endo (πρώην Exposcop 8000 Endo)(32).(47) Το κοινοποιούν μέρος υποστηρίζει ότι τα ανώτερης βαθμίδας καρδιακά C-arm, των οποίων οι πωλήσεις αντιστοιχούν σε 300 περίπου μονάδες ετησίως στον ΕΟΧ, περιλαμβάνουν λυχνία ακτίνων Χ με περιστρεφόμενη άνοδο που ενισχύει τις δυνατότητες του μηχανήματος, γεννήτρια υψηλής ισχύος [5-20 kW(33)], επεξεργασία εικόνας υψηλής ευκρίνειας και δυνατότητα αποθήκευσης ψηφιακής εικόνας. Η περιστρεφόμενη άνοδος επιτρέπει τη διαρκή λήψη εικόνας κατά τη διάρκεια μιας επέμβασης στην καρδιά. Η τιμή ενός καρδιακού C-arm λέγεται ότι κυμαίνεται μεταξύ 80000 EUR και 200000 EUR(34). Η GE κατασκευάζει τα μοντέλα OEC 9800, τα οποία μπορούν να αναβαθμιστούν για καρδιακές λειτουργίες. [...]*(35).(48) Όσον αφορά τη δυνατότητα υποκατάστασης μεταξύ των διαφόρων τύπων C-arm, η έρευνα αγοράς(36) έδειξε εν πολλοίς ότι, από τη σκοπιά ενός νοσοκομείου, υπάρχουν διαφορές μεταξύ των ποικίλων τύπων C-arm, παρόλο που από τεχνική και ιατρική άποψη η διαχωριστική γραμμή δεν είναι πάντοτε ευδιάκριτη, καθότι σε ένα βαθμό υπάρχει συνέχεια μεταξύ των γραμμών προϊόντων. Η Επιτροπή παρατηρεί επίσης ότι η τιμή του μηχανήματος και η απαιτούμενη συντήρηση από τον προμηθευτή διαφοροποιούνται ανάλογα με την περιπλοκότητα του C-arm(37).(49) Πρέπει επίσης να σημειωθεί ότι παρά τις τεχνικές διαφορές μεταξύ των προτεινόμενων τμημάτων, πρώτον, υπάρχει μονομερής δυνατότητα υποκατάστασης με τη χρησιμοποίηση των τεχνικώς πιο προηγμένων C-arm (καρδιακών και αγγειακών) για την εκτέλεση διαδικασιών που εμπίπτουν κατά κανόνα στον τομέα εφαρμογής των C-arm κατώτερης βαθμίδας. Ωστόσο, για τα νοσοκομεία που συμμετείχαν στην έρευνα ο παράγοντας αυτός δεν επηρεάζει την επιλογή ενός φορητού C-arm, λόγω άλλων συναφών παραγόντων, όπως η διαφορά τιμής(38). Δεύτερον, σύμφωνα με ορισμένους συμμετέχοντες στην αγορά, ένα C-arm κατώτερης βαθμίδας μπορεί να αναβαθμιστεί σε αγγειακό C-arm, όπως και ένα αγγειακό C-arm μπορεί να αναβαθμιστεί σε καρδιακό C-arm. Για μια τέτοια αναβάθμιση απαιτείται, μεταξύ άλλων, η εγκατάσταση των απαραίτητων επιλογών λογισμικού. Το πρόσθετο κόστος αναβάθμισης ενός C-arm κατώτερης βαθμίδας σε αγγειακό C-arm εκτιμήθηκε, εν γένει σε 10000-20000 EUR, ενώ πολύ σημαντικότερο είναι το κόστος αναβάθμισης ενός αγγειακού C-arm σε καρδιακό C-arm, για την οποία απαιτούνται βελτιώσεις και άλλων προδιαγραφών του C-arm(39).(50) Η Frost &  Sullivan δεν προβαίνει σε περαιτέρω κατάτμηση της αγοράς στις Εκθέσεις της σχετικά με τις αγορές ακτινοσκόπησης και C-arm, αλλά διαχωρίζει τα φορητά C-arm σε κανονικού μεγέθους και μίνι C-arm, και εν γένει αναγνωρίζει ότι οι μικρότεροι προμηθευτές C-arm της ευρωπαϊκής αγοράς προμηθεύουν κυρίως γενικότερης εφαρμογής C-arm και όχι C-arm που χρησιμοποιούνται σε ειδικές εφαρμογές, όπως η αγγειοχειρουργική(40). Η έρευνα αγοράς της Επιτροπής δείχνει ότι, εν γένει, οι μικρότεροι προμηθευτές έχουν την τάση να επικεντρώνουν τις δραστηριότητές τους είτε στα C-arm κατώτερης βαθμίδας είτε στα καρδιακά/αγγειακά C-arm λόγω του ότι διαθέτουν περιορισμένους πόρους για την Ε& Α, την κατασκευή και εμπορία ολόκληρου του φάσματος φορητών C-arm(41).(ii) Παράγοντες από την πλευρά της προσφοράς(51) Το κοινοποιούν μέρος υποστηρίζει ότι από τη σκοπιά των προμηθευτών υπάρχουν αξιόπιστοι αντίπαλοι στην αγορά, όπως η Philips και η Siemens που διαθέτουν εκτεταμένη σειρά προϊόντων και ευρύτατη γεωγραφική κάλυψη, ενώ υπάρχουν και άλλοι ανταγωνιστές που ανταγωνίζονται επιτυχώς με τους μεγάλους προμηθευτές στα προϊόντα και στις γεωγραφικές αγορές που έχουν επιλέξει. Ανέφεραν επίσης ότι δεν υπάρχουν σημαντικοί φραγμοί στην επέκταση της παραγωγής, στη διανομή ή στην εξυπηρέτηση μετά την πώληση και ότι κάθε προμηθευτής C-arm θα μπορούσε εύκολα να ανταποκριθεί σε αύξηση της ζήτησης. Η αύξηση της παραγωγής θα συνεπαγόταν προμήθεια περισσότερων υλικών και πρόσληψη περισσότερου προσωπικού. Το κοινοποιούν μέρος υποστηρίζει ότι παρόλο που τα διπλώματα ευρεσιτεχνίας είναι συνήθη στον τομέα των C-arm, κανένας από τους ανταγωνιστές δεν διαθέτει μοναδική τεχνολογία, ενώ όλοι προμηθεύονται πολλές από τις εισροές τους από τρίτους, οι οποίοι είναι κατασκευαστές συστατικών μερών.(52) Η έρευνα αγοράς επιβεβαίωσε ότι οι σημαντικότερες επιχειρήσεις της αγοράς (GE, Instrumentarium, Siemens και Philips), εκτός από την Instrumentarium, έχουν ισχυρή παρουσία και στα τρία προτεινόμενα τμήματα της αγοράς φορητών C-arms(42). Σε επίπεδο ΕΟΧ, η GE είναι σαφώς η ηγετική επιχείρηση της αγοράς στον τομέα των καρδιακών C-arms, η Siemens είναι η ηγετική επιχείρηση στα αγγειακά C-arm και η GE είναι επίσης η ηγετική επιχείρηση στα C-arm κατώτερης βαθμίδας. Τα μερίδια αγοράς των μερών και των ανταγωνιστών τους παρουσιάζουν διαφοροποιήσεις ανάλογα με το τμήμα της αγοράς, γεγονός που θεωρείται ως ένδειξη της κατάτμησης της αγοράς. Αν τα C-arm για τις εφαρμογές κατώτερης βαθμίδας, τις αγγειακές και τις καρδιακές εφαρμογές ανήκαν σε ενιαία αγορά προϊόντος, δεν θα ήταν φυσικό να υπάρχουν οι ανωτέρω αποκλίσεις των μεριδίων αγοράς στα διάφορα τμήματα. Οι αποκλίσεις των μεριδίων αγοράς στα διάφορα τμήματα παρουσιάζονται στον κατωτέρω πίνακα (έτος 2002).Πίνακας 1Μερίδια αγοράς (σε αξία) στον ΕΟΧ το 2002>ΘΕΣΗ ΠΙΝΑΚΑ>Πηγή: κοινοποιούν μέρος.(53) Επιπλέον, η Επιτροπή θεωρεί ότι οι τεχνικές διαφορές που σχετίζονται με το επίπεδο περιπλοκότητας των ιατρικών διαδικασιών και τις αναγκαίες υποχρεώσεις εξυπηρέτησης μετά την πώληση, καθιστούν σημαντικά δύσκολη την είσοδο στην αγορά καρδιακών C-arm. [...]*(54) Συνεπώς, βάσει της συνολικής εκτίμησης των πληροφοριών που συγκεντρώθηκαν από την έρευνα αγοράς συνάγεται ότι οι όροι του ανταγωνισμού εμφανίζονται επαρκώς διαφορετικοί ώστε να θεωρηθεί ότι τα ανωτέρω τρία τμήματα φορητών C-arm συνιστούν χωριστές αγορές σχετικού προϊόντος. Ωστόσο, ο ακριβής καθορισμός της αγοράς προϊόντος μπορεί να παραμείνει ανοιχτός, καθότι ακόμη και αν γινόταν δεκτή μια άλλη κατάτμηση της αγοράς C-arm ή μια ευρύτερη αγορά προϊόντος που θα περιλάμβανε όλα τα φορητά C-arm, όπως πρότεινε το κοινοποιούν μέρος, η κοινοποιηθείσα συγκέντρωση δεν θα οδηγούσε σε δημιουργία ή ενίσχυση δεσπόζουσας θέσης με αποτέλεσμα να παρακωλύεται σε μεγάλο βαθμό ο ουσιαστικός ανταγωνισμός στην κοινή αγορά ή σε σημαντικό τμήμα της.5. ΜαστογράφοιΓενική περιγραφή του προϊόντος(55) Ο μαστογράφος είναι μια ειδικού τύπου συσκευή απεικόνισης με ακτίνες Χ που χρησιμοποιείται αποκλειστικά για την ιατρική εξέταση του γυναικείου μαστού: οι ακτίνες Χ χρησιμοποιούνται για την απεικόνιση του εσωτερικού ιστού του μαστού με σκοπό την ανίχνευση κακοήθων νεοπλασιών. Η συσκευή μπορεί να χρησιμοποιηθεί τόσο για προληπτικό έλεγχο, συγκεκριμένα για τον πρώιμο εντοπισμό κακοήθων νεοπλασιών, όσο και για διαγνωστικούς ή επεμβατικούς σκοπούς. Οι εκστρατείες προληπτικού ελέγχου του μαστού αποσκοπούν στην ανίχνευση κακοήθων νεοπλασιών σε μεγάλο τμήμα του γυναικείου πληθυσμού σε πρώιμο στάδιο.(56) Η εικόνα του μαστού που δημιουργείται από τις ακτίνες Χ μπορεί να καταγραφεί σε φιλμ, χρησιμοποιώντας κασέτα ακτίνων Χ, ή να καταγραφεί ψηφιακά και να εμφανιστεί μέσω ψηφιακού δέκτη (πλάκας) και με τη χρησιμοποίηση ηλεκτρονικού υπολογιστή. Ο παράγοντας αυτός διαχωρίζει τα μηχανήματα μαστογραφίας σε δύο είδη: αναλογική μαστογραφία και ψηφιακή μαστογραφία.(57) Σύμφωνα με έκθεση της Frost &  Sullivan για την Παγκόσμια Αγορά Μαστογραφίας με ακτίνες Χ(43), το 2001, η ευρωπαϊκή αγορά αναλογικής μαστογραφίας περιλάμβανε παραδόσεις 1277 μονάδων και απέφερε έσοδα ύψους 106,8 εκατ. USD, ενώ η αγορά ψηφιακής μαστογραφίας περιλάμβανε παραδόσεις 27 μονάδων και απέφερε έσοδα ύψους 10,4 εκατ. USD.Διαχωρισμός μεταξύ της αναλογικής και της ψηφιακής μαστογραφίας(58) Η αναλογική τεχνολογία υπάρχει επί αρκετές δεκαετίες και αποτελεί την πιο εδραιωμένη τεχνολογία της αγοράς. Η ψηφιακή τεχνολογία εισήχθη πρόσφατα στην αγορά και αναμένεται να έχει ταχεία ανάπτυξη στα επόμενα χρόνια παράλληλα με τις νέες εξελίξεις των ψηφιακών ανιχνευτών με υψηλότερη χωρική διακριτική ικανότητα (εικονοστοιχεία μικρότερου μεγέθους), διακριτική ικανότητα υψηλότερης αντίθεσης, χαμηλή δόση ακτινοβολίας και τρισδιάστατη απεικόνιση.(59) Και τα δύο μέρη δραστηριοποιούνται στους αναλογικούς μαστογράφους, αλλά μόνο η GE κατασκευάζει επί του παρόντος ψηφιακούς μαστογράφους. Η Instrumentarium δεν κατασκευάζει επί του παρόντος ψηφιακούς μαστογράφους πλήρους πεδίου [...]*.(60) Το κοινοποιούν μέρος υποστηρίζει ότι ορισμένοι παράγοντες όπως η σημαντική διαφορά τιμής μεταξύ των αναλογικών και των ψηφιακών συσκευών υποδηλώνουν την ύπαρξη διακριτών αγορών προϊόντος για τις δύο κατηγορίες μαστογράφων. Ωστόσο, προτείνει να παραμείνει ανοιχτός ο ορισμός της αγοράς προϊόντος, διότι η αγορά βρίσκεται σε μεταβατικό στάδιο.(61) Η έρευνα αγοράς επιβεβαίωσε ότι υπάρχουν ουσιώδεις διαφορές τιμής μεταξύ των αναλογικών και των ψηφιακών μαστογράφων: η μέση τιμή ενός αναλογικού μαστογράφου είναι περίπου 50000 EUR, ενώ η μέση τιμή μιας αναλογικής συσκευής είναι περίπου 300000 EUR. Επί του παρόντος οι ψηφιακές συσκευές αντιστοιχούν σε μικρό ποσοστό των συνολικών πωλήσεων μαστογράφων στον ΕΟΧ. Παράλληλα, οι πελάτες που απάντησαν στην έρευνα αγοράς της Επιτροπής(44) στη συντριπτική τους πλειονότητα δήλωσαν ότι δεν θα στρέφονταν από έναν αναλογικό σε έναν ψηφιακό μαστογράφο αν η τιμή του πρώτου αυξανόταν μόνιμα κατά 5-10 %.(62) Επιπλέον, υπάρχουν σημαντικές διαφορές όσον αφορά τις τεχνικές επιδόσεις (ποιότητα και αποθήκευση εικόνας) μεταξύ των δύο ειδών μαστογράφων. Οι ψηφιακοί μαστογράφοι αναμένεται ότι θα προσφέρουν στο μέλλον καλύτερη διακριτική ικανότητα αντίθεσης και άλλα χαρακτηριστικά απεικόνισης που θα βελτιώσουν τη δυνατότητα ανίχνευσης του καρκίνου σε πρώιμο στάδιο και θα μειώσουν τα λάθη ανίχνευσης (τα λεγόμενα ψευδή θετικά αποτελέσματα). Η ψηφιακή τεχνολογία παρέχει και άλλες βελτιώσεις, όπως η χαμηλότερη δόση ακτινοβολίας και τα γενικότερα πλεονεκτήματα της ψηφιακής τεχνολογίας, όπως η ψηφιακή μεταβίβαση και αποθήκευση εικόνων. Επιπλέον, αναμένεται ότι η ψηφιακή τεχνολογία θα ενισχύσει νέες εφαρμογές όπως τρισδιάστατες εφαρμογές (τομοσύνθεση) ή ο συνδυασμός με υπερήχους(45).(63) Το κοινοποιούν μέρος δήλωσε ότι η ψηφιακή μαστογραφία είναι αποτελεσματικότερη από την αναλογική διότι συλλαμβάνει μέχρι και 20 % περισσότερο από το αρχικό σήμα των ακτίνων Χ και αυξάνει την παραγωγικότητα, δηλαδή τον αριθμό εξετάσεων ανά ημέρα, κατά 40-50 % περίπου(46). Ωστόσο, η Επιτροπή παρατηρεί ότι διαπιστώθηκε κάποια αβεβαιότητα ως προς την ευκρίνεια της ανάλυσης εικόνας που προσφέρει η ψηφιακή μαστογραφία και την έκταση της ακτινοβολούμενης περιοχής σε σύγκριση με τα αντίστοιχα χαρακτηριστικά του αναλογικού εξοπλισμού. Μέχρι σήμερα οι ψηφιακοί μαστογράφοι δεν έχουν γίνει δεκτοί στα εθνικά προγράμματα προληπτικού ελέγχου του μαστού σε ορισμένες χώρες του ΕΟΧ, διότι ο προληπτικός έλεγχος απαιτεί ακριβείς και αποτελεσματικές συσκευές όσον αφορά την εξέταση ασθενών. Ωστόσο, η εξάλειψη αυτών των τεχνικών περιορισμών είναι απλώς θέμα χρόνου.(64) Παρόλο που οι αναλογικοί και οι ψηφιακοί μαστογράφοι έχουν ορισμένα κοινά χαρακτηριστικά και μπορούν να κατασκευαστούν στην ίδια γραμμή προϊόντος, δεν υπάρχει σε επαρκή βαθμό δυνατότητα υποκατάστασης από την πλευρά της προσφοράς μεταξύ των δύο τμημάτων. Υπάρχουν ουσιώδεις διαφορές μεταξύ των δύο ειδών συσκευών. Η ανάπτυξη ψηφιακών μαστογράφων απαιτεί, από την πλευρά του κατασκευαστή, σημαντικές επενδύσεις(47) στην έρευνα και ανάπτυξη για την αντιμετώπιση των ιδιαίτερων θεμάτων που σχετίζονται με τις ψηφιακές συσκευές, και συγκεκριμένα τη μετατροπή του σήματος των ακτίνων Χ σε ψηφιακό σήμα σε σχέση με την ανάλυση εικόνας και την ταχύτητα. Προς τούτο απαιτείται καινοτομία στην τεχνολογία ανιχνευτών ακτινοβολίας πλήρους πεδίου, καθώς και στην ψηφιακή επεξεργασία της εικόνας για την οπτικοποίηση μικρών μορφωμάτων μέσα στους πυκνούς ιστούς του μαστού. Λόγω των ανωτέρω εξελίξεων στην ψηφιακή μαστογραφία, η GE κατέχει περισσότερα από [...]* διπλώματα ευρεσιτεχνίας(48) στον εν λόγω τομέα. Ως ενδιάμεση λύση μεταξύ των αναλογικών και των πλήρως ψηφιακών συσκευών, ορισμένες εταιρείες(49) ανέπτυξαν λύσεις για την αναβάθμιση των αναλογικών συσκευών με σκοπό την παραγωγή ψηφιακών εικόνων.(65) Όλοι αυτοί οι παράγοντες δείχνουν ότι η αγορά προϊόντος χωρίζεται σε αγορά αναλογικών μαστογράφων και σε αγορά ψηφιακών μαστογράφων.Β. ΟΙ ΣΧΕΤΙΚΕΣ ΓΕΩΓΡΑΦΙΚΕΣ ΑΓΟΡΕΣ(66) Το κοινοποιούν μέρος υποστηρίζει ότι παράγοντες όπως το κοινό νομικό πλαίσιο για ευρύ φάσμα ιατροτεχνολογικών προϊόντων(50), η ύπαρξη δυνατότητας υποκατάστασης από την πλευρά της προσφοράς σε μεγάλο βαθμό, η κεντρική οργάνωση της παραγωγής, το πολύ μικρό κόστος μεταφοράς και η απουσία ανυπέρβλητων φραγμών εισόδου στην αγορά όσον αφορά τη δημιουργία ενός δικτύου διανομής υποδηλώνουν ότι οι γεωγραφικές αγορές των συστημάτων παρακολούθησης ασθενών, των C-arm και των μαστογράφων ολοένα και περισσότερο τείνουν να καλύψουν ολόκληρο τον ΕΟΧ.(67) Ωστόσο, η έρευνα αγοράς της Επιτροπής έδειξε ότι οι αγορές συστημάτων παρακολούθησης ασθενών, C-arm και μαστογράφων έχουν εθνική εμβέλεια.1. Συστήματα παρακολούθησης ασθενών(68) Δεδομένου ότι η αγορά μόνιτορ ΓΘ δεν επηρεάζεται (μόνο η GE δραστηριοποιείται στην αγορά αυτή) η εξέταση της σχετικής γεωγραφικής αγοράς εστιάζεται μόνο στις αγορές ΠΕ μόνιτορ και μόνιτορ ΕΘ.Παρουσία στα επί μέρους κράτη μέλη(69) Η διείσδυση των μεγαλύτερων κατασκευαστών συστημάτων παρακολούθησης ασθενών στις αγορές των κρατών μελών παρουσιάζει διαφορές, ιδίως όσον αφορά τα περιεγχειρητικά μόνιτορ.(70) Για παράδειγμα, η GE δεν είναι γνωστό να πραγματοποιεί πωλήσεις τέτοιων προϊόντων σε χώρες όπως [...]*, [...]*, και [...]*, ενώ δραστηριοποιείται σε γειτονικές χώρες (Ισπανία: [10-20]* %, Δανία: [10-20]* % και Γερμανία [0-10]* %) Ομοίως, η Instrumentarium, παρόλο που είναι παρούσα σε όλες τις αγορές, έχει υψηλότερα μερίδια αγοράς στην Ισπανία ([60-70]* %) από ό,τι στη Γαλλία ([40-50]* %) ή στην Πορτογαλία ([30-40]* %). Το ίδιο ισχύει για άλλους κατασκευαστές: η Siemens κατέχει μερίδιο αγοράς μόλις [5-10 %]* στο Ηνωμένο Βασίλειο, ενώ κατέχει [20-25 %]* στην Ιρλανδία και [5-10 %]* στην Ισπανία έναντι [50-55 %]* στην Πορτογαλία. Ομοίως, η Philips κατέχει μερίδιο αγοράς [20-25 %]* στη Γαλλία, αλλά μόλις [5-10 %]* στην Ισπανία και στο Ηνωμένο Βασίλειο.(71) Αυτή η διαφορετική διάρθρωση των αγορών, ακόμη και μεταξύ γειτονικών χωρών, υποδηλώνει ότι οι όροι του ανταγωνισμού παρουσιάζουν σημαντικές διαφορές μεταξύ των κρατών μελών. Ειδικότερα, δεν υπάρχουν στοιχεία που να αποδεικνύουν ότι μια ομάδα κρατών μελών μπορεί να θεωρηθεί ως διακριτή γεωγραφική αγορά. Οι διαφορές των μεριδίων αγοράς μεταξύ των κρατών μελών παρουσιάζονται επίσης σε ανάλογο βαθμό στην αγορά μόνιτορ ΕΘ.Διαφορές τιμών στα κράτη μέλη(72) Το κοινοποιούν μέρος υποστηρίζει ότι οι διαφορές των τιμοκαταλόγων τους οφείλονται στα διαφορετικά συστήματα εκπτώσεων σε κάθε χώρα: όταν οι τιμές καταλόγου είναι σχετικά υψηλότερες σε ένα κράτος μέλος, τούτο αντισταθμίζεται από υψηλότερες εκπτώσεις.(73) Ωστόσο, η Επιτροπή διαπίστωσε ότι υπάρχουν διαφορές στις τιμές των συναλλαγών. Ειδικότερα, μελετώντας τα στοιχεία που υπέβαλε το κοινοποιούν μέρος(51) διαπιστώνεται ότι ακόμη και οι διακριτές εκπτώσεις που εφαρμόζονται σε κάθε χώρα δεν αντισταθμίζουν τις διαφορές των τιμών. Από τον κατωτέρω πίνακα, όπου συνοψίζονται οι τιμές καταλόγου και οι μέσες εκπτώσεις της GE σε ορισμένα κράτη μέλη, προκύπτει ότι υπάρχουν χώρες με παρόμοιες τιμές καταλόγου αλλά με διαφορετικές μέσες εκπτώσεις, γεγονός που σημαίνει ότι οι τελικές τιμές πώλησης είναι διαφορετικές. Για παράδειγμα, οι τιμές καταλόγου για το προϊόν DASH 2000 σε [...]* είναι υψηλότερες από ό,τι σε [...]*, ενώ η μέση έκπτωση είναι χαμηλότερη, γεγονός που οδηγεί σε υψηλότερη τελική τιμή. Το ίδιο παρατηρείται για άλλα προϊόντα και άλλες χώρες, γεγονός που επιβεβαιώνει το συμπέρασμα ότι οι τελικές τιμές πώλησης είναι διαφορετικές στα διάφορα κράτη μέλη.Πίνακας 2>ΘΕΣΗ ΠΙΝΑΚΑ>Πηγή: κοινοποιούν μέρος. (*) Solar 8000.(74) Οι ανωτέρω διαφορές των τελικών τιμών καταναλωτή επιβεβαιώνονται και από ανεξάρτητες μελέτες(52), όπου υπολογίζονται οι μέσες τιμές για τα πολυπαραμετρικά συστήματα παρακολούθησης ασθενών και για όλα τα σήματα στην Ευρώπη. Τα αποτελέσματα δείχνουν ουσιώδεις διαφορές τιμών που κυμαίνονται μεταξύ 16 % και 32 % μεταξύ χωρών όπως, για παράδειγμα, η Γαλλία ή η Ισπανία και το Ηνωμένο Βασίλειο.Διανομή και εξυπηρέτηση μετά την πώληση(75) Όπως προαναφέρεται στο τμήμα σχετικά με την αγορά προϊόντος, παράγοντες όπως η εξυπηρέτηση μετά την πώληση, η συντήρηση και η εκπαίδευση διαδραματίζουν καίριο ρόλο στη λήψη της τελικής απόφασης αγοράς. Το κοινοποιούν μέρος επεσήμανε επίσης τη σημασία αυτού του θέματος αναγνωρίζοντας ότι οι δραστηριότητες των κατά τόπους δικτύων διανομής, συμπεριλαμβανομένης της εξυπηρέτησης μετά την πώληση, φαίνονται αναγκαίες για την άσκηση αποτελεσματικού ανταγωνισμού στην εκάστοτε χώρα. Η αναγκαιότητα αυτών των υπηρεσιών επιβεβαιώθηκε από την έρευνα αγοράς της Επιτροπής, κατά την οποία διαπιστώθηκε ότι, εκτός από τις προδιαγραφές και την ποιότητα, παράγοντες όπως η εξυπηρέτηση μετά την πώληση, η διαρκής συντήρηση, η εκπαίδευση και η δυνατότητα συντήρησης και εξυπηρέτησης καθ' όλη τη διάρκεια ζωής του προϊόντος είναι αυτοί που λαμβάνονται περισσότερο υπόψη από τους πελάτες για τη λήψη της τελικής απόφασης αγοράς(53).(76) Επιπλέον, οι περισσότεροι μικροί ανταγωνιστές στον τομέα των συστημάτων παρακολούθησης ασθενών στην εντατική θεραπεία δεν δραστηριοποιούνται σε όλα τα κράτη μέλη, γεγονός που αποτελεί σαφή ένδειξη της δυσκολίας εξασφάλισης ενός αξιόπιστου δικτύου εξυπηρέτησης μετά την πώληση ακόμη και μέσω τρίτων. Αντίθετα, οι μεγαλύτεροι προμηθευτές ασκούν δραστηριότητες τουλάχιστον σε όλες τις μεγάλες αγορές(54). Ωστόσο, η διάρθρωση του δικτύου διανομής τους μπορεί να διαφέρει από χώρα σε χώρα. Για παράδειγμα, η Instrumentarium πραγματοποιεί πωλήσεις απευθείας στους τελικούς καταναλωτές σε χώρες όπως [...]*, ενώ σε γειτονικές χώρες χρησιμοποιεί διανομείς για τις πωλήσεις σε εθνική κλίμακα. Στο πλαίσιο αυτό, η Επιτροπή δεν εντόπισε στοιχεία που να αποδεικνύουν ότι μια ομάδα ή ένα σύμπλεγμα κρατών μελών θα μπορούσε να αποτελέσει διακριτή αγορά.(77) Έχοντας υπόψη τους ανωτέρω παράγοντες, η Επιτροπή κατέληξε στο συμπέρασμα ότι κάθε κράτος μέλος συνιστά χωριστή σχετική γεωγραφική αγορά.2. Συστήματα χορήγησης αναισθητικών(78) Στην υπόθεση COMP/M.2861-Siemens/Drägerwerk/JV η Επιτροπή κατέληξε στο συμπέρασμα ότι η γεωγραφική αγορά συστημάτων χορήγησης αναισθητικών είναι εθνική. Τα βασικά επιχειρήματα υπέρ αυτής της άποψης ήταν το γεγονός ότι τα μέρη κατείχαν πολύ διαφορετικά μερίδια αγοράς και αντιμετώπιζαν διαφορετικούς ανταγωνιστές στις επί μέρους χώρες του ΕΟΧ, ότι οι περισσότεροι ανταγωνιστές ασκούσαν δραστηριότητες σε ένα ή δύο κράτη μέλη, ότι η ύπαρξη τοπικών δικτύων διανομής και εξυπηρέτησης έχει καθοριστική σημασία για μια επιτυχή πορεία στην αγορά και ότι η διανομή των συστημάτων χορήγησης αναισθητικών γινόταν κυρίως μέσω διαγωνισμών, ενώ οι προτιμήσεις των πελατών διαδραμάτιζαν σημαντικό ρόλο στην τελική απόφαση αγοράς.3. Κλινικά Πληροφοριακά Συστήματα (ΚΠΣ)(79) Όπως διευκρινίζεται ανωτέρω, τα ΚΠΣ είναι κυρίως λύσεις που παρέχει η τεχνολογία πληροφορικής και οι οποίες χρησιμοποιούνται ως βοηθητικός εξοπλισμός των ιατρικών μηχανημάτων για να ενισχύσουν τις δυνατότητές τους. Μάλιστα, τα ΚΠΣ είναι περίπλοκα συστήματα πληροφορικής που πρέπει να εγκαθίστανται από ειδικούς. Η εγκατάσταση μπορεί να διαρκέσει μέχρι και 18 μήνες και είναι ειδικά προσαρμοσμένη στις ανάγκες κάθε νοσοκομείου. Ο εγκαταστάτης του ΚΠΣ παρέχει επίσης εκπαίδευση στο προσωπικό του νοσοκομείου. Συνεπώς, μεγάλη σημασία έχει η ύπαρξη ενός εξειδικευμένου δικτύου διανομής, εγκατάστασης, συντήρησης και εξυπηρέτησης σε εθνική βάση. Στο πλαίσιο αυτό, τα ίδια επιχειρήματα που συνηγορούν υπέρ της εθνικής εμβέλειας της αγοράς των ΠΕ μόνιτορ και των μόνιτορ ΕΘ υποδεικνύουν ότι η σχετική γεωγραφική αγορά των ΚΠΣ έχει επίσης εθνική εμβέλεια. Ειδικότερα, πρέπει επίσης να σημειωθεί ότι οι πωλήσεις ΚΠΣ πραγματοποιούνται μέσω των ίδιων διαύλων διανομής με τα συστήματα παρακολούθησης ασθενών, σε εθνική βάση, και ότι ο βαθμός διείσδυσης στα διάφορα κράτη μέλη του ΕΟΧ παρουσιάζει διαφοροποιήσεις.4. Φορητά C-armΠαρουσία στα επί μέρους κράτη μέλη(80) Σύμφωνα με τις πληροφορίες που υπέβαλε το κοινοποιούν μέρος, η θέση των μερών και των ανταγωνιστών τους στην αγορά παρουσιάζει σημαντικές διαφορές μεταξύ των κρατών μελών(55).(81) Για παράδειγμα, στα κατώτερης βαθμίδας C-arm, βάσει των στοιχείων του 2002, η Instrumentarium κατέχει ισχυρή θέση στις αγορές της Φινλανδίας ([50-60]* %), της Δανίας ([30-40]* %), της Γερμανίας ([30-40]* %) και του Βελγίου ([30-40]* %), ενώ σε ορισμένα άλλα κράτη μέλη τα μερίδια αγοράς είναι πολύ χαμηλότερα. Για παράδειγμα, στην Ιταλία ([10-20]* %), στη Νορβηγία ([10-20]* %) και στη Γαλλία ([0-10]* %) η θέση της είναι πολύ ασθενέστερη και σε ορισμένα κράτη μέλη δεν πραγματοποίησε πωλήσεις ([...]*) το 2002. Οι διαφορές αυτές των μεριδίων αγοράς σημειώνονται για όλους τους βασικούς ανταγωνιστές, όσον αφορά τόσο τα C-arm κατώτερης βαθμίδας όσο και τα αγγειακά C-arm. Επιπλέον, ορισμένοι μικρότεροι ανταγωνιστές δραστηριοποιούνται σε ορισμένα κράτη μέλη και ιδίως στην Ιταλία, την Πορτογαλία, την Ισπανία και την Ελλάδα(56). Στον ακόλουθο πίνακα παρουσιάζονται ορισμένες από τις διαφορές των μεριδίων αγοράς των μερών και των κυριότερων ανταγωνιστών.Πίνακας 3C-arm κατώτερης βαθμίδας: μερίδια αγοράς 2002>ΘΕΣΗ ΠΙΝΑΚΑ>Πηγή: κοινοποιούν μέρος.Πίνακας 4Αγγειακά C-arm: μερίδια αγοράς 2002>ΘΕΣΗ ΠΙΝΑΚΑ>Πηγή: κοινοποιούν μέρος.Διαφορές τιμών στα κράτη μέλη(82) Η έρευνα έδειξε ότι υπάρχουν σημαντικές διαφορές τιμών μεταξύ των κρατών μελών, γεγονός που υποδηλώνει ότι οι αγορές είναι εθνικές. Οι τιμές που αναφέρονται στην αιτιολογική σκέψη 83 ελήφθησαν από την GE και είναι μέσες καθαρές τιμές ανά χώρα για τις άμεσες πωλήσεις των βασικών μοντέλων φορητών C-arm της GE κατά το 2002.(83) Για παράδειγμα, όσον αφορά το προϊόν [...]* της GE, η τιμή κυμαίνεται από[...]* ευρώ στη Γερμανία έως [...]* ευρώ στη Νορβηγία (διαφορά τιμής ύψους [15-20]* %). Εξετάζοντας την τιμή του βασικού μοντέλου του [...]*(57), στη Γερμανία για παράδειγμα, διαπιστώνεται ότι η τιμή του προϊόντος ανέρχεται σε [...]* ευρώ, ενώ, συγκριτικά, στην Ιταλία ανέρχεται σε [...]* ευρώ και στη Νορβηγία σε [...]* ευρώ (διαφορά τιμής μέχρι [25-30]* %). Ομοίως, παρατηρούνται σημαντικές διαφορές στην τιμή του [...]*, που κυμαίνονται από [...]* ευρώ στη Γερμανία έως [...]* ευρώ στην Ιταλία και [...]* ευρώ στη Νορβηγία (διαφορά τιμής μέχρι [40-45]* %)(58).Διανομή και εξυπηρέτηση μετά την πώληση(84) Η έρευνα αγοράς επιβεβαίωσε ότι όσον αφορά την εξυπηρέτηση μετά την πώληση για τα αγγειακά C-arm και τα C-arm κατώτερης βαθμίδας, η συντήρηση και η εκπαίδευση αποτελούν σημαντικούς παράγοντες για τη λήψη της τελικής απόφασης αγοράς. Τρίτοι υπογραμμίζουν ότι οι δραστηριότητες διανομής σε τοπικό επίπεδο, συμπεριλαμβανομένης της εξυπηρέτησης μετά την πώληση, είναι απαραίτητες για να θεωρείται ένας προμηθευτής αξιόπιστος στην εκάστοτε χώρα(59).(85) Εκτός από τις προδιαγραφές και την ποιότητα του προϊόντος, η εξυπηρέτηση μετά την πώληση, η διαρκής συντήρηση, η εκπαίδευση και η δυνατότητα παροχής συντήρησης και εξυπηρέτησης καθ' όλη τη διάρκεια ζωής του προϊόντος θεωρούνται σημαντικοί παράγοντες για τη λήψη της τελικής απόφασης αγοράς. Όσον αφορά την εκπαίδευση του προσωπικού, η έρευνα αγοράς έδειξε ότι η εκπαίδευση θεωρείται σημαντικό στοιχείο, ενώ το απαιτούμενο επίπεδο παρουσιάζει διακυμάνσεις. Το κοινοποιούν μέρος αναγνωρίζει ότι, στη Σουηδία για παράδειγμα, απαιτείται υψηλό επίπεδο εκπαίδευσης για τους τεχνικούς του νοσοκομείου(60).(86) Τα αποτελέσματα της έρευνας αγοράς δείχνουν ότι το ετήσιο κόστος της εξυπηρέτησης εκτιμάται ότι φθάνει μέχρι και το 10 % της τελικής τιμής του προϊόντος, αλλά με σημαντικές διακυμάνσεις μεταξύ των κρατών μελών(61). Επομένως, η εξυπηρέτηση αποφέρει ένα μη αμελητέο τμήμα των εσόδων ενός προμηθευτή. Στην Ιταλία, όπου το κόστος εξυπηρέτησης για τα C-arm που βαρύνει έναν πελάτη της GE φαίνεται ότι είναι το υψηλότερο (μέχρι [10-20]* % ετησίως επί της αρχικής τιμής αγοράς του μηχανήματος), η ίδια η GE παρέχει εξυπηρέτηση για το [40-60]* % των C-arm που πωλεί. Εσωτερικά έγγραφα της Instrumentarium δείχνουν επίσης ότι τα έσοδα από την εξυπηρέτηση αντιστοιχούσαν στο [10-20]* % περίπου των πωλήσέων της στον τομέα της διαγνωστικής απεικόνισης στην Ευρώπη [...]* ως αγορές επικέντρωσης της νέας στρατηγικής της όσον αφορά τις συμβάσεις εξυπηρέτησης(62). Η GE εξασφαλίζει η ίδια η τη διανομή σε όλα τα κράτη μέλη του ΕΟΧ, ενώ η Instrumentarium χρησιμοποιεί διανομείς σε [...]*.(87) Συνεπώς, για τους σκοπούς της παρούσας απόφασης, κάθε κράτος μέλος συνιστά χωριστή σχετική αγορά.5. ΜαστογράφοιΠαρουσία στα επί μέρους κράτη μέλη(88) Η έρευνα αγοράς της Επιτροπής έδειξε ότι οι αγορές μαστογραφίας έχουν εθνική εμβέλεια, καθότι συντρέχουν αρκετοί παράγοντες που γενικά θεωρούνται ως δείκτες της εθνικής εμβέλειας μιας γεωγραφικής αγοράς.(89) Σύμφωνα με τα στοιχεία που υπέβαλε το κοινοποιούν μέρος(63) και τον υπολογισμό των μεριδίων αγοράς από την Επιτροπή, οι σχετικές θέσεις της GE και της Instrumentarium στην αγορά παρουσιάζουν σημαντικές διαφορές μεταξύ των κρατών μελών. Η διείσδυση στην αγορά των υπόλοιπων κυριότερων ανταγωνιστών που είναι πολυεθνικές επιχειρήσεις όπως η Siemens, η Philips, ή η Planmed και η Hologic/Lorad, επίσης διαφοροποιείται ανάλογα με το κράτος μέλος.(90) Για παράδειγμα, το 2002, η GE κατείχε μερίδιο αγοράς άνω του [40-50]* % στο Βέλγιο, στη Γερμανία, στην Ελλάδα και στην Πορτογαλία, αλλά μόλις [10-20]* % στις Κάτω Χώρες. Ομοίως, η Instrumentarium κατείχε μερίδιο αγοράς άνω του [40-50]* % στη Φινλανδία και στη Νορβηγία, [10-20]* % στην Ιταλία, αλλά μόλις [0-10]* % στη Γερμανία. Επιπλέον, η GE δεν πραγματοποίησε πωλήσεις στη Δανία, στη Φινλανδία, στη Σουηδία και στη Νορβηγία, ενώ η Instrumentarium είτε δεν ασκούσε δραστηριότητες είτε κατείχε μερίδια αγοράς μικρότερα του [0-10]* % στην Αυστρία, στη Γερμανία, στην Ιρλανδία και στην Πορτογαλία.(91) Ομοίως, η παρουσία των ανταγωνιστών των μερών παρουσιάζει σημαντικές διαφοροποιήσεις από το ένα κράτος μέλος στο άλλο. Παρόλο που η Siemens εν γένει δραστηριοποιείται σε ολόκληρο τον ΕΟΧ, αν και με διαφορετικά επίπεδα παρουσίας στα επί μέρους κράτη μέλη, όλοι οι άλλοι ανταγωνιστές, όπως η Planmed, η Hologic, η Philips, η Giotto και η Metaltronica, δραστηριοποιούνται σε λίγα μόνο κράτη μέλη.Διαφορές τιμών στα επί μέρους κράτη μέλη(92) Η έρευνα αγοράς της Επιτροπής έδειξε ότι οι προμήθειες από ιδιώτες και εταιρικούς πελάτες πραγματοποιούνται σε τοπικό επίπεδο και ότι οι κατασκευαστές μπορούν να εφαρμόζουν διαφορετικές τιμές σε εθνικό επίπεδο.(93) Η GE έχει εθνικούς τιμοκαταλόγους για τα προϊόντα της που παρουσιάζουν σημαντικές διαφορές τιμών στα διάφορα κράτη μέλη(64): Οι τιμές καταλόγου της GE είναι πολύ υψηλότερες, για παράδειγμα, σε [...]* από ό,τι [...]*, [...]* και [...]*. Είναι ακόμη χαμηλότερες στην Ισπανία. Η Instrumentarium χρησιμοποιεί ενιαίους τιμοκαταλόγους για ολόκληρο τον ΕΟΧ τα τελευταία χρόνια, αλλά εφαρμόζει διαφοροποιημένες εκπτώσεις στους διανομείς της ανάλογα με τη χώρα. Οι εκπτώσεις αυτές κυμαίνονται από [...]* % μέχρι [...]* % σχεδόν(65).Περιφερειακά ή εθνικά δίκτυα διανομής(94) Η στρατηγική διανομής που ακολουθεί κάθε μέρος επίσης διαφοροποιείται από τη μία χώρα στην άλλη. Η GE και η Instrumentarium πραγματοποιούν απευθείας πωλήσεις σε ορισμένες χώρες, ενώ βασίζονται σε διανομείς σε άλλες χώρες. Για παράδειγμα, η Instrumentarium πωλεί το [90-100]* % των μαστογράφων της μέσω διανομέων(66) σε [...]* αλλά [...]* (μόλις [20-30]* % των πωλήσεων που πραγματοποιούνται μέσω διανομέων), [...]* και [...]* ([80-90]* % μέσω διανομέων), [...]* και [...]*. Οι διανομείς αυτοί είναι ανεξάρτητες εταιρείες που ασκούν δραστηριότητες σε ένα κράτος μέλος ή σε μια περιοχή ενός κράτους μέλους. Τούτο ενισχύει τα τοπικά χαρακτηριστικά των αγορών μαστογράφων.(95) Η GE πραγματοποιούσε πωλήσεις μέσω διανομέων μόνο σε [...]*. Έπαυσε να πραγματοποιεί πωλήσεις μέσω των διανομέων της [...]* το 2001 και εξαγόρασε τον ιρλανδό διανομέα της στις αρχές του 2003. Συνεπώς, σήμερα η GE πωλεί μαστογράφους σε τελικούς καταναλωτές μέσω τού δικού της δικτύου διανομής.Διανομή και εξυπηρέτηση μετά την πώληση(96) Η έρευνα αγοράς της Επιτροπής έδειξε ότι οι σχέσεις πελάτη/προμηθευτή διαμορφώνονται κυρίως σε εθνική βάση. Η επιτυχία των πωλήσεων και ο βαθμός διείσδυσης κάθε παραγωγού μαστογράφων σε μια εθνική αγορά εξαρτάται σε καθοριστικό βαθμό από τις δραστηριότητες σε επίπεδο διανομής και από την ύπαρξη προσωπικού εξυπηρέτησης μετά την πώληση διαθέσιμου και έτοιμου να παράσχει άμεσα βοήθεια σε νοσοκομεία και σε ιδιώτες ιατρούς. Γενικώς οι κατασκευαστές παρέχουν υπηρεσίες εκπαίδευσης και συντήρησης που συμφωνούνται συνήθως στο πλαίσιο της αγοράς του εξοπλισμού(67).(97) Όταν πρόκειται να ληφθεί μια απόφαση προμήθειας από νοσοκομεία ή από ιδιωτικούς φορείς ή όταν καθορίζονται οι προδιαγραφές για έναν διαγωνισμό, η φήμη ενός κατασκευαστή και η εξοικείωση με τα προϊόντα του έχουν πρωταρχική σημασία για τους υπεύθυνους λήψης αποφάσεων. Η απόφαση προμήθειας λαμβάνεται στα περισσότερα κράτη μέλη από το εμπορικό τμήμα της διοίκησης των νοσοκομείων ή από ιδιωτικούς φορείς σε συντονισμό με το αρμόδιο ιατρικό προσωπικό που γνωρίζει τα μηχανήματα, δηλαδή με τους ακτινολόγους. Οι προδιαγραφές που καθορίζουν οι ιατροί και οι ανάγκες τους όσον αφορά την εξειδίκευση του προϊόντος και τις εφαρμογές που απαιτούνται κατά προτεραιότητα διαδραματίζουν καθοριστικό ρόλο στις αποφάσεις προμήθειας. Για το λόγο αυτό οι κατασκευαστές παρουσιάζουν τα μηχανήματά τους σε εμπορικές εκθέσεις και ιατρικά συνέδρια και διατηρούν επαφές με τους ιατρούς.(98) Τα αποτελέσματα της έρευνας επιβεβαιώνουν ότι οι πελάτες απαιτούν από το προσωπικό διανομής και εξυπηρέτησης να τους παρέχει βοήθεια και να διαθέτει εξειδικευμένες γνώσεις. Ειδικότερα, οι πελάτες θεωρούν πολύ σημαντικό να είναι σε θέση οι κατασκευαστές να παρέχουν εξυπηρέτηση μετά την πώληση και διαρκή συντήρηση καθ' όλη τη διάρκεια ζωής του μηχανήματος. Οι τοπικές υπηρεσίες διανομής είναι ιδιαίτερα σημαντικές για τους αγοραστές μαστογράφων, δεδομένου του αριθμού ιδιωτών ιατρών και ιδιωτικών κλινικών που δραστηριοποιούνται σε τοπικό επίπεδο και συγκαταλέγονται μεταξύ των αγοραστών αυτών των συσκευών.(99) Επιπλέον, η GE και η Instrumentarium, καθώς και άλλοι ανταγωνιστές, δεν δραστηριοποιούνται σε όλα τα κράτη μέλη. Τούτο αποτελεί ένδειξη των δυσκολιών που υπάρχουν για την ανάπτυξη ενός αξιόπιστου δικτύου εξυπηρέτησης μετά την πώληση, ακόμη και μέσω τρίτων. Για παράδειγμα, η GE δεν δραστηριοποιείται σε [...]*, [...]*, [...]* και [...]*, ενώ η Instrumentarium δεν δραστηριοποιείται σε [...]* και [...]*.Συμπέρασμα(100) Έχοντας υπόψη τα ανωτέρω στοιχεία που επιβεβαιώνονται από την έρευνα αγοράς της Επιτροπής, οι γεωγραφικές αγορές μαστογράφων θεωρούνται ότι έχουν εθνική εμβέλεια.Γ. ΣΥΜΒΙΒΑΣΙΜΟ ΤΗΣ ΣΥΓΚΕΝΤΡΩΣΗΣ ΜΕ ΤΗΝ ΚΟΙΝΗ ΑΓΟΡΑΑ. Οριζόντια αποτελέσματα1. Συστήματα παρακολούθησης ασθενών1.1 Περιεγχειρητικά συστήματα παρακολούθησης ασθενώνΓενικά χαρακτηριστικά στης αγοράς(101) Εξωτερικές μελέτες(68) που υπέβαλε το κοινοποιούν μέρος υπογραμμίζουν ότι τα τελευταία χρόνια σημειώθηκαν αρκετές αλλαγές στην αγορά περιεγχειρητικών συστημάτων παρακολούθησης στις διάφορες ευρωπαϊκές χώρες. Η αγορά έγινε σταθερή και ώριμη αγορά(69) στην οποία η στρατηγική τιμολόγησης, η τεχνολογική καινοτομία και οι ενοποιήσεις απέκτησαν ζωτική σημασία.(102) Τα περιεγχειρητικά συστήματα παρακολούθησης ασθενών είναι διαφοροποιημένα προϊόντα. Τα προϊόντα που προσφέρουν οι διάφοροι προμηθευτές παρουσιάζουν διάφορες αδυναμίες και διάφορα προτερήματα, ανάλογα με τις προτιμήσεις των πελατών. Το ίδιο ισχύει στην περίπτωση που τα νοσοκομεία καλύπτουν τις ανάγκες τους για τα εν λόγω προϊόντα μέσω διαγωνισμών. Οι προτιμήσεις τους σχετικά με τα προϊόντα εκφράζονται μέσω λεπτομερών τεχνικών προδιαγραφών και έτσι περιορίζουν το φάσμα προϊόντων που είναι υποψήφια προς επιλογή. Από τις έρευνες της Επιτροπής διαπιστώθηκε ειδικότερα ότι στις περισσότερες χώρες ο αναισθησιολόγος, που είναι ο κυριότερος χρήστης του εν λόγω εξοπλισμού, διαδραματίζει σημαντικό ρόλο στην επιλογή περιεγχειρητικού συστήματος παρακολούθησης ασθενών.(103) Παρόλο που τα νοσοκομεία γενικά επιδιώκουν να επιτύχουν χαμηλότερες τιμές, οι τεχνικές προδιαγραφές διαδραματίζουν πολύ σημαντικό ρόλο στις αποφάσεις προμήθειας. Για το λόγο αυτό τα νοσοκομεία συνάπτουν συμβάσεις προμήθειας βάσει διαδικασίας με κριτήριο την "οικονομικώς πλεονεκτικότερη" προσφορά, ούτως ώστε να μπορούν να επιλέξουν τα προϊόντα κυρίως βάσει της ποιότητας και των επιδόσεών τους, και όχι αποκλειστικά βάσει της προσφοράς με τη "χαμηλότερη τιμή". Επιπλέον, οι τεχνικές προδιαγραφές που απαιτούνται από τους πελάτες καθίστανται ολοένα και πιο περίπλοκες και απαιτητικές για τους κατασκευαστές. Στα περιεγχειρητικά συστήματα απαιτούνται πλέον κατά πάγια πρακτική πολυπαραμετρικά μηχανήματα, ενώ επιπλέον οι κατασκευαστές έχουν προσθέσει νέα χαρακτηριστικά και νέες δυνατότητες στα συστήματά τους ανταποκρινόμενοι στις εξεζητημένες μετρήσεις που απαιτούν τα νοσοκομεία και, ειδικότερα, οι αναισθησιολόγοι(70). Οι πιο πρόσφατες καινοτόμες εξελίξεις περιλαμβάνουν νέες παραμέτρους για τη μέτρηση του βάθους της αναισθησίας και της δράσης των αναισθητικών στον εγκέφαλο, παράγοντες που αποκτούν μεγαλύτερη σημασία για τους χρήστες(71). Η τεχνολογία της πληροφορικής έχει επίσης καταστεί σημαντικό χαρακτηριστικό των εν λόγω προϊόντων με την αναβάθμιση ή την ανάπτυξη νέου λογισμικού, ειδικά προσαρμοσμένου στο χειρουργείο με σκοπό τη βελτίωση της ποιότητας καταγραφής της αναισθησίας.(104) Τέλος, η αγορά διήλθε μια περίοδο ενοποιήσεων. Σύμφωνα με την Frost &  Sullivan ("F& S"), "λίγες επιχειρήσεις της αγοράς ελέγχουν το μεγαλύτερο μέρος της αγοράς, ενώ οι υπόλοιπες επιχειρήσεις εκδηλώνουν την τάση να προβαίνουν σε εκποιήσεις και να εστιάζουν τους πόρους τους σε ορισμένες χώρες ή ακόμη να επικεντρώνονται σε άλλες αγορές"(72). Γενικότερα, η F& S παρατηρεί ότι η ευρωπαϊκά αγορά αναισθησιολογικών μηχανημάτων και μηχανημάτων αερισμού (συμπεριλαμβανομένης της αγοράς περιεγχειρητικών συστημάτων παρακολούθησης) είναι ώριμη αγορά, στην οποία ακόμη και ένα μικρό ποσοστό αύξησης του μεριδίου αγοράς μπορεί να έχει σημαντική αξία(73).Μερίδια αγοράς(105) Σύμφωνα με τα πληροφοριακά στοιχεία που υπέβαλε το κοινοποιούν μέρος στο έντυπο CO, όσον αφορά τα περιεγχειρητικά μόνιτορ, η συγκέντρωση θα οδηγήσει στα εξής μερίδια αγοράς:Πίνακας 5Περιεγχειρητικά συστήματα παρακολούθησης ασθενών>ΘΕΣΗ ΠΙΝΑΚΑ>Πηγή: κοινοποιούν μέρος.(106) Έτσι, το κοινοποιούν μέρος εκτιμά ότι το συνδυασμένο μερίδιο αγοράς των υπό συγχώνευση μερών στον ΕΟΧ ανέρχεται σε [40-50]* % το 2002, ενώ ήταν [40-50]* % το 2000 και [40-50]* % το 2001. Οι περιθωριακοί ανταγωνιστές κατέχουν σημαντικό τμήμα της αγοράς ([10-20]* %, αλλά [30-40]* % και περισσότερο σε μερικές εθνικές αγορές).(107) Το κοινοποιούν μέρος αναφέρει(74) ότι, λόγω έλλειψης αξιόπιστων δημοσιευμένων πηγών, βάσισαν τους υπολογισμούς των μεριδίων αγοράς σε δικές τους εκτιμήσεις, χρησιμοποιώντας δύο πηγές: τις δικές τους πωλήσεις συστημάτων παρακολούθησης ασθενών και τα στοιχεία σχετικά με τις πωλήσεις που παρέσχε η ευρωπαϊκή συντονιστική επιτροπή της ακτινολογικής ηλεκτροϊατρικής βιομηχανίας ("COCIR"), μιας ένωσης πέντε εταιρειών ιατρικών μηχανημάτων instrumentarium, Dräger, GE, Philips και Siemens). Ωστόσο, το κοινοποιούν μέρος θεωρεί ότι η COCIR υποβαθμίζει τις πωλήσεις των μικρών ανταγωνιστών κατά [30-40]* % στην περιεγχειρητική αγορά. Διευκρινίζει ότι για το λόγο αυτό προσάρμοσε κατάλληλα τα στοιχεία και ότι, σε ορισμένες χώρες, το ποσοστό προσαρμόστηκε για να αντικατοπτριστούν οι εθνικές διαφορές.(108) Ωστόσο, σε αντίθεση με τον ισχυρισμό του κοινοποιούντος μέρους ότι οι περιθωριακοί κατασκευαστές καλύπτουν το [20-30]* % περίπου της αγοράς του ΕΟΧ (και το [30-40]* % σε ορισμένες μεγάλες εθνικές αγορές), εξωτερικές μελέτες της αγοράς(75) αποδίδουν πολύ χαμηλότερα μερίδια αγοράς στους μικρούς ανταγωνιστές και, κατά συνέπεια, υψηλότερα μερίδια αγοράς στα μέρη.(109) Λόγω των διαφορών μεταξύ των εκτιμήσεων των μερών και των εξωτερικών μελετών της αγοράς, η Επιτροπή προέβη σε υπολογισμό των μεριδίων αγοράς βάσει των στοιχείων για τις πωλήσεις περιεγχειρητικών μόνιτορ που υπέβαλαν τα μέρη κατά τη διάρκεια της έρευνας και οι εταιρείες που ανέφερε το κοινοποιούν μέρος ως ανταγωνιστικές επιχειρήσεις στη σχετική αγορά(76). Η Επιτροπή ζήτησε επίσης από τα μέρη και τους ανταγωνιστές τους να της υποβάλουν στοιχεία για τις πωλήσεις τους, όπως αυτές επιμερίζονται μεταξύ απευθείας πωλήσεων προς τελικούς καταναλωτές και πωλήσεων προς διανομείς, καθώς και εκτίμηση των περιθωρίων κέρδους των διανομέων. Τα στοιχεία αυτά χρησιμοποιήθηκαν για να υπολογιστούν οι πωλήσεις περιεγχειρητικών μόνιτορ από κάθε επιχείρηση προς τους τελικούς χρήστες(77).(110) Η συγκέντρωση οδηγεί σε συνδυασμό σημαντικών μεριδίων αγοράς σε μερικές εθνικές αγορές. Η ακόλουθη εικόνα αναδεικνύεται για τα έτη 2000, 2001 και 2002:Πίνακας 6Περιεγχειρητικά μόνιτορ: διαπιστώσεις της Επιτροπής*>ΘΕΣΗ ΠΙΝΑΚΑ>Πηγή: έρευνα της Επιτροπής.Πίνακας 7>ΘΕΣΗ ΠΙΝΑΚΑ>Πηγή: έρευνα της Επιτροπής.Πίνακας 8>ΘΕΣΗ ΠΙΝΑΚΑ>Πηγή: έρευνα της Επιτροπής.(111) Συνεπώς, οι εκτιμήσεις του μεριδίου αγοράς που περιλαμβάνονται στο έντυπο CO είναι πολύ χαμηλότερες από τις αντίστοιχες εκτιμήσεις των συντακτών εξωτερικών μελετών της ευρωπαϊκής αγοράς που έχουν περιέλθει στη γνώση η Επιτροπή και από τις εκτιμήσεις που προκύπτουν από την ίδια την έρευνα της Επιτροπής.(112) Επομένως, η συγκέντρωση θα οδηγούσε στην ενοποίηση δύο από τους τέσσερις μεγαλύτερους προμηθευτές περιεγχειρητικών συστημάτων παρακολούθησης ασθενών στον ΕΟΧ. Σε επίπεδο ΕΟΧ, τα μέρη της συγχώνευσης θα κατακτούσαν τη θέση του ηγετικού προμηθευτή περιεγχειρητικών συστημάτων παρακολούθησης ασθενών, ενώ θα απέμεναν δύο μόνο μεγάλοι ανταγωνιστές, η Philips και η Siemens.(113) Το κοινοποιούν μέρος υποστηρίζει(78) ότι, ακόμη και βάσει των στοιχείων της Επιτροπής, τα συνδυασμένα μερίδια αγοράς τους δεν οδηγούν σε δεσπόζουσα θέση, διότι η αλληλεπικάλυψη είναι ελάχιστη, δεδομένου ότι η GE κατείχε το [5-10]* % περίπου της αγοράς του ΕΟΧ το 2002, ακολουθώντας τη Philips και τη Siemens. Επιπλέον, κατά την πορεία της έρευνας αγοράς, η Instrumentarium αμφισβήτησε την προσωρινή εκτίμηση του συνολικού μεγέθους της αγοράς περιεγχειρητικών συστημάτων παρακολούθησης ασθενών από την Επιτροπή, υποστηρίζοντας ότι δεν συμφωνεί με τις εκτιμήσεις των δημοσιοποιημένων εξωτερικών μελετών. Ωστόσο, οι εκτιμήσεις της Επιτροπής είναι σύμφωνες με τις προβλέψεις της F& S(79).(114) Βάσει της έρευνας της Επιτροπής, η θέση των μερών στην αγορά σε εθνικό επίπεδο θα οδηγήσει πράγματι σε ελάχιστη αλληλεπικάλυψη σε ορισμένες χώρες στις οποίες η GE δεν ασκούσε δραστηριότητες ή πραγματοποίησε πωλήσεις de minimis το 2002 ([...]*)(80).(115) Ωστόσο, τα συνδυασμένα μερίδια αγοράς των μερών θα προσέγγιζαν ή θα υπερέβαιναν το 50 % με αλληλεπικάλυψη που θα υπερέβαινε τουλάχιστον το 5 % σε ορισμένες χώρες. Σε εθνικό επίπεδο, η συγκέντρωση θα οδηγούσε σε σημαντικά συνδυασμένα μερίδια αγοράς(81) ιδίως στη Γαλλία ([...]*), στη Γερμανία ([...]*), στην Ισπανία ([...]*), στη Σουηδία ([...]*), και στο Ηνωμένο Βασίλειο ([...]*)(82).(116) Τα συνδυασμένα μερίδια αγοράς, τουλάχιστον στις χώρες που υπερβαίνουν το 50 % (Γαλλία, Ισπανία, Σουηδία και Ηνωμένο Βασίλειο), ενδέχεται να αποτελούν καθαυτά απόδειξη της ύπαρξης δεσπόζουσας θέσης, ιδίως λαμβάνοντας υπόψη το γεγονός ότι η επιχείρηση που θα προκύψει από τη συγχώνευση θα είχε διπλάσιο μέγεθος από τους δύο βασικούς ανταγωνιστές της, τη Philips και τη Siemens. Στη Γερμανία, το συνδυασμένο μερίδιο αγοράς της επιχείρησης που θα προκύψει από τη συγκέντρωση είναι ενδεικτικό δεσπόζουσας θέσης, καθότι θα υπερέβαινε το 40 % και θα ήταν πολύ υψηλότερο από τα μερίδια αγοράς των δύο βασικών ανταγωνιστών της, της Siemens και της Philips.(117) Το κοινοποιούν μέρος θεωρεί ότι, παρά το ανωτέρω συνδυασμένο μερίδιο αγοράς, η εξάλειψη της Instrumentarium ως ανεξάρτητης επιχείρησης δεν θα οδηγούσε στη δημιουργία δεσπόζουσας θέσης στις αγορές αυτές λόγω των κατωτέρω παραγόντων(83):α) η αγορά λειτουργεί βάσει διαγωνισμών, οι οποίοι χαρακτηρίζονται από έντονο ανταγωνισμό, η δε GE δεν περιλαμβάνεται μεταξύ των βασικών ανταγωνιστών στον τομέα των περιεγχειρητικών συστημάτων παρακολούθησης και η θέση της στον ανταγωνισμό δεν προσεγγίζει τη θέση της Instrumentarium·β) οι μεγαλύτεροι ανταγωνιστές καθώς και οι μικρότερες επιχείρησης θα είχαν τη δυνατότητα να δράσουν ανασχετικά στην υποθετική περίπτωση που η επιχείρηση η οποία θα προκύψει από τη συγκέντρωση επιχειρούσε να αυξήσει τις τιμές·γ) θα εξακολουθήσει να ασκείται έντονη ανταγωνιστική πίεση από τα νοσοκομεία, τα οποία πρέπει να θεωρηθούν ως ισχυροί αγοραστές.Διαδικασίες προμήθειας(118) Οι περισσότερες προμήθειες περιεγχειρητικών συστημάτων παρακολούθησης ασθενών στη Γαλλία, στη Γερμανία, στην Ισπανία, στη Σουηδία και στο Ηνωμένο Βασίλειο πραγματοποιούνται μέσω διαγωνισμού. Στις χώρες αυτές, μεγάλο ποσοστό των νοσοκομείων είναι δημόσια ιδρύματα(84), τα οποία για το λόγο αυτό οφείλουν να τηρούν τους κανόνες των δημόσιων διαγωνισμών. Όπως προκύπτει από τα στοιχεία σχετικά με τους διαγωνισμούς που υποβλήθηκαν από το κοινοποιούν μέρος και τους ανταγωνιστές του, οι ιδιωτικές κλινικές επίσης διοργανώνουν συχνά διαγωνισμούς. Συνεπώς, το κοινοποιούν μέρος εκτιμά σε 60 % έως 100 % περίπου το ποσοστό των πωλήσεων που πραγματοποιούνται μέσω διαδικασίας διαγωνισμού, ανάλογα με το εκάστοτε κράτος μέλος(85).(119) Όταν προκηρύσσεται ένας διαγωνισμός για συστήματα παρακολούθησης ασθενών, η διαδικασία λήψης αποφάσεων περιγράφεται σε γενικές γραμμές από τους πελάτες ως εξής. Στις αποφάσεις προμήθειας κατά κανόνα συμμετέχει το ιατρικό προσωπικό που εργάζεται στο τμήμα στο οποίο πρόκειται να χρησιμοποιηθούν τα εν λόγω συστήματα. Στην απόφαση συμμετέχουν επίσης, σε μικρότερο ή μεγαλύτερο βαθμό, το προσωπικό βιοϊατρικής τεχνολογίας του νοσοκομείου που είναι υπεύθυνο για τη συντήρηση του εξοπλισμού, και το διοικητικό προσωπικό που διαχειρίζεται τις οικονομικές συναλλαγές του νοσοκομείου. Η ανάγκη για νέο εξοπλισμό θέτει σε κίνηση τη διαδικασία προμήθειας νέου υλικού. Όσον αφορά τα περιεγχειρητικά συστήματα παρακολούθησης ασθενών, η έρευνα μεταξύ των πελατών επιβεβαίωσε ότι τούτο γίνεται σε μεγάλο βαθμό από τους αναισθησιολόγους οι οποίοι κατά κύριο λόγο χρησιμοποιούν τον εξοπλισμό, ιδίως στο χειρουργείο. Ως εκ τούτου, είναι κατ'εξοχήν αρμόδιοι να καθορίσουν τις τεχνικές προδιαγραφές που πρέπει να πληρούν τα μόνιτορ. Ανάλογα με τη χώρα, η απόφαση προμήθειας λαμβάνεται από τον γενικό διευθυντή(86) ή από οικονομική επιτροπή(87) ή από επιτροπή ειδικών ιατρών(88), αλλά σε κάθε περίπτωση μετά από διαπραγματεύσεις με τους ιατρούς και το προσωπικό που χρειάζεται τον εξοπλισμό.(120) Επειδή τα νοσοκομεία δίδουν πρωταρχική βαρύτητα στην ποιότητα και τις προδιαγραφές για την επιλογή ενός προϊόντος, ο επιτυχής υποψήφιος δεν είναι γενικά αυτός που υποβάλλει τη χαμηλότερη προσφορά, αλλά ο προμηθευτής που ικανοποιεί κατά τον καλύτερο τρόπο τις προδιαγραφές των επί μέρους νοσοκομείων τόσο από τεχνική όσο και από οικονομική άποψη. Όπως αναφέρεται στην αιτιολογική σκέψη 103, οι συμβάσεις προμήθειας ανατίθενται βάσει του κριτηρίου της "οικονομικώς πλεονεκτικότερης προσφοράς" και όχι βάσει του κριτηρίου της "χαμηλότερης τιμής".(121) Οι ποιοτικές απαιτήσεις διατυπώνονται κυρίως από τους αναισθησιολόγους σε λεπτομερείς τεχνικές προδιαγραφές, οι οποίες περιορίζουν το φάσμα των εν λόγω προϊόντων ανάλογα με τις προτιμήσεις τους. Μετά την επίσημη προκήρυξη του διαγωνισμού οι προμηθευτές υποβάλλουν προσφορές και στη συνέχεια τα νοσοκομεία επιλέγουν τον προμηθευτή που ανταποκρίνεται καλύτερα στις απαιτήσεις βάσει διαφόρων σωρευτικών κριτηρίων. Σύμφωνα με την έρευνα αγοράς, τα ακόλουθα κριτήρια είναι τα σημαντικότερα για την επιλογή ενός μόνιτορ με μικρές διαφοροποιήσεις ανάλογα με τη χώρα(89): η ποιότητα και οι προδιαγραφές του προϊόντος, η τιμή, η τεχνική εξυπηρέτηση (εκπαίδευση και συντήρηση μετά την πώληση καθ' όλη τη διάρκεια ζωής του προϊόντος), και η ικανότητα του προμηθευτή να καινοτομεί και να αναπτύσσει νέα προϊόντα. Από την άλλη πλευρά, η δυνατότητα του κατασκευαστή να προμηθεύσει ταυτόχρονα αναισθησιολογικά μηχανήματα διαδραματίζει πολύ περιορισμένο ρόλο στην τελική απόφαση(90).Πραγματικός ανταγωνισμός(122) Εν προκειμένω, το γεγονός ότι οι προμήθειες γίνονται κυρίως μέσω διαγωνισμών στα διάφορα κράτη μέλη δεν επηρεάζει ουσιωδώς την αξία των μεριδίων αγοράς ως ισχυρής ένδειξης της ισχύος στην αγορά της επιχείρησης που θα προκύψει από τη συγκέντρωση. Η έρευνα αγοράς έδειξε ότι, κατά μέσον όρο, στα οικεία κράτη μέλη, η αξία των επί μέρους συμβάσεων που κατακυρώνονται με διαγωνισμό είναι σχετικά χαμηλή και ότι ο ετήσιος αριθμός διαγωνισμών για περιεγχειρητικά μόνιτορ είναι αρκετά υψηλός(91). Επιπλέον, η κατασκευή επί παραγγελία στην εν λόγω αγορά είναι αρκετά περιορισμένη, καθότι οι προδιαγραφές του διαγωνισμού καθορίζουν εξ αρχής αν ένας δεδομένος προμηθευτής θα υποβάλει προσφορά ή όχι. Τέλος, δεν υπάρχουν σημαντικές διαφορές στο μέγεθος της αγοράς περιεγχειρητικών μόνιτορ, ιδίως στη Γαλλία, στη Γερμανία, στην Ισπανία, στο Ηνωμένο Βασίλειο και στη Σουηδία, καθώς και στα μερίδια αγοράς(92) των κυριότερων ανταγωνιστών μεταξύ των ετών 2000 και 2002.(123) Επιπλέον, η αγορά περιεγχειρητικών μόνιτορ δεν διαφέρει σημαντικά από μια συνήθη διαφοροποιημένη αγορά προϊόντος. Παρόλο που η προμήθεια των προϊόντων γίνεται μέσω διαγωνισμού, οι προτιμήσεις των πελατών αντικατοπτρίζονται στις τεχνικές προδιαγραφές του διαγωνισμού, γεγονός που με τη σειρά του καθορίζει τον αριθμό των επιλέξιμων διαγωνιζομένων. Οι πελάτες έχουν ο καθένας τις δικές του προτιμήσεις για συγκεκριμένες συσκευές και θα εξέταζαν το ενδεχόμενο να στραφούν σε ένα άλλο μοντέλο μόνο συνεπεία μιας κατά το μάλλον ή ήττον σημαντικής αύξησης της τιμής (σε σχέση με τις τιμές των ανταγωνιστών). Το γεγονός ότι τα διάφορα προϊόντα είναι σχετικά παραπλήσια υποκατάστατα, ακόμη και στην ίδια αγορά προϊόντος, αποτελεί έτσι σημαντική παράμετρο του ανταγωνισμού στις αγορές αυτές και έχει σημαντική επίδραση στην ισχύ των προμηθευτών στην αγορά. Συνεπώς, τα μερίδια αγοράς παρέχουν σημαντικές πληροφορίες, καθότι αντικατοπτρίζουν τις πραγματικές αποφάσεις προμήθειας των πελατών σε ένα συγκεκριμένο έτος.(124) Συνεπώς, η Επιτροπή δεν συμμερίζεται την άποψη ότι τα μερίδια αγοράς στερούνται σημασίας στη συγκεκριμένη αγορά.(125) Προκειμένου να εκτιμηθεί αν τα μερίδια αγοράς των μερών της συγκέντρωσης υπερεκτιμούν ή υποτιμούν την ισχύ τους στην αγορά, η Επιτροπή προέβη σε εμπεριστατωμένη εξέταση της φύσης του ανταγωνισμού στην εν λόγω αγορά που λειτουργεί μέσω προκήρυξης διαγωνισμών. Πρώτον, δεδομένου ότι στους εν λόγω διαγωνισμούς καθοριστικό στοιχείο του ανταγωνισμού είναι ο αριθμός και η ταυτότητα των συμμετεχόντων ανταγωνιστών, εξετάστηκε η συχνότητα συνάντησης των διαφόρων επιχειρήσεων της αγοράς στο πλαίσιο διαγωνισμών. Δεύτερον, καθότι σε μια διαφοροποιημένη αγορά προϊόντος ο ανταγωνισμός είναι εντονότερος όσο περισσότερο οι ανταγωνιστές αποτελούν παραπλήσια υποκατάστατα, το κατά πόσον υπάρχουν παραπλήσια υποκατάστατα εξετάζεται λεπτομερέστερα. Τέλος, η Επιτροπή θέλησε να καθορίσει, βάσει των διαθέσιμων στοιχείων, την πιθανή επίδραση της σχεδιαζόμενης πράξης στις τιμές.Θέση της GE στην αγορά περιεγχειρητικών μόνιτορ(126) Το κοινοποιούν μέρος ισχυρίζεται ότι η GE δεν συμπεριλαμβάνεται μεταξύ των μεγαλύτερων ανταγωνιστών στον τομέα των περιεγχειρητικών μόνιτορ και, συνεπώς, δεν επηρεάζει σημαντικά τη σημερινή θέση της Instrumentarium(93). Για το λόγο αυτό, σύμφωνα με το κοινοποιούν μέρος, η GE και η Instrumentarium δεν είναι παραπλήσιοι ανταγωνιστές στην αγορά περιεγχειρητικών μόνιτορ(94). Έτσι, υποστηρίζουν ότι τα μερίδια αγοράς υπερεκτιμούν τον αντίκτυπο της πράξης στον ανταγωνισμό.(127) Το κοινοποιούν μέρος βασίζεται μεταξύ άλλων στη σειρά προϊόντων που προσφέρει η GE και στη θέση της στην αγορά κυρίως στα μόνιτορ της εντατικής θεραπείας. Ωστόσο, το κοινοποιούν μέρος αναγνωρίζει ότι η GE προσφέρει πολλά είδη μόνιτορ που χρησιμοποιούνται περιεγχειρητικά [τα μοντέλα Solar 9500, Solar 8000M και DASH Series(95)], και ότι καθένα από αυτά παρουσιάζει ορισμένα πλεονεκτήματα έναντι των προϊόντων ανταγωνιστών. Έτσι, η GE προσφέρει ευρύ φάσμα μόνιτορ, από την κατώτερη μέχρι την ανώτερη κλίμακα, με παραμέτρους και λειτουργίες ειδικά προσαρμοσμένες στην εν λόγω αγορά. Μάλιστα, ορισμένοι συμμετέχοντες στην αγορά ανέφεραν ότι η GE κατέχει ηγετική θέση όσον αφορά την έρευνα και ανάπτυξη στον τομέα των περιεγχειρητικών μόνιτορ(96). Συνεπώς, το γεγονός ότι η GE κατέχει ισχυρότερη θέση στον τομέα της εντατικής θεραπείας δεν σημαίνει ότι δεν περιλαμβάνεται μεταξύ των τεσσάρων μεγαλύτερων προμηθευτών περιεγχειρητικών μόνιτορ.(128) Η καλή φήμη των περιεγχειρητικών μόνιτορ της GE επιβεβαιώνεται περαιτέρω από εξωτερικές μελέτες. Έτσι, η T for G υπογραμμίζει, όσον αφορά το κύρος των προϊόντων των μερών, ότι η "GE-Marquette έχει μάλλον υψηλό κύρος στον τομέα της αναισθησίας"(97). Η Frost &  Sullivan περιλαμβάνει επίσης την GE στη δεύτερη βαθμίδα ανταγωνιστών μαζί με τη Philips και τη Siemens, ενώ η Instrumentarium κατατάσσεται στην πρώτη βαθμίδα(98).(129) Τα νοσοκομεία που συμμετείχαν στην έρευνα αγοράς της Επιτροπής εν γένει θεωρούν ότι η GE, η Instrumentarium, η Siemens και η Philips προμηθεύουν όλες περιεγχειρητικά συστήματα παρακολούθησης ασθενών εφάμιλλης ποιότητας. Σε καθεμιά από αυτές τις χώρες, τα μόνιτορ της GE θεωρούνται από τους ερωτηθέντες ως μόνιτορ υψηλής ποιότητας στο χειρουργείο, ενώ σε ορισμένα κράτη μέλη συγκεντρώνουν την υψηλότερη μέση βαθμολογία όσον αφορά τις προδιαγραφές(99). Κατά μέσον όρο, και οι τέσσερις μεγαλύτεροι προμηθευτές κατατάσσονται στο ίδιο υψηλό επίπεδο στις διάφορες χώρες στις οποίες διενεργήθηκε η έρευνα.(130) Τα ανωτέρω στοιχεία έρχονται σε αντίθεση με τον ισχυρισμό του κοινοποιούντος μέρους, κατά τον οποίο από ποιοτική άποψη η GE δεν θα έπρεπε να θεωρηθεί ούτε ως μια από τις μεγαλύτερες επιχειρήσεις ούτε ως παραπλήσιος ανταγωνιστής της Instrumentarium.Στατιστική ανάλυση της Επιτροπής(131) Προκειμένου να εκτιμηθεί η ένταση του ανταγωνισμού μεταξύ των μερών της συγκέντρωσης, η Επιτροπή προέβη σε σειρά στατιστικών αναλύσεων βάσει των στοιχείων σχετικά με τους διαγωνισμούς που υπέβαλαν η Instrumentarium, η GE, η Draeger, η Philips και η Siemens. Τα στοιχεία που υπέβαλε η Siemens δεν ήταν δυνατό να χρησιμοποιηθούν για την εν λόγω ανάλυση. Οι διαγωνιζόμενοι που συμμετείχαν σε κάθε διαγωνισμό προσδιορίστηκαν σε 3355 περιπτώσεις σε ολόκληρο τον ΕΟΧ κατά τα τελευταία πέντε χρόνια. Στην ανάλυση που ακολουθεί, η Επιτροπή θεώρησε αντιπροσωπευτικό το δείγμα των διαγωνισμών που κατακυρώθηκαν στην GE (είτε απευθείας είτε μέσω της Draeger), στην Instrumentarium ή στη Philips.(132) Η Επιτροπή εξέτασε κατ' αρχάς πόσο συχνά τα μέρη της συγκέντρωσης βρέθηκαν αντιμέτωπα μεταξύ τους στους εν λόγω 3355 διαγωνισμούς. Δεδομένου ότι οι προμηθευτές επιλέγουν τους διαγωνισμούς στους οποίους συμμετέχουν, διότι μια εταιρεία δεν υποβάλλει προσφορά όταν πιστεύει ότι δεν έχει πιθανότητες επιτυχίας, όσο συχνότερα δύο εταιρείες βρίσκονται αντιμέτωπες σε μια συγκεκριμένη χώρα σε σχέση με άλλους πιθανούς διαγωνιζόμενους, τόσο πιθανότερο είναι τα προϊόντα τους να μπορούν να θεωρηθούν ως παραπλήσια υποκατάστατα - τουλάχιστον από τη σκοπιά του πωλητή. Επιπλέον, η παρουσία ενός προμηθευτή σε έναν διαγωνισμό εξαρτάται από τις τεχνικές προδιαγραφές που απαιτεί το νοσοκομείο, γεγονός που περιορίζει το φάσμα των ανταγωνιστών που μπορούν να υποβάλουν προσφορά.(133) Σε επίπεδο ΕΟΧ, συνάγεται ότι τα μέρη της συγκέντρωσης βρέθηκαν αντιμέτωπα στο [50-60]* % των περιπτώσεων. Επιπλέον, δεν αντιμετώπισαν κανέναν ανταγωνιστή στο [20-30]* % των περιπτώσεων, ενώ αντιμετώπισαν έναν μόνο ανταγωνιστή στο [20-30]* % των περιπτώσεων. Εξετάζοντας την ταυτότητα των ανταγωνιστών των μερών, διαπιστώνεται ότι στο [30-40]* % των περιπτώσεων, ανεξαρτήτως του πόσοι ανταγωνιστές συμμετείχαν, τα μέρη της συγκέντρωσης δεν βρέθηκαν αντιμέτωπα ούτε με τη Siemens ούτε με τη Philips, αλλά μόνο με διάφορους περιθωριακούς ανταγωνιστές. Τούτο υποδηλώνει ότι η συγκέντρωση μπορεί να οδηγήσει σε μείωση του αριθμού των σημαντικών επιχειρήσεων από δύο σε μία σε έναν στους τρεις διαγωνισμούς.(134) Η ανταγωνιστική πίεση που ασκούν τα μέρη της συγκέντρωσης το ένα στο άλλο συνάγεται επίσης από τα στοιχεία σχετικά με τους διαγωνισμούς(100) που υπέβαλε η Philips: η τελευταία ήταν ο επικρατέστερος υποψήφιος στο [70-80]* % των διαγωνισμών στους οποίους δεν συμμετείχαν ούτε η GE ούτε η Instrumentarium, στο [60-70]* % των διαγωνισμών στους οποίους συμμετείχε μόνο η Instrumentarium, στο [50-60]* % των διαγωνισμών στους οποίους συμμετείχε μόνο η GE και μόλις στο [30-40]* % των διαγωνισμών στους οποίους συμμετείχαν τόσο η GE όσο και η Instrumentarium. Συνεπώς, η Instrumentarium φαίνεται ότι κατατάσσεται σε χαμηλότερη κατηγορία στους διαγωνισμούς στους οποίους συμμετέχει η GE. Επιπλέον, όταν τόσο η Instrumentarium όσο και η GE συμμετέχουν σε έναν διαγωνισμό, η Philips συνήθως κατατάσσεται σε χαμηλότερη κατηγορία διαγωνιζομένων. Επομένως, τα μέρη της συγκέντρωσης μαζί ασκούν εντονότερη ανταγωνιστική πίεση στη Philips.(135) Σε εθνικό επίπεδο υπάρχουν έντονες αντιθέσεις, ανάλογα με τη χώρα.(136) Όσον αφορά τη γερμανική αγορά, τα αποτελέσματα υποδηλώνουν ότι η GE αποτέλεσε μακράν την ισχυρότερη ανταγωνιστική πίεση για την Instrumentarium. Οι δύο αυτές εταιρείες βρέθηκαν αντιμέτωπες στο [70-80]* % και των 432 διαγωνισμών που εξετάστηκαν. Το ποσοστό αυτό ενδέχεται να υπερεκτιμά(101) το ποσοστό των διαγωνισμών στους οποίους τα δύο μέρη πράγματι βρέθηκαν αντιμέτωπα στη Γερμανία, διότι στην εν λόγω ανάλυση δεν κατέστη δυνατό να χρησιμοποιηθούν τα στοιχεία που υπέβαλε η Siemens. Ειδικότερα, η Γερμανία είναι η εθνική αγορά στην οποία η Siemens πραγματοποιεί τον υψηλότερο κύκλο εργασιών. Ωστόσο, το ανωτέρω ποσοστό έρχεται σε μεγάλη αντίθεση με τα ποσοστά της Philips ή της Siemens: η Philips συμμετείχε σε διαγωνισμούς έχοντας ως αντίπαλο την Instrumentarium μόλις στο [10-20]* % των περιπτώσεων και η Siemens στο [20-30]* % των περιπτώσεων.(137) Επιπλέον, η στατιστική ανάλυση των στοιχείων σχετικά με τους διαγωνισμούς αποκάλυψε ότι τα μέρη της συγκέντρωσης δεν αντιμετωπίζουν κανέναν άλλο ανταγωνιστή στο [40-50]* % των διαγωνισμών στους οποίους βρίσκονται αντιμέτωποι(102), και έναν μόνο ανταγωνιστή στο [30-40]* % αυτών των διαγωνισμών. Κατά συνέπεια, τα μέρη της συγκέντρωσης αντιμετωπίζουν έναν ή κανέναν ανταγωνιστή στο [70-80]* % των διαγωνισμών στους οποίους συμμετέχουν με αντίπαλες προσφορές. Επιπλέον, συνάγεται ότι στο [80-90]* % των περιπτώσεων ο τρίτος ανταγωνιστής δεν είναι ούτε η Siemens ούτε η Philips, αλλά μια περιθωριακή επιχείρηση. Τα ποσοστά αυτά υποδηλώνουν ότι, λαμβάνοντας υπόψη τις συνέπειες των τεχνικών προδιαγραφών στην παρουσία των ανταγωνιστών στους διαγωνισμούς, η συγκέντρωση είναι πιθανό να οδηγήσει σε μείωση του αριθμού των σημαντικών ανταγωνιστών από δύο σε έναν στους περισσότερους διαγωνισμούς στους οποίους τα μέρη της συγκέντρωσης ανταγωνίζονταν μεταξύ τους.(138) Στην Ισπανία, τα ποσοστά επίσης υποδηλώνουν ότι η GE αποτελεί και πάλι την κύρια πηγή πραγματικού ανταγωνισμού για την Instrumentarium. Οι δύο εταιρείες βρίσκονται αντιμέτωπες στο [60-70]* % των διαγωνισμών (επί συνόλου 542 διαγωνισμών). Ωστόσο, η Siemens επίσης παραμένει παραπλήσιος ανταγωνιστής ([60-70]* %), λιγότερο όμως από την GE, ενώ και οι τρεις εταιρείες ανταγωνίζονται μεταξύ τους μόλις στο [40-50]* % των περιπτώσεων. Αντίθετα, η Philips ανταγωνίζεται την Instrumentarium μάλλον με μικρή συχνότητα ([30-40]* %). Επιπλέον, τα μέρη της συγκέντρωσης αντιμετωπίζουν κανέναν ή έναν μόνο επιπλέον ανταγωνιστή στο [60-70]* % των διαγωνισμών στους οποίους βρίσκονται αντιμέτωπα μεταξύ τους. Στους διαγωνισμούς αυτούς, τα μέρη της συγκέντρωσης δεν βρίσκονται αντιμέτωπα ούτε με τη Siemens ούτε με τη Philips στο [20-30]* % των περιπτώσεων.(139) Όσον αφορά τη Γαλλία, η GE επίσης φαίνεται να είναι μακράν η ισχυρότερη πηγή ανταγωνιστικής πίεσης για την Instrumentarium: η GE ανταγωνίστηκε την Instrumentarium στο [70-80]* % και των 1122 διαγωνισμών που εξετάστηκαν. Αντίθετα, η Siemens αντιμετώπισε την Instrumentarium μόνο σε έναν στους δύο διαγωνισμούς ([50-60]* %), η δε Philips σε λιγότερους από 1 διαγωνισμό επί των [...]* ([10-20]* %). Οι περιπτώσεις που και οι τέσσερις ανταγωνιστές βρίσκονται αντιμέτωποι μεταξύ τους είναι πολύ σπάνιες ([0-10]* %).(140) Στις υπόλοιπες χώρες, τα ποσοστά υποδηλώνουν ότι η GE και η Instrumentarium βρέθηκαν αντιμέτωπες με μικρότερη συχνότητα. Στο Ηνωμένο Βασίλειο, για παράδειγμα, η GE αντιμετώπισε την Instrumentarium στο [20-30]* % των συνολικών [...]* διαγωνισμών, ενώ η Philips ανταγωνίστηκε την Instrumentarium σχεδόν σε έναν στους δύο διαγωνισμούς ([40-50]* %). Ωστόσο, στους διαγωνισμούς στους οποίους βρέθηκαν αντιμέτωπες η GE και η Instrumentarium, δεν υπήρχε άλλος ανταγωνιστής στο [60-70]* % των περιπτώσεων, ενώ υπήρχε ένας μόνο ακόμη ανταγωνιστής στο [20-30]* % των διαγωνισμών. Τούτο δείχνει ότι τα μέρη της συγκέντρωσης αντιμετωπίζουν έναν ή λιγότερους ανταγωνιστές στο [80-90]* % των διαγωνισμών στους οποίους συμμετέχουν αμφότερα.(141) Η εικόνα είναι παρόμοια στο Βέλγιο (τα δύο μέρη βρέθηκαν αντιμέτωπα στο [10-20]* % των περιπτώσεων σε [...]* διαγωνισμούς), καθώς και στη Φινλανδία (βρέθηκαν αντιμέτωπα στο [0-10]* % των περιπτώσεων σε [...]* διαγωνισμούς). Σε άλλες χώρες του ΕΟΧ, ο αριθμός των αξιοποιήσιμων διαγωνισμών ήταν πολύ περιορισμένος για να αντληθούν αξιόπιστα συμπεράσματα. Για παράδειγμα, στη Σουηδία τα αποτελέσματα δείχνουν ότι η GE ανταγωνίστηκε την Instrumentarium με λίγο μεγαλύτερη συχνότητα ([40-50]* %) από ό,τι τη Philips ([30-40]* %) ή τη Siemens ([30-40]* %). Ωστόσο, η Επιτροπή είχε στη διάθεσή της όλα τα απαραίτητα στοιχεία για να προβεί σε στατιστική ανάλυση μόλις για 19 διαγωνισμούς των τελευταίων πέντε ετών. Συνεπώς, τα στατιστικώς σημαντικά συμπεράσματα που μπορούν να αντληθούν από τα εν λόγω στοιχεία είναι περιορισμένα.Ανάλυση επιτυχία/αποτυχίας σε διαγωνισμούς που υπέβαλε το κοινοποιούν μέρος(142) Η Economics Ridyard, Bishop &  Baker ("RBB") υπέβαλε εκ μέρους του κοινοποιούντος μέρους ανάλυση των στοιχείων επιτυχίας/αποτυχίας σε διαγωνισμούς εις επίρρωση του ισχυρισμού ότι τα μερίδια αγοράς της GE και της Instrumentarium δεν αντικατοπτρίζουν με ακρίβεια και μάλιστα υπερεκτιμούν τις συνέπειες της κοινοποιηθείσας πράξης στον ανταγωνισμό. Το κοινοποιούν μέρος θεωρεί ότι, "κατά το μέτρο που η GE συγκρατεί την ανταγωνιστική συμπεριφορά της Instrumentarium σε σημαντικότερο βαθμό από τους άλλους προμηθευτές στη σχετική αγορά, η φυσική συνέπεια θα ήταν να αποτελεί η GE τον δεύτερο κατά σειρά διαγωνιζόμενο σε πολλούς από τους διαγωνισμούς στους οποίους επικρατέστερη ήταν η Instrumentarium και το αντίστροφο"(103).(143) Η μελέτη της RBB σχετικά με την επιτυχία/αποτυχία σε διαγωνισμούς βασίζεται σε [2000-2500]* διαγωνισμούς για περιεγχειρητικά μόνιτορ στους οποίους επικρατέστερη ήταν η Instrumentarium σε ολόκληρο τον ΕΟΧ(104) μεταξύ των ετών 1998 και 2003(105). Η μελέτη προσδιορίζει τον "πρώτο επιλαχόντα", δηλαδή τον διαγωνιζόμενο που κατέλαβε τη δεύτερη θέση σε κάθε διαγωνισμό στον οποίο η Instrumentarium ήταν ο επιτυχής διαγωνιζόμενος και τα μέρη της συγκέντρωσης είχαν στη διάθεσή τους τα σχετικά στοιχεία. Ο πρώτος επιλαχών θεωρείται ως ο πλησιέστερος ανταγωνιστής της Instrumentarium.(144) Παρόλο που το κοινοποιούν μέρος βασίζεται κυρίως στην εν λόγω μελέτη για να υποστηρίξει ότι η GE δεν ήταν ο πλησιέστερος αντίπαλος της Instrumentarium, τα εν λόγω στοιχεία δείχνουν ότι μεταξύ του 1998 και του 2003 η GE ήταν ο συχνότερος πρώτος επιλαχών στους διαγωνισμούς που κέρδισε η Instrumentarium στα περιεγχειρητικά συστήματα παρακολούθησης ασθενών στην Ευρώπη. Σύμφωνα με τα στοιχεία που υπέβαλαν τα μέρη, σε επίπεδο ΕΟΧ οι προσφορές που υπέβαλε η GE σε διαγωνισμούς για περιεγχειρητικά μόνιτορ κατέλαβαν τη δεύτερη θέση στο [30-40]* % όλων των διαγωνισμών που κέρδισε η Instrumentarium, είτε στις περιπτώσεις που τα εν λόγω συστήματα πωλούνταν μέσω της Draeger που τότε ήταν αποκλειστικός διανομέας της GE ([700-800]*) είτε στις περιπτώσεις που η GE συμμετείχε απευθείας στο διαγωνισμό ([100-200]*). Οι προσφορές της Philips κατέλαβαν τη δεύτερη θέση στο [30-40]* % των διαγωνισμών, ενώ η Siemesn ήταν πρώτη επιλαχούσα στο [10-20]* % των διαγωνισμών. Άλλοι ανταγωνιστές καλύπτουν το [10-20]* % των προσφορών που κατέλαβαν τη δεύτερη θέση, συμπεριλαμβανομένης της Datascope με [0-10]* %.(145) Η GE είναι μακράν η συχνότερη πρώτη επιλαχούσα στους διαγωνισμούς που κέρδισε η Instrumentarium σε τρεις χώρες: [...]*, [...]* και [...]*(106). Τα μόνιτορ της GE καταλαμβάνουν τη δεύτερη θέση σε διαγωνισμούς λιγότερο συχνά από ό,τι τα μόνιτορ της Siemens ή της Philips σε όλες τις άλλες χώρες: η Siemens είναι πρώτη επιλαχούσα σε [...]*(107), [...]*, [...]*(108), ενώ η Philips είναι η πρώτη επιλαχούσα σε [...]*, [...]*, και σε [...]*.(146) Εκ των [300-400]* διαγωνισμών που διενεργήθηκαν στη Γαλλία και για τους οποίους τα μέρη είχαν σχετικές πληροφορίες, συνάγεται ότι τα μόνιτορ της GE κατέλαβαν τη δεύτερη θέση σε διαγωνισμούς που κέρδισε η Instrumentarium στο [50-60]* % των περιπτώσεων, είτε όταν πωλούνταν μέσω της Draeger ([100-200]* διαγωνισμοί) είτε όταν η GE συμμετείχε άμεσα στο διαγωνισμό ([0-100]*). Η Philips ήταν πρώτη επιλαχούσα σε [...]* διαγωνισμούς, ή στο [10-20]* % των περιπτώσεων, ενώ η Siemens και η Datascope κατέλαβαν τη δεύτερη θέση σε [...]* και [...]* διαγωνισμούς αντίστοιχα. Επί [300-400]* διαγωνισμών στη Γερμανία, τα μόνιτορ της GE κατέλαβαν τη δεύτερη θέση μετά τα μόνιτορ της Instrumentarium στο [70-80]* % των περιπτώσεων, είτε όταν πωλούνταν μέσω της Draeger ([...]*) είτε όταν η GE συμμετείχε απευθείας στο διαγωνισμό ([...]*), ενώ ακολουθούν η Siemens ([...]* - [10-20]* % των περιπτώσεων), και η Philips ([...]* - [10-20]* %). Στην Ισπανία ([400-500]* σημεία δεδομένων), η GE είναι η πρώτη επιλαχούσα στο [60-70]* % των περιπτώσεων είτε μέσω της Draeger ([200-300]*) είτε απευθείας ([0-100]*), δηλαδή πολύ συχνότερα από ό,τι η Philips ([20-30]* %) και η Siemens ([10-20]* %).(147) Επομένως, τα ανωτέρω υποδηλώνουν ότι, τουλάχιστον στη Γαλλία, στη Γερμανία και στην Ισπανία, η GE είναι ο πλησιέστερος ανταγωνιστής της Instrumentarium. Τα στοιχεία αυτά ενισχύουν το τεκμήριο ότι, εκτός από το υψηλό μερίδιο αγοράς στις αγορές αυτές, η επιχείρηση που θα προκύψει από τη συγκέντρωση θα είχε τη δυνατότητα να αυξήσει αισθητά τις τιμές για σημαντικό ποσοστό των πελατών της χωρίς να φοβάται τις αντιδράσεις των ανταγωνιστών της. Υπό τις συνθήκες αυτές, η εξαγορά του πλησιέστερου ανταγωνιστή θα οδηγούσε σε σημαντική απώλεια ανταγωνισμού, καθότι στους νέους διαγωνισμούς η επιχείρηση που θα προκύψει από τη συγκέντρωση θα έχει τη δυνατότητα να αυξήσει την τιμή γνωρίζοντας ότι ο δυσαρεστημένος πελάτης θα αγόραζε πιθανώς την εναλλακτική σειρά προϊόντων της.(148) Ωστόσο, το κοινοποιούν μέρος θεωρεί ότι άλλοι παράγοντες δείχνουν ότι η GE δεν ήταν στην πραγματικότητα ο πλησιέστερος ανταγωνιστής της Instrumentarium.(149) Πρώτον(109), σύμφωνα με το κοινοποιούν μέρος, η απουσία συστηματικής συσχέτισης των τάσεων υποκατάστασης μεταξύ των διαφόρων χωρών δείχνει ότι δεν υπάρχει τίποτε το εγγενές στα χαρακτηριστικά των προϊόντων που προμηθεύουν τα μέρη. Ωστόσο, η Επιτροπή επισημαίνει ότι, αν στις διάφορες χώρες υπάρχουν διαφορετικές προτιμήσεις ως προς τα σήματα, τούτο αντικατοπτρίζει απλώς το γεγονός ότι εξακολουθούν να υπάρχουν διαφορετικές συνθήκες ανταγωνισμού σε κάθε κράτος μέλος. Επιπλέον, το γεγονός ότι η Draeger δεν ήταν η πρώτη επιλαχούσα σε ορισμένες χώρες οφείλεται επίσης στο ότι η παρουσία της στο εκάστοτε κράτος μέλος ήταν περιορισμένη. Πράγματι, σύμφωνα με τα στοιχεία των μερών, στις χώρες στις οποίες η Draeger δεν ήταν πρώτη επιλαχούσα (Βέλγιο, Φινλανδία), συνάγεται ότι η παρουσία της στους διαγωνισμούς ήταν πολύ περιορισμένη.(150) Δεύτερον(110), το κοινοποιούν μέρος υποστηρίζει ότι η ανταγωνιστική πίεση εκ μέρους της Draeger/GE υπερεκτιμάται κατά το μέτρο που, στη διάρκεια της εν λόγω περιόδου, η Draeger εμπορευόταν ενεργά και τα μόνιτορ άλλων προμηθευτών (όπως της Philips) παρά τη συμμαχία της με την GE. Ωστόσο, η Επιτροπή επισημαίνει ότι δεν υπάρχει κανένα στοιχείο που να αποδεικνύει ότι η Draeger πωλούσε ενεργά τα μόνιτορ άλλων κατασκευαστών την περίοδο κατά την οποία ίσχυε η αποκλειστική σύμβαση διανομής της με την GE. Απαντώντας σε σχετικό ερώτημα της Επιτροπής, το κοινοποιούν μέρος μπόρεσε να αναφέρει δύο μόνο παραδείγματα προσφορών για τα οποία πίστευε ότι η Draeger είχε εμπορευθεί ενεργά μόνιτορ άλλων προμηθευτών(111). Τα στοιχεία σχετικά με τους διαγωνισμούς που υπέβαλε η Draeger δείχνουν ότι στην πραγματικότητα πραγματοποιούσε εξαιρετικά περιορισμένες πωλήσεις μόνιτορ ανταγωνιστών. Τέλος, ακόμη και αν υποτεθεί ότι η Draeger περιστασιακά υπέβαλλε προσφορές με προϊόντα τρίτων, οι προσφορές αυτές δεν θα διαφοροποιούσαν τη σημαντική τάση που αποδεικνύεται βάσει των στοιχείων των μερών, καθότι τόσο η Philips όσο και η Siemens θεωρούνταν ως πρώτες επιλαχούσες μόνο σε περιορισμένο ποσοστό.Η συμμαχία GE-Draeger(151) Το κοινοποιούν μέρος θεωρεί επίσης(112) ότι η σχετική επιτυχία της GE/Draeger κατά τη διάρκεια της συμμαχίας οφειλόταν στα εδραιωμένα προϊόντα της Draeger στον τομέα της αναισθησίας, στις ισχυρές της σχέσεις με αναισθησιολόγους και στην υποδομή που διέθετε στον τομέα της διανομής και όχι στο γεγονός ότι η GE κατείχε ισχυρά προϊόντα στον τομέα των περιεγχειρητικών συστημάτων παρακολούθησης ασθενών.(152) Η GE συνήψε συμμαχία με την Draeger τον Μάρτιο του 1999, βάσει της οποίας η Draeger διένειμε τα περιεγχειρητικά μόνιτορ της GE σε βάση αποκλειστικότητας σε ολόκληρο τον ΕΟΧ. Στη συνέχεια η συμμαχία μετατράπηκε σε μη αποκλειστική συμφωνία διανομής από τον Φεβρουάριο μέχρι τον Μάιο 2002, όταν η Draeger ανακοίνωσε τη νέα της κοινή επιχείρηση με τη Siemens.(153) Κατά την πορεία της έρευνας, το κοινοποιούν μέρος υπέβαλε στην Επιτροπή εσωτερικά έγγραφα που αφορούσαν ειδικά την εμπορική σχέση της με την Draeger κατά την περίοδο 1999-2002. Το γενικό μήνυμα που αναφαίνεται από τα εσωτερικά έγγραφα της GE είναι ότι ο λόγος που υπαγόρευε την εν λόγω συμφωνία ήταν να αποκτήσει η GE πρόσβαση στο δίκτυο διανομής της Draeger και στις καλές σχέσεις της με τους αναισθησιολόγους. Τούτο οφείλεται στο γεγονός ότι η GE είχε εισέλθει στην αγορά το 1998 μέσω της εξαγοράς της Marquette και χρειαζόταν να αποκτήσει πρόσβαση στην περιεγχειρητική αγορά μέσω ενός εδραιωμένου δικτύου διανομής. Τα εσωτερικά έγγραφα της GE αναφέρουν, για παράδειγμα, ότι υπήρχαν δύο λόγοι για τη συμμαχία: "ο ένας ήταν η διανομή, ενώ ο άλλος ήταν να εξασφαλιστεί μια στενότερη σχέση με τους αναισθησιολόγους"(113).(154) Η Επιτροπή αναγνωρίζει ότι η παρουσία της Draeger στην αγορά προηγούμενου σταδίου που περιλαμβάνει μηχανήματα χορήγησης αναισθησίας μπορεί να είχε θετικές συνέπειες στις πωλήσεις περιεγχειρητικών μόνιτορ της GE.(155) Ωστόσο, τα εσωτερικά έγγραφα της GE όχι μόνο δεν δείχνουν ότι η εν λόγω εταιρεία δεν διέθετε ισχυρά προϊόντα στην περιεγχειρητική αγορά, αλλά, αντίθετα, δείχνουν ότι η Draeger μπορούσε σαφώς να επωφεληθεί από τη συμμαχία χάρη στα προϊόντα της GE. Έτσι, σε εσωτερικό έγγραφο του 1999(114) αναφέρεται, μεταξύ άλλων, ότι η Draeger θα είχε [...]* και ότι [...]*. Συνεπώς, τούτο υποδηλώνει ότι η Draeger θα αποκόμιζε πρόσθετο όφελος από τα προϊόντα παρακολούθησης ασθενών της GE και τούτο στην αγορά αναισθησιολογικών μηχανημάτων στην οποία ανταγωνίζεται με την Datex-Ohmeda.(156) Κατά την πορεία της έρευνας η Επιτροπή προσπάθησε να εκτιμήσει τους λόγους για τους οποίους οι πελάτες της Draeger αγόρασαν περιεγχειρητικά μόνιτορ στις χώρες στις οποίες η GE/Draeger εμφανίζεται ως πρώτη επιλαχούσα σε διαγωνισμούς στους οποίους επικρατέστερη ήταν η Instrumentarium. Οι ερωτηθέντες αποτελούν πολύ μικρό δείγμα και τα αποτελέσματα εμφανίζονται αντιφατικά ανάλογα με τις χώρες. Ση Γερμανία, οι ερωτηθέντες στη μεγάλη τους πλειονότητα απάντησαν ότι είχαν αγοράσει μόνιτορ της GE λόγω των ιδιαίτερων χαρακτηριστικών τους και όχι διότι πωλούνταν από τον προμηθευτή που τους παρείχε αναισθησιολογικά μηχανήματα. Αντίθετα, στην Ισπανία οι ερωτηθέντες δίδουν συνήθως μεγαλύτερη βαρύτητα στο γεγονός ότι προμηθευτής των μόνιτορ είναι η Draeger, ενώ στη Γαλλία τα αποτελέσματα διίστανται.(157) Ωστόσο, γενικότερα η έρευνα μεταξύ πελατών φαίνεται ότι διαψεύδει τον ισχυρισμό της GE ότι το γεγονός ότι είναι η συνηθέστερη πρώτη επιλαχούσα σε διαγωνισμούς στον τομέα των προεγχειρητικών μόνιτορ πρέπει να αποδοθεί μόνο στη θέση της Draeger στην αγορά αναισθησιολογικών μηχανημάτων. Ειδικότερα, οι πελάτες στη συντριπτική τους πλειονότητα επιλέγουν τα μόνιτορ ενός συγκεκριμένου σήματος διότι πληρούν τις απαιτούμενες τεχνικές προδιαγραφές. Αποδίδουν επίσης μεγάλη σημασία στη δυνατότητα του προμηθευτή να βασιστεί σε ένα καλό σύστημα διανομής, ικανό να εξασφαλίσει διαρκή συντήρηση και εξυπηρέτηση μετά την πώληση. Επιπλέον, οι πελάτες κατατάσσουν τα μόνιτορ της GE μεταξύ των προϊόντων υψηλότερης ποιότητας, μαζί με τα αντίστοιχα προϊόντα της Instrumentarium, Philips και της Siemens. Αντίθετα, η δυνατότητα ενός προμηθευτή να παρέχει ταυτόχρονα αναισθησιολογικά μηχανήματα δεν εμφανίζεται ως σημαντικός παράγοντας. Η έρευνα της Επιτροπής δείχνει επίσης ότι οι πελάτες αγοράζουν νέα περιεγχειρητικά μόνιτορ βασιζόμενοι κυρίως στις μέχρι τότε επιδόσεις του προμηθευτή των μόνιτορ και της παρεχόμενης τεχνολογίας, είτε αλλάζουν προμηθευτή είτε όχι.(158) Έχοντας υπόψη τα ανωτέρω, είναι εύλογο το συμπέρασμα ότι η θέση της GE στον περιεγχειρητικό τομέα σε σύγκριση με άλλους ανταγωνιστές, όταν συμμετέχει σε διαγωνισμούς με αντίπαλο την Instrumentarium, πρέπει επίσης να αποδοθεί στην ποιότητα των προϊόντων της και στην αποτελεσματικότητα του δικτύου διανομής που της παρέχει η Draeger, και όχι μόνο στο γεγονός ότι η Draeger διέθετε επίσης προϊόντα στις αγορές αναισθησίας και αερισμού. Τούτο φαίνεται ότι επιβεβαιώνεται και από τους αρχικούς ισχυρισμούς της GE που περιλαμβάνονται στην κοινοποίησή της(115), όσον αφορά τη σχέση της με την Draeger, κατά τους οποίους η επιτυχία του προϊόντος ενός ανταγωνιστή στην αγορά εξαρτάται από την αποτελεσματικότητα του τμήματος πωλήσεών του, καθώς και από το μέγεθός του.(159) Το κοινοποιούν μέρος ισχυρίζεται ότι η GE ήταν πρώτη επιλαχούσα μόνο σε χώρες στις οποίες η Draeger κατείχε ισχυρή θέση στην αγορά αναισθησιολογικών μηχανημάτων και κυρίως σε διαγωνισμούς για την ταυτόχρονη προμήθεια μόνιτορ και αναισθησιολογικών μηχανημάτων. Ωστόσο, παρέχει στοιχεία τα οποία, σε ορισμένες χώρες, δεν δείχνουν καμία συσχέτιση μεταξύ των μεριδίων αγοράς της Draeger στην αγορά αναισθησίας και του αριθμού διαγωνισμών στους οποίους η GE ήταν πρώτη επιλαχούσα με επικρατέστερο υποψήφιο την Instrumentarium. Έτσι, σε [...]*, το κοινοποιούν μέρος υποστηρίζει ότι η GE δεν ήταν ποτέ πρώτη επιλαχούσα με επικρατέστερη την Instrumentarium παρά το γεγονός ότι η Draeger κατείχε μερίδιο αγοράς ύψους [20-30]* % στην αγορά αναισθησιολογικών μηχανημάτων. Ομοίως, το κοινοποιούν μέρος αναγνωρίζει ότι η GE δεν ήταν ποτέ πρώτη επιλαχούσα με επικρατέστερη την Instrumentarium σε [...]*, και ότι μόλις στο [0-10]* % των διαγωνισμών σε [...]*, παρά το γεγονός ότι το μερίδιο αγοράς της Draeger ανερχόταν σε [20-30]* % και σε [30-40]* % αντίστοιχα στις χώρες αυτές.(160) Όσον αφορά το επιχείρημα ότι η GE καταλάμβανε κυρίως τη θέση της πρώτης επιλαχούσας με επικρατέστερη την Instrumentarium όταν η Draeger δεν υπέβαλλε προσφορά μόνο για μόνιτορ, η μελέτη βασίζεται σε [100-200]* διαγωνισμούς στους οποίους νικήτρια ήταν η Instrumentarium στη Γαλλία και σε [100-200]* στην Ισπανία(116). Στη Γαλλία, το κοινοποιούν μέρος ισχυρίζεται ότι, μεταξύ των [0-100]* διαγωνισμών στους οποίους η Draeger επελέγη ως πρώτη επιλαχούσα, το [70-80]* % αφορούσε διαγωνισμούς για πακέτα προϊόντων και το [20-30]* % αφορούσε διαγωνισμούς μόνο για μόνιτορ. Η Επιτροπή επισημαίνει ότι η μελέτη βασίζεται σε δεδομένα που αντιστοιχούν σε μικρό μόνο μέρος του συνόλου των διαγωνισμών στη Γαλλία στους οποίους η Instrumentarium ήταν ο επιτυχής υποψήφιος ([300-400]*) και η GE/Draeger η πρώτη επιλαχούσα ([200-300]*). Επιπλέον, το ίδιο το κοινοποιούν μέρος αναγνωρίζει ότι, ακόμη και λαμβάνοντας υπόψη αυτό το περιορισμένο δείγμα διαγωνισμών, η GE/Draeger ήταν και πάλι η πρώτη επιλαχούσα μετά την Instrumentarium, προηγούμενη από όλους τους άλλους ανταγωνιστές (GE/Draeger [...]*· Siemens, [...]*· Philips [...]*)(117). Στην Ισπανία, το κοινοποιούν μέρος αναφέρει ότι η Draeger ήταν πρώτη επιλαχούσα μόνο σε διαγωνισμούς για πακέτα προϊόντων, αλλά βασίζεται σε [100-200]* προσδιορισμένους διαγωνισμούς μεταξύ των [400-500]* προηγουμένως προσδιορισμένων διαγωνισμών.(161) Τα μέρη κλήθηκαν επίσης να παράσχουν στοιχεία για διαγωνισμούς για μεμονωμένα προϊόντα και για πακέτα προϊόντων στη Γερμανία. Για τη χώρα αυτή, τα μέρη παρέθεσαν [0-100]* παραδείγματα διαγωνισμών στους οποίους κέρδισε η Instrumentarium(118). Η Draeger ήταν πρώτη επιλαχούσα με επικρατέστερη την Instrumentarium όχι μόνο σε διαγωνισμούς για πακέτα προϊόντων ([...]* επί συνόλου[...]*, δηλαδή [80-90]* %), αλλά και στο [60-70]* % των διαγωνισμών για μεμονωμένα προϊόντα στους οποίους επικρατέστερη ήταν η Instrumentarium ([...]* επί συνόλου [...]*).(162) Τέλος, το κοινοποιούν μέρος υποστηρίζει ότι, μετά τη λήξη της συμμαχίας με την Draeger τον Φεβρουάριο του 2002, η θέση της GE στην αγορά επιδεινώθηκε σημαντικά, ενώ η θέση της Draeger στην αγορά περιεγχειρητικών μόνιτορ δεν εξασθένησε(119). Το κοινοποιούν μέρος βασίζεται στο γεγονός ότι οι πωλήσεις περιεγχειρητικών μόνιτορ της GE μειώθηκαν το 2002 και στο γεγονός ότι σε σπάνιες περιπτώσεις η GE επιλέχθηκε ως πρώτη επιλαχούσα σε διαγωνισμούς με επικρατέστερη την Instrumentarium μεταξύ Οκτωβρίου 2002 και Μαρτίου 2003.(163) Ωστόσο, η Επιτροπή επισημαίνει ότι η σχετική μείωση των μεριδίων αγοράς της GE το 2002 είναι σύνηθες φαινόμενο σε περιπτώσεις επιδείνωσης των σχέσεων ενός προμηθευτή με το διανομέα του και δεν οφείλεται στις δραστηριότητες της Draeger καθαυτές. Το κοινοποιούν μέρος αναγνωρίζει ότι κάθε προμηθευτής στην αγορά περιεγχειρητικών συστημάτων παρακολούθησης χρειάζεται αποκλειστικό προσωπικό διανομής και πώλησης(120) και ότι η σχέση της GE με την Draeger είχε επιδεινωθεί από τον Φεβρουάριο του 2002. Σε εσωτερικό έγγραφο αναφέρεται ότι η ίδια η GE θεωρούσε αυτή τη μείωση των μεριδίων αγοράς απλώς ως "μετάβαση"(121).(164) Λόγω του μεγέθους της και των οικονομικών πόρων της, η GE έχει πράγματι τη δυνατότητα να δημιουργήσει ένα δίκτυο διανομής και ένα αποκλειστικό τμήμα πωλήσεων για την περιεγχειρητική αγορά. Επιπλέον, λόγω της θέσης της στα συστήματα παρακολούθησης ασθενών στην εντατική θεραπεία και λόγω της παρουσίας της σε γειτονικές αγορές ιατρικού εξοπλισμού, όπως τα κλινικά πληροφοριακά συστήματα, η GE θα είχε ισχυρό κίνητρο να διατηρήσει και να αυξήσει τις δραστηριότητές της στην αγορά περιεγχειρητικών συστημάτων παρακολούθησης προκειμένου να είναι σε θέση να προσφέρει στους πελάτες της μια πλήρη σειρά προϊόντων. Τέλος, ακόμη και κατά τη διάρκεια αυτής της μεταβατικής περιόδου κατά την οποία θα έπρεπε να συστήσει εκ νέου ένα δίκτυο διανομής, η GE μπορούσε ακόμη το 2002 να διατηρεί ένα αρκετά μεγάλο μερίδιο αγοράς, ιδίως σε [...]* όπου εξακολουθεί να κατέχει την [...]* θέση, σε [...]*, [...]*, [...]*, και [...]*, αλλά και να εξακολουθήσει να συμμετέχει διαγωνισμούς, αποτελώντας έτσι σημαντική πηγή ανταγωνιστικής πίεσης για άλλους μεγάλους υποψήφιους σε διαγωνισμούς, όπως η Instrumentarium. Σε [...]*, η GE μπόρεσε μάλιστα να αποκτήσει μερίδια αγοράς, παρά το γεγονός ότι δεν διέθετε εκεί τα προϊόντα της τα προηγούμενα χρόνια.(165) Επομένως, η Επιτροπή θεωρεί ότι η προσωρινή μείωση των πωλήσεων της GE δεν αντικατοπτρίζει ορθά την ανταγωνιστική πίεση που ασκούσε η GE στην Instrumentarium πριν από τη συγκέντρωση και που θα της ασκούσε πιθανώς απουσία της συγκέντρωσης. Ειδικότερα, συνάγεται ότι τα μερίδια αγοράς του 2002 αντικατοπτρίζουν μόνο μερικώς την πραγματική παρουσία της GE στην αγορά. Κατά συνέπεια, τα μέσα μερίδια αγοράς των ετών 2000, 2001 και 2002 αντικατοπτρίζουν καλύτερα την πιθανή θέση στην αγορά των μερών της συγκέντρωσης στις πέντε υπό εξέταση χώρες (Γαλλία, Γερμανία, Ηνωμένο Βασίλειο, Ισπανία, Σουηδία).Συνέπειες της συγκέντρωσης στις τιμές(166) Προκειμένου να εκτιμηθούν καλύτερα οι συνέπειες της πράξης, η Επιτροπή προέβη σε σειρά οικονομετρικών αναλύσεων και εξέτασε τις οικονομετρικές μελέτες που υπέβαλαν τρίτοι, καθώς και τα μέρη της συγκέντρωσης.(167) Η Επιτροπή εκπόνησε επίσης δική της μελέτη σχετικά με τις πιθανές συνέπειες της συγκέντρωσης στις τιμές, βάσει των στοιχείων που συγκέντρωσε από τα μέρη και τους βασικούς ανταγωνιστές σχετικά με τους διαγωνισμούς. Στόχος της ήταν να προσδιοριστούν οι συνέπειες της παρουσίας της Instrumentarium στις τιμές που χρεώνει η GE/Draeger στους πελάτες της και το αντίστροφο. Η Επιτροπή μελέτησε επίσης στοιχεία της Philips και της Siemens για να προσδιορίσει τις συνέπειες που θα έχει στις τιμές η κοινή παρουσία της GE και της Instrumentarium στην αγορά.(168) Το σύνολο των δεδομένων που χρησιμοποιήθηκαν για την ανωτέρω μελέτη περιλαμβάνει ηλεκτρονικά αρχεία που υπέβαλαν τα μέρη της συγκέντρωσης, καθώς και ανταγωνιστές (Philips και Siemens), καθώς και σειρά τιμολογίων και εγγράφων από διαγωνισμούς που υπέβαλαν τα μέρη. Βάσει των διαθέσιμων στοιχείων, η Επιτροπή επιχείρησε να μετρήσει τις πιθανές συνέπειες που θα έχει η συγκέντρωση μεταξύ της GE και της Instrumentarium χρησιμοποιώντας διάφορα οικονομετρικά μοντέλα, κυρίως γραμμικές παλινδρομήσεις πολλαπλών μεταβλητών.(169) Οι συνέπειες στις τιμές μετριούνται μέσω των συνεπειών στις εκπτώσεις που προσφέρουν οι διάφοροι ανταγωνιστές, ούτως ώστε να συνεκτιμηθεί το γεγονός ότι οι επί μέρους διαγωνισμοί παρουσιάζουν σημαντικές διαφορές μεταξύ τους όσον αφορά τις προδιαγραφές, τα πακέτα προϊόντων και τον βοηθητικό εξοπλισμό, και έτσι οι πραγματικές τιμές συναλλαγής δεν είναι άμεσα συγκρίσιμες μεταξύ των διαφόρων διαγωνισμών.(170) Παρουσιάστηκαν ορισμένα προβλήματα στην προσπάθεια αντιστοίχισης των έντυπων τιμολογίων με τα στοιχεία για τους διαγωνισμούς που είχαν υποβληθεί σε ηλεκτρονική μορφή. Τα προβλήματα αυτά δεν επέτρεψαν στην Επιτροπή να υπολογίσει την εκατοστιαία έκπτωση που εφαρμόστηκε στην τιμή καταλόγου για πολλές παρατηρήσεις. Ως εκ τούτου, η Επιτροπή δεν μπόρεσε να χρησιμοποιήσει τα στοιχεία για την Instrumentarium.Οι πιθανές συνέπειες στις τιμές στη Γαλλία(171) Η Επιτροπή συγκέντρωσε στοιχεία από προσφορές που υπέβαλε η GE μόνη της και η Draeger. Οι περισσότερες από τις αξιοποιήσιμες παρατηρήσεις αφορούσαν διαγωνισμούς που διοργανώθηκαν στη Γαλλία.(172) Η ανάλυση των στοιχείων που παρέσχε Draeger σχετικά με διαγωνισμούς(122) δείχνει ότι η παρουσία της Instrumentarium σε διαγωνισμούς έχει πράγματι επίδραση στις τιμές της Draeger: η μέση έκπτωση που παρείχε η τελευταία όταν η Instrumentarium συμμετείχε στο διαγωνισμό είναι [35-45]* % έναντι [25-35]* % στις περιπτώσεις που η Instrumentarium δεν συμμετείχε στο διαγωνισμό. Η διαφορά είναι στατιστικώς σημαντική με επίπεδο εμπιστοσύνης 99 %.(173) Χρησιμοποιώντας γραμμικές παλινδρομήσεις για τον έλεγχο των διαφόρων παραμέτρων(123), η οικονομετρική ανάλυση της Επιτροπής οδήγησε στο συμπέρασμα ότι η έκπτωση της Draeger είναι [5-10]* % έως [5-10]* % υψηλότερη στους διαγωνισμούς στους οποίους συμμετέχει η Instrumentarium σε σύγκριση με τους διαγωνισμούς στους οποίους δεν συμμετέχει η Instrumentarium. Κατά συνέπεια, η μέση επίπτωση στις εκπτώσεις που παρέχει η Draeger ανέρχεται σε [5-10]* %. Τα αποτελέσματα αυτά είναι στατιστικώς σημαντικά με επίπεδο εμπιστοσύνης 99 %. Αποτελούν εμπειρική απόδειξη του γεγονότος ότι η Instrumentarium επηρεάζει τη συμπεριφορά της Draeger όσον αφορά την τιμολόγηση στη Γαλλία France(124).(174) Όσον αφορά τα στοιχεία σχετικά με διαγωνισμούς που υπέβαλε η GE, η μελέτη των εκπτώσεων που παρείχε η GE δείχνει ότι κατά μέσον όρο ανέρχονται σε [20-30]* %, όταν η GE αντιμετωπίζει μόνο τη Siemens, σε [30-40]* % όταν αντιμετωπίζει μόνο τη Philips και σε [40-50]* % όταν αντιμετωπίζει μόνο την Instrumentarium. Ως προς την Draeger, η Επιτροπή εφάρμοσε επίσης παλινδρομήσεις για να προσδιορίσει την επίδραση της Instrumentarium στις εκπτώσεις της GE, όταν υπήρχαν. Λόγω των χαρακτηριστικών των δεδομένων για την GE, το οικονομετρικό μοντέλο που χρησιμοποίησε η Επιτροπή είναι ελαφρώς διαφορετικό από αυτό που χρησιμοποιήθηκε σχετικά με τα στοιχεία για τις εκπτώσεις της Draeger. Τα αποτελέσματα της εκτίμησης δείχνουν ότι οι εκπτώσεις της GE είναι κατά μέσον όρο [10-20]* % υψηλότερες στους διαγωνισμούς στους οποίους συμμετέχει επίσης μόνον η Instrumentarium σε σχέση με τους διαγωνισμούς στους οποίους δεν συμμετέχει η Instrumentarium. Το αποτελέσμα αυτό είναι στατιστικώς σημαντικό με επίπεδο εμπιστοσύνης 99 %. Ωστόσο, η Επιτροπή επισημαίνει ότι τα εν λόγω οικονομετρικά αποτελέσματα χρησιμοποιήθηκαν βάσει μικρού αριθμού παρατηρήσεων(125).(175) Τα αποτελέσματα της ανάλυσης των στοιχείων για τη Γαλλία δείχνουν ότι οι εκπτώσεις της Draeger (για την πώληση μόνιτορ της GE) και της GE είναι υψηλότερες στις περιπτώσεις που η Instrumentarium συμμετείχε σε έναν διαγωνισμό σε σχέση με τις περιπτώσεις που δεν συμμετείχε. Επιπλέον, η οικονομετρική ανάλυση της Επιτροπής φαίνεται ότι απέφερε πρόσθετα αποδεικτικά στοιχεία για το γεγονός ότι η Instrumentarium ασκεί ανταγωνιστική πίεση στην GE όσον αφορά τις πωλήσεις μόνιτορ. Έτσι, ενισχύει περαιτέρω το τεκμήριο που συνδέεται με το υψηλό συνδυασμένο μερίδιο αγοράς των μερών.Οι πιθανές συνέπειες στις τιμές σε επίπεδο ΕΟΧΣτοιχεία που παρέσχε η Philips σχετικά με διαγωνισμούς(176) Η Philips υπέβαλε οικονομετρική ανάλυση των στοιχείων της σχετικά με διαγωνισμούς για να αποδείξει ότι τα μέρη της συγκέντρωσης είναι ανταγωνιστές με παραπλήσια θέση στην αγορά και ότι η συγκέντρωση θα οδηγούσε σε αυξήσεις των τιμών.(177) Στις 10 Ιουνίου 2003 η NERA Economic Consulting ("NERA") υπέβαλε εκ μέρους της Philips οικονομετρική μελέτη για την εκτίμηση των πιθανών συνεπειών της συγκέντρωσης στις τιμές στις αγορές περιεγχειρητικών μόνιτορ και μόνιτορ εντατικής θεραπείας. Η μελέτη χρησιμοποιεί στοιχεία της ίδιας της Philips που βασίζονται σε καταγεγραμμένες πληροφορίες σχετικά με τους διαγωνισμούς στους οποίους συμμετείχε η Philips το 1999, το 2000 και το 2001 σε διάφορες χώρες του ΕΟΧ, και συγκεκριμένα στο Βέλγιο, στη Φινλανδία, στη Γαλλία, στη Γερμανία, στην Ιταλία, στις Κάτω Χώρες, στην Ισπανία, στο Ηνωμένο Βασίλειο, στην Πορτογαλία και στη Σουηδία. Τα στοιχεία περιλαμβάνουν παρατηρήσεις στις περισσότερες χώρες στις οποίες τα μέρη της συγκέντρωσης κατείχαν ισχυρές θέσεις, εκτός από τη Δανία, την Ιρλανδία και την Ελλάδα, για τις οποίες δεν υπήρχαν διαθέσιμα στοιχεία. Σύμφωνα με την Philips, στη βάση δεδομένων διευκρινίζεται ποιοι προμηθευτές συμμετείχαν, σε ποιους κατακυρώθηκε η σύμβαση, η αξία της προσφοράς που υπέβαλε η Philips και οι σχετικές εκπτώσεις που προσέφερε η Philips επί των τιμών καταλόγου της.(178) Στη μελέτη το επίπεδο της έκπτωσης που παρέσχε η Philips θεωρείται ως ένδειξη του επιπέδου της τιμής. Η NERA θεωρεί ότι η άμεση σύγκριση των τιμών δεν θα ήταν δυνατή λόγω των διαφορετικών χαρακτηριστικών κάθε προϊόντος που αποτελούσε αντικείμενο της προσφοράς.(179) Ελέγχοντας άλλους σχετικούς παράγοντες, η μελέτη επιχειρεί να δείξει σε ποιο βαθμό οι εκπτώσεις που παρέσχε η Philips επηρεάζονται από την παρουσία ορισμένων ανταγωνιστών, και ειδικότερα κατά πόσον η συνδυασμένη παρουσία της GE και της Instrumentarium επηρεάζει την τελική έκπτωση που παρέχει η Philips για να κερδίσει σε έναν διαγωνισμό. Οι ερμηνευτικές μεταβλητές περιλαμβάνουν, μεταξύ άλλων, σειρά εικονικών χωρών για να ελεγχθεί η πιθανή διαφορά της έκπτωσης από τη μία χώρα στην άλλη, τη συνολική αξία του διαγωνισμού (σε λογάριθμο) και σειρά εικονικών ανταγωνιστών.(180) Τα αποτελέσματα της οικονομετρικής εκτίμησης δείχνουν ότι οι εκπτώσεις της Philips είναι χαμηλότερες κατά [5-10]* εκατοστιαίες μονάδες όταν στο διαγωνισμό συμμετέχει η GE, αλλά όχι η Instrumentarium, και κατά [5-10]* τοις εκατό χαμηλότερες όταν συμμετέχει η Instrumentarium, αλλά όχι η GE σε σύγκριση με τις περιπτώσεις στις οποίες και τα δύο μέρη της συγκέντρωσης συμμετέχουν στο διαγωνισμό(126). Αυτές οι μειώσεις των εκπτώσεων αντιστοιχούν σε αυξήσεις τιμών ύψους [15-20]* % και [5-10]* %, αντίστοιχα, βάσει της μέσης έκπτωσης της Philips(127). Τα αποτελέσματα αυτά βασίζονται στους διαγωνισμούς στους οποίους συμμετείχε η Philips, ανεξαρτήτως αν της κατακυρώθηκε ή όχι η σύμβαση. Επομένως, τα εν λόγω αποτελέσματα αντικατοπτρίζουν τις πιθανές συνέπειες της συγκέντρωσης στην τιμολογιακή συμπεριφορά της Philips.(181) Προκειμένου να εκτιμηθούν οι συνέπειες στις πραγματικές τιμές αγοράς, η Επιτροπή ζήτησε από τη NERA να εφαρμόσει την ίδια ανάλυση μόνο στους διαγωνισμούς στους οποίους η Philips ήταν ο επιτυχής υποψήφιος(128). Στην περίπτωση αυτή, υπάρχει και πάλι διαφορά στην έκπτωση που προσέφερε η Philips όταν στον διαγωνισμό συμμετείχε η GE, αλλά όχι η Instrumentarium σε σύγκριση με την περίπτωση κατά την οποία αμφότερα τα μέρη της συγκέντρωσης συμμετείχαν στο διαγωνισμό. Ωστόσο, η διαφορά της έκπτωσης δεν είναι στατιστικώς σημαντική όταν στο διαγωνισμό συμμετείχε η Instrumentarium, αλλά όχι η GE σε σύγκριση με την περίπτωση στην οποία αμφότερα τα μέρη συμμετείχαν στο διαγωνισμό.(182) Έτσι, από την ανάλυση που υπέβαλε η Philips προκύπτει ότι η Instrumentarium αποτελεί πηγή ανταγωνιστικής πίεσης για τη Philips, καθότι η τελευταία αναγκάζεται να αυξήσει σημαντικά την έκπτωση που παρέχει. Επικεντρώνοντας στα στοιχεία σχετικά με την επιτυχία και την αποτυχία, προκύπτει ότι η Philips παρέχει υψηλότερη έκπτωση όταν αμφότερα τα μέρη της συγκέντρωσης συμμετέχουν σε έναν διαγωνισμό σε σχέση με την περίπτωση που συμμετέχει μόνο το ένα από τα δύο. Κατά συνέπεια, κατόπιν της συγκέντρωσης η Philips θα ήταν πιθανό να προσφέρει χαμηλότερες εκπτώσεις και έτσι η συμπεριφορά της θα ήταν πιο ανεξέλεγκτη κατά την υποβολή προσφορών σε διαγωνισμούς.(183) Η Επιτροπή προέβη σε οικονομετρική ανάλυση των στοιχείων της Philips σχετικά με τους διαγωνισμούς καταλήγοντας σε παραπλήσια αποτελέσματα και, κατ' επέκταση, επιβεβαιώνοντας τα αποτελέσματα που υπέβαλε η Philips. Παρόλο που τα εν λόγω αποτελέσματα αφορούν τη μέση επίπτωση που θα έχει η συγκέντρωση στις τιμές σε επίπεδο ΕΟΧ, είναι εύλογο ότι η επίπτωση αυτή θα ήταν μεγαλύτερη στις χώρες στις οποίες τα μέρη κατέχουν υψηλό συνδυασμένο μερίδιο αγοράς, δηλαδή στη Γαλλία, στην Ισπανία, στο Ηνωμένο Βασίλειο, στη Γερμανία και στη Σουηδία.Στοιχεία που παρέσχε η Siemens σχετικά με διαγωνισμούς(184) Η Επιτροπή προέβη σε χωριστή οικονομετρική ανάλυση βάσει των στοιχείων σχετικά με διαγωνισμούς που υπέβαλε η Siemens. Ως προς τα στοιχεία για την Instrumentarium, δεν υπήρχαν πληροφορίες σχετικά με τις τιμές καταλόγου ή τις εκπτώσεις. Επιπλέον, δεν ήταν δυνατό να προσδιοριστούν οι επιτυχείς προσφορές, όπως και οι απορριφθείσες προσφορές. Χρησιμοποιώντας την απόκλιση από τη μέση τιμή όπως περιγράφεται ανωτέρω, η ανάλυση αποσκοπεί στη μέτρηση των συνεπειών της ταυτόχρονης παρουσίας της GE και της Instrumentarium στην τιμή που προσφέρει η Siemens σε διαγωνισμούς, είτε η προσφορά της ήταν επιτυχής είτε απορρίφθηκε. Τα αποτελέσματα δείχνουν ότι κατά μέσον όρο η ταυτόχρονη παρουσία των μερών της συγκέντρωσης έχει σημαντική επίδραση στην τιμολογιακή συμπεριφορά της Siemens. Ωστόσο, η Επιτροπή είναι επιφυλακτική έναντι αυτών των αποτελεσμάτων λόγω της χαμηλής ποιότητας των αρχικών δεδομένων.Οικονομετρική μελέτη της GE(185) Η RBB υπέβαλε οικονομετρική μελέτη(129) εκ μέρους του κοινοποιούντος μέρους βάσει των στοιχείων της Instrumentarium σχετικά με διαγωνισμούς. Για τον ίδιο λόγο που προαναφέρεται σχετικά με τη μελέτη της NERA, το οικονομετρικό μοντέλο που παρουσίασε η RBB χρησιμοποιεί την εκατοστιαία έκπτωση επί της τιμής καταλόγου ως τη σχετική ενδιαφέρουσα μεταβλητή, και όχι την τελική τιμή της πράξης. Η μελέτη καταλήγει στο συμπέρασμα ότι η παρουσία της GE/Draeger στους διαγωνισμούς στους οποίους επελέγη η προσφορά της Instrumentarium δεν επηρεάζει την τελική έκπτωση που παρέχει η Instrumentarium. Επιπλέον, τα οικονομετρικά αποτελέσματα υποδηλώνουν ότι η Philips είναι αυτή που θέτει κυρίως ανταγωνιστικούς περιορισμούς στην Instrumentarium. Ωστόσο, αρκετά ερωτήματα παραμένουν αναπάντητα ως προς την εμπειρική μέθοδο που χρησιμοποίησε η RBB, γεγονός που δημιουργεί σημαντικές αμφιβολίες σχετικά με την εγκυρότητα των αποτελεσμάτων που παρουσίασε η RBB.(186) Η οικονομετρική μελέτη χρησιμοποιεί δεδομένα από τέσσερις χώρες, την Ιταλία, τη Γερμανία, την Ισπανία και το Ηνωμένο Βασίλειο. Ωστόσο, σε προηγούμενη ανάλυση επιτυχίας/αποτυχίας που είχε υποβάλει η RBB περιλαμβάνονταν πολλά δεδομένα από τη Γαλλία. Στο παρόν στάδιο δεν είναι σαφές για ποιο λόγο αυτά τα στοιχεία δεν λήφθηκαν υπόψη στην οικονομετρική μελέτη. Τέλος, τα στοιχεία για τις εκπτώσεις της Instrumentarium που χρησιμοποίησε η RBB φαίνεται ότι βασίζονται στη μνήμη των διευθυντών της εταιρείας για την εκάστοτε χώρα. Δεδομένου ότι δεν υπάρχει αντικειμενικός τρόπος για να εξακριβώσει η Επιτροπή την εγκυρότητα των εν λόγω εκπτώσεων, η Επιτροπή δεν μπορεί να βασιστεί στα αποτελέσματα της οικονομετρικής μελέτης που υπέβαλε η RBB.Περιθωριακοί ανταγωνιστές και δυνητικός ανταγωνισμός(187) Το κοινοποιούν μέρος υποστηρίζει ότι οι μικρότεροι ανταγωνιστές στην περιεγχειρητική αγορά θα ήταν σε θέση να εμποδίσουν τα μέρη της συγκέντρωσης να αυξήσουν μονομερώς τις τιμές μετά την πράξη.Πραγματική παρουσία στην αγορά(188) Στο έντυπο CO(130), η GE αναφέρει αρκετές εταιρείες που δραστηριοποιούνται στην περιεγχειρητική αγορά: Criticare, Datascope, Fukuda-Denshi, Invivo, Nihon Kohden, και Welch Allyn Protocol. Κατά τη διάρκεια της έρευνας, το κοινοποιούν μέρος ανέφερε επίσης την Tyco-Nellcor, την Kontron, την Huntleigh, και την Schiller. Σύμφωνα με τις εκτιμήσεις του κοινοποιούντος μέρους, οι εταιρείες αυτές κατέχουν μαζί μερίδιο αγοράς ύψους [10-20]* % επί του συνόλου των πωλήσεων στον ΕΟΧ και άνω του [30-40]* % στη Γαλλία και στη Γερμανία.(189) Τα ανωτέρω ποσοστά υπερβαίνουν κατά πολύ τις διάφορες εκτιμήσεις που παρέχουν εξωτερικές έρευνες και η μελέτη της ίδιας της Επιτροπής βάσει των πωλήσεων των ανταγωνιστών από το 2000. Σύμφωνα με την έρευνα της Επιτροπής, τα συνολικά μερίδια αγοράς των μικρότερων κατασκευαστών είναι περίπου [0-10]* % στον ΕΟΧ και αντιστοιχούν σε λιγότερο από [0-10]* % επί των συνολικών πωλήσεων σε όλες τις χώρες το 2002, εξαιρουμένης της Ιταλίας ([0-10]* %).(190) Σύμφωνα με το κοινοποιούν μέρος, η Datascope είναι ένας αξιόπιστος αντίπαλος. Το κοινοποιούν μέρος θεωρεί ότι το μερίδιο αγοράς της Datascope είναι παραπλήσιο με το μερίδιο αγοράς της GE(131). Ωστόσο, παρόλο που η Datascope αποτελεί την ισχυρότερη εταιρεία μεταξύ των μικρότερων ανταγωνιστών, η θέση της δεν είναι εφάμιλλη με τη θέση της GE. Πρώτον, η θέση της Datascope στην περιεγχειρητική αγορά εξακολουθεί να επικεντρώνεται στην κατώτερη βαθμίδα(132). Σε αντίθεση με την GE και τους άλλους τρεις κυριότερους προμηθευτές, η Datascope δεν προσφέρει όλο το φάσμα προϊόντων, από την κατώτερη μέχρι την ανώτερη βαθμίδα. Δεύτερον, τα στοιχεία σχετικά με διαγωνισμούς που υπέβαλε το κοινοποιούν μέρος υποδηλώνουν ότι η εν λόγω εταιρεία δεν αποτελεί πράγματι πηγή ανταγωνιστικής πίεσης, όπως ισχυρίζεται το κοινοποιούν μέρος. Στην ανάλυση επιτυχίας/αποτυχίας που υπέβαλε το κοινοποιούν μέρος στην Επιτροπή, η Datascope είναι η πρώτη επιλαχούσα μόνο στο [0-10]* % των διαγωνισμών για περιεγχειρητικά μόνιτορ στους οποίους επελέγη η προσφορά της Instrumentarium στον ΕΟΧ(133).(191) Βάσει των στοιχείων σχετικά με διαγωνισμούς που υποβλήθηκαν κατά τη διάρκεια της έρευνας, η Επιτροπή εξέτασε επίσης το ποσοστό συμμετοχής της Datascope, όπως αυτό δηλώθηκε από την Instrumentarium. Επί των [1500-2000]* διαγωνισμών για περιεγχειρητικά μόνιτορ στους οποίους η Instrumentarium δήλωσε ότι συμμετείχε στη Γαλλία κατά το διάστημα 1998-2002, η Datascope αναφέρεται μόλις [50-100]* φορές ως ένας από τους διαγωνιζόμενους και μόλις [0-50]* φορές ως πρώτη επιλαχούσα. Επί των [500-1000]* διαγωνισμών στη Γερμανία κατά το διάστημα 1998-2002, η Datascope αναφέρεται μόλις [0-50]* φορές ως ένας από τους διαγωνιζόμενους προμηθευτές (και ταυτόχρονα ως πρώτη επιλαχούσα). Επί των [1000-1500]* διαγωνισμών στους οποίους η Instrumentarium δήλωσε ότι συμμετείχε στο Ηνωμένο Βασίλειο κατά το διάστημα 1998-2002, η Datascope αναφέρεται [100-150]* φορές ως ένας από τους διαγωνιζόμενους. Τέλος, επί των [200-250]* διαγωνισμών στους οποίους η Instrumentarium δήλωσε ότι συμμετείχε στην Ισπανία κατά το διάστημα 1998-2002, η Datascope δεν αναφέρεται διόλου.(192) Όσον αφορά τους διαγωνισμούς στους οποίους αναφέρθηκε η GE, υπάρχουν αξιόπιστα στοιχεία σχετικά με τους λοιπούς διαγωνιζομένους μόνο για τη Γαλλία. Επί των [1000-1500]* διαγωνισμών που ανέφερε η GE για τη γαλλική αγορά κατά το διάστημα 1998-2002, η Datascope αναφέρεται μόλις [0-50]* φορές ως ένας από τους διαγωνιζόμενους προμηθευτές και μόλις [...]* ως πρώτη επιλαχούσα. Άλλες εταιρείες που αναφέρονται στο έντυπο CO ως αξιόπιστοι αντίπαλοι δεν αναφέρεται διόλου ή αναφέρονται μόνο μία φορά (Welch Allyn, Nihon Kohden).(193) Η απουσία μικρών κατασκευαστών σε διαγωνισμούς για περιεγχειρητικά μόνιτορ επιβεβαιώνεται επίσης από την έρευνα μεταξύ πελατών. Ειδικότερα, ζητήθηκε από τα νοσοκομεία να προσδιορίσουν τα πλεονεκτήματα και τις αδυναμίες των διαφόρων προμηθευτών, συμπεριλαμβανομένων των μικρών ανταγωνιστών που ανέφερε το κοινοποιούν μέρος. Ζητήθηκε επίσης από τα νοσοκομεία να προσδιορίσουν τις διάφορες εταιρείες που συμμετείχαν στους τελευταίους διαγωνισμούς για την προμήθεια περιεγχειρητικών μόνιτορ ή μόνιτορ εντατικής θεραπείας. Οι περιθωριακοί ανταγωνιστές που επικαλείται η GE ως αξιόπιστους ανταγωνιστές συμμετείχαν, προεπιλέχθηκαν και εν τέλει επιλέχθηκαν σε πολύ λίγους διαγωνισμούς για περιεγχειρητικά μόνιτορ, όπως ανέφεραν οι πελάτες.(194) Η απουσία περιθωριακών ανταγωνιστών στις περισσότερες προεπιλογές στο πλαίσιο διαγωνισμών για περιεγχειρητικά μόνιτορ απορρέει από το γεγονός ότι, εκτός από την προσφερόμενη τιμή, οι πελάτες θεωρούν τις προδιαγραφές και την ποιότητα, καθώς και τη δυνατότητα του προμηθευτή να παρέχει εξυπηρέτηση μετά την πώληση και διαρκή συντήρηση καθ' όλη τη διάρκεια ζωής του προϊόντος ως τους βασικούς παράγοντες για την επιλογή περιεγχειρητικών συστημάτων παρακολούθησης ασθενών. Κατά συνέπεια, οι πελάτες προτιμούν τους προμηθευτές υψηλότερης βαθμίδας, διότι ανταποκρίνονται στις απαιτήσεις τους ως προς τις προδιαγραφές και την ποιότητα, καθώς και τους προμηθευτές που διαθέτουν εδραιωμένο δίκτυο διανομής. Επιπλέον, κατά την αγορά ενός νέου μόνιτορ είτε από τον προϋπάρχοντα προμηθευτή είτε από νέους προμηθευτές, οι πελάτες σαφώς δίδουν ιδιαίτερη βαρύτητα στις αποδεδειγμένες επιδόσεις του προμηθευτή και στην τεχνολογία του(134).Φραγμοί εισόδου και επέκτασης(195) Το κοινοποιούν μέρος ισχυρίζεται επίσης ότι δεν υπάρχουν σημαντικά εμπόδια για την είσοδο ή την επέκταση στην αγορά συστημάτων παρακολούθησης ασθενών, ούτε όσον αφορά τους περιορισμούς της παραγωγικής ικανότητας ή της Ε& Α ούτε σε επίπεδο διανομής(135), που θα εμπόδιζαν άλλες εταιρείες, συμπεριλαμβανομένων των μικρότερων προμηθευτών, να αποτελέσουν πραγματική πηγή ανταγωνιστικής πίεσης.(196) Η αγορά περιεγχειρητικών μόνιτορ είναι μια διαφοροποιημένη αγορά προϊόντος. Ειδικότερα, η έρευνα αγοράς έδειξε ότι τα προϊόντα που προσφέρουν οι τέσσερις κυριότεροι κατασκευαστές τους διαφοροποιούν σε μεγάλο βαθμό από τους μικρότερους ανταγωνιστές. Η παραγωγική ικανότητα διαδραματίζει ελάσσονος σημασίας ρόλο στις αποφάσεις των κατασκευαστών σχετικά με τις τιμές.(197) Αντίθετα, όπως προκύπτει από την έρευνα αγοράς και εξωτερικές μελέτες(136), η καινοτομία στον τομέα των συστημάτων παρακολούθησης ασθενών αποτελεί σημαντική παράμετρο του ανταγωνισμού. Από τη σκοπιά ενός πελάτη, η έρευνα της Επιτροπής έδειξε επίσης ότι η ικανότητα ενός προμηθευτή να αναπτύσσει νέα προϊόντα αποτελεί σημαντικό παράγοντα όταν ο πελάτης αγοράζει ένα μόνιτορ. Οι συμμετέχοντες στην αγορά εν γένει θεωρούν την ανάπτυξη νέων παραμέτρων (ειδικότερα για τη μέτρηση του βάθους της αναισθησίας), την ανάπτυξη λογισμικού ειδικά προσαρμοσμένου στο χειρουργείο, καθώς και το φάσμα προϊόντων, ως τις πιο πρόσφατες σημαντικές καινοτόμες εξελίξεις. Εντός των επόμενων ετών αναμένονται και άλλες σημαντικές καινοτομίες, μεταξύ άλλων, στους τομείς της παρακολούθησης του βάθους της αναισθησίας και της τεχνολογίας της πληροφορικής.(198) Ωστόσο, το κοινοποιούν μέρος ισχυρίζεται ότι πολλά συστατικά μέρη των συστημάτων παρακολούθησης ασθενών αγοράζονται από κατασκευαστές αρχικού εξοπλισμού (ΚΑΕ) σε μη αποκλειστική βάση και ότι κανείς από αυτούς δεν διαθέτει αποκλειστική πρόσβαση σε τρίτους προμηθευτές. Ωστόσο, αρκετοί συμμετέχοντες στην αγορά εξέφρασαν αμφιβολίες ως προς τούτο, υπογραμμίζοντας το γεγονός ότι οι μικροί προμηθευτές είναι σχεδόν αδύνατο να αποκτήσουν πρόσβαση στις τεχνολογίες που αναπτύσσουν οι καινοτόμοι κατασκευαστές αρχικού εξοπλισμού λόγω των συμμαχιών των τελευταίων με τους μεγαλύτερους κατασκευαστές.(199) Επιπλέον, η έρευνα αγοράς έδειξε ότι η ανάπτυξη νέων περιεγχειρητικών μόνιτορ διαρκεί δύο έως πέντε χρόνια και πρέπει να διέλθει από πολλά εσωτερικά και κανονιστικά στάδια, ενώ απαιτεί σημαντικούς οικονομικούς πόρους. Όσον αφορά τη σειρά κατάταξης των διαφόρων ανταγωνιστών στον τομέα των περιεγχειρητικών μόνιτορ, φαίνεται ότι η GE και η Instrumentarium είναι οι κυριότεροι καινοτόμοι προμηθευτές, μαζί με τη Siemens και τη Philips, ενώ οι μικροί ανταγωνιστές δεν αναφέρονται. Υπό τις συνθήκες αυτές, η είσοδος ή η επέκταση των μικρών ανταγωνιστών στην αγορά περιεγχειρητικών μόνιτορ δεν φαίνεται πιθανή ή επαρκής από άποψη μεγέθους ή πεδίου ώστε να αποτελέσει σημαντικό ανταγωνιστικό περιορισμό για την επιχείρηση που θα προκύψει από τη συγκέντρωση.(200) Όσον αφορά ειδικότερα τη Siemens και τη Philips, ο χρόνος που απαιτείται για την ανάπτυξη νέων προϊόντων αναπόφευκτα θα καθιστούσε δύσκολη και δαπανηρή την αναδιάταξη της σειράς προϊόντων της μεσοπρόθεσμα συνεπεία μιας αύξησης τιμών από την επιχείρηση που θα προκύψει από τη συγκέντρωση.(201) Όσον αφορά τη σημασία της εξυπηρέτησης και της υποστήριξης των πελατών, η έρευνα αγοράς έδειξε ότι, κατά την αγορά ενός συστήματος παρακολούθησης ασθενών, οι πελάτες δίδουν έμφαση στη δυνατότητα παροχής συντήρησης και εξυπηρέτησης καθ' όλη τη διάρκεια ζωής του προϊόντος, δηλαδή από επτά μέχρι δέκα χρόνια. Είναι επόμενο ότι οι προμηθευτές δεν πρέπει μόνο να έχουν καλή φήμη και αποδεδειγμένα καλές επιδόσεις, αλλά και να βασίζονται σε ένα καλό δίκτυο διανομής. Από την άποψη αυτή, το κοινοποιούν μέρος αναγνωρίζει ότι "οι κυριότεροι ανταγωνιστές για τα συστήματα παρακολούθησης ασθενών διαθέτουν εδραιωμένα δίκτυα πώλησης και διανομής σε ολόκληρη την Ευρώπη"(137). Αντίθετα, δεν αποδείχθηκε ούτε υποστηρίχθηκε ότι ισχύει το ίδιο για τους μικρότερους ανταγωνιστές.(202) Η απουσία μικρότερων εταιρειών και το στρατηγικό πλεονέκτημα που διαθέτουν οι μεγάλες εταιρείες από την άποψη αυτή επιβεβαιώνονται από εξωτερικές μελέτες, όπως της T for G. Ειδικότερα, σε μελέτη της T for G αναφέρεται ότι "όλοι οι μεγάλοι ανταγωνιστές στις αγορές συστημάτων παρακολούθησης ασθενών, μηχανημάτων αερισμού και αναισθησίας δραστηριοποιούνται στις μεγάλες αγορές. Οι μεγαλύτερες εταιρείες δραστηριοποιούνται άμεσα σε όλες τις αγορές: Agilent, Draeger, GE-Marquette και Siemens. Μια εταιρεία όπως η Datex ασκεί τις δραστηριότητές της μέσω πολύ ισχυρών διανομέων σε ορισμένες χώρες. Όσον αφορά τις επιδόσεις, οι εν λόγω διανομείς μπορούν να θεωρηθούν ως εξίσου αποτελεσματικοί με την άμεση παρουσία της εταιρείας. Οι μικρές εταιρείες δεν δραστηριοποιούνται σε όλες τις χώρες"(138).(203) Κατόπιν των ανωτέρω, η Επιτροπή θεωρεί ότι, σε αντίθεση με τους ισχυρισμούς του κοινοποιούντος μέρος, η επιχείρηση που θα προκύψει από τη συγκέντρωση δεν θα αντιμετώπιζε σημαντικές ανταγωνιστικές πιέσεις από άλλες εταιρείες στην αγορά περιεγχειρητικών μόνιτορ στα διάφορα κράτη μέλη στα οποία θα κατέχει ήδη ισχυρή θέση.Απουσία αντισταθμιστικής αγοραστικής ισχύος(204) Το κοινοποιούν μέρος θεωρεί ότι η επιχείρηση που θα προκύψει από τη συγκέντρωση θα εξακολουθήσει να αντιμετωπίζει ισχυρούς αγοραστές που επιδιώκουν να επιτύχουν τις πιο ανταγωνιστικές προσφορές. Το κοινοποιούν μέρος βασίζει το επιχείρημά του στους ακόλουθους παράγοντες: i) οι τεχνικές προδιαγραφές είναι μεν σημαντικές, σχεδόν όμως πάντα υπάρχουν διάφοροι προμηθευτές που μπορούν να ανταποκριθούν σε αυτές· ωστόσο, λόγω των ολοένα και πιο περιορισμένων κονδυλίων που διαθέτουν τα νοσοκομεία, τα οποία κατά κανόνα καθορίζονται εκ των προτέρων, οι προμηθευτές πρέπει να υποβάλλουν ανταγωνιστικές τιμές· ii) τα νοσοκομεία μπορούν να αναβάλουν τις αγορές τους, εκτός αν τους προσφερθεί βελτιωμένη τεχνολογία ή/και φθηνότερες τιμές λόγω των ήδη διαθέσιμων αναβαθμισμένων προϊόντων· iii) οι αγοραστές μπορούν να στραφούν σε προϊόντα ανταγωνιστών προμηθευτών χωρίς να επιβαρυνθούν με δυσανάλογο κόστος προς τούτο(139).(205) Η έρευνα της Επιτροπής δεν επιβεβαίωσε τους ισχυρισμούς του κοινοποιούντος μέρους.(206) Πρώτον, όπως αναγνωρίζει το κοινοποιούν μέρος, οι τεχνικές προδιαγραφές εξακολουθούν να αποτελούν σημαντικό παράγοντα για τη λήψη μιας απόφασης αγοράς από ένα νοσοκομείο. Σε κάθε χώρα, οι ερωτηθέντες στη συντριπτική τους πλειονότητα επιβεβαίωσαν ότι η πρόταση για την αγορά περιεγχειρητικών μόνιτορ, συμπεριλαμβανομένου του καθορισμού των προδιαγραφών που πρέπει να πληρούν τα συστήματα παρακολούθησης ασθενών, διατυπώνεται από τους αναισθησιολόγους, μερικές φορές σε συνεννόηση με τους τεχνικούς βιοϊατρικής. Η καθοριστική επιρροή των αναισθησιολόγων για την απόφαση αγοράς ενός συγκεκριμένου τύπου συστήματος παρακολούθησης ασθενών ενισχύεται περαιτέρω από το γεγονός ότι, σύμφωνα με την έρευνα μεταξύ πελατών, οι επιδόσεις (δηλαδή η δυνατότητα του προμηθευτή να ανταποκριθεί στις απαιτούμενες προδιαγραφές) και η εξυπηρέτηση αποτελούν τους σημαντικότερους παράγοντες για την τελική απόφαση του νοσοκομείου. Εξωτερικές μελέτες, όπως η μελέτη της T for G επιβεβαιώνουν την ανωτέρω ιεράρχηση των προτεραιοτήτων στη διαδικασία λήψης μιας απόφασης αγοράς: "Οι επιδόσεις και η ποιότητα αποτελούν τα σημαντικότερα κριτήρια, ενώ ακολουθούν η εξυπηρέτηση και η αντοχή του προϊόντος. Η τιμή είναι φανερά λιγότερο σημαντική"(140).(207) Εσωτερικά έγγραφα που υπέβαλε το κοινοποιούν μέρος δείχνουν επίσης ότι οι προμηθευτές γνωρίζουν ότι ο επηρεασμός των αναισθησιολόγων για τον καθορισμό των προδιαγραφών ενός διαγωνισμού μπορεί να έχει καθοριστική σημασία για την επιτυχία μιας προσφοράς. Για παράδειγμα, σε ένα εσωτερικό έγγραφο της GE αναφέρεται ότι [...]*(141). Τα διάφορα αυτά στοιχεία υποδηλώνουν με έμφαση ότι η ικανότητα ενός προμηθευτή να ανταποκριθεί στις τεχνικές προδιαγραφές εξακολουθεί να υπερισχύει ως ο σημαντικότερος παράγοντας για την απόφαση ενός νοσοκομείου να προμηθευτεί το μόνιτορ ενός συγκεκριμένου σήματος, ενώ οι τιμές που προσφέρουν οι προμηθευτές στην πράξη έχουν δευτερεύουσα σημασία.(208) Δεύτερον, όπως διευκρινίζεται ανωτέρω, η έρευνα της Επιτροπής έδειξε ότι, σε αντίθεση με το επιχείρημα του κοινοποιούντος μέρους, μόνον οι μεγαλύτεροι προμηθευτές είναι εν γένει σε θέση να ανταποκριθούν στις τεχνικές απαιτήσεις των νοσοκομείων. Τούτο περιορίζει σημαντικά τον αριθμό των προμηθευτών που προεπιλέγονται πράγματι από τα νοσοκομεία κατά την πορεία της διαδικασίας προμήθειας. Έτσι, στην πράξη οι αγοραστές έχουν περιορισμένες επιλογές όσον αφορά την προμήθεια περιεγχειρητικών μόνιτορ, καθότι στη συντριπτική πλειονότητα των περιπτώσεων, μόνο οι τέσσερις μεγαλύτεροι προμηθευτές (ή μόνο μερικοί από αυτούς) προεπιλέγονται από τα νοσοκομεία κατά την πορεία της διαδικασίας διαγωνισμού. Επιπλέον, από τη στιγμή που διοργανώνεται ένας διαγωνισμός για να καλύψει τις ανάγκες ενός νοσοκομείου, η αγορά δεν μπορεί να καθυστερήσει για σημαντικό χρονικό διάστημα και ο ανταγωνισμός εκδηλώνεται από την κίνηση της διαδικασίας διαγωνισμού.(209) Τρίτον, η πελατειακή βάση είναι ιδιαίτερα κατακερματισμένη. Κάθε επί μέρους διαγωνισμός αντιστοιχεί σε πολύ μικρό ποσοστό του κύκλου εργασιών ενός προμηθευτή. Έτσι, τα στοιχεία σχετικά με διαγωνισμούς που υπέβαλε η Instrumentarium δείχνουν ότι επί συνόλου [7000-8000]* διαγωνισμών στον ΕΟΧ, το [80-90]* % αντιστοιχούσε σε αξία μικρότερη των 100000 EUR. Στη Γαλλία, για παράδειγμα, το ποσοστό αυτό ανήλθε σε [90-100]* % μεταξύ των ετών 1998 και 2002. Τα ίδια ποσοστά παρατηρούνται στις άλλες σχετικές χώρες(142). Το γεγονός ότι τα επί μέρους νοσοκομεία δεν αποτελούν σημαντικό μέγεθος για τις συνολικές πωλήσεις ενός προμηθευτή ενισχύεται περαιτέρω από το ότι, λόγω της διάρκειας ζωής των μόνιτορ, η ανάγκη διοργάνωσης διαγωνισμών παρουσιάζεται μόνο περιστασιακά. Για παράδειγμα, τα στοιχεία σχετικά με διαγωνισμούς που υπέβαλε η Instrumentarium δείχνουν ότι μεταξύ των ετών 1998 και 2002 το [70-80]* % των γαλλικών νοσοκομείων διοργάνωσε μόνο μία φορά διαγωνισμό στον οποίο συμμετείχε η εταιρεία.(210) Συνεπώς, η Επιτροπή θεωρεί ότι οι πελάτες της επιχείρησης που θα προκύψει από τη συγκέντρωση δεν θα έχουν τη δυνατότητα να ασκούν σημαντική αντισταθμιστική αγοραστική ισχύ.Συμπέρασμα(211) Κατόπιν των ανωτέρω, η Επιτροπή καταλήγει στο συμπέρασμα ότι η σχεδιαζόμενη πράξη θα δημιουργούσε δεσπόζουσα θέση που θα παρακώλυε σε μεγάλο βαθμό τον ουσιαστικό ανταγωνισμό στις εξής πέντε χώρες: Ισπανία, Ηνωμένο Βασίλειο, Σουηδία, Γαλλία και Γερμανία.(212) Στην Ισπανία, η συγκέντρωση θα οδηγούσε στη συνένωση του πρώτου με απόσταση ανταγωνιστή instrumentarium, [50-60]* %) με τον δεύτερο (GE, [20-30]* %) και θα παρείχε στην επιχείρηση που προκύπτει από τη συγκέντρωση μερίδια αγοράς που ανέρχονταν κατά μέσον όρο σε [80-90]* % κατά τα τρία τελευταία χρόνια. Ο δεύτερος μεγαλύτερος ανταγωνιστής που θα απέμενε, η Siemens, κατέχει μερίδιο αγοράς ύψους [0-10]* %. Εξάλλου, η GE αποδείχθηκε ότι αποτελεί την κύρια πηγή ανταγωνιστικής πίεσης για την Instrumentarium: ανταγωνίστηκε την τελευταία στο [60-70]* % όλων των διαγωνισμών και ήταν η πρώτη επιλαχούσα στο [60-70]* % των διαγωνισμών στους οποίους η Instrumentarium ήταν ο επιλεγείς υποψήφιος. Τέλος, τα μέρη της συγκέντρωσης αντιμετώπισαν είτε μόλις έναν είτε και κανέναν επιπλέον ανταγωνιστή στο [60-70]* % των διαγωνισμών στους οποίους συμμετείχαν αμφότερα.(213) Όσον αφορά το Ηνωμένο Βασίλειο, τα τρία τελευταία χρόνια τα συνδυασμένα μερίδια αγοράς της νέας επιχείρησης κατά μέσον όρο θα ανέρχονταν σε [80-90]* %, ενώ η Philips θα κατείχε το [0-10]* % και η Siemens λιγότερο από [0-10]* % της αγοράς. Τα επιζήμια αποτελέσματα της συγκέντρωσης επιδεινώνονται από το γεγονός ότι τα μέρη της συγκέντρωσης δεν αντιμετωπίζουν κανέναν ανταγωνιστή στο [60-70]* % των διαγωνισμών στους οποίους η GE και η Instrumentarium ανταγωνίζονται μεταξύ τους, ενώ αντιμετωπίζουν μόλις έναν ή και κανέναν πρόσθετο ανταγωνιστή στο [80-90]* % αυτών.(214) Στη σουηδική αγορά, τα μέσα συνδυασμένα μερίδια αγοράς των μερών της συγκέντρωσης ανήλθαν στο υψηλό ποσοστό του [70-80]* % κατά τα τρία τελευταία χρόνια. Λόγω του υψηλού μεριδίου αγοράς της Instrumentarium ([60-70]* %), η προσθήκη του μεριδίου αγοράς ύψους [0-10]* % της GE είναι πιθανό να έχει σημαντική επίπτωση στην αγορά. Τα στοιχεία σχετικά με τους διαγωνισμούς δεν διαψεύδουν τις ισχυρές ενδείξεις που παρέχουν τα συνδυασμένα μερίδια αγοράς ως προς τη σημαντική ισχύ της νέας επιχείρησης στην αγορά.(215) Στη Γερμανία, η συγκέντρωση θα επέτρεπε στη νέα επιχείρηση να καταστεί μακράν ο ηγέτης της αγοράς, κατέχοντας κατά μέσον όρο συνδυασμένα μερίδια αγοράς ύψους [50-60]* % κατά τα τρία τελευταία χρόνια. Ο δεύτερος μεγαλύτερος ανταγωνιστής, η εταιρεία Siemens, κατέχει σημαντικά μερίδια αγοράς ([0-10]* %). Ωστόσο, η μελέτη των προηγούμενων διαγωνισμών έδειξε ότι η GE, παρά το γεγονός ότι είναι μικρότερος ανταγωνιστής, ασκεί πολύ ισχυρότερη ανταγωνιστική πίεση στην Instrumentarium από ό,τι η Siemens ή, σε ακόμη μεγαλύτερο βαθμό, από ό,τι η Philips. Ειδικότερα, από την άποψη της συμμετοχής σε διαγωνισμούς, η GE υπέβαλε προσφορά ανταγωνιζόμενη την Instrumentarium στο [50-60]* % έως [70-80]* % του συνόλου των διαγωνισμών, ενώ η Siemens ανταγωνίστηκε τη Instrumentarium μόνο στο [20-30]* % των περιπτώσεων και η Philips στο [10-20]* %. Επιπλέον, στους περισσότερους διαγωνισμούς στους οποίους ανταγωνίστηκαν η GE και η Instrumentarium, είτε δεν αντιμετώπισαν κανέναν άλλο ανταγωνιστή ([40-50]* %) είτε αντιμετώπισαν έναν μόνο περιθωριακό ανταγωνιστή ([30-40]* %). Όσον αφορά τις επιχειρήσεις που κατέλαβαν τη θέση του πρώτου επιλαχόντος, η μελέτη που υπέβαλε το κοινοποιούν μέρος καταλήγει στο συμπέρασμα ότι η GE αναφέρθηκε ως πρώτη επιλαχούσα στο [30-40]* % των διαγωνισμών στους οποίους επελέγη η προσφορά της Instrumentarium, ενώ η Philips κατέλαβε τη θέση του πρώτου επιλαχόντος στο [30-40]* % των περιπτώσεων και η Siemens στο [10-20]* % των περιπτώσεων.(216) Τέλος, στην περίπτωση της Γαλλίας, η επιχείρηση που προκύπτει από τη συγκέντρωση κατείχε κατά τα τρία τελευταία χρόνια υψηλά μερίδια αγοράς ([50-60]* %) με σημαντική αλληλεπικάλυψη ([0-10]* %). Ο αμέσως επόμενος ανταγωνιστής, η Philips, κατείχε δύο φορές μικρότερο μερίδιο αγοράς ([20-30]* %) σε σχέση με τα μέρη και βρέθηκε αντιμέτωπο με αυτά περιστασιακά ([10-20]* %), ενώ η GE ανταγωνίζεται την Instrumentarium στο [70-80]* % του συνόλου των διαγωνισμών. Έτσι, η GE και η Instrumentarium φαίνεται ότι ασκούν την ισχυρότερη ανταγωνιστική πίεση η μία στην άλλη. Τούτο επιβεβαιώνεται περαιτέρω από την οικονομετρική ανάλυση των εκπτώσεων της GE και της Draeger. Η εν λόγω ανάλυση δείχνει ότι η παρουσία της Instrumentarium σε έναν διαγωνισμό οδήγησε την GE ή τον διανομέα της, την Draeger, να μειώσει τις τιμές της κατά [5-10]* % έως [15-20]* % κατά μέσον όρο.(217) Κατά συνέπεια, η Επιτροπή κατέληξε στο συμπέρασμα ότι, στα προαναφερόμενα κράτη μέλη, η συγκέντρωση όχι μόνο θα οδηγήσει στη δημιουργία μιας νέας επιχείρησης που θα κατέχει υψηλά μερίδια αγοράς, αλλά επιπλέον θα εξαλείψει την ισχυρή ανταγωνιστική πίεση που ασκούσαν μεταξύ τους τα δύο μέρη της συγκέντρωσης πριν από την πράξη. Έτσι, συνεπεία της συγκέντρωσης, η νέα επιχείρηση θα ήταν σε θέση στις πέντε αυτές χώρες να ενεργεί σε μεγάλο βαθμό ανεξάρτητα από τους ανταγωνιστές της και τους καταναλωτές και έτσι θα μπορούσε να αυξήσει σημαντικά τις τιμές που θα χρέωνε στους πελάτες.(218) Για όλους τους ανωτέρω λόγους, η Επιτροπή κατέληξε στο συμπέρασμα ότι η κοινοποιηθείσα συγκέντρωση δεν συμβιβάζεται με την κοινή αγορά και τη λειτουργία της συμφωνίας ΕΟΧ, καθότι θα δημιουργούσε δεσπόζουσα θέση στην αγορά περιεγχειρητικών συστημάτων παρακολούθησης ασθενών στη Γαλλία, στη Γερμανία, στην Ισπανία, στη Σουηδία και στο Ηνωμένο Βασίλειο, με αποτέλεσμα να παρακωλύεται σε μεγάλο βαθμό ο ουσιαστικός ανταγωνισμός κατά την έννοια του άρθρου 2 παράγραφος 3 του κανονισμού περί συγκεντρώσεων.Μόνιτορ εντατικής παρακολούθησης(219) Σύμφωνα με τα πληροφοριακά στοιχεία που υπέβαλε το κοινοποιούν μέρος στο έντυπο CO, στην περίπτωση των μόνιτορ εντατικής θεραπείας, η συγκέντρωση θα οδηγούσε στα ακόλουθα μερίδια αγοράς:Πίνακας 9Μόνιτορ εντατικής θεραπείας>ΘΕΣΗ ΠΙΝΑΚΑ>Πηγή: κοινοποιούν μέρος.(220) Βάσει της έρευνας της Επιτροπής(143), τα μερίδια αγοράς θα είχαν ως εξής:Πίνακας 10>ΘΕΣΗ ΠΙΝΑΚΑ>Πηγή: έρευνα αγοράς της Επιτροπής.(221) Το μερίδιο αγοράς των μερών στον ΕΟΧ θα έφθανε το [25-30]* % ακολουθώντας τη Philips ([30-35]* %), ενώ θα ήταν παραπλήσιο με το μερίδιο αγοράς της Siemens ([20-25]* %). Η GE/Instrumentarium θα καταστεί ένας από τους τρεις μεγάλους ανταγωνιστές της αγοράς μαζί με τη Siemens και τη Philips. Σε εθνικό επίπεδο, η συγκέντρωση θα οδηγούσε σε σημαντικές αλληλεπικαλύψεις σε ορισμένες χώρες (Αυστρία, Φινλανδία, Ελλάδα, Ηνωμένο Βασίλειο, Ιρλανδία, Ιταλία και Κάτω Χώρες).(222) Σε αντίθεση με την περιεγχειρητική αγορά, άλλοι κατασκευαστές διαθέτουν σημαντικότερα μερίδια αγοράς στην αγορά των μόνιτορ εντατικής θεραπείας. Όπως προκύπτει από την έρευνα αγοράς, τούτο οφείλεται στο γεγονός ότι στον τομέα της εντατικής θεραπείας η ανάγκη για ιδιαίτερα εξειδικευμένες τεχνικές παραμέτρους είναι πιο περιορισμένη από ό,τι στον περιεγχειρητικό τομέα. Έτσι, το συνολικό μερίδιο αγοράς των μικρών και μεσαίων επιχειρήσεων, συμπεριλαμβανομένης της Datascope, είναι υψηλότερο. Ωστόσο, πολλοί από αυτούς τους περιθωριακούς ανταγωνιστές δεν είναι γνωστοί σε πολλούς πελάτες και κατατάσσονται στην κατώτερη βαθμίδα της αγοράς. Οι περισσότεροι πελάτες δεν τους θεωρούν ως αξιόπιστους ανταγωνιστές της GE, της Instrumentarium, της Siemens ή της Philips.(223) Επιπλέον, δεδομένου ότι η προμήθεια μόνιτορ εντατικής θεραπείας γίνεται κυρίως μέσω διαγωνισμών, στους οποίους οι τεχνικές προδιαγραφές καθορίζονται κυρίως από τους ιατρούς του σχετικού ιατρικού τμήματος, η Επιτροπή εξέτασε περαιτέρω την πραγματική ανταγωνιστική πίεση που ασκείται στην αγορά από κάθε μέρος της συγκέντρωσης, καθώς και τις πιθανές συνέπειες της συγκέντρωσης στις τιμές.Παραπλήσια υποκατάστατα(224) Η εξέταση των όρων του ανταγωνισμού στην εν λόγω αγορά όπου η προμήθεια γίνεται κατόπιν διαγωνισμού επιβεβαίωσε επίσης ότι η Instrumentarium και η GE δεν μπορούν να θεωρηθούν ως παραπλήσια υποκατάστατα.(225) Η Επιτροπή προέβη σε ανάλογη στατιστική ανάλυση με αυτήν που περιγράφεται στο τμήμα σχετικά με τα περιεγχειρητικά μόνιτορ. Η ανάλυση έδειξε ότι μεταξύ των 2727 διαγωνισμών που εξετάστηκαν στον ΕΟΧ και όπου όλα τα απαραίτητα πληροφοριακά στοιχεία ήταν διαθέσιμα, η Instrumentarium αντιμετώπισε την GE στο [20-30]* % των περιπτώσεων, τη Philips στο [30-40]* % των περιπτώσεων και τη Siemens στο [20-30]* %. Επομένως, η Instrumentarium ανταγωνίζεται συχνότερα τη Philips από ό,τι την GE. Επιπλέον, στους διαγωνισμούς στους οποίους συμμετείχαν αμφότερα τα μέρη της συγκέντρωσης, αντιμετώπισαν δύο ή περισσότερους επιπλέον ανταγωνιστές στο [70-80]* % των περιπτώσεων και είτε τη Philips ή τη Siemens ή και τους δύο ανταγωνιστές στο [80-90]* % των περιπτώσεων. Κατά συνέπεια, στους περισσότερους διαγωνισμούς στους οποίους συμμετείχαν τα μέρη, αντιμετώπισαν σημαντικό αριθμό ανταγωνιστών.(226) Το κοινοποιούν μέρος εκπόνησε στατιστική μελέτη(144) προκειμένου να εκτιμήσει τη συχνότητα με την οποία η GE και η Instrumentarium ήταν ο επιλεγείς υποψήφιος ή ο πρώτος επιλαχών. Στους διαγωνισμούς που η GE ήταν ο επιλεγείς υποψήφιος την τελευταία πενταετία, η Instrumentarium ήταν πρώτη επιλαχούσα μόλις στο [10-20]* % των περιπτώσεων(145) (επί συνόλου [200-300]* διαγωνισμών) στον ΕΟΧ, ακολουθώντας σε απόσταση τη Philips ([60-70]* %). Εφαρμόζοντας την ίδια μελέτη στις επί μέρους χώρες παρατηρούνται παρόμοια ποσοστά, εκτός από τις Κάτω Χώρες, όπου η Instrumentarium θεωρείται ως πρώτη επιλαχούσα με επιλεγείσα την GE στο [70-80]* % των περιπτώσεων. Ωστόσο, το αποτέλεσμα βασίζεται μόνο σε τέσσερις διαγωνισμούς και έτσι δεν είναι στατιστικώς σημαντικό.Συνέπειες στις τιμές(227) Ωστόσο, παρόλο που η Instrumentarium και η GE φαίνεται ότι δεν αποτελούν παραπλήσια υποκατάστατα, μπορούν να ασκούν πίεση στις τιμές η μία της άλλης μέσω της τιμολογιακής πολιτικής τους. Προκειμένου να εκτιμηθούν οι πιθανές αυτές επιπτώσεις, η Επιτροπή προέβη σε ανάλυση τιμών, ανάλογη με αυτήν που περιγράφεται στο τμήμα σχετικά με τα περιεγχειρητικά μόνιτορ βάσει των στοιχείων σχετικά με διαγωνισμούς που υπέβαλαν το κοινοποιούν μέρος και οι κύριοι ανταγωνιστές του(146).(228) Σε αντίθεση με την ανάλυση που πραγματοποιήθηκε στον τομέα των περιεγχειρητικών μόνιτορ, δεν διαπιστώθηκε η ύπαρξη στατιστικώς σημαντικών συνεπειών στις τιμές από την ανάλυση των στοιχείων σχετικά με διαγωνισμούς που υπέβαλαν η Philips, η Instrumentarium και η GE.Συμπέρασμα(229) Η συγκέντρωση θα ενισχύσει τη θέση των μερών στην αγορά μόνιτορ εντατικής θεραπείας. Η GE/Instrumentarium θα καταστεί μία από τις τρεις μεγάλες επιχειρήσεις της αγοράς, μαζί με τη Siemens και τη Philips. Ωστόσο, λαμβάνοντας υπόψη τα προαναφερόμενα μερίδια αγοράς και τη στατιστική ανάλυση των στοιχείων σχετικά με τους διαγωνισμούς, η Επιτροπή συμπεραίνει ότι ο συνδυασμός των θέσεων των δύο μερών στην αγορά δεν θα οδηγούσε στη δημιουργία δεσπόζουσας θέσης με αποτέλεσμα να παρακωλύεται σε μεγάλο βαθμό ο ουσιαστικός ανταγωνισμός.2. Φορητά C-armΜερίδια αγοράς(230) Οι δραστηριότητες των μερών αλληλεπικαλύπτονται οριζόντια i) στα αγγειακά C-arm και ii) στα κατώτερης βαθμίδας C-arm σε ορισμένα κράτη μέλη. Στα καρδιακά C-arm, δεν υπάρχει αλληλεπικάλυψη, καθότι μόνον η GE και όχι η Instrumentarium, δραστηριοποιείται στην εν λόγω αγορά.(231) Σύμφωνα με το κοινοποιούν μέρος, η πράξη θα οδηγούσε στα ακόλουθα μερίδια αγοράς στα αγγειακά C-arm και στα κατώτερης βαθμίδας C-arm με βάση την αξία των πωλήσεων(147). Στην τελευταία σειρά παρουσιάζεται το συνολικό μέγεθος της αγοράς κάθε χώρας σε εκατομμύρια ευρώ.Πίνακας 11Αγγειακά C-arm - Εθνικά μερίδια αγοράς με βάση την αξία>ΘΕΣΗ ΠΙΝΑΚΑ>Πηγή: κοινοποιούν μέρος.Πίνακας 12C-arm κατώτερης βαθμίδας - Εθνικά μερίδια αγοράς με βάση την αξία>ΘΕΣΗ ΠΙΝΑΚΑ>Πηγή: κοινοποιούν μέρος.(232) Η έρευνα αγοράς της Επιτροπής εν γένει επιβεβαιώνει τα μερίδια αγοράς που υπέβαλε το κοινοποιούν μέρος, ιδίως σε ό,τι αφορά τις σχετικές πωλήσεις των τεσσάρων μεγαλύτερων ανταγωνιστών, της GE, της Instrumentarium, της Siemens και της Philips.(233) Στα αγγειακά C-arm, υψηλά μερίδια αγοράς παρουσιάζονται, ιδίως, στην Αυστρία ([...]* %), στο Βέλγιο ([...]* %), στη Γερμανία ([...]* %), στη Γαλλία ([...]* %) και στην Ιταλία ([...]* %).(234) Στην αγορά C-arm κατώτερης βαθμίδας, η νέα επιχείρηση θα αποκτήσει υψηλά μερίδια αγοράς με αλληλεπικαλυπτόμενες δραστηριότητες, για παράδειγμα, στο Βέλγιο ([...]* %), στη Δανία ([...]* %), στη Γερμανία ([...]* %), στη Φινλανδία ([...]* %), στη Γαλλία ([...]* %) και στην Ισπανία ([...]* %).(235) Το μέσο μερίδιο αγοράς των μερών στον ΕΟΧ, σύμφωνα με τα δικά τους στοιχεία, είναι [40-50]* % για τα αγγειακά C-arm και [40-50]* % για τα C-arm κατώτερης βαθμίδας, αντίστοιχα.(236) Ενώ τα μερίδια αγοράς παρέμειναν αρκετά σταθερά στις μεγαλύτερες αγορές μεταξύ των ετών 2000 και 2002, παρουσίασαν ευρείες διακυμάνσεις στα μικρότερα κράτη μέλη, όπου μερικές φορές οι συσκευές που πωλούνται κάθε χρόνο είναι τόσο λίγες ώστε μεμονωμένες παραγγελίες μπορούν να προκαλέσουν μεγάλες διαφοροποιήσεις στα μερίδια αγοράς. Για παράδειγμα, η GE/ Instrumentarium είχε συνδυασμένο μερίδιο αγοράς ύψους [80-90]* % στην Αυστρία το 2002, αλλά μόλις [30-40]* % το 2000. Στο Βέλγιο, τα μέρη κατείχαν [50-60]* % το 2002 έναντι [10-20]* % τον προηγούμενο χρόνο. Παρόμοιες διακυμάνσεις των μεριδίων αγοράς παρατηρούνται στα C-arm κατώτερης βαθμίδας.(237) Οι ερωτηθέντες στο πλαίσιο της έρευνας αγοράς απάντησαν στην πλειονότητά τους ότι οι τιμές των C-arm παρέμειναν σταθερές ή μειώθηκαν κατά την τελευταία πενταετία.(238) Οι περιορισμοί της παραγωγικής ικανότητας φαίνεται ότι διαδραματίζουν σχετικά μικρό ρόλο στις αποφάσεις των κατασκευαστών ως προς τις τιμές και τις ποσότητες.(239) Οι πίνακες με τα μερίδια αγοράς δείχνουν επίσης ότι τέσσερις επιχειρήσεις, η GE, η Instrumentarium (Ziehm), η Siemens και η Philips, διατηρούν σημαντικά μερίδια αγοράς σε διάφορες χώρες του ΕΟΧ. Επιπλέον, η GE, η Siemens και η Philips κατασκευάζουν ευρύ φάσμα ιατρικών μηχανημάτων και διαθέτουν ισχυρά δίκτυα διανομής σε ολόκληρο τον ΕΟΧ (αλλά και παγκοσμίως). Η Instrumentarium κατέχει εξίσου ισχυρή θέση σε αρκετές αγορές ιατρικών μηχανημάτων, παρόλο που διαθέτει κάπως στενότερο φάσμα προϊόντων.(240) Εξάλλου, η έρευνα αγοράς της Επιτροπής έδειξε επίσης ότι οι πελάτες θεωρούν τα C-arm ως σχετικώς λιγότερο διαφοροποιημένες συσκευές από άλλες ιατρικές συσκευές, όπως ιδίως τα συστήματα χορήγησης αναισθησίας και τα συστήματα παρακολούθησης ασθενών. Παρόλο που η αστοχία μιας συσκευής C-arm μπορεί να έχει σοβαρές επιπτώσεις, κατά κανόνα δεν οδηγεί σε καταστάσεις απειλητικές για τη ζωή (όπως για παράδειγμα συμβαίνει με τα μηχανήματα χορήγησης αναισθησίας ή με το μηχανικό αερισμό στην εντατική θεραπεία). Επιπλέον, οι βασικές παράμετροι ποιότητας και επιδόσεων των συσκευών C-arm (όπως η ποιότητα της εικόνας ή η ευχέρεια μετακίνησης) μπορούν να διαπιστωθούν από τον δυνητικό πελάτη εκ των προτέρων, ενώ για άλλες κατηγορίες εξοπλισμού είναι "ενσωματωμένες" στις γνωστές επιδόσεις και τη φήμη του προμηθευτή. (Και πάλι, τα συστήματα χορήγησης αναισθησίας αποτελούν το χαρακτηριστικότερο παράδειγμα της τελευταίας κατηγορίας προϊόντων). Έτσι, η στροφή από τον έναν προμηθευτή C-arm σε έναν άλλο είναι σχετικά ευκολότερη.(241) Ορισμένες εξειδικευμένες επιχειρήσεις, όπως η Sias, η Eurocolumbus, η Apelem, η Metaltronica και άλλες, κατέχουν μέτριου μεγέθους μερίδια αγοράς, κυρίως στην Ιταλία. Δεν είναι γενικώς γνωστές στους πελάτες εκτός της εγχώριας αγοράς τους και κατατάσσονται στην κατώτερη βαθμίδα της αγοράς. Οι περισσότεροι πελάτες δεν τους θεωρούν ως αξιόπιστους ανταγωνιστές της GE, της Instrumentarium, της Siemens ή της Philips.(242) Αντίθετα, τα νοσοκομεία που περιλήφθηκαν στην έρευνα αγοράς της Επιτροπής θεωρούν ότι η GE, η Instrumentarium, η Siemens και η Philips προμηθεύουν αγγειακά C-arm και C-arm κατώτερης βαθμίδας με εφάμιλλη ποιότητα και θα αποτελούσαν βιώσιμη εναλλακτική επιλογή κατόπιν ακόμη και μιας μικρής αύξησης των τιμών. Συνεπώς, μετά τη συγκέντρωση θα εξακολουθήσουν να υπάρχουν τρεις ανταγωνιστές με ευρύ φάσμα ιατρικών μηχανημάτων και ισχυρά δίκτυα διανομής σε καθεμιά από τις εθνικές αγορές στις οποίες οι δραστηριότητες των μερών αλληλεπικαλύπτονται είτε στα αγγειακά C-arm είτε στα C-arm κατώτερης βαθμίδας.Παραπλήσια υποκατάστατα(243) Το κοινοποιούν μέρος υπέβαλε ανάλυση των στοιχείων επιτυχίας/αποτυχίας σε διαγωνισμούς εις επίρρωση του ισχυρισμού ότι τα μερίδια αγοράς της GE και της Instrumentarium δεν αντικατοπτρίζουν με ακρίβεια και μάλιστα υπερεκτιμούν τις συνέπειες της κοινοποιηθείσας πράξης στον ανταγωνισμό. Επειδή η μελέτη βασίζεται σε περιορισμένο αριθμό δειγμάτων, η ανάλυση του κοινοποιούντος μέρους αφορά τις προσφορές για όλα τα είδη φορητών C-arm κατά την περίοδο 1998-2003. Εξετάζει τον αριθμό των περιπτώσεων στις οποίες η Instrumentarium, σε αντιδιαστολή με άλλους ανταγωνιστές, επελέγη ως πρώτη επιλαχούσα σε διαγωνισμούς στους οποίους επικράτησε η GE(148). Μόνο για τη Γερμανία, πραγματοποιήθηκε η ίδια ανάλυση και για τους διαγωνισμούς στους οποίους επικράτησε η Instrumentarium(149).(244) Βάσει των διαγωνισμών στους οποίους επικράτησε η GE, σε επίπεδο ΕΟΧ η Siemens αναφέρεται ως πρώτη επιλαχούσα στο [40-50]* % του συνόλου των περιπτώσεων, ακολουθούμενη από τη Philips ([30-40]* %) και την Instrumentarium ([0-10]* %). Άλλοι ανταγωνιστές, όπως η SIAS, η Eurocolumbus και η Gilardoni, καταλαμβάνουν την ίδια θέση στο [0-10]* % των περιπτώσεων. Έχουν σημαντική παρουσία μόνο στην Ιταλία, τη Φινλανδία ([...]* από το 1998 έως το 2003) και την Ισπανία ([...]*). Σύμφωνα με τα εν λόγω στοιχεία, η Instrumentarium κατέλαβε τη θέση του πρώτου επιλαχόντος με πολύ μικρότερη συχνότητα από ό,τι η Siemens και η Philips σε όλες τις χώρες, εκτός από [...]*, όπου είναι [...]* με τη Philips(150). Εμφανίζεται ως πρώτη επιλαχούσα λιγότερο συχνά από ό,τι θα ήταν αναμενόμενο αν όλοι οι προμηθευτές ήταν στον ίδιο βαθμό παραπλήσια υποκατάστατα(151).(245) Βάσει των διαγωνισμών στους οποίους επικράτησε η Instrumentarium (μόνο στη Γερμανία), η Philips ήταν η πρώτη επιλαχούσα στο [50-60]* % των περιπτώσεων, ακολουθούμενη από τη Siemens ([20-30]* %) και την GE ([10-20]* %). Καμία άλλη εταιρεία δεν εμφανίζεται ως πρώτη επιλαχούσα στη χώρα αυτή. Η GE εμφανίζεται και πάλι ως πρώτη επιλαχούσα με λιγότερη συχνότητα από ό,τι θα ήταν αναμενόμενο αν όλοι οι προμηθευτές ήταν στον ίδιο βαθμό παραπλήσια υποκατάστατα.(246) Συνεπώς, τα στοιχεία σχετικά με διαγωνισμούς που υπέβαλε το κοινοποιούν μέρος υποδεικνύουν ότι τα μερίδια αγοράς στην παρούσα περίπτωση υπερεκτιμούν τις συνέπειες της συνδυασμένης ισχύος στην αγορά της GE και της Instrumentarium μετά τη συγκέντρωση.Συνέπειες στις τιμές(247) Όπως και στην περίπτωση των συστημάτων παρακολούθησης ασθενών, η Επιτροπή προέβη σε δική της ανάλυση λαμβάνοντας υπόψη εκτενέστερο δείγμα δεδομένων σχετικά με διαγωνισμούς που συγκέντρωσε από τα μέρη και τους βασικούς ανταγωνιστές(152). Σκοπός της ανάλυσης ήταν να διαπιστωθούν οι συνέπειες της κοινής παρουσίας της GE και της Instrumentarium στις τιμές των προσφορών που υποβλήθηκαν σε προηγούμενους διαγωνισμούς και, επιπλέον, να διαπιστωθούν οι ενδεχόμενες συνέπειες που θα έχει στις τιμές η εξάλειψη της Instrumentarium ως ανεξάρτητου ανταγωνιστή.(248) Τα αποτελέσματα αυτής της εκτεταμένης εμπειρικής εκτίμησης ήταν ότι η παρουσία της Instrumentarium ως ανεξάρτητου διαγωνιζόμενου και ο αριθμός των διαγωνιζομένων δεν φαίνεται να έχουν επηρεάσει συστηματικά το ύψος των εκπτώσεων που παρείχε η GE στις προσφορές της. Σε κανένα από τα μοντέλα που εκτίμησε η Επιτροπή ο συντελεστής της εικονικής μεταβλητής που εξέφραζε την παρουσία της Instrumentarium στο διαγωνισμό δεν ήταν στατιστικώς σημαντικός. Το συμπέρασμα αυτό ισχύει ανεξαρτήτως του τρόπου υπολογισμού της έκπτωσης ή του ισοδυνάμου της και ανεξαρτήτως εάν οι βασικές ευρωπαϊκές αγορές εξεταστούν συλλογικά ή μεμονωμένα (όταν το επιτρέπουν τα δεδομένα) ή εάν η εξέταση επικεντρωθεί στις επιτυχείς προσφορές ή σε όλες τις προσφορές (επιτυχείς και απορριφθείσες προσφορές).Συμπέρασμα(249) Η κοινοποιηθείσα πράξη θα οδηγήσει σε σχετικά υψηλά μερίδια στις αγορές αγγειακών C-arm και C-arm κατώτερης βαθμίδας σε αρκετά κράτη μέλη. Ωστόσο, μετά την πράξη θα εξακολουθήσουν να υπάρχουν τρεις αξιόπιστοι ανταγωνιστές και στις δύο αγορές, οι οποίοι διαθέτουν ευρύ φάσμα ιατρικών προϊόντων με ηγετικές θέσεις τουλάχιστον σε ορισμένες αγορές ιατρικών προϊόντων και ισχυρά δίκτυα διανομής σε όλες τις χώρες του ΕΟΧ. Η αξία των μεριδίων αγοράς ως δείκτη ισχύος στην αγορά είναι περιορισμένη στην παρούσα περίπτωση λόγω της μεγάλης αστάθειας των μεριδίων αγοράς, ιδίως στα μικρότερα κράτη μέλη, του γεγονότος ότι τα προϊόντα των μερών είναι σχετικά ανόμοια υποκατάστατα, όπως προκύπτει από την ανάλυση επιτυχίας/αποτυχίας, και του χαμηλού επιπέδου διαφοροποίησης μεταξύ των προϊόντων των κορυφαίων προμηθευτών. Τέλος, η οικονομετρική ανάλυση των στοιχείων σχετικά με τους διαγωνισμούς, στην οποία προέβη η Επιτροπή, δεν δείχνει να υπάρχουν επιπτώσεις στις τιμές από την κοινή παρουσία της GE και της Instrumentarium σε διαγωνισμούς για συσκευές C-arm.(250) Η ανάλυση οδηγεί στο ίδιο συμπέρασμα και όταν χρησιμοποιηθεί ως βάση μια ευρύτερη αγορά προϊόντων, που περιλαμβάνει όλα τα φορητά C-arm.(251) Κατόπιν των ανωτέρω, η Επιτροπή καταλήγει στο συμπέρασμα ότι ο συνδυασμός των θέσεων των μερών στην αγορά δεν θα οδηγούσε στη δημιουργία δεσπόζουσας θέσης με αποτέλεσμα να παρακωλύεται ο ουσιαστικός ανταγωνισμός όσον αφορά τα φορητά C-arm.3. ΜαστογράφοιΑ. Αναλογική μαστογραφία(252) Τόσο η GE όσο και η Instrumentarium ασκούν δραστηριότητες στον τομέα της αναλογικής μαστογραφίας και έτσι η σχεδιαζόμενη πράξη θα οδηγήσει σε οριζόντιες αλληλεπικαλύψεις. Κατόπιν της πράξης, η GE/Instrumentarium θα καταστεί ηγετική επιχείρηση στην αγορά αναλογικών μαστογράφων στον ΕΟΧ και σε όλα σχεδόν τα κράτη μέλη.Γενικά χαρακτηριστικά της αγοράς(253) Η έρευνα αγοράς έδειξε ότι η αγορά αναλογικών μαστογράφων είναι πλέον ώριμη αγορά.(254) Από την πλευρά της προσφοράς, τόσο η έρευνα αγοράς(153) όσο και εξωτερικές μελέτες που υπέβαλε το κοινοποιούν μέρος(154) υπογραμμίζουν ότι η αναλογική τεχνολογία είναι ώριμη τεχνολογία ("η τεχνολογία έχει φθάσει τα όριά της") και οι καινοτομίες περιορίζονται κυρίως σε χαρακτηριστικά όπως η ποιότητα της εικόνας.(255) Οι παραγωγοί αναλογικών μαστογράφων πραγματοποιούν κυρίως εργασίες συναρμολόγησης, καθότι προμηθεύονται μεγάλο ποσοστό των εισροών τους (περίπου [70-80]* %) από τρίτους κατασκευαστές συστατικών μερών. Ο ανταγωνισμός στην εν λόγω αγορά εξαρτάται κυρίως από επενδύσεις στη φήμη, στην ποιότητα και στην εξυπηρέτηση που παρέχεται για τα προϊόντα, καθώς και από τις τιμές.(256) Από την πλευρά της ζήτησης, οι πωλήσεις αναλογικών μαστογράφων έχουν γενικά πτωτική πορεία, όσον αφορά τόσο τον όγκο όσο και την αξία των πωλήσεων, και το μεγαλύτερο μέρος της ζήτησης προέρχεται από την αντικατάσταση απαρχαιωμένων συσκευών.(257) Η πτωτική τάση της ζήτησης αναλογικών μαστογράφων αναμένεται να αυξηθεί στο μέλλον, λόγω της μετάβασης στον ψηφιακό εξοπλισμό. Η έρευνα αγοράς έδειξε ότι πολλοί πελάτες σχεδιάζουν να αναβαθμίσουν τους αναλογικούς τους μαστογράφους σε ψηφιακούς ή να προμηθευτούν ψηφιακό εξοπλισμό πλήρους πεδίου εντός των επόμενων τριών ετών. Όλοι οι παραγωγοί επιβεβαίωσαν τη μετάβαση στην ψηφιακή τεχνολογία(155): Αναμένεται ότι το 2004 το 40 % των εσόδων στον τομέα των μαστογράφων θα προέρχεται από τις πωλήσεις ψηφιακού εξοπλισμού, ποσοστό που αναμένεται να φθάσει το 60 % το 2006(156).Μερίδια αγοράς(258) Όπως και στην περίπτωση των μόνιτορ και των C-arm, το κοινοποιούν μέρος αναφέρει στην κοινοποίηση ότι, λόγω της απουσίας αξιόπιστων δημοσιευμένων πηγών, οι υπολογισμοί των μεριδίων αγοράς βασίστηκαν στις καλύτερες δυνατές δικές του εκτιμήσεις χρησιμοποιώντας στοιχεία για τις δικές του πωλήσεις και στοιχεία για τις πωλήσεις που έλαβε από την Ευρωπαϊκή Συντονιστική Επιτροπή της Ακτινολογικής Ηλεκτροϊατρικής Εταιρείας ("COCIR"), μιας ένωσης πέντε εταιρειών ιατρικών μηχανημάτων instrumentarium, Dräger, GE, Philips, και Siemens)(157). Το κοινοποιούν μέρος θεωρεί ότι ο κατά τα ανωτέρω υπολογισμός υπερεκτιμά τη θέση τους λόγω της δυσκολίας να προσδιοριστούν οι πωλήσεις των μικρότερων ανταγωνιστών μέσω ανεξάρτητων διανομέων.(259) Ως εκ τούτου, η Επιτροπή προέβη σε δικό της υπολογισμό των μεριδίων αγοράς, βάσει των αιτημάτων παροχής πληροφοριών σχετικά με τις πωλήσεις μαστογράφων που απηύθυνε στα μέρη και στους ανταγωνιστές τους στη σχετική αγορά.(260) Βάσει των απαντήσεων στα ανωτέρω αιτήματα παροχής πληροφοριών, η Επιτροπή εκτιμά ότι η συγκέντρωση οδηγεί σε συνδυασμένο μερίδιο αγοράς στον ΕΟΧ ύψους [35-40]* % για την αναλογική μαστογραφία. Ο κύριος ανταγωνιστής, η Siemens κατέχει το [20-25]* % της αγοράς. Μεταξύ των υπόλοιπων ανταγωνιστών, η Planmed κατέχει περίπου το [10-15]* % της αγοράς, ενώ η Hologic/Lorad, η Giotto και η Metaltronica, κατέχουν μερίδια αγοράς μικρότερα του [10-15]* %.(261) Σύμφωνα με τα στοιχεία που συγκεντρώθηκαν, σε εθνικό επίπεδο η πράξη θα οδηγούσε στα ακόλουθα μερίδια αγοράς στην αγορά αναλογικής μαστογραφίας με βάση την αξία των πωλήσεων(158). Στην τελευταία σειρά αναφέρεται το συνολικό μέγεθος της αγοράς κάθε χώρας σε εκατ. ευρώ.Πίνακας 13Αναλογική μαστογραφία - Εθνικά μερίδια αγοράς 2002>ΘΕΣΗ ΠΙΝΑΚΑ>Πηγή: έρευνα της Επιτροπής.Πίνακας 14Αναλογική μαστογραφία - Εθνικά μερίδια αγοράς 2001>ΘΕΣΗ ΠΙΝΑΚΑ>Πηγή: έρευνα της Επιτροπής.Πίνακας 15Αναλογική μαστογραφία - Εθνικά μερίδια αγοράς 2000>ΘΕΣΗ ΠΙΝΑΚΑ>Πηγή: έρευνα της Επιτροπής.(262) Η Επιτροπή θεωρεί ότι τα μερίδια αγοράς παρέχουν μια πρώτη ένδειξη για τον καθορισμό της σχετικής θέσης των διάφορων ανταγωνιστών στην αγορά από την άποψη του πελάτη. Τα μερίδια αγοράς παρέχουν σημαντικές πληροφορίες, καθότι αντικατοπτρίζουν τις πραγματικές αποφάσεις αγοράς των πελατών σε ένα δεδομένο έτος.(263) Η συγκέντρωση θα οδηγούσε σε σημαντικές αλληλεπικαλύψεις σε πολλές εθνικές αγορές με συνδυασμένα μερίδια αγοράς άνω του 40 % το 2002 στο Βέλγιο, τη Γαλλία, τη Γερμανία, την Ελλάδα, την Ιταλία, την Πορτογαλία, την Ισπανία. Μόνο στην Ελλάδα τα μέρη θα επιτύχουν μερίδια αγοράς άνω του 50 % και ουσιώδη αλληλεπικάλυψη (που θα υπερέβαινε τουλάχιστον το 5 %) (συνδυασμένα: [...]* %), ενώ στην Πορτογαλία τα μέρη θα επιτύχουν μερίδια αγοράς ύψους [70-75]* %, αλλά με ελάχιστη αλληλεπικάλυψη (GE: [65-70]* %, Instrumentarium: [0-5]* %).(264) Εξετάζοντας την εξέλιξη των συνδυασμένων μεριδίων αγοράς της GE και της Instrumentarium, διαπιστώνεται μείωσή τους τόσο σε επίπεδο ΕΟΧ ([35-40]* % το 2002 από [50-55]* % το 2001 και [45-50]* % το 2000), όσο και σε όλες τις χώρες όπου η συγκέντρωση οδηγεί σε σημαντική αλληλεπικάλυψη. Για παράδειγμα, στη Γαλλία τα συνδυασμένα μερίδια αγοράς μειώθηκαν από [50-55]* % το 2000, σε [50-55]* % το 2001 και σε [40-45]* % το 2002, ενώ στην Ιταλία το μερίδιο αγοράς μειώθηκε από [55-60]* % το 2000, σε [50-55]* % το 2001 και σε [45-50]* % το 2002.(265) Στην Ελλάδα και στην Πορτογαλία, όπου τα μερίδια αγοράς των μερών υπερβαίνουν το 50 %, τα συνδυασμένα μερίδια αγοράς μειώθηκαν το 2002. Στην Πορτογαλία το μερίδιο αγοράς μειώθηκε από [80-85]* % το 2001 σε [70-75]* % το 2002, ενώ στην Ελλάδα μειώθηκε από [60-65]* % το 2001 σε [50-55]* % το 2002.(266) Επιπλέον, σε όλες τις χώρες στις οποίες υπάρχει σημαντική αλληλεπικάλυψη, εξακολουθούν να δραστηριοποιούνται διάφοροι αξιόπιστοι ανταγωνιστές. Εκτός από τη Siemens, η οποία θα κατέχει τη δεύτερη θέση σε όλες σχεδόν τις αγορές, η Planmed, η Hologic/Lorad, η Philips, η Giotto και η Metaltronica θα εξακολουθήσουν να είναι αξιόπιστοι ανταγωνιστές σε πολλές από αυτές τις χώρες. Για παράδειγμα, η Hologic/Lorad κατείχε σημαντικό μερίδιο αγοράς στο Βέλγιο και δραστηριοποιείται επίσης στη Γαλλία, στην Ελλάδα και στην Ισπανία, ενώ η Planmed κατέχει σημαντικό μερίδιο αγοράς στη Γαλλία και δραστηριοποιείται επίσης στην Ιταλία και την Πορτογαλία. Τέλος, η Giotto και η Metaltronica έχουν σημαντική παρουσία στην Ιταλία.Πελάτες από τον ιδιωτικό/δημόσιο τομέα και διαδικασία προμήθειας(267) Η έρευνα αγοράς έδειξε ότι, σε αντίθεση με τα συστήματα παρακολούθησης ασθενών και τα C-arm, η ζήτηση μαστογράφων προέρχεται σε σημαντικό βαθμό από ιδιωτικούς φορείς. Σύμφωνα με τα στοιχεία της GE για τις πωλήσεις της, σχεδόν το [50-70]* %(159) των πελατών της κατά την τελευταία πενταετία ήταν ιδιωτικοί φορείς. Το ίδιο ποσοστό ισχύει και για τις πωλήσεις της Instrumentarium(160).(268) Επιπλέον, το ποσοστό επιμερισμού της ζήτησης μεταξύ δημόσιου και ιδιωτικού τομέα διαφοροποιείται σε κάθε κράτος μέλος, ενώ εξαρτάται, μεταξύ άλλων, από την ύπαρξη εθνικών προγραμμάτων προληπτικού ελέγχου του γυναικείου πληθυσμού και από το κατά πόσον οι εθνικές διατάξεις επιτρέπουν τη συμμετοχή ιδιωτών ιατρών στα προγράμματα αυτά. Για παράδειγμα, ενώ στη Γαλλία οι προμήθειες του ιδιωτικού τομέα αντιστοιχούν σχεδόν στο [80-90]* % της αγοράς, στην Ιταλία το [70-80]* % των μαστογράφων αγοράζονται από τα δημόσια νοσοκομεία(161).(269) Σε αντίθεση με τους δημόσιους φορείς, όπου η προμήθεια εξοπλισμού γίνεται κυρίως μέσω διαγωνισμών, για τις ιδιωτικές προμήθειες δεν απαιτείται διαδικασία διαγωνισμού. Έστω και αν ορισμένοι ιδιώτες ιατροί μπορεί να χρησιμοποιούν διαδικασία διαγωνισμού, οι περισσότερες αγορές βασίζονται στις προσφορές που υποβάλλουν οι κατά τόπους αντιπρόσωποι ή διανομείς των προμηθευτών.(270) Ωστόσο, και για τους δημόσιους φορείς που υποχρεούνται να προκηρύσσουν διαγωνισμούς για την προμήθεια ακριβών μηχανημάτων όπως οι μαστογράφοι, η τοπική παρουσία του προμηθευτή ή του διανομέα του είναι απαραίτητη. Από την έρευνα αγοράς προέκυψε ότι η επιλογή ενός προμηθευτή βασίζεται στην αρχή της "οικονομικώς πλεονεκτικότερης" προσφοράς και όχι της προσφοράς "με τη χαμηλότερη τιμή", καθότι η τιμή είναι σημαντικός παράγοντες σε συνδυασμό με τις προδιαγραφές, την ποιότητα, την εξυπηρέτηση μετά την πώληση και τη συντήρηση των μαστογράφων. Επομένως, αφού ένας δυνητικός προμηθευτής ανταποκριθεί στην προκήρυξη ενός διαγωνισμού, ενδέχεται να χρειαστεί να επιδείξει τα διάφορα χαρακτηριστικά του εξοπλισμού του στον ακτινολόγο, ο οποίος είναι αρμόδιος για τη λήψη της απόφασης κατά τη διαδικασία προμήθειας(162).(271) Το κοινοποιούν μέρος υποστηρίζει επίσης ότι η αγορά μαστογράφων λειτουργεί βάσει της προκήρυξης διαγωνισμών και ότι τα μερίδια αγοράς δεν μπορούν να θεωρηθούν αντιπροσωπευτικά της ισχύος στην αγορά. Επιπλέον, το κοινοποιούν μέρος υπέβαλε ανάλυση των στοιχείων επιτυχίας/αποτυχίας εις επίρρωση του ισχυρισμού του ότι τα μερίδια αγοράς της GE/Instrumentarium δεν αντικατοπτρίζουν με ακρίβεια και, ειδικότερα, υπερεκτιμούν τις συνέπειες της κοινοποιηθείσας πράξης στον ανταγωνισμό.(272) Η αγορά μαστογράφων δεν διαφέρει σημαντικά από μια τυπική αγορά διαφοροποιημένων προϊόντων. Όταν η προμήθεια των προϊόντων γίνεται μέσω διαδικασίας διαγωνισμού, οι προτιμήσεις των πελατών αντικατοπτρίζονται στις τεχνικές προδιαγραφές του διαγωνισμού, οι οποίες με τη σειρά τους καθορίζουν τον αριθμό των επιλέξιμων διαγωνιζομένων. Οι πελάτες έχουν ιδιαίτερες προτιμήσεις για συγκεκριμένα μηχανήματα και θα εξέταζαν το ενδεχόμενο να στραφούν σε άλλο μοντέλο μόνον κατόπιν μιας κατά το μάλλον ή ήττον σημαντικής αύξησης της τιμής (σε σχέση με τους ανταγωνιστές). Κατά συνέπεια, το κατά πόσον τα διάφορα προϊόντα, ακόμη και της ίδιας αγοράς σχετικού προϊόντος, είναι παραπλήσια υποκατάστατα αποτελεί σημαντική παράμετρο του ανταγωνισμού στις αγορές αυτές και επηρεάζει σημαντικά την ισχύ των προμηθευτών στην αγορά. Έτσι, τα μερίδια αγοράς παρέχουν σημαντικές πληροφορίες, καθότι αντικατοπτρίζουν τις πραγματικές αποφάσεις αγοράς των πελατών σε ένα δεδομένο έτος.Παραπλήσια υποκατάστατα(273) Όπως και στην περίπτωση των συστημάτων παρακολούθησης ασθενών και των C-arm, το κοινοποιούν μέρος προέβη σε στατιστική ανάλυση για να εκτιμήσει το κατά πόσον τα προϊόντα των μερών της συγκέντρωσης αποτελούν παραπλήσια υποκατάστατα, χρησιμοποιώντας ως κριτήριο τη συχνότητα με την οποία η Instrumentarium, σε σύγκριση με άλλους ανταγωνιστές, κατέλαβε τη θέση του πρώτου επιλαχόντος στους διαγωνισμούς στους οποίους επικράτησε η προσφορά της GE(163).(274) Όπως προέκυψε, η Siemens είναι ο ανταγωνιστής που φέρεται να καταλαμβάνει συχνότερα τη θέση του πρώτου επιλαχόντος μετά την GE σε επίπεδο ΕΟΧ, αλλά και σε κάθε επί μέρους χώρα. Σε επίπεδο ΕΟΧ, η Siemens είναι η πρώτη επιλαχούσα στο [50-60]* % των διαγωνισμών, ενώ η Philips στο [0-10]* % και η Instrumentarium, η Planmed και η Hologic/Lorad στο [0-10]* % των περιπτώσεων. Ωστόσο, τα αποτελέσματα αυτά πρέπει να αξιοποιηθούν με προσοχή, δεδομένου ότι η κατανομή των διαγωνισμών στις διάφορες χώρες δεν αντικατοπτρίζει το σχετικό μέγεθος των εθνικών αγορών.(275) Σε εθνικό επίπεδο, η Siemens είναι η συνηθέστερη πρώτη επιλαχούσα με ποσοστά που κυμαίνονται από [40-50]* % (Γαλλία) μέχρι [80-90]* % (Βέλγιο). Αντίθετα, η Instrumentarium εμφανίζεται ως πρώτη επιλαχούσα με ποσοστά που κυμαίνονται από [0-10]* % (Ιταλία) μέχρι [30-40]* % (Ισπανία). Αξίζει να σημειωθεί ότι σε ορισμένες χώρες η Instrumentarium κάθε άλλο παρά εμφανίζεται ως ο ανταγωνιστής που ασκεί την εντονότερη ανταγωνιστική πίεση στην GE. Τούτο ισχύει για παράδειγμα στη Γαλλία (Siemens: [40-50]* %, Planmed: [10-20]* %, Philips: [0-10]* %, Instrumentarium: [0-10]* %), στη Γερμανία (Siemens: [70-80]* %, Philips [10-20 %]*, Instrumentarium: [0-10]* %) ή στο Ηνωμένο Βασίλειο (Siemens: [80-90]* %, Hologic/Lorad: [0-10]* %, Instrumentarium: [0-10]* %).(276) Συνεπώς, η ανάλυση που υπέβαλε το κοινοποιούν μέρος υποδεικνύει ότι η Siemens ασκεί εντονότερη ανταγωνιστική πίεση στην GE από ό,τι η Instrumentarium. Το ίδιο ισχύει για άλλους ανταγωνιστές σε εθνικό επίπεδο.Συνέπειες στις τιμές(277) Επιπλέον, η Επιτροπή προέβη σε δική της ανάλυση των πιθανών συνεπειών της συγκέντρωσης στις τιμές, βάσει εκτενών στοιχείων σχετικά με διαγωνισμούς που συγκεντρώθηκαν από τα μέρη και τους βασικούς ανταγωνιστές(164). Σκοπός της ανάλυσης ήταν να διαπιστωθούν οι συνέπειες της κοινής παρουσίας της GE και της Instrumentarium στις τιμές των προσφορών που υποβλήθηκαν σε προηγούμενους διαγωνισμούς και, επιπλέον, να διαπιστωθούν οι ενδεχόμενες συνέπειες που θα έχει στις τιμές η εξάλειψη της Instrumentarium ως ανεξάρτητου ανταγωνιστή.(278) Τα αποτελέσματα αυτής της εμπειρικής εκτίμησης ήταν ότι η παρουσία της Instrumentarium ως ανεξάρτητου διαγωνιζόμενου και ο αριθμός των διαγωνιζομένων δεν φαίνεται να έχουν επηρεάσει συστηματικά το ύψος των εκπτώσεων που παρείχε η GE στις προσφορές της. Σε κανένα από τα μοντέλα που εκτίμησε η Επιτροπή ο συντελεστής της εικονικής μεταβλητής που εξέφραζε την παρουσία της Instrumentarium στο διαγωνισμό δεν ήταν στατιστικώς σημαντικός. Το συμπέρασμα αυτό ισχύει ανεξαρτήτως του τρόπου υπολογισμού της έκπτωσης ή του ισοδυνάμου της και ανεξαρτήτως εάν οι βασικές ευρωπαϊκές αγορές εξεταστούν συλλογικά ή μεμονωμένα (όταν το επιτρέπουν τα δεδομένα) ή εάν η εξέταση επικεντρωθεί στις επιτυχείς προσφορές ή σε όλες τις προσφορές (επιτυχείς και απορριφθείσες προσφορές).Συμπέρασμα(279) Λαμβάνοντας υπόψη όλα τα ανωτέρω στοιχεία, τα γενικά χαρακτηριστικά της αγοράς, τα μερίδια αγοράς και την οικονομική ανάλυση, η Επιτροπή θεωρεί ότι η εξαγορά δεν θα οδηγήσει στη δημιουργία ή ενίσχυση δεσπόζουσας θέσης στην αγορά αναλογικών μαστογράφων με αποτέλεσμα να παρακωλύεται ο ουσιαστικός ανταγωνισμός στην κοινή αγορά ή σε σημαντικό τμήμα της.Β. Ψηφιακή μαστογραφίαΑναδυόμενη αγορά - δυνητικός ανταγωνισμός(280) Η ζήτηση ψηφιακού εξοπλισμού αναμένεται να παρουσιάσει σημαντική αύξηση, καθότι η ψηφιακή μαστογραφία θεωρείται εν γένει ότι προσφέρει καλύτερη διακριτική ικανότητα αντίθεσης και άλλα χαρακτηριστικά της εικόνας που θα βελτιώσουν τη δυνατότητα πρώιμης ανίχνευσης του καρκίνου και θα μειώσουν τα σφάλματα στη διαδικασία ανίχνευσης (γνωστά ως ψευδώς θετικά αποτελέσματα). Αναμένεται ότι το 2004 η εν λόγω αγορά θα καλύπτει το 40 % των συνολικών εσόδων από τα μηχανήματα μαστογραφίας, ποσοστό που θα αυξηθεί μέχρι και σε 60 % το 2006. Η αύξηση αυτή αναμένεται επίσης ότι θα προέλθει και από άλλα πλεονεκτήματα που παρέχει η ψηφιακή τεχνολογία, όπως η χαμηλότερη δόση ακτινοβολίας και άλλες λειτουργίες που συνδέονται γενικά με την ψηφιακή τεχνολογία, για παράδειγμα, η καταλληλότητα του λογισμικού χρήστη, η ψηφιακή μετάδοση και αποθήκευση εικόνων. Αναμένεται επίσης ότι η ψηφιακή τεχνολογία θα οδηγήσει και σε νέες εφαρμογές, όπως η τρισδιάστατη απεικόνιση (τομοσύνθεση) και ο συνδυασμός με τους υπερήχους. Όλοι αυτοί οι παράγοντες θα εισαγάγουν νέα στοιχεία στην κατάσταση του ανταγωνισμού.(281) Η GE κατέχει ηγετική θέση στην ψηφιακή μαστογραφία. Είναι η πρώτη που διέθεσε στην αγορά ψηφιακό μαστογράφο πριν από τρία χρόνια. Το κοινοποιούν μέρος αναγνωρίζει ότι έχει [...]* ωστόσο [...]*(165). Δεδομένου ότι δεν υπάρχουν αλληλεπικαλύψεις μεταξύ των μερών, τα αποτελέσματα της συγκέντρωσης στην αγορά θα προέκυπταν από τη μείωση του δυνητικού ανταγωνισμού διότι η Instrumentarium σχεδίαζε να εισέλθει στην εν λόγω αγορά.(282) Η έρευνα αγοράς έδειξε ότι όλοι οι υφιστάμενοι προμηθευτές αναλογικών μαστογράφων εισέρχονται στην ψηφιακή αγορά(166). Ειδικότερα, η Siemens, η Hologic/Lorad και η Fischer ήδη δραστηριοποιούνται στην πώληση ψηφιακού εξοπλισμού, ενώ η Planmed, η Giotto, η Metaltronica έχουν ήδη αρχίσει να εμπορεύονται τις ψηφιακές συσκευές τους. Όλες αυτές οι εταιρείες έχουν ήδη πραγματοποιήσει σημαντικές επενδύσεις στην Ε& Α στον ψηφιακό τομέα, προκειμένου να επιτύχουν ένα εφάμιλλο ή ανώτερο προϊόν σε σχέση με το προϊόν της GE. Αναμένεται επίσης ότι νέοι ανταγωνιστές θα εισέλθουν στην αγορά, όπως η Sectra και η Kodak.(283) Γενικότερα, η είσοδος στην εν λόγω αγορά έχει ευνοηθεί από εταιρείες που διαθέτουν ψηφιακές συσκευές ανάλογες με αυτές που χρησιμοποιεί η GE, και ειδικότερα πλάκες ανίχνευσης. Ειδικότερα, πολλοί παραγωγοί προμηθεύονται ψηφιακούς ανιχνευτές από τρίτες εταιρείες όπως η Anrad, ή από ανταγωνιστές όπως η Hologic/Lorad. Στο πλαίσιο αυτό, πρέπει επίσης να ληφθεί υπόψη ότι άλλοι κλάδοι της ακτινολογίας έχουν ψηφιακή δυνατότητα πλήρους πεδίου και ότι πολλοί τομείς Ε& Α είναι κοινοί στον τομέα της ακτινολογίας.(284) Τέλος, η έρευνα αγοράς έδειξε ότι όσον αφορά τις επενδύσεις στην Ε& Α και τις επιτυχίες στον ψηφιακό τομέα, η Instrumentarium δεν θεωρείται γενικά ως ο σημαντικότερος και αποτελεσματικότερος ανταγωνιστής της GE(167). Στο στρατηγικό σχέδιο της Instrumentarium για το 2002 αναφέρεται ότι [...]*(168).Συμπέρασμα(285) Λαμβάνοντας υπόψη τα ανωτέρω στοιχεία, η Επιτροπή καταλήγει στο συμπέρασμα ότι υπάρχουν αρκετοί πραγματικοί και δυνητικοί ανταγωνιστές που θα είναι σε θέση να ανταγωνιστούν την GE στον ψηφιακό τομέα και μετά την εξαγορά της Instrumentarium. Το γεγονός ότι πολλές επιχειρήσεις επί του παρόντος εισέρχονται στην αγορά ψηφιακής μαστογραφίας καθιστά λιγότερο πιθανό το ενδεχόμενο να μπορέσει η συγκέντρωση μεταξύ της GE και της Instrumentarium να μειώσει σε σημαντικό βαθμό τον πραγματικό ή δυνητικό ανταγωνισμό στην αγορά αυτή ή να περιορίσει την καινοτομία στον ψηφιακό τομέα.(286) Κατόπιν των ανωτέρω, η Επιτροπή θεωρεί ότι η απόκτηση της Instrumentarium δεν θα οδηγήσει στη δημιουργία ή ενίσχυση δεσπόζουσας θέσης στην αγορά ψηφιακής μαστογραφίας με αποτέλεσμα να παρακωλύεται σε μεγάλο βαθμό ο ουσιαστικός ανταγωνισμός στην κοινή αγορά ή σε σημαντικό τμήμα της.Β. Κάθετες συνέπειες - Σοβαρές αμφιβολίες λόγω του αποκλεισμού των αγορών συστημάτων παρακολούθησης ασθενών και ΚΠΣ1. Εισαγωγή(287) Εκτός από τις οριζόντιες συνέπειες στην αγορά περιεγχειρητικών μόνιτορ που προσδιορίζονται ανωτέρω, η Επιτροπή διαπίστωσε επίσης ότι υπάρχουν σοβαρές αμφιβολίες ως προς το συμβιβάσιμο της συγκέντρωσης, όπως αυτή κοινοποιήθηκε αρχικά, κατά το ότι θα ήταν πιθανό να έχει σημαντικές κάθετες συνέπειες στις αγορές αναισθησιολογικών μηχανημάτων, περιεγχειρητικών μόνιτορ και μόνιτορ εντατικής θεραπείας, και κλινικών πληροφοριακών συστημάτων (ΚΠΣ). Οι κάθετες συνέπειες της συγκέντρωσης θα οφείλονταν κατά κύριο λόγο στη σημαντική ισχύ της Instrumentarium στην προγενέστερου σταδίου αγορά μηχανημάτων χορήγησης αναισθησίας και στην τεχνική διεπαφή (την ανάγκη μηχανικής ολοκλήρωσης των διαφόρων συσκευών ή/και ηλεκτρονικής ανταλλαγής δεδομένων) μεταξύ των αναισθησιολογικών μηχανημάτων, των περιεγχειρητικών μόνιτορ και των μόνιτορ εντατικής θεραπείας και των ΚΠΣ (τομείς στους οποίους θα ασκούσε δραστηριότητες η επιχείρηση που προκύπτει από τη συγκέντρωση). Ανάλογα κάθετα προβλήματα διαπιστώθηκαν επίσης πρόσφατα από την Επιτροπή στην απόφασή της βάσει του άρθρου 8 παράγραφος 2 στην υπόθεση Siemens/Draeger(169), που παρουσιάζει παρόμοια χαρακτηριστικά με την παρούσα υπόθεση.(288) Εκφράστηκε η ανησυχία ότι η επιχείρηση που προκύπτει από τη συγκέντρωση θα ήταν σε θέση να εμποδίζει τους ανταγωνιστές της κατασκευαστές συστημάτων παρακολούθησης ασθενών, αναισθησιολογικών μηχανημάτων και ΚΠΣ να έχουν αποτελεσματική πρόσβαση στα αναισθησιολογικά μηχανήματα, τα συστήματα παρακολούθησης ασθενών και τα συστήματα ΚΠΣ της εν λόγω επιχείρησης, με πιθανό αποτέλεσμα τον αποκλεισμό των ανταγωνιστών και έτσι την αύξηση των τιμών και τη μείωση των δυνατοτήτων επιλογής των νοσοκομείων.(289) Πρέπει να σημειωθεί εξ αρχής ότι, μετά τη γνωστοποίηση των σοβαρών αμφιβολιών της Επιτροπής στο πλαίσιο της απόφασης βάσει του άρθρου 6 παράγραφος 1 στοιχείο γ) με την οποία κινήθηκε η διαδικασία στην παρούσα υπόθεση, τα μέρη προσφέρθηκαν να αναλάβουν μια δέσμευση για την εξάλειψη των σοβαρών αμφιβολιών της Επιτροπής σχετικά με τα προαναφερόμενα κάθετα ζητήματα. Η δέσμευση υποβλήθηκε επίσημα στις 11 Ιουνίου 2002, ενόσω η εμπεριστατωμένη έρευνα βρισκόταν υπό εξέλιξη. Η δέσμευση αυτή φαινόταν να εξαλείφει τις σοβαρές αμφιβολίες σχετικά με τα κάθετα θέματα και έτσι υποβλήθηκε σε εξέταση αγοράς για να εκτιμηθεί η βιωσιμότητα και η αποτελεσματικότητά της και, αφού βελτιώθηκε περαιτέρω από το κοινοποιούν μέρος, υποβλήθηκε εκ νέου σε αναθεωρημένη μορφή στις 4 Ιουλίου και στη συνέχεια, στις 24 Ιουλίου 2003 στο πλαίσιο του αναθεωρημένου πακέτου δεσμεύσεων. Κατόπιν των θετικών αποτελεσμάτων της εξέτασης αγοράς και της εκτίμησής της, διαπιστώθηκε ότι η δέσμευση ήταν επαρκής για να εξαλειφθούν οι σοβαρές αμφιβολίες σχετικά με τα κάθετα ζητήματα στην παρούσα υπόθεση. Ως εκ τούτου, δεν διατυπώθηκαν αντιρρήσεις όσον αφορά τα εν λόγω κάθετα ζητήματα.2. Βασικές πληροφορίες(290) Η δυνατότητα της επιχείρησης που προκύπτει από τη συγκέντρωση να αποκλείσει τους ανταγωνιστές θα προέκυπτε κυρίως από i) τη σημαντική ισχύ της στην αγορά αναισθησιολογικών μηχανημάτων και από ii) την τεχνική διεπαφή μεταξύ των αναισθησιολογικών μηχανημάτων, των μόνιτορ και των ΚΠΣ που καθιστά απαραίτητη τη συνεργασία μεταξύ του κατασκευαστή αναισθησιολογικών μηχανημάτων, του κατασκευαστή μόνιτορ και του προμηθευτή ΚΠΣ.i) Ισχύς της Instrumentarium στην προγενέστερου σταδίου αγορά μηχανημάτων χορήγησης αναισθησίας(291) Τα αναισθησιολογικά μηχανήματα, όπως και άλλες συσκευές του εξοπλισμού εντατικής θεραπείας, είναι προϊόντα με υψηλή διαφοροποίηση. Οι προτιμήσεις των αναισθησιολόγων διαδραματίζουν καίριο ρόλο στην επιλογή του αναισθησιολογικού εξοπλισμού μιας κλινικής. Όπως διαπίστωσε η Επιτροπή στην υπόθεση Siemens/Draeger(170), οι πελάτες προτιμούν κατά κανόνα κάποιο συγκεκριμένο μηχάνημα και εξετάζουν το ενδεχόμενο να στραφούν σε κάποιο ανταγωνιστικό προϊόν μόνο σε περίπτωση αρκετά μεγάλης αύξησης (σε σχέση με τον ανταγωνισμό) της τιμής του προϊόντος που προτιμούν. Λόγω της διαφοροποίησης που χαρακτηρίζει το εν λόγω προϊόν και του γεγονότος ότι οι περιορισμοί της παραγωγικής ικανότητας έχουν, από την άλλη πλευρά, ελάσσονα σημασία για τις αποφάσεις των προμηθευτών όσον αφορά τις τιμές και τις ποσότητες των διατιθέμενων μηχανημάτων, τα μερίδια αγοράς παρέχουν μια πρώτη ένδειξη της σχετικής θέσης των διαφόρων ανταγωνιστών στην αγορά από τη σκοπιά των πελατών(171).(292) Προκειμένου να εκτιμηθεί η ισχύς της Instrumentarium και των αντιπάλων της στην αγορά αναισθησιολογικών μηχανημάτων, η Επιτροπή εξέτασε κατ' αρχάς τα μερίδια αγοράς των διαφόρων προμηθευτών. Στη συνέχεια εξέτασε άλλους παράγοντες όπως οι φραγμοί εισόδου στην αγορά, το κόστος στροφής σε άλλο προμηθευτή, η διαφοροποίηση των εν λόγω προϊόντων και οι προτιμήσεις των πελατών. Η Επιτροπή βάσισε τα συμπεράσματά της σε στοιχεία που υπέβαλαν τα μέρη, σε εξωτερικές μελέτες και στα αποτελέσματα της έρευνας αγοράς. Η Επιτροπή έλαβε επίσης υπόψη τα συμπεράσματά της στην απόφαση Siemens/Draeger, όπου εφαρμόστηκε παρόμοια ανάλυση.(293) Είναι ευρέως αποδεκτό ότι η αγορά αναισθησιολογικών μηχανημάτων χαρακτηρίζεται από υψηλό βαθμό συγκέντρωσης τόσο σε επίπεδο ΕΟΧ όσο και διεθνώς. Η Instrumentarium (Datex Ohmeda), η Draeger, και σε πολύ μικρότερο βαθμό η Siemens, είναι οι μοναδικοί προμηθευτές με σημαντικές δραστηριότητες σε επίπεδο ΕΟΧ. Μια ανεξάρτητη μελέτη της Frost &  Sullivan(172) ("Έκθεση F& S στον τομέα της αναισθησίας 2001") θεωρεί εφάμιλλες την Instrumentarium και την Draeger, εκτιμώντας τα μερίδια αγοράς τους σε 38 % και 39 % αντίστοιχα σε επίπεδο ΕΟΧ. Εκτός από τους δύο αυτούς ηγετικούς προμηθευτές, υπάρχουν επίσης ορισμένοι προμηθευτές όπως η Blease, η Dameca, η Penlon, η Samed, η Siare, η Taema και η Temel ("Λοιποί") που κατέχουν μερίδια αγοράς μόνο σε λίγα κράτη μέλη. Σε ευρωπαϊκό επίπεδο, οι μεγαλύτεροι από αυτούς τους εξειδικευμένους προμηθευτές κατέχουν μερίδια αγοράς ύψους 3 % ή λιγότερο, σύμφωνα με τις εκτιμήσεις της Frost &  Sullivan.(294) Τα μερίδια αγοράς στην αγορά μηχανημάτων χορήγησης αναισθησίας στον ΕΟΧ και σε μεμονωμένες χώρες, όπως υποβλήθηκαν από τα μέρη στην κοινοποίησή τους, παρουσιάζονται στον κατωτέρω πίνακα:Πίνακας 16Μηχανήματα χορήγησης αναισθησίας - Εθνικά μερίδια αγοράς>ΘΕΣΗ ΠΙΝΑΚΑ>Πηγή: μέρη της συγκέντρωσης.(295) Εκτός από τα ανωτέρω στοιχεία που υπέβαλαν τα μέρη και τα οποία, σημειωτέον, δεν φαίνεται να έρχονται σε αντίθεση με τα συμπεράσματα της Frost and Sullivan τουλάχιστον σε επίπεδο ΕΟΧ, η Επιτροπή προσπάθησε να υπολογίσει τα μερίδια αγοράς βάσει των πληροφοριακών στοιχείων που συγκέντρωσε από την έρευνα αγοράς της(173). Ο κατωτέρω πίνακας βασίζεται σε στοιχεία που κοινοποίησαν τα μέρη, η Siemens, και η Draeger σχετικά με τον κύκλο εργασιών τους. Τα μερίδια αγοράς των υπόλοιπων ανταγωνιστών βασίζονται στα στοιχεία που υπέβαλαν τα μέρη στην κοινοποίησή τους.(174).Πίνακας 17>ΘΕΣΗ ΠΙΝΑΚΑ>Πηγή: πορίσματα της Επιτροπής και πληροφοριακά στοιχεία που υπέβαλαν τα μέρη.(296) Ο ανωτέρω πίνακας δείχνει ότι η Instrumentarium είναι ένας από τους δύο ηγέτες της αγοράς στα μηχανήματα χορήγησης αναισθησίας με μερίδιο αγοράς στον ΕΟΧ, σύμφωνα με τα στοιχεία που υπέβαλαν τα μέρη, ύψους τουλάχιστον [...]* % (30-40 % βάσει του υπολογισμού της Επιτροπής) (πωλήσεις ύψους [...]ευρώ *), ενώ η Draeger κατέχει μερίδιο αγοράς στον ΕΟΧ ύψους [...]* % (30-40 % βάσει του υπολογισμού της Επιτροπής]* (πωλήσεις ύψους [...]*). Σχεδόν [...]* των πωλήσεων της Draeger πραγματοποιούνται στη Γερμανία, εγχώρια αγορά της επιχείρησης. Αν εξαιρεθούν οι πωλήσεις στη Γερμανία, βάσει των στοιχείων που υπέβαλαν τα μέρη, η Instrumentarium επιτυγχάνει μερίδιο αγοράς ύψους [...]* % (30-40 % βάσει του υπολογισμού της Επιτροπής) και η Draeger μόλις [...]* % (30-40 % βάσει του υπολογισμού της Επιτροπής) σε επίπεδο ΕΟΧ με αντίστοιχες πωλήσεις ύψους [...]* εκατ. ευρώ και[...]*. Σύμφωνα με τους ανωτέρω πίνακες, σε εθνικό επίπεδο, η θέση της Instrumentarium στην αγορά μηχανημάτων χορήγησης αναισθησίας φθάνει σε επίπεδα ενδεικτικά της ύπαρξης δεσπόζουσας θέσης σε ορισμένα κράτη μέλη στα οποία η Instrumentarium έχει υψηλά μερίδια αγοράς, όπως το Βέλγιο, η Ιρλανδία, η Σουηδία (άνω του 50 %), η Ισπανία, οι Κάτω Χώρες και το Ηνωμένο Βασίλειο (άνω του 40 %).(297) Τα ανωτέρω μερίδια αγοράς πρέπει να εξεταστούν λαμβάνοντας υπόψη πρόσθετους σχετικούς παράγοντες, όπως η ύπαρξη υψηλών φραγμών εισόδου στην αγορά [για την είσοδο στην αγορά απαιτούνται υψηλά μη ανακτήσιμα έξοδα, συμπεριλαμβανομένου ενός καλά ανεπτυγμένου δικτύου διανομής και εξυπηρέτησης, καθώς και στενές εμπορικές σχέσεις με τα νοσοκομεία και επενδύσεις στην Ε& Α(175)], η έντονη προτίμηση των πελατών για κατασκευαστές με αποδεδειγμένα καλές επιδόσεις και εδραιωμένα προϊόντα, η διαφοροποιημένη φύση του προϊόντος και η κρίσιμη σημασία του για τη ζωή του ασθενούς που επιτείνει την απροθυμία των ιατρών να αλλάξουν τον προμηθευτή του μηχανήματος, καθώς και η υψηλή αναγνωρισιμότητα του σήματος και η ποιότητα των αναισθησιολογικών μηχανημάτων της Instrumentarium(176).(298) Κατόπιν των ανωτέρω, συνάγεται ότι η Instrumentarium κατέχει σημαντική ισχύ στην αγορά έναντι της πελατειακής βάσης της σε ολόκληρο τον ΕΟΧ. Τα υψηλά μερίδια αγοράς και η φύση της αγοράς (υψηλή συγκέντρωση, υψηλοί φραγμοί εισόδου, διαφοροποιημένα προϊόντα και ισχυρές προτιμήσεις των καταναλωτών), επιβεβαιώνουν τις σοβαρές αμφιβολίες ως προς το ότι η Instrumentarium κατέχει σημαντική ισχύ τουλάχιστον στις ακόλουθες εθνικές αγορές: Βέλγιο, Ιρλανδία, Σουηδία (άνω του 50 % με πολύ μικρότερους αντιπάλους), και στο Ηνωμένο Βασίλειο (περίπου [40-50]* % με πολύ μικρότερους αντιπάλους).ii) Διαλειτουργικότητα μεταξύ αναισθησιολογικών μηχανημάτων, μόνιτορ και ΚΠΣ(299) Τα αναισθησιολογικά μηχανήματα και τα περιεγχειρητικά μόνιτορ χρησιμοποιούνται στον ίδιο χώρο του νοσοκομείου, τον περιεγχειρητικό χώρο. Όπως αναφέρουν τα μέρη στην κοινοποίηση "ενόσω ο ασθενής τελεί υπό αναισθησία, είναι απαραίτητο να παρακολουθούνται τα ζωτικά σημεία του για να διασφαλιστεί η ασφάλειά του. Η παρακολούθηση αυτή γίνεται μέσω ενός περιεγχειρητικού μόνιτορ"(177). Επομένως, τα αναισθησιολογικά μηχανήματα και τα περιεγχειρητικά μόνιτορ είναι συμπληρωματικά προϊόντα, διότι αμφότερα είναι απαραίτητα για να χειρουργηθεί ένας ασθενής. Το ίδιο ισχύει για τα συστήματα ΚΠΣ τα οποία, χωρίς να είναι απαραίτητα, χρησιμοποιούνται επίσης σε συνδυασμό με τα αναισθησιολογικά μηχανήματα, τα περιεγχειρητικά μόνιτορ και τα μόνιτορ εντατικής θεραπείας σε νοσοκομεία του ΕΟΧ. Λόγω αυτής της ταυτόχρονης χρήσης στο ίδιο τμήμα ενός νοσοκομείου, υπάρχουν εμπορικοί δεσμοί στην πώληση αυτών των προϊόντων στα νοσοκομεία. Η έρευνα αγοράς έχει δείξει ότι οι αναισθησιολόγοι διαδραματίζουν σημαντικό ρόλο επηρεάζοντας ή λαμβάνοντας την απόφαση αγοράς αναισθησιολογικών μηχανημάτων και περιεγχειρητικών μόνιτορ και, σε μικρότερο βαθμό, μόνιτορ εντατικής θεραπείας.(300) Εκτός από τη συμπληρωματική χρήση των δύο προϊόντων, υπάρχει ένας ακόμη τεχνικός, κάθετος δεσμός ή μια διεπαφή μεταξύ των αναισθησιολογικών μηχανημάτων και των μόνιτορ. Παρόλο που αμφότερα είναι απαραίτητα όταν ένας ασθενής υποβάλλεται σε εγχείρηση, τα δύο προϊόντα μπορούν να χρησιμοποιηθούν εντελώς χωριστά, με την έννοια ότι τα αναισθησιολογικά μηχανήματα χορηγούν αέρια στον ασθενή και παρουσιάζουν οπτικά τη χορήγηση αερίων σε οθόνη του αναισθησιολογικού μηχανήματος, ενώ τα μόνιτορ συνδέονται μέσω αισθητήρων με τον ασθενή και παρουσιάζουν τα ζωτικά σημεία του ασθενούς στην οθόνη του μόνιτορ. Ωστόσο, όπως δείχνει η έρευνα αγοράς, στην πράξη συνήθως υπάρχει σύνδεση μεταξύ των δύο μηχανημάτων, είτε μηχανική (στη συντριπτική πλειονότητα των περιπτώσεων) είτε ηλεκτρονική είτε αμφότερες. Η έρευνα αγοράς έδειξε επίσης ότι η συνεργασία του προμηθευτή μιας συσκευής, όπως του προμηθευτή αναισθησιολογικού μηχανήματος, είναι απαραίτητη έτσι ώστε οι προμηθευτές άλλων συσκευών όπως τα μόνιτορ ή τα ΚΠΣ να μπορούν να συνδέσουν τις συσκευές τους μηχανικά ή ηλεκτρονικά με το αναισθησιολογικό μηχάνημα.Μηχανική ολοκλήρωση(301) Η μηχανική ολοκλήρωση, που χρησιμοποιείται συνήθως στα νοσοκομεία του ΕΟΧ, συνίσταται σε ενσωμάτωση του μόνιτορ με το αναισθησιολογικό μηχάνημα. Συγκεκριμένα, το μόνιτορ στερεώνεται επάνω στο αναισθησιολογικό μηχάνημα (με κλιπ και ταινίες Velcro ή με διατάξεις στήριξης) ή συναρμολογείται επάνω στο αναισθησιολογικό μηχάνημα μέσω "πλευρικού βραχίονα", ο οποίος γίνεται ολοένα και πιο δημοφιλής λόγω της εξάπλωσης των επίπεδων οθονών που ενσωματώνονται κατ'αυτόν τον τρόπο(178). Πολλές διαφορετικές μηχανικές συνδέσεις είναι δυνατές ανάλογα με τις ανάγκες του αναισθησιολόγου. Τα μόνιτορ των μερών και τρίτων είναι μηχανικώς ολοκληρωμένα με τα αναισθησιολογικά μηχανήματα της Instrumentarium ή άλλων προμηθευτών.(302) Ο λόγος που καθιστά επιθυμητή τη μηχανική ολοκλήρωση παρουσιάζεται με σαφήνεια σε έγγραφο που υπέβαλε τρίτος, όπου διευκρινίζεται ότι "Επειδή στο χειρουργείο υπάρχει περιορισμένος χώρος και οι αναισθησιολόγοι χρειάζονται διαρκή πρόσβαση στο μόνιτορ και στο αναισθησιολογικό μηχάνημα, το μόνιτορ πρέπει να είναι συνδεδεμένο με ασφάλεια στο αναισθησιολογικό μηχάνημα με τρόπο και σε θέση - 'διάρθρωση' - που να είναι πλήρως συμβατά με τις ανάγκες της θέσης εργασίας του αναισθησιολόγου"(179). Η έκθεση της F& S στον τομέα της αναισθησίας (2001) συμπεραίνει επίσης ότι "η αγορά κινείται προς την κατεύθυνση ενός μεγαλύτερου επιπέδου ολοκλήρωσης και χρήσης των ηλεκτρονικών υπολογιστών, γεγονός που σημαίνει μεγαλύτερη ολοκλήρωση μεταξύ των διαφόρων μηχανημάτων"(180). Έγγραφα που υπέβαλαν τρίτοι δείχνουν ότι υπάρχει σαφής ζήτηση για λύσεις μηχανικής ολοκλήρωσης από νοσοκομεία. Το ίδιο δείχνει η ύπαρξη προμηθευτών διατάξεων στήριξης αποκλειστικά για το σκοπό αυτό, όπως η μεγάλη αμερικανική εταιρεία διατάξεων στήριξης GCX.(303) Παρά τους ισχυρισμούς των μερών ότι η μηχανική ολοκλήρωση είναι πολύ απλή, έγγραφα που προέρχονται από τρίτους, αλλά και εσωτερικά έγγραφα των ίδιων των μερών δείχνουν ότι η δημιουργία μηχανικής διεπαφής είναι πιο περίπλοκη και απαιτεί τη συνεργασία μεταξύ του προμηθευτή του αναισθησιολογικού μηχανήματος, του προμηθευτή του μόνιτορ και του προμηθευτή της διάταξης στήριξης(181). Οι διάφορες διαρθρώσεις μόνιτορ-μηχανήματος αναισθησίας υποβάλλονται σε δοκιμές και εγκρίνονται σύμφωνα με διεθνή πρότυπα. Στις απαντήσεις τους προς τα αιτήματα παροχής πληροφοριών της Επιτροπής, τα δύο μέρη ανέφεραν τα σχετικά πρότυπα(182) όπως το IEC 601-1. Τα πρότυπα αυτά δεν είναι υποχρεωτικά, αλλά θεωρούνται ως "βέλτιστες πρακτικές" και οι προμηθευτές τα τηρούν, διότι ολοένα και περισσότερο οι πελάτες τα γνωρίζουν και τα απαιτούν. Οι πληροφορίες που υπέβαλανταμέρη,τρίτοιπρομηθευτέςμόνιτορκαιπρομηθευτέςδιατάξεωνστήριξης δείχνουν ότι πράγματι συνήθως διενεργούνται δοκιμαστικοί έλεγχοι και οι προμηθευτές βεβαιώνουν την καταλληλότητα μιας διάρθρωσης πριν από την πώλησή της στους πελάτες. Η GE αναγνωρίζει την ανάγκη συνεργασίας δηλώνοντας ότι "η μηχανική ολοκλήρωση διευκολύνεται από τη χρησιμοποίηση τυποποιημένων στηρίξεων για τα μόνιτορ που συνδέονται με το αναισθησιολογικό μηχάνημα. Ο σχεδιασμός είναι προϊόν συνεργασίας μεταξύ της GE, του προμηθευτή του αναισθησιολογικού μηχανήματος και του κατασκευαστή του συστήματος στήριξης του μόνιτορ"(183). Ένας τρίτος δήλωσε ότι "Η διαδικασία ανάπτυξης απαιτεί πρόσβαση σε λεπτομερείς προδιαγραφές του προϊόντος και σε άλλα πληροφοριακά στοιχεία που διαθέτουν μόνον οι κατασκευαστές των μόνιτορ και των μηχανημάτων με τα οποία διασυνδέονται"(184). Η Instrumentarium χορήγησε επίσης πληροφορίες που δείχνουν ότι η συνεργασία μεταξύ των προμηθευτών των συσκευών είναι απαραίτητη για να επιτευχθεί αποτελεσματική και κατάλληλη μηχανική ολοκλήρωση· η Instrumentarium ισχυρίζεται ότι στο παρελθόν παρείχε αυτή τη συνεργασία(185).Ηλεκτρονική ολοκλήρωση(304) Εκτός από τη μηχανική ολοκλήρωση, σε ορισμένα νοσοκομεία χρησιμοποιείται η ηλεκτρονική ολοκλήρωση μεταξύ του αναισθησιολογικού μηχανήματος και του μόνιτορ. Η ηλεκτρονική ολοκλήρωση επιτυγχάνεται μέσω της ανταλλαγής δεδομένων μεταξύ του αναισθησιολογικού μηχανήματος και του μόνιτορ ή με την εισαγωγή των δεδομένων των εν λόγω μηχανημάτων σε ένα ΚΠΣ(186) ή ακόμη και με την πλήρη ενοποίηση του αναισθησιολογικού μηχανήματος, του μόνιτορ και ενδεχομένως του ΚΠΣ σε ένα μόνο μηχάνημα (όπως το προϊόν ADU της Instrumentarium).(305) Η ηλεκτρονική ολοκλήρωση των αναισθησιολογικών μηχανημάτων και των μόνιτορ ή των εν λόγω συσκευών και των συστημάτων ΚΠΣ φαίνεται ότι παρέχει σημαντικά κλινικά και διοικητικά πλεονεκτήματα στα νοσοκομεία. Τα δεδομένα που παρέχονται από το αναισθησιολογικό μηχάνημα μπορούν να εμφανιστούν απευθείας και σε "πραγματικό χρόνο"(187) όχι μόνο στην οθόνη του αναισθησιολογικού μηχανήματος αλλά και στην οθόνη του μόνιτορ. Η έρευνα αγοράς έδειξε(188) ότι τα νοσοκομεία που χρησιμοποιούν ηλεκτρονική ολοκλήρωση εκτιμούν ιδιαιτέρως τη δυνατότητα να εμφανίζονται στην ίδια οθόνη τα δεδομένα που προέρχονται από το αναισθησιολογικό μηχάνημα και από το μόνιτορ, διότι τούτο επιτρέπει στον ιατρό να αντιμετωπίσει αποτελεσματικότερα τις ανάγκες του ασθενούς. Ταυτόχρονα, η τήρηση των κλινικών αρχείων του ασθενούς είναι πολύ εύκολη, διότι τα δεδομένα παράγονται αυτόματα.(306) Παρά τους ισχυρισμούς των μερών ότι η ηλεκτρονική ολοκλήρωση έχει περιορισμένη χρήση στον ΕΟΧ, η Επιτροπή διαπίστωσε ότι σημαντικός αριθμός των νοσοκομείων που συμμετείχαν στην έρευνα αγοράς εφαρμόζει πράγματι την ηλεκτρονική διεπαφή μεταξύ των αναισθησιολογικών μηχανημάτων και των μόνιτορ. Άλλα νοσοκομεία απάντησαν ότι σχεδιάζουν να χρησιμοποιήσουν ηλεκτρονικές διεπαφές ΚΠΣ εντός των επόμενων 2-3 ετών. Για το λόγο αυτό οι μεγαλύτεροι προμηθευτές μόνιτορ ήδη διαθέτουν μόνιτορ που επιδέχονται ηλεκτρονική ολοκλήρωση. Το μηχάνημα ADU της Instrumentarium που παρέχει ηλεκτρονική ολοκλήρωση αντιπροσωπεύει το 25 % περίπου των συνολικών ετήσιων πωλήσεων αναισθησιολογικών μηχανημάτων της Instrumentarium(189). Ένας τρίτος προμηθευτής μόνιτορ ισχυρίστηκε ότι το [20-25 %]* των πωλήσεων μόνιτορ που πραγματοποίησε το 2001 περιλάμβανε μονάδες διεπαφής. Η επιστολή που απηύθυνε η GE με ημερομηνία 4 Απριλίου 2003 σε όλους τους πελάτες της με την ευκαιρία της ανακοίνωσης της προσφοράς της για την εξαγορά της Instrumentarium αποτελεί μαρτυρία για τη δέσμευση της GE όσον αφορά την παροχή ηλεκτρονικής ολοκλήρωσης.(307) Όπως αναγνωρίζουν τα μέρη, η ηλεκτρονική ολοκλήρωση απαιτεί τη συνεργασία του προμηθευτή μόνιτορ και του προμηθευτή αναισθησιολογικών μηχανημάτων, διότι οι προδιαγραφές εξόδου, το πρωτόκολλο και άλλες τεχνικές πληροφορίες πρέπει να είναι γνωστές στον κατασκευαστή του μόνιτορ για να δημιουργηθεί η διεπαφή. Ωστόσο, τα μέρη ισχυρίστηκαν ότι η Instrumentarium (και άλλοι κατασκευαστές αναισθησιολογικών μηχανημάτων) εφαρμόζουν πολιτική "ανοιχτής αρχιτεκτονικής" που επιτρέπει στους άλλους κατασκευαστές μόνιτορ να αναπτύξουν γρήγορα και με μικρό κόστος το λογισμικό που απαιτείται για την ηλεκτρονική διεπαφή μεταξύ του αναισθησιολογικού μηχανήματος και του μόνιτορ. Για παράδειγμα, οι προδιαγραφές της Instrumentarium είναι κοινώς διαθέσιμες στα εγχειρίδια συντήρησης των μηχανημάτων της στο Διαδίκτυο(190).(308) Δεδομένου ότι οι διεπαφές είναι ιδιόκτητες, η συνεργασία μεταξύ των διαφόρων προμηθευτών φαίνεται ότι είναι απαραίτητη για τη συνεχή και αδιάκοπη ανταλλαγή πληροφοριών μεταξύ ενός αναισθησιολογικού μηχανήματος και ενός μόνιτορ. Τρίτοι προμηθευτές μόνιτορ προσκόμισαν έγγραφα που δείχνουν ότι οι προσπάθειες παραγωγής ηλεκτρονικών διεπαφών δεν αντιμετωπίστηκαν πάντα με διάθεση ουσιαστικής συνεργασίας από τους προμηθευτές αναισθησιολογικών μηχανημάτων(191). Ορισμένα νοσοκομεία που απάντησαν στην έρευνα αγοράς της Επιτροπής δήλωσαν ότι στο παρελθόν είχαν αντιμετωπίσει προβλήματα συνδετικότητας και χρειάστηκαν τη βοήθεια των προμηθευτών για να επιτύχουν συνεχή και αδιάκοπη ηλεκτρονική διεπαφή(192). Η GE αναγνωρίζει την ανάγκη συνεργασίας δηλώνοντας ότι "η ανάπτυξη, ο έλεγχος και η επικύρωση του λογισμικού ερμηνείας πρωτοκόλλου εν γένει προϋποθέτει τη συνεργασία μεταξύ της GE και του πωλητή της συσκευής. Η διαδικασία ανάπτυξης έχει ως εξής. Βάσει μιας άτυπης εταιρικής σχέσης με τον πωλητή του αναισθησιολογικού μηχανήματος, ο πωλητής παρέχει το πρωτόκολλο και το εγχειρίδιο λειτουργίας, καθώς και τεχνική βοήθεια, και κατά κανόνα δανείζει εξοπλισμό (ή μεριμνά για τη χρησιμοποίηση του εξοπλισμού στις εγκαταστάσεις του) για την ανάπτυξη του λογισμικού διεπαφής. Ο κατασκευαστής του μόνιτορ ορίζει τις απαιτήσεις, συντάσσει το λογισμικό και στη συνέχεια πραγματοποιεί τη χαρτογράφηση των δεδομένων, καθώς και την επαλήθευση και την επικύρωση"(193). Απαντώντας σε άμεση ερώτηση της Επιτροπής σχετικά με τη δυνατότητα τρίτων προμηθευτών να δημιουργήσουν διεπαφές χωρίς τη συνεργασία με τον προμηθευτή του αναισθησιολογικού μηχανήματος, η Instrumentarium επίσης απάντησε ότι τούτο δεν θα ήταν δυνατό(194). Πρέπει επίσης να σημειωθεί ότι η αποτελεσματική ηλεκτρονική ολοκλήρωση προϋποθέτει την προσαρμογή των σχετικών διεπαφών όταν ο προμηθευτής του αναισθησιολογικού μηχανήματος αναβαθμίζει ή τροποποιεί το πρωτόκολλο του μηχανήματος και τις προδιαγραφές εξόδου.Δεσμοί των περιεγχειρητικών μόνιτορ και των μόνιτορ εντατικής θεραπείας με την τυποποίηση ΚΠΣ(309) Τέλος, η τυποποίηση (η ανάγκη χρησιμοποίησης συσκευών του ίδιου σήματος στους διάφορους χώρους ενός νοσοκομείου) και η αυξανόμενη χρήση συστημάτων ΚΠΣ και γενικότερα η ηλεκτρονική συνδετικότητα των συσκευών οδηγεί στο θέμα της διεπαφής όχι μόνο στον περιεγχειρητικό χώρο, αλλά και στο χώρο εντατικής θεραπείας. Ορισμένοι πελάτες κατά την έρευνα αγοράς ανέφεραν διάφορα πλεονεκτήματα της τυποποίησης, όπως η ευχέρεια μεταφοράς, το γεγονός ότι δεν χρειάζεται να αποσυνδεθούν καλώδια, η εκπαίδευση του προσωπικού, τα ανταλλακτικά, η συμβατότητα με άλλα μηχανήματα. Οι πληροφορίες τρίτων επίσης επιβεβαιώνουν την ύπαρξη τάσης τυποποίησης. Τα πλεονεκτήματα της τυποποίησης υπογραμμίστηκαν από την Ευρωπαϊκή Εταιρεία Αναισθησιολόγων: "Σε πολλά νοσοκομεία όλης της Ευρώπης, παρατηρείται ολοένα και περισσότερο η επιθυμία τυποποίησης των συστημάτων παρακολούθησης ασθενών σε συνθήκες εντατικής παρακολούθησης, διότι κατ' αυτόν τον τρόπο το νοσοκομείο έχει διάφορα οφέλη όσον αφορά την εκπαίδευση, την τυποποίηση καλωδίων και εξαρτημάτων, τη συνέχεια των δεδομένων για τους ασθενείς και τη συντήρηση των μηχανημάτων"(195).(310) Παρόλο που τα μέρη υποστήριξαν ότι τα οφέλη της τυποποίησης αντισταθμίζονται από το μειονέκτημα ότι ο πελάτης βρίσκεται δεσμευμένος με έναν μόνο προμηθευτή(196), αναγνωρίζουν ότι υπάρχουν τέτοια οφέλη, όπως "η συντήρηση, οι γνώσεις του προσωπικού, το ποσοστό διαθεσιμότητας του συστήματος, η εκπαίδευση, τα ανταλλακτικά, το γεγονός ότι ο προμηθευτής και ο πάροχος λύσεων είναι το ίδιο πρόσωπο, η ευκολία βελτίωσης των επιδόσεων του συνολικού συστήματος"(197). Επιπλέον, αμφότερα τα μέρη αναγνωρίζουν ότι είναι επιθυμητή και υπάρχει η τάση προς τη δημιουργία ενός ψηφιακού περιβάλλοντος στα νοσοκομεία με συνεχή και αδιάκοπη συνδετικότητα μεταξύ των διαφόρων συσκευών και προς τη χρησιμοποίηση ΚΠΣ στους περιεγχειρητικούς χώρους και τους χώρους εντατικής θεραπείας. Εσωτερικά έγγραφα της GE που υποβλήθηκαν ως παράρτημα της κοινοποίησης αναφέρονται στα οφέλη της ηλεκτρονικής συνδετικότητας στο χειρουργείο με στόχο τη δημιουργία ενός "ψηφιακού πιλοτηρίου για το χειρουργείο" προσφέροντας "ολοκλήρωση των συσκευών, σύγκλιση των πληροφοριών: μόνιτορ προς αναισθησία, συστήματα πληροφορικής και εξοπλισμός, χειρουργείο και επιχείρηση". Η GE αναφέρεται επίσης στην τάση για "μεγαλύτερη ολοκλήρωση με τα μόνιτορ [και τα αναισθησιολογικά μηχανήματα]*" και "ολοκλήρωση στα ΚΠΣ" ως το επόμενο βήμα(198).Συμπέρασμα ως προς τη διεπαφή των σχετικών συσκευών(311) Συνεπώς, εύλογα προκύπτει το συμπέρασμα ότι γίνεται ολοένα και περισσότερο αισθητή η ανάγκη μηχανικής και ηλεκτρονικής διεπαφής μεταξύ των αναισθησιολογικών μηχανημάτων και των μόνιτορ, καθώς και μεταξύ αυτών και των ΚΠΣ(199). Είναι επίσης εύλογο το συμπέρασμα ότι η συνεχής συνεργασία μεταξύ των προμηθευτών αναισθησιολογικών μηχανημάτων και των ανεξάρτητων προμηθευτών μόνιτορ ή ΚΠΣ φαίνεται ότι είναι απαραίτητη για να μπορέσουν οι εν λόγω ανεξάρτητοι προμηθευτές να ολοκληρώσουν μηχανικά ή/και ηλεκτρονικά τα προϊόντα τους με τα αναισθησιολογικά μηχανήματα της Instrumentarium και έτσι να ανταποκριθούν στην ολοένα και μεγαλύτερη ανάγκη των πελατών τους για διαλειτουργικότητα. Η ολοκλήρωση συσκευών όπως τα αναισθησιολογικά μηχανήματα και τα μόνιτορ με τα συστήματα ΚΠΣ φαίνεται ότι είναι επιθυμητή από τα νοσοκομεία του ΕΟΧ και ότι, στο πλαίσιο της ολοκλήρωσης, η συνεχής και αδιάκοπη συνδετικότητα των συσκευών είναι απαραίτητη για την ύπαρξη ενός αποτελεσματικού ψηφιακού περιβάλλοντος στους περιεγχειρητικούς χώρους και τους χώρους εντατικής θεραπείας ενός νοσοκομείου.3. Σοβαρές αμφιβολίες ως προς το ενδεχόμενο να προκληθούν φαινόμενα αποκλεισμού λόγω της συγκέντρωσης(312) Τα ανωτέρω στοιχεία οδήγησαν την Επιτροπή στη διαπίστωση ότι υπάρχουν σοβαρές αμφιβολίες ως προς το συμβιβάσιμο της συγκέντρωσης με την κοινή αγορά, διότι η επιχείρηση που προκύπτει από τη συγκέντρωση θα είχε τη δυνατότητα να αποκλείσει τους αντιπάλους της. Η δυνατότητα αυτή προκύπτει από τη σημαντική ισχύ της νέας επιχείρησης στην αγορά αναισθησιολογικών μηχανημάτων και από την ανάγκη συνεργασίας μεταξύ των κατασκευαστών αναισθησιολογικών μηχανημάτων και των κατασκευαστών μόνιτορ ή των προμηθευτών ΚΠΣ(200), όπως διευκρινίζεται ανωτέρω.(313) Η Instrumentarium, αν το επιθυμεί, μπορεί απλώς να μην παράσχει τη συνεργασία της ή, το πιθανότερο, να καταφύγει σε πιο εύσχημους τρόπους(201) για να υπονομεύσει τη συνεργασία, δημιουργώντας έτσι προβλήματα στους ανεξάρτητους κατασκευαστές αναισθησιολογικών μηχανημάτων ή μόνιτορ ή στους προμηθευτές ΚΠΣ ως προς τη σύνδεση των συσκευών ή των συστημάτων τους με τις αντίστοιχες συσκευές ή τα συστήματα της επιχείρησης που προκύπτει απότησυγκέντρωση,αυξάνονταςέτσιτοκόστοςπουβαρύνειτουςτελευταίους.(314) Η Επιτροπή, όταν κίνησε τη διαδικασία, εξέφρασε επίσης σοβαρές αμφιβολίες ως προς το συμβιβάσιμο της συγκέντρωσης με την κοινή αγορά με το σκεπτικό ότι η συγκέντρωση θα μπορούσε να αλλάξει ή να ενισχύσει τα κίνητρα της επιχείρησης που προκύπτει από τη συγκέντρωση να χρησιμοποιήσει τη δυνατότητά της να αποκλείσει τους ανταγωνιστές της από την αγορά, σε αντίθεση με τους ισχυρισμούς των μερών ότι η συγκέντρωση δεν θα άλλαζε τίποτα είτε στην αγορά αναισθησίας είτε στην αγορά μόνιτορ σε σύγκριση με τα κίνητρα της Instrumentarium (μιας ήδη καθέτως ολοκληρωμένης εταιρείας) πριν από τη συγκέντρωση.(315) Σε αντίθεση με τους ισχυρισμούς των μερών ότι αποκλείεται να υπάρξουν τέτοια κίνητρα λόγω του περιορισμένου βαθμού ολοκλήρωσης των διαφόρων συσκευών, φαίνεται ότι η μηχανική διαλειτουργικότητα των αναισθησιολογικών μηχανημάτων και των μόνιτορ απαιτείται από σημαντικό αριθμό νοσοκομείων λόγω του περιορισμένου χώρου του χειρουργείου και της ανάγκης εργονομίας, αλλά και για λόγους ασφάλειας του ασθενούς. Ακόμη και η ηλεκτρονική διαλειτουργικότητα, η οποία δεν επικρατεί σήμερα στον ΕΟΧ, χρησιμοποιείται από σημαντικό αριθμό πελατών, ενώ ολοένα και περισσότεροι πελάτες δηλώνουν ότι σχεδιάζουν να εισαγάγουν την ηλεκτρονική διαλειτουργικότητα στα επόμενα δύο έως τρία χρόνια.(316) Επιπλέον, πρέπει να σημειωθεί ότι η επιχείρηση που προκύπτει από τη συγκέντρωση θα κατείχε σημαντική ισχύ στην αγορά αναισθησιολογικών μηχανημάτων, γεγονός που θα μπορούσε να παράσχει τη δυνατότητα στην GE/Instrumentarium να εκμεταλλευθεί την ισχύ της στην αγορά αναισθησίας, όπως περιγράφεται ανωτέρω, προς όφελος των δικών της δραστηριοτήτων στους τομείς των περιεγχειρητικών μόνιτορ, των μόνιτορ εντατικής θεραπείας και των ΚΠΣ. Η συνολική θέση της νέας επιχείρησης στα προϊόντα του περιεγχειρητικού χώρου και του χώρου εντατικής θεραπείας των νοσοκομείων θα ήταν ισχυρότερη από τη θέση που κατείχε η Instrumentarium μόνη της πριν από τη συγκέντρωση(202). Στον τομέα των συστημάτων παρακολούθησης ασθενών (συνδυασμένες πωλήσεις περιεγχειρητικών μόνιτορ και μόνιτορ εντατικής θεραπείας), η επιχείρηση που προκύπτει από τη συγκέντρωση θα κατείχε ηγετική θέση με μερίδιο αγοράς [30-35]* %. Όσον αφορά τα μόνιτορ εντατικής θεραπείας, το μερίδιο αγοράς της επιχείρησης που προκύπτει από τη συγκέντρωση θα [...]* από [10-15]* σε [25-30]* % σε επίπεδο ΕΟΧ(203) υπερβαίνοντας το [30-35]* % σε 8 χώρες του ΕΟΧ (Αυστρία, Φινλανδία, Ηνωμένο Βασίλειο, Ελλάδα, Ιρλανδία, Κάτω Χώρες, Ισπανία, Σουηδία και Νορβηγία). Στον τομέα των ΚΠΣ, η επιχείρηση που προκύπτει από τη συγκέντρωση θα ήταν σε θέση να συνδυάσει τα διάφορα προϊόντα της και να προσφέρει κορυφαία προϊόντα ΚΠΣ στους πελάτες της στον περιεγχειρητικό χώρο και στο χώρο εντατικής θεραπείας(204).(317) Όσον αφορά την πιθανή στρατηγική της επιχείρησης που προκύπτει από τη συγκέντρωση, πρέπει να σημειωθεί ότι, ακόμη και πριν από τη συγκέντρωση, φαίνεται ότι η Instrumentarium επιχείρησε να ακολουθήσει μια στρατηγική μέσω της οποίας επρόκειτο να "να αξιοποιήσει το προνόμιο που της παρέχει το γεγονός ότι είναι παγκόσμια ηγετική επιχείρηση στην αγορά αναισθησίας για να αποκτήσει παγκόσμια ηγετική θέση και στη συναφή αγορά συστημάτων και εξοπλισμού εντατικής θεραπείας"(205). Ωστόσο, πριν από τη συγκέντρωση, η Instrumentarium φαίνεται ότι είχε ορισμένα μειονεκτήματα που θα περιόριζαν την επιτυχία μιας ενδεχόμενης στρατηγικής αποκλεισμού και θα οδηγούσαν την εταιρεία να αποδεχθεί την πολιτική "ανοιχτής" αρχιτεκτονικής(206) τουλάχιστον σε ό,τι αφορά την τεχνική διαλειτουργικότητα. Το φάσμα προϊόντων της Instrumentarium στον εξοπλισμό εντατικής θεραπείας ήταν σχετικά περιορισμένο(207). Τα νοσοκομεία (ιδίως αυτά που επιδιώκουν να τυποποιήσουν τα μόνιτορ και τα ΚΠΣ που χρησιμοποιούν στους περιεγχειρητικούς χώρους και στους χώρους εντατικής θεραπείας) είχαν έτσι ισχυρότερο κίνητρο να επιμένουν στην πολιτική συνδυασμού προϊόντων από περισσότερους προμηθευτές, ούτως ώστε να μπορούν να αποκτήσουν το μόνιτορ που προτιμούν και να το χρησιμοποιούν με το αναισθησιολογικό μηχάνημα της προτίμησής τους. Κατάσυνέπεια,η Instrumentarium μπορούσεσεπιοπεριορισμένο βαθμό να χρησιμοποιεί την ισχύ της στην αγορά για να επιβάλει στρατηγικές κλειστής αρχιτεκτονικής ή για να αυξήσει τις πωλήσεις της στον τομέα των μόνιτορ εντατικής θεραπείας και των ΚΠΣ. Οι υπεύθυνοι χάραξης της επιχειρηματικής στρατηγικής της Instrumentarium είχαν αναγνωρίσει αυτά τα προβλήματα(208). Όπως υποδηλώνεται σε εσωτερικά έγγραφα, ένας από τους εμπορικούς λόγους που υπαγόρευσαν την απόκτηση της Instrumentarium από την GE ήταν η δυνατότητα να αξιοποιηθούν οι συμπληρωματικές ισχυρές θέσεις της επιχείρησης που προκύπτει από τη συγκέντρωση στον περιεγχειρητικό τομέα και στον τομέα εντατικής θεραπείας.(318) Κατόπιν των ανωτέρω και ιδίως λαμβάνοντας υπόψη την ισχύ της επιχείρησης που προκύπτει από τη συγκέντρωση στα αναισθησιολογικά μηχανήματα, την ολοκλήρωση των συσκευών και τις τάσεις τυποποιήσεις που διαπιστώθηκαν ανωτέρω, η Επιτροπή εξέφρασε σοβαρές αμφιβολίες ως προς το συμβιβάσιμο της συγκέντρωσης με την κοινή αγορά, διότι προέκυψε ότι, κλείνοντας την αρχιτεκτονική των συσκευών της, η επιχείρηση που προκύπτει από τη συγκέντρωση θα είχε τη δυνατότητα και ενδεχομένως τα κίνητρα να ακολουθήσει στρατηγική αποκλεισμού σε όλο το φάσμα του περιεγχειρητικού τομέα και του τομέα εντατικής θεραπείας των νοσοκομείων, χρησιμοποιώντας την ισχύ της στα αναισθησιολογικά μηχανήματα για να αποκλείσει τους αντιπάλους της και να αποκτήσει δεσπόζουσα θέση ή να ενισχύσει τη δεσπόζουσα θέση της στα αναισθησιολογικά μηχανήματα, στα περιεγχειρητικά μόνιτορ, στα μόνιτορ εντατικής θεραπείας και στα ΚΠΣ.(319) Κατόπιν της απόφασης της Επιτροπής βάσει του άρθρου 6 παράγραφος 1 στοιχείο γ), τα μέρη ισχυρίστηκαν ότι οι προαναφερθείσες σοβαρές αμφιβολίες δεν θα επιβεβαιώνονταν, προβάλλοντος προς τούτο διάφορα επιχειρήματα(209) (που εξετάζονται σε κάποιο βαθμό ανωτέρω) και ιδίως το γεγονός ότι η επιχείρηση που προκύπτει από τη συγκέντρωση δεν θα είχε κίνητρα(210) να εφαρμόσει στρατηγικές αποκλεισμού βάσει του ότι η δημιουργία διεπαφής δεν θα αποτελούσε καν ζήτημα για την πλειονότητα των πωλήσεων μόνιτορ, δεδομένου ότι η ηλεκτρονική συνδετικότητα δεν έχει επικρατήσει στον ΕΟΧ, ότι η Instrumentarium ακολουθεί πολιτική ανοιχτής αρχιτεκτονικής και ότι η συγκέντρωση δεν θα άλλαζε τη δυναμική του ανταγωνισμού είτε στην αγορά αναισθησιολογικών μηχανημάτων είτε στην αγορά περιεγχειρητικών μόνιτορ και ότι η στρατηγική αποκλεισμού δεν θα ήταν δικαιολογημένη ή επιτυχής εμπορικά, καθότι οι πελάτες θα αντιδρούσαν στρεφόμενοι σε ανταγωνιστές που θα μπορούσαν να ικανοποιήσουν τις ανάγκες τους και οι οποίοι θα μπορούσαν να εφαρμόσουν με τη σειρά τους παρόμοιες στρατηγικές.(320) Ωστόσο, κατόπιν της διατύπωσης σοβαρών αμφιβολιών ως προς το συμβιβάσιμο της πράξης με την κοινή αγορά λόγω των θεμάτων αποκλεισμού που εγείρονται στην απόφαση βάσει του άρθρου 6 παράγραφος 1 στοιχείο γ), το κοινοποιούν μέρος ανέλαβε δεσμεύσεις προκειμένου να εξαλειφθούν οι προαναφερθείσες σοβαρές αμφιβολίες. Η δέσμευση αυτή φάνηκε ότι εξαλείφει τις σοβαρές αμφιβολίες σχετικά με τα κάθετα θέματα και έτσι υποβλήθηκε σε εξέταση αγοράς για να εκτιμηθεί η βιωσιμότητα και η αποτελεσματικότητά της και στη συνέχεια βελτιώθηκε από το κοινοποιούν μέρος και υποβλήθηκε εκ νέου σε αναθεωρημένη μορφή στις 4 Ιουλίου και στη συνέχεια στις 24 Ιουλίου 2003 στο πλαίσιο αναθεωρημένου πακέτου δεσμεύσεων. Κατόπιν των θετικών αποτελεσμάτων της εξέτασης αγοράς και της εκτίμησής της, διαπιστώθηκε ότι η δέσμευση ήταν επαρκής για να εξαλειφθούν οι σοβαρές αμφιβολίες ως προς τα κάθετα θέματα στην παρούσα υπόθεση. Κατά συνέπεια, δεν διατυπώθηκαν αντιρρήσεις σχετικά με τα προαναφερόμενα κάθετα θέματα.V. ΔΕΣΜΕΥΣΕΙΣ1. ΟΡΙΖΟΝΤΙΕΣ ΔΕΣΜΕΥΣΕΙΣ(321) Προκειμένου να εξαλειφθούν τα προαναφερόμενα οριζόντια προβλήματα ανταγωνισμού στην αγορά περιεγχειρητικών μόνιτορ, η GE υπέβαλε πακέτο δεσμεύσεων. Οι δεσμεύσεις επισυνάπτονται στο παράρτημα I της παρούσας απόφασης.1.1 ΔΕΣΜΕΥΣΕΙΣ ΠΟΥ ΥΠΟΒΛΗΘΗΚΑΝ ΣΤΗΝ ΕΠΙΤΡΟΠΗ(322) Όσον αφορά την αγορά περιεγχειρητικών μόνιτορ, το κοινοποιούν μέρος υπέβαλε στις 24 Ιουλίου πακέτο διορθωτικών μέτρων, που βασίζεται στην εκποίηση της Spacelabs (τμήματος της Instrumentarium) σε συνδυασμό με σειρά συμφωνιών προμήθειας κατασκευαστή αρχικού εξοπλισμού (ΚΑΕ) (αναισθησιολογικά μηχανήματα της Instrumentarium, περιεγχειρητικό μόνιτορ Cardiocap 5 της Instrumentarium/Datex-Ohmeda και τελευταίο μοντέλο βυσματούμενης μονάδας αερίου της Instrumentarium) προκειμένου να γίνει η εκποιούμενη δραστηριότητα πιο ελκυστική στους δυνητικούς αγοραστές και πιο αποτελεσματική ως ανταγωνιστική δύναμη.(323) Το σύνολο των δεσμεύσεων μπορεί να συνοψιστεί ως εξής:α) Εκποιούμενη δραστηριότητα(324) Εκποίηση όλων των περιουσιακών στοιχείων, υλικών και άυλων (συμπεριλαμβανομένης της ιδιόκτητης τεχνογνωσίας) και όλων των επιχειρήσεων που ανήκουν στη "Spacelabs", τμήμα της Instrumentarium, που αποκτήθηκε και ενσωματώθηκε στην Instrumentarium τον Ιούλιο 2002 και η διαχείρισή της εξασφαλίζεται σε συνδυασμό και δια μέσου της Datex-Ohmeda Inc., πλήρως ελεγχόμενης θυγατρικής της Instrumentarium. Η εκποιούμενη δραστηριότητα Spacelabs περιλαμβάνει (μεταξύ άλλων) τις δραστηριότητες κατασκευής, διανομής και έρευνας και ανάπτυξης και τις δραστηριότητες διαύλων πώλησης για μόνιτορ πολλαπλών παραμέτρων και συναφή εξοπλισμό και υπηρεσίες της Spacelabs Medical της Datex-Ohmeda. Η εκποιούμενη δραστηριότητα περιγράφεται λεπτομερώς στο προσάρτημα 1 των δεσμεύσεων και στα παραρτήματά τους.β) Συμφωνίες προμήθειας κατασκευαστή αρχικού εξοπλισμού(325) Όπως προαναφέρεται, οι δεσμεύσεις που προσφέρθηκε να αναλάβει η GE περιλαμβάνουν τρεις συμφωνίες προμήθειας κατασκευαστή αρχικού εξοπλισμού με στόχο να καταστεί η Spacelabs πιο ανταγωνιστική στη σχετική αγορά και έτσι να μπορέσει ο αγοραστής της Spacelabs να συμμετέχει ως πιο βιώσιμος ανταγωνιστής σε διαγωνισμούς για τους οποίους απαιτούνται τόσο μόνιτορ όσο και άλλα στοιχεία εξοπλισμού στο πλαίσιο "συστημάτων" περιεγχειρητικών μόνιτορ.Η συμφωνία προμήθειας ΚΑΕ για αναισθησιολογικά μηχανήματα(326) Η GE δεσμεύθηκε ότι θα προμηθεύει ως κατασκευαστής αρχικού εξοπλισμού (ΚΑΕ) αναισθησιολογικά μηχανήματα και συναφείς προμήθειες, εξαρτήματα και kit εκκίνησης, σε μη αποκλειστική βάση, στον αγοραστή της Spacelabs με σκοπό τη μεταπώληση σε τελικούς πελάτες στους οποίους ο αγοραστής προμηθεύει περιεγχειρητικά μόνιτορ για πώληση, και με σκοπό να μπορεί ο αγοραστής να υποβάλει προσφορές και να πωλεί συνδυαστικά περιεγχειρητικά μόνιτορ και αναισθησιολογικά μηχανήματα.(327) Η συμφωνία προμήθειας ΚΑΕ θα ισχύσει για περίοδο πέντε ετών και θα επιτρέψει στον αγοραστή της Spacelabs να προμηθεύει τα σχετικά προϊόντα στο έδαφος του ΕΟΧ και όλων των μελλοντικών κρατών μελών της ΕΕ (όλων των υποψήφιων προς ένταξη χωρών). Επιπλέον, η συμφωνία προβλέπει επίσης ότι οι διάδοχες και αναβαθμισμένες μορφές των υφιστάμενων προϊόντων θα διατίθενται βάσει των ίδιων όρων και προϋποθέσεων. Τα προϊόντα θα τιμολογούνται με ουσιωδώς παρόμοιους όρους με αυτούς που προσφέρονται στους διανομείς της GE. Η συμφωνία περιλαμβάνει επίσης την προμήθεια ανταλλακτικών για περίοδο 10 ετών μετά τη λήξη της συμφωνίας και την παροχή υπηρεσιών συντήρησης και επισκευής από την GE, κατόπιν αιτήματος του αγοραστή, με ευνοϊκούς όρους. Η εν λόγω συμφωνία προμήθειας περιγράφεται λεπτομερώς στο προσάρτημα 2 των δεσμεύσεων.Η συμφωνία προμήθειας ΚΑΕ για το προϊόν Cardiocap 5/Μόνιτορ αερίων(328) Η GE δεσμεύθηκε ότι θα προμηθεύει τα περιεγχειρητικά μόνιτορ Cardiocap 5 (συμπεριλαμβανομένων των μόνιτορ αερίων), και τις συναφείς προμήθειες, εξαρτήματα, αγωγούς και καλώδια, στον Αγοραστή σε βάση αποκλειστικότητας. Η συμφωνία θα ισχύσει για περίοδο 10 ετών και θα επιτρέψει στον αγοραστή της Spacelabs να προμηθεύει τα σχετικά προϊόντα στο έδαφος του ΕΟΧ και όλων των μελλοντικών κρατών μελών της ΕΕ (όλων των υποψήφιων προς ένταξη χωρών). Επιπλέον, η συμφωνία προβλέπει επίσης ότι οι διάδοχες και αναβαθμισμένες μορφές των υφιστάμενων προϊόντων θα διατίθενται βάσει των ίδιων όρων και προϋποθέσεων. Τα προϊόντα θα τιμολογούνται βάσει του κόστους προσαυξημένου με περιθώριο κέρδος ("cost plus"), δηλαδή η τιμή θα περιλαμβάνει το κόστος που βαρύνει την GE για την άμεση παραγωγή, τη διανομή, τη διανοητική ιδιοκτησία και την εγγύηση και ένα περιθώριο κέρδους ύψους [20-30]* %. Η συμφωνία περιλαμβάνει επίσης την προμήθεια ανταλλακτικών για περίοδο 10 ετών μετά τη λήξη της συμφωνίας και την παροχή υπηρεσιών συντήρησης και επισκευής από την GE, κατόπιν αιτήματος του αγοραστή, με ευνοϊκούς όρους. Η εν λόγω συμφωνία περιγράφεται λεπτομερώς στο προσάρτημα 3 των δεσμεύσεων.Η συμφωνία προμήθειας ΚΑΕ για τις βυσματούμενες μονάδες αερίου(329) Η GE δεσμεύθηκε ότι θα προμηθεύει στον αγοραστή της Spacelabs τη βυσματούμενη μονάδα αερίου της Datex-Ohmeda. Η συμφωνία θα ισχύσει για περίοδο 10 ετών και θα επιτρέψει στον αγοραστή της Spacelabs να προμηθεύει τα σχετικά προϊόντα σε παγκόσμια βάση. Επιπλέον, η συμφωνία προβλέπει επίσης ότι οι διάδοχες και αναβαθμισμένες μορφές των υφιστάμενων προϊόντων θα διατίθενται βάσει των ίδιων όρων και προϋποθέσεων. Τα προϊόντα θα τιμολογούνται με όχι λιγότερο ευνοϊκούς όρους από αυτούς που προσφέρονται σε τρίτους ή, εναλλακτικά, βάσει των όρων τιμολόγησης "cost-plus" που προβλέπονται για την προμήθεια του προϊόντος Cardiocap 5. Η συμφωνία περιλαμβάνει επίσης την προμήθεια ανταλλακτικών για περίοδο 10 ετών και την παροχή υπηρεσιών συντήρησης και επισκευής από την GE, κατόπιν αιτήματος του αγοραστή, με ευνοϊκούς όρους. Η εν λόγω συμφωνία προμήθειας περιγράφεται λεπτομερώς στο προσάρτημα 4 των δεσμεύσεων.γ) Δέσμευση της Instrumentarium(330) Πρέπει να σημειωθεί ότι, εκτός από τις δεσμεύσεις που προσφέρθηκε να αναλάβει η GE, στις 17 Ιουλίου 2003 η Instrumentarium υπέβαλε δέσμευση ("δέσμευση της Instrumentarium") που παρατίθεται στο παράρτημα III της παρούσας απόφασης. Στόχος της δέσμευσης της Instrumentarium είναι να εξασφαλιστεί η πλήρης συμμόρφωση με τις διατάξεις της ενότητας C και της ενότητας D του κειμένου δεσμεύσεων, όπως υποβλήθηκε από την GE, επίσης πριν από την ημερομηνία θέσης σε ισχύ(211), όταν αρχίσει να ισχύει η ανάληψη των δεσμεύσεων από την GE. Στην πράξη, το σημαντικότερο είναι ότι η δέσμευση της Instrumentarium θα εξασφαλίσει τη διατήρηση της βιωσιμότητας και της ανταγωνιστικότητας της εκποιούμενης δραστηριότητας και την εκπλήρωση των υποχρεώσεων διατήρησης της αυτονομίας και προστασίας των εμπιστευτικών πληροφοριών προτού η GE αποκτήσει πράγματι τον έλεγχο της Instrumentarium. Η Επιτροπή σημειώνει τη δέσμευση της Instrumentarium. Ωστόσο, η εν λόγω δέσμευση δεν αποτελεί προϋπόθεση για την έγκριση της πράξης.1.2 ΕΚΤΙΜΗΣΗ ΤΗΣ ΚΟΙΝΟΠΟΙΗΘΕΙΣΑΣ ΣΥΓΚΕΝΤΡΩΣΗΣ ΟΠΩΣ ΤΡΟΠΟΠΟΙΗΘΗΚΕ ΑΠΟ ΤΙΣ ΔΕΣΜΕΥΣΕΙΣ(331) Στο πλαίσιο της εξέτασης αγοράς των προταθεισών δεσμεύσεων, η Επιτροπή ήλθε σε επαφή με 200 περίπου τρίτους, συμπεριλαμβανομένων μεγάλων νοσοκομείων όλων των κρατών μελών, των βασικών ανταγωνιστών των μερών και των δυνητικών αγοραστών της εκποιούμενης δραστηριότητας. Πολλοί ερωτηθέντες υπέβαλαν συγκεκριμένες και ουσιώδεις προτάσεις για τροποποιήσεις του πακέτου που πρότεινε το κοινοποιούν μέρος, προκειμένου να βελτιωθεί το συνολικό πακέτο και να καταστεί η εκποιούμενη δραστηριότητα πιο βιώσιμη στον ανταγωνισμό. Οι πιο ουσιώδεις προτάσεις αφορούσαν τη διάρκεια και τη γεωγραφική εμβέλεια των συμφωνιών προμήθειας ΚΑΕ, την ανάγκη να διασφαλιστεί έγκαιρη πρόσβαση στις διάδοχες και αναβαθμισμένες μορφές, τις διατάξεις σχετικά με την προμήθεια ανταλλακτικών και τους όρους και προϋποθέσεις της τιμολόγησης.(332) Το τελικό πακέτο δεσμεύσεων, που υποβλήθηκε στις 24 Ιουλίου και περιγράφεται ανωτέρω, ενσωματώνει το μεγαλύτερο μέρος των προτάσεων και παρατηρήσεων που υπέβαλαν τρίτοι στο πλαίσιο της εξέτασης αγοράς. Έτσι, οι δεσμεύσεις στην οριστική μορφή τους εξαλείφουν τις ανησυχίες που είχαν εκφράσει τρίτοι όσον αφορά την ανάγκη να διασφαλιστεί στον μεγαλύτερο δυνατό βαθμό η βιωσιμότητα και η ανταγωνιστικότητα της εκποιούμενης δραστηριότητας.(333) Η δέσμευση σχετικά με την εκποιούμενη δραστηριότητα συνεπάγεται τη μεταβίβαση όλων των περιουσιακών στοιχείων και των δραστηριοτήτων της Spacelabs. Το 2002 τα συνολικά έσοδα από τις πωλήσεις της εν λόγω εταιρείας ανήλθαν σε 180 εκατ. ευρώ περίπου.(334) Όσον αφορά το φάσμα των παραγόμενων προϊόντων, η εκποίηση της Spacelabs θα περιλαμβάνει ειδικότερα την πλατφόρμα παρακολούθησης ασθενών της Spacelabs που είναι γνωστή ως Ultraview Care Network. Τα μόνιτορ της πλατφόρμας Ultraview Care Network περιλαμβάνουν διάφορα μοντέλα(212) και ειδικότερα, όπως επιβεβαιώθηκε από ανεξάρτητες έρευνες(213), δύο μόνιτορ ανώτερης βαθμίδας ισοδύναμα με τα μόνιτορ ανώτερης βαθμίδας της GE (μοντέλα Solars 9500 και 8000). Ειδικότερα, το μοντέλο Ultraview 1700 είναι το κορυφαίο μόνιτορ της Spacelabs και είναι ιδιαίτερα κατάλληλο για τους πιο εξελιγμένους περιεγχειρητικούς χώρους.(335) Το σύστημα UCN της Spacelabs περιλαμβάνει επίσης διάφορες βυσματούμενες μονάδες που διατίθενται για την αντιμετώπιση συγκεκριμένων αναγκών παρακολούθησης, μεταξύ άλλων και στον περιεγχειρητικό χώρο [π.χ. βυσματούμενη μονάδα διφασματικού δείκτη (Bispectral Index), βυσματούμενες μονάδες καπνογράφου και ΗΚΓ]. Υπάρχουν επίσης διάφορες δυνατότητες επιλογής όσον αφορά τους δυνατούς συνδυασμούς μεγεθών οθόνης, είδους οθόνης (οθόνη υγρών κρυστάλλων ή επίπεδη οθόνη) και δικτύων (αυτοδύναμα, συρματωμένα ή ασύρματα). Έτσι, το νοσοκομειακό προσωπικό μπορεί να προσαρμόσει τη λειτουργία του μόνιτορ σε συγκεκριμένες προτιμήσεις και ανάγκες του ασθενούς. Το δίκτυο Ultraview Care της Spacelabs υποστηρίζει επίσης τη συνεχή και αδιάκοπη απόκτηση δεδομένων και τις διεπαφές για την πρόσβαση στο ιστορικό των ασθενών στο σημείο χρήσης, συμπεριλαμβανομένης της παροχής περίθαλψης στο νοσοκομείο, στην κλινική/στο ιατρείο και στο σπίτι. Έτσι, η Spacelabs παρέχει λύσεις δικτύωσης και συνδετικότητας προσαρμοσμένες στις ανάγκες της αγοράς. Με την προοπτική αυτή, το ανώτερης βαθμίδας μόνιτορ της Spacelabs μπορεί, για παράδειγμα, να παρέχει πρόσβαση σε κλινικά πληροφοριακά συστήματα στο σημείο περίθαλψης μέσω διαφόρων συστημάτων (Dynamic Network Access ή Windows Dynamic Network Access) ώστε να δίνει τη δυνατότητα στους ιατρούς να βλέπουν και να ελέγχουν τα πληροφοριακά συστήματα που βρίσκονται σε διεπαφή με το δίκτυο. Τέλος, μεταξύ των προϊόντων της Spacelabs περιλαμβάνονται πληροφοριακά συστήματα, τα οποία στο εγγύς μέλλον αναμένεται να αποκτήσουν ζωτική σημασία σε πολλά νοσοκομεία. Ειδικότερα, ένα κλινικό πληροφοριακό σύστημα που προορίζεται για χρήση σε ολόκληρο το περιεγχειρητικό περιβάλλον ("Caremaster Plus OR Chart") έχει σχεδιαστεί ούτως ώστε να χρησιμοποιείται από τον υπεύθυνο χορήγησης αναισθησίας με σκοπό την αντιμετώπιση των αναγκών προεγχειρητικής, εγχειρητικής και μετεγχειρητικής διαχείρισης δεδομένων για τη διαμόρφωση του περιεγχειρητικού ιστορικού του ασθενούς. Η πρόσβαση στο εν λόγω ΚΠΣ επιτυγχάνεται ειδικότερα μέσω του μόνιτορ υψηλότερης βαθμίδας της Spacelabs. Τέλος, το 2003, η Spacelabs θα εισαγάγει στην αγορά την επόμενη γενιά υποδομής δικτύωσης μέσω της κλινικήςτηςΒάσηςΔεδομένων Intesys, παρέχονταςακόμηπιο ανοιχτή δυνατότητα επικοινωνίας σε δίκτυο και καθιστώντας δυνατές εφαρμογές μέσω δικτυακών υπηρεσιών για εξ αποστάσεων εξέταση πληροφοριακών στοιχείων.(336) Όσον αφορά το φάσμα προϊόντων και τις δυνατότητες παρακολούθησης στον περιεγχειρητικό τομέα, η Spacelabs παρέχει τεχνικές λύσεις παρόμοιες με αυτές της GE πριν από τη συγκέντρωση. Η Επιτροπή επισημαίνει ότι η εκποίηση της Spacelabs περιλαμβάνει επίσης τη μεταφορά των δικαιωμάτων διανοητικής ιδιοκτησίας της Spacelabs, καθώς και τις υφιστάμενες συμφωνίες που έχει συνάψει η Spacelabs με τρίτους όσον αφορά την παραχώρηση άδειας εκμετάλλευσης τεχνολογίας, ορισμένες από τις οποίες είναι ιδιαίτερα σημαντικές για την ολοκλήρωση των βυσματούμενων μονάδων που χρησιμοποιούνται στον περιεγχειρητικό τομέα (π.χ. σύμβαση με την Aspect Medical Systems σχετικά με τη βυσματούμενη μονάδα BIS, και άδεια εκμετάλλευσης βάσει των κωδικοποιημένων διπλωμάτων ευρεσιτεχνίας για αισθητήρες αναίμακτης οξυμετρίας της Nellcor).(337) Όσον αφορά τη δυνατότητα του αγοραστή της Spacelabs να βασιστεί σε αποτελεσματικό δυναμικό πωλήσεων και Ε& Α, η Επιτροπή επισημαίνει ότι ο αγοραστής θα διαθέτει, μεταξύ άλλων, οικονομικούς πόρους και αποδεδειγμένη ειδίκευση για να αναπτύξει την επιχείρηση. Η Spacelabs θα περιλαμβάνει επίσης δραστηριότητες διανομής και έρευνας και ανάπτυξης, και δραστηριότητες διαύλου πωλήσεων για συσκευές παρακολούθησης ασθενών πολλαπλών παραμέτρων που σήμερα τελούν υπό τη διαχείριση της Spacelabs Medical manufacturing της Datex-Ohmeda. Επιπλέον, εκτός από τη μεταβίβαση του προσωπικού που κατέχει καίριες θέσεις, η εκποίηση της Spacelabs θα περιλαμβάνει επίσης τη δημιουργία κατάλληλων ομάδων πωλήσεων για τις δραστηριότητες περιεγχειρητικών μόνιτορ σε κάθε χώρα της ΕΕ, κατά το μέτρο που ο αγοραστής δεν θα διαθέτει δυνατότητες διανομής στην οικεία χώρα. Επιπλέον, για να εξασφαλιστεί ότι το σχετικό προσωπικό πωλήσεων έχει επαρκή εμπειρία στην αγορά και έτσι λογικά θα έχει πρόσβαση σε αναισθησιολόγους, η μεταβίβαση θα περιλαμβάνει στελέχη της Spacelabs στον τομέα της διανομής που σήμερα εργάζονται στην Instrumentarium και στις συνδεδεμένες με αυτή επιχειρήσεις.(338) Όσον αφορά την παρουσία της Spacelabs στην αγορά, στόχος των δεσμεύσεων είναι να εξασφαλιστεί ότι η εκποίηση, μαζί με τις άλλες δεσμεύσεις που υπέβαλε η GE, θα επιτρέψουν στον αγοραστή της επιχείρησης να αποτελεί ανταγωνιστική δύναμη με μέγεθος, παρουσία και ισχύ ανάλογα με αυτά της GE πριν από τη συγκέντρωση στην αγορά περιεγχειρητικών μόνιτορ.(339) Κατ' αρχάς, ενώ το σύνολο των περιεγχειρητικών μόνιτορ που έχει εγκαταστήσει μόνη της η Spacelabs στην Ευρώπη φερόταν να ανέρχεται σε παραπλήσια επίπεδα με το σύνολο των εγκατεστημένων περιεγχειρητικών μόνιτορ της GE το 2000 ([5-10]* % έναντι [5-10]* % της GE)(214), με μερίδιο αγοράς εκτιμώμενο τότε σε [5-10]* %, η μεταγενέστερη ενσωμάτωση της Spacelabs στην Instrumentarium το 2002 συνοδεύτηκε από ελαφρά μείωση των πωλήσεών της περιεγχειρητικών μόνιτορ. Έχοντας ως στόχο την πλήρη αποκατάσταση και ενίσχυση της ανταγωνιστικότητας της Spacelabs στον εν λόγω τομέα, το πακέτο δεσμεύσεων περιλαμβάνει τη δέσμευση της GE ότι θα προμηθεύει στον αγοραστή, σε βάση αποκλειστικότητας, το προϊόν "Cardiocap 5/gas monitor" της Datex-Ohmeda. Το εν λόγω μόνιτορ, που θεωρείται ισοδύναμο με το UV 1500, προσφέρθηκε προκειμένου να εξασφαλιστεί ότι οι πωλήσεις της παραχωρούμενης δραστηριότητας μόνες τους - δηλαδή χωρίς να λαμβάνονται υπόψη οι πιθανές πωλήσεις περιεγχειρητικών μόνιτορ του αγοραστή - αντιστοιχούν κατά το δυνατό περισσότερο στις πωλήσεις περιεγχειρητικών μόνιτορ από την ίδια την GE πριν από τη συγκέντρωση, ιδίως στις αγορές στις οποίες η πράξη θα οδηγούσε σε δημιουργία δεσπόζουσας θέσης.(340) Στο πλαίσιο αυτό, η Επιτροπή επισημαίνει ότι οι πωλήσεις στον ΕΟΧ των περιεγχειρητικών μόνιτορ Cardiocap/5 κατά τη διάρκεια του 2002 ήταν, καθαυτές, υψηλότερες από τις συνολικές άμεσες πωλήσεις περιεγχειρητικών μόνιτορ από την GE, με αξία άνω των [10-15]* εκατ. ευρώ έναντι αξίας των άμεσων πωλήσεων της GE ύψους [5-10]* εκατ. ευρώ. Στα κράτη μέλη στα οποία η Επιτροπή διαπίστωσε ότι υφίστανται προβλήματα ανταγωνισμού, ο συνδυασμός των μόνιτορ της Spacelabs και των περιεγχειρητικών μόνιτορ Cardiocap 5 θα εξαλείψει ή θα μειώσει σημαντικά την αλληλεπικάλυψη που προκύπτει από τη συγκέντρωση. Έτσι, οι συνολικές άμεσες πωλήσεις των εν λόγω μόνιτορ κατά τη διάρκεια του 2002 στη Γαλλία και στη Γερμανία θα αντιστοιχούσε, αντίστοιχα, σε μερίδιο αγοράς [5-10]* % και [5-10]* %, έναντι μεριδίου αγοράς της GE πριν από τη συγκέντρωση ύψους [5-10]* % και [5-10]* %. Σε άλλες χώρες, βάσει των στοιχείων για το 2002, τα αντίστοιχα μερίδια αγοράς θα ήταν πολύ υψηλότερα. Στην Ισπανία, οι πωλήσεις της Spacelabs και των περιεγχειρητικών μόνιτορ Cardiocap 5 θα αντιστοιχούσαν σε μερίδιο αγοράς [15-20]* % έναντι [10-15]* % της GE. Στο Ηνωμένο Βασίλειο, οι πωλήσεις αυτές θα αντιστοιχούσαν σε μερίδιο αγοράς ύψους [15-20]* %, έναντι [5-10]* % της GE. Τέλος, στη Σουηδία, όπου το μερίδιο αγοράς της GE κυμαινόταν μεταξύ [5-10]* και [5-10]* % το 2002, η αλληλεπικάλυψη θα ήταν πολύ μειωμένη, μόλις [0-5]* %. Λαμβάνοντας υπόψη τη διάρκεια (10 έτη), τη γεωγραφική εμβέλεια (ΕΟΧ και όλες οι υποψήφιες προς ένταξη χώρες) και την αποκλειστικότητα της συμφωνίας προμήθειας για το προϊόν Cardiocap 5, η Επιτροπή θεωρεί ότι ο αγοραστής θα είναι σε θέση να διατηρήσει με την πάροδο του χρόνου σημαντική παρουσία στην αγορά, ενώ θα μπορεί παράλληλα να αναπτύξει τη δική του κατασκευαστική δραστηριότητα. Στο πλαίσιο αυτό, η Επιτροπή επισημαίνει επίσης ότι το περιεγχειρητικό μόνιτορ Cardiocap 5 είναι πράγματι ένα από τα προϊόντα της Instrumentarium με τις υψηλότερες πωλήσεις στις διάφορες χώρες του ΕΟΧ.(341) Εκτός από την αντιστάθμιση των αλληλεπικαλύψεων που προκύπτουν από τη συγκέντρωση, οι δεσμεύσεις που υπέβαλε το κοινοποιούν μέρος αποσκοπούν να διασφαλίσουν ότι ο αγοραστής θα είναι πράγματι σε θέση, επίσης σε ό,τι αφορά την ποιότητα, να ασκεί αποτελεσματική ανταγωνιστική πίεση στα μέρη της συγκέντρωσης προσφέροντας προϊόντα εφάμιλλης ποιότητας. Από την άποψη αυτή, η Επιτροπή εκτιμά ότι η αποκλειστικότητα που προβλέπεται στη δέσμευση σχετικά με την πώληση των περιεγχειρητικών μόνιτορ Cardiocap 5, ή κάθε διάδοχης ή αναβαθμισμένης μορφής τους, θα εξασφαλίσει ότι ο αγοραστής θα θεωρείται εξ αρχής ότι θα παρέχει παραπλήσια υποκατάστατα των μόνιτορ της Instrumentarium.(342) Παράλληλα, ο αγοραστής θα έχει πρόσβαση για σημαντικό χρονικό διάστημα (10 χρόνια), στις φημισμένες βυσματούμενες μονάδες αερίων της Instrumentarium, με ευνοϊκούς όρους τιμολόγησης. Η Επιτροπή θεωρεί ότι η δέσμευση σχετικά με τη βυσματούμενη μονάδα αερίου, και τις αναβαθμισμένες ή διάδοχες μορφές της, θα επιτρέψει στον αγοραστή να αναπτύξει περαιτέρω τα μόνιτορ της ίδιας της Spacelabs ενσωματώνοντας την υψηλή τεχνολογία της Instrumentarium στον τομέα της παρακολούθησης αερίων, ένα χαρακτηριστικό με καίρια σημασία για την αποτελεσματική και επιτυχή παρουσία στον περιεγχειρητικό τομέα. Πρέπει επίσης να υπογραμμιστεί ότι πριν από τη συγκέντρωση η GE δεν είχε πρόσβαση στις εν λόγω βυσματούμενες μονάδες αερίων. Έτσι, η Spacelabs θα είναι σε πλεονεκτικότερη θέση από ό,τι ήταν η GE πριν από τη συγκέντρωση από την άποψη αυτή, χάρη στη συγκεκριμένη δέσμευση.(343) Τέλος, η Επιτροπή θεωρεί ότι, χάρη στη δέσμευση σχετικά με την προμήθεια αναισθησιολογικών μηχανημάτων και συναφών προμηθειών υπό ευνοϊκούς όρους, ο αγοραστής της Spacelabs, όπως και η επιχείρηση που προκύπτει από τη συγκέντρωση, θα είναι σε θέση να συμμετέχει αποτελεσματικά και επιτυχώς σε διαγωνισμούς για πακέτα προϊόντων, δηλαδή σε διαγωνισμούς για την υποβολή προσφορών και την πώληση περιεγχειρητικών μόνιτορ μαζί με αναισθησιολογικά μηχανήματα, με ανταγωνιστικές τιμές. Κατ' αναλογία με την περίπτωση των βυσματούμενων μονάδων αερίων, εδώ πρέπει επίσης να υπογραμμιστεί ότι, πριν από τη συγκέντρωση, η GE δεν είχε πρόσβαση σε αναισθησιολογικά μηχανήματα με τους όρους που προβλέπονται στη συμφωνία προμήθειας του κατασκευαστή του αρχικού εξοπλισμού. Επιπλέον, η Spacelabs θα είναι σε θέση να προσφέρει το πλήρες φάσμα των συσκευών παρακολούθησης ασθενών, όχι μόνο για τον περιεγχειρητικό τομέα, αλλά και για τον τομέα εντατικής θεραπείας, όπου διαθέτει ήδη σημαντική παρουσία.Συμπέρασμα σχετικά με τις δεσμεύσεις για τα περιεγχειρητικά μόνιτορ(344) Η Επιτροπή εκτιμά ότι οι δεσμεύσεις μπορούν να θεωρηθούν επαρκείς για την εξάλειψη των προβλημάτων ανταγωνισμού που εντόπισε η Επιτροπή σχετικά με το συμβιβάσιμο της πράξης με την κοινή αγορά. Το τελικό συνολικό πακέτο που προσέφερε το κοινοποιούν μέρος ενσωματώνει σε πολύ σημαντικό βαθμό τις παρατηρήσεις και τις αντιδράσεις τρίτων. Ειδικότερα, οι εν λόγω δεσμεύσεις θα επιλύσουν τα προβλήματα ανταγωνισμού που εντόπισε η Επιτροπή αντισταθμίζοντας την αλληλεπικάλυψη μεταξύ των μερών της συγκέντρωσης στην αγορά περιεγχειρητικών μόνιτορ και αποκαθιστώντας συνθήκες ανταγωνισμού ισοδύναμες με εκείνες που υπήρχαν πριν από τη συγκέντρωση.(345) Ωστόσο, η Επιτροπή οφείλει να υπογραμμίσει ότι η ταυτότητα του Αγοραστή, ο οποίος πρέπει να εγκριθεί από την Επιτροπή, θα έχει καίρια σημασία για να διασφαλιστεί η αποτελεσματικότητα των δεσμεύσεων. Πράγματι, έχοντας υπόψη τις ιδιαιτερότητες της λειτουργίας της σχετικής αγοράς, η "αποδεδειγμένη ειδίκευση" (όπως η άσκηση δραστηριοτήτων στην αγορά εξοπλισμού και προϊόντων για τον περιεγχειρητικό τομέα και τον τομέα εντατικής θεραπείας) θα έχει ιδιαίτερη σημασία.(346) Οι δεσμεύσεις που περιγράφονται ανωτέρω (η αποτελεσματική εκποίηση της εκποιούμενης δραστηριότητας και η πλήρης τήρηση των συμφωνιών προμήθειας κατασκευαστή αρχικού εξοπλισμού) αποτελούν όρους της παρούσας απόφασης, καθότι μόνο μέσω της πλήρους τήρησης αυτών (με την επιφύλαξη τυχόν αλλαγών σύμφωνα με τη ρήτρα αναθεώρησης του παραρτήματος) μπορεί να επιτευχθεί η διαρθρωτική αλλαγή στη σχετική αγορά. Οι υπόλοιπες δεσμεύσεις συνιστούν υποχρεώσεις (με την επιφύλαξη τυχόν αλλαγών σύμφωνα με τη ρήτρα αναθεώρησης του παραρτήματος), καθότι αφορούν τα στάδια εφαρμογής που είναι απαραίτητα για να επιτευχθεί η επιδιωκόμενη διαρθρωτική αλλαγή.2. ΚΑΘΕΤΗ ΔΕΣΜΕΥΣΗ (ΔΙΕΠΑΦΗ)(347) Κατόπιν της κοινοποίησης των σοβαρών αμφιβολιών της Επιτροπής στην απόφαση βάσει του άρθρου 6 παράγραφος 1 στοιχείο γ) με την οποία κινήθηκε η διαδικασία στην παρούσα υπόθεση και ενώ η εμπεριστατωμένη έρευνα βρισκόταν υπό εξέλιξη, το κοινοποιούν μέρος με επιστολή του της 11ης Ιουνίου 2003 υπέβαλε δεσμεύσεις ("αρχική δέσμευση σχετικά με τη διεπαφή") σύμφωνα με το άρθρο 8 παράγραφος 2 και το άρθρο 10 παράγραφος 2 του κανονισμού περί συγκεντρώσεων, προκειμένου να εξαλειφθούν οι σοβαρές αμφιβολίες της Επιτροπής ως προς τη διαλειτουργικότητα μεταξύ των αναισθησιολογικών μηχανημάτων, των μόνιτορ ασθενών και των ΚΠΣ.(348) Η δέσμευση φαινόταν ότι εξαλείφει κατ'αρχήν τις σοβαρές αμφιβολίες της Επιτροπής σχετικά με τα κάθετα θέματα και έτσι υποβλήθηκε σε εξέταση αγοράς για να εκτιμηθεί η βιωσιμότητα και η αποτελεσματικότητά της. Η δέσμευση τροποποιήθηκε από το κοινοποιούν μέρος στις 4 Ιουλίου 2003 κατόπιν των παρατηρήσεων που ελήφθησαν από συμμετέχοντες στην αγορά. Ορισμένες ακόμη τροποποιήσεις επήλθαν μετά την εξέταση αγοράς της "οριζόντιας δέσμευσης". Έτσι, η τελική μορφή της δέσμευσης σχετικά με τη διεπαφή υποβλήθηκε στις 24 Ιουλίου 2003 ("Δέσμευση σχετικά με τη διεπαφή") και παρατίθεται στο παράρτημα ΙΙ της παρούσας απόφασης.Η ΕΞΕΤΑΣΗ ΑΓΟΡΑΣ ΤΗΣ ΑΡΧΙΚΗΣ ΔΕΣΜΕΥΣΗΣ ΣΧΕΤΙΚΑ ΜΕ ΤΗ ΔΙΕΠΑΦΗ(349) Η εξέταση αγοράς της αρχικής δέσμευσης σχετικά με τη διεπαφή οδήγησε σε θετικά αποτελέσματα εν γένει(215). Τα νοσοκομεία που απάντησαν στο ερωτηματολόγιο της Επιτροπής στην πλειονότητά τους φάνηκαν ικανοποιημένα από τη δέσμευση και εξέφρασαν την εκτίμηση ότι ήταν αρκετή για την εξάλειψη των κάθετων προβλημάτων του ανταγωνισμού που προαναφέρονται. Ωστόσο, ορισμένοι ερωτηθέντες υπογράμμισαν ορισμένες ανησυχίες που αφορούσαν κυρίως μερικές διατάξεις που οι ερωτηθέντες πίστευαν ότι μπορούσαν να βελτιωθούν για να εξασφαλιστεί η βιωσιμότητα και η αποτελεσματικότητα της δέσμευσης.(350) Ειδικότερα, ορισμένοι ερωτηθέντες διατύπωσαν την άποψη ότι η υποχρέωση διατήρησης ανοιχτών διεπαφών, όπως ορίζεται στην αρχική δέσμευση σχετικά με τη διεπαφή, δεν ήταν ολοκληρωμένη, διότι εξαιρούσε την αμφίδρομη ανταλλαγή δεδομένων (από και προς τις συσκευές της επιχείρησης που προκύπτει από τη συγκέντρωση) και προέβλεπε ανοιχτές διεπαφές των συστημάτων παρακολούθησης ασθενών της επιχείρησης που προκύπτει από τη συγκέντρωση μόνο όσον αφορά τη σύνδεσή τους με τα ΚΠΣ τρίτων και όχι με τα αναισθησιολογικά μηχανήματα τρίτων· οι ανοιχτές διεπαφές για τα ΚΠΣ δεν καλύπτονταν. Ο ορισμός της "ανοιχτής διεπαφής" στο άρθρο 3 της αρχικής δέσμευσης σχετικά με τη διεπαφή θεωρήθηκε πολύ αόριστος (αναφορά μόνο στη "βιομηχανική πρακτική") και αναποτελεσματικός από ορισμένους ερωτηθέντες, διότι δεν περιλάμβανε συγκεκριμένο σημείο αναφοράς. Δεν θα εξασφάλιζε τη μη διακριτική μεταχείριση των συσκευών τρίτων και των συσκευών της επιχείρησης που προκύπτει από τη συγκέντρωση και έτσι θα μπορούσε και πάλι να επιτρέψει στην επιχείρηση που προκύπτει από τη συγκέντρωση να υποβαθμίσει τη διαλειτουργικότητα των συσκευών τρίτων. Οι διατάξεις σχετικά με την υποχρέωση παροχής πληροφοριών ως προς τη διεπαφή "χωρίς αδικαιολόγητη καθυστέρηση" και "από την ανάπτυξη του προϊόντος" θεωρήθηκαν επίσης μάλλον αόριστες. Οι πληροφορίες θα πρέπει να παρέχονται σύμφωνα με την αρχή της μη διακριτικής μεταχείρισης αμέσως μόλις οι πληροφορίες είναι αρκούντως πλήρεις για να μπορέσουν οι τρίτοι να επιτύχουν μια ανοιχτή διεπαφή στον κατάλληλο χρόνο, ούτως ώστε οι τρίτοι προμηθευτές να μπορούν να επιτύχουν τη διαλειτουργικότητα των συσκευών τους εγκαίρως για να μπορούν να ανταγωνίζονται αποτελεσματικά με τα νέα προϊόντα που διαθέτει στην αγορά η επιχείρηση που προκύπτει από τη συγκέντρωση. Η εξέταση αγοράς ανέδειξε επίσης ορισμένα πρακτικά προβλήματα σχετικά με τις υποχρεώσεις παροχής πληροφοριών και συνεργασίας στον τομέα της πιστοποίησης, όπως αυτές απορρέουν από την αρχική δέσμευση σχετικά με τη διεπαφή. Συγκεκριμένα, επισημάνθηκε ότι η δέσμευση πρέπει να περιλαμβάνει πιο συγκεκριμένες διαδικασίες και, ειδικότερα, πρέπει να διασφαλίζεται ότι η εμπιστευτικότητατων πληροφοριών τρίτων δεν θα διακυβεύεται στο πλαίσιο της συνεργασίας με την επιχείρηση που προκύπτει από τη συγκέντρωση. Τέλος, υπογραμμίστηκε ότι η Επιτροπή πρέπει να εξασφαλίσει την τήρηση της δέσμευσης παρακολουθώντας στενά την εφαρμογή της μέσω διαχειριστή.ΕΚΤΙΜΗΣΗ ΤΗΣ ΣΥΓΚΕΝΤΡΩΣΗΣ ΟΠΩΣ ΤΡΟΠΟΠΟΙΗΘΗΚΕ ΑΠΟ ΤΗ ΔΕΣΜΕΥΣΗ ΣΧΕΤΙΚΑ ΜΕ ΤΗ ΔΙΕΠΑΦΗ(351) Τα θετικά αποτελέσματα της εξέτασης αγοράς, οι πρόσθετες τροποποιήσεις που επέφερε το κοινοποιούν μέρος και η εκτίμηση της βιωσιμότητας και της αποτελεσματικότητας της δέσμευσης σχετικά με τη διεπαφή από την Επιτροπή οδήγησαν στο συμπέρασμα ότι η εν λόγω δέσμευση θα εξάλειφε κατάλληλα τις προαναφερθείσες σοβαρές αμφιβολίες ως προς τα κάθετα θέματα διαλειτουργικότητας. Ως εκ τούτου, δεν διατυπώθηκαν αντιρρήσεις σχετικά με το συμβιβάσιμο της σχεδιαζόμενης συγκέντρωσης, όπως τροποποιήθηκε, με την κοινή αγορά όσον αφορά τα προαναφερόμενα κάθετα προβλήματα.(352) Η δέσμευση σχετικά με τη διεπαφή αποσκοπεί στο να διασφαλίσει την ηλεκτρική και μηχανική διαλειτουργικότητα μεταξύ των διαφόρων σχετικών συσκευών. Σύμφωνα με τη δέσμευση σχετικά με τη διεπαφή, η GE/Instrumentarium αναλαμβάνει τη δέσμευση να διατηρεί "ανοιχτές" τις διεπαφές των υφιστάμενων και μελλοντικών θεραπευτικών συσκευών (αναισθησιολογικά μηχανήματα και αναπνευστήρες), συστημάτων παρακολούθησης ασθενών (συμπεριλαμβανομένων των περιεγχειρητικών μόνιτορ και των μόνιτορ εντατικής θεραπείας) και των ΚΠΣ, παρέχοντας εύλογες, ασφαλείς, συνεχείς και αδιάκοπες και αποτελεσματικές επιλογές διεπαφής σύμφωνα με τη βιομηχανική πρακτική, τα αποδεκτά βιομηχανικά πρότυπα και τις συναφείς κανονιστικές απαιτήσεις. Η δέσμευση δεν εμποδίζει την GE/Instrumentarium να παράγει ολοκληρωμένα μηχανήματα (όπως το προϊόν ADU της Instrumentarium), τα οποία είναι δημοφιλή σε ορισμένα νοσοκομεία του ΕΟΧ, εφόσον οι διεπαφές των εν λόγω μηχανημάτων παραμένουν ανοιχτές για να επιτραπεί η διεπαφή με πρόσθετες σχετικές συσκευές τρίτων. Σύμφωνα με τη δέσμευση που έλαβε υπόψη τις παρατηρήσεις τρίτων κατά την εξέταση αγοράς, οι ανοιχτές διεπαφές πρέπει να τηρούν την αρχή της μη διακριτικής μεταχείρισης, παρέχοντας στις συσκευές τρίτων επιλογές εξίσου αποτελεσματικές με αυτές που υπάρχουν για τις συσκευές της ίδιας της GE/Instrumentarium, εξαιρουμένων ασφαλώς των περιπτώσεων στις οποίες τα χαρακτηριστικά της συσκευής τρίτου είναι τέτοια (για παράδειγμα κατώτερα από τα χαρακτηριστικά των συσκευών της GE/Instrumentarium) ώστε δεν είναι δυνατή η ισοδύναμη, ανοιχτή διεπαφή. Η GE/Instrumentarium θα έχει την υποχρέωση να αναφέρει στα έντυπα που συνοδεύουν τα προϊόντα της ή στο δικτυακό της τόπο ότι οι συσκευές της έχουν ανοιχτές διεπαφές. Έτσι, οι πελάτες δεν θα έχουν λόγο να αμφιβάλουν ότι μπορούν να συνεχίσουν να συνδυάζουν τις συσκευές της GE/Instrumentarium με συσκευές τρίτων.(353) Επιπλέον, η GE/Instrumentarium θα έχει την υποχρέωση να παρέχει σε τρίτους προμηθευτές πληροφορίες και δεδομένα για τη διεπαφή, συμπεριλαμβανομένων για παράδειγμα του πρωτοκόλλου επικοινωνίας και άλλων προδιαγραφών, καθώς και των απαραίτητων τεχνικών διευκρινίσεων, που είναι απαραίτητα για την ανάπτυξη ανοιχτών διεπαφών από τρίτους. Οι απαιτούμενες πληροφορίες σχετικά με τη διεπαφή για τις τροποποιήσεις, αναβαθμίσεις ή τις νέες συσκευές θα παρέχονται αυτόματα, χωρίς να είναι απαραίτητα πρόσθετα ειδικά αιτήματα. Οι πληροφορίες θα παρέχονται χωρίς την εισαγωγή διακρίσεων, δωρεάν ή έναντι αντιτίμου και χωρίς αδικαιολόγητη καθυστέρηση. Οι πληροφορίες σχετικά με τις αναβαθμίσεις και τις νέες συσκευές θα παρέχονται σε επαρκώς πρώιμο στάδιο, λαμβάνοντας υπόψη την αρχή της μη διακριτικής μεταχείρισης και με σκοπό να δοθεί η ευκαιρία σε τρίτους να αναπτύξουν ανταγωνιστικές διεπαφές εξίσου νωρίς με την GE/Instrumentarium. Έτσι η GE/Instrumentarium θα πρέπει να παρέχει τις απαιτούμενες πληροφορίες αμέσως μόλις έχουν αναπτυχθεί αρκετά ώστε να μπορούν τρίτοι να αναπτύξουν διεπαφές και σε κάθε περίπτωση όχι αργότερα από την ανάπτυξη του προϊόντος. Περιλαμβάνονται ειδικές υποχρεώσεις που εξασφαλίζουν ότι οι τρίτοι θα λαμβάνουν πληροφορίες ή μια επαρκώς αιτιολογημένη απάντηση που θα διευκρινίζει το λόγο για τον οποίο οι πληροφορίες δεν είναι διαθέσιμες εντός είκοσι εργάσιμων ημερών από την υποβολή του αιτήματος. Αφού εξέτασε τις παρατηρήσεις τρίτων που υπογραμμίζουν ότι η έγκαιρη παροχή πληροφοριών έχει πρωταρχική σημασία, η Επιτροπή εκτιμά ότι η δέσμευση εξασφαλίζει την έγκαιρη παροχή πληροφοριών. Η Επιτροπή θεωρεί ότι οι δεσμεύσεις παρέχουν επαρκείς εγγυήσεις ότι οι ανταγωνιστές θα λαμβάνουν πληροφορίες στον κατάλληλο χρόνο· επιπλέον, έχοντας υπόψη τον σχετικά μεγάλο κύκλο ζωής του θεραπευτικού εξοπλισμού και των συστημάτων παρακολούθησης ασθενών και τη διάρκεια των διαδικασιών διαγωνισμού, μπορεί να αποκλειστεί το ενδεχόμενο να σημειωθούν φαινόμενα αποκλεισμού.(354) Για να εξασφαλιστεί περαιτέρω η αποτελεσματικότητα της δέσμευσης, η GE/Instrumentarium δεσμεύθηκε ότι θα παρέχει τεχνική βοήθεια και συμβουλές για να μπορούν οι τρίτοι να χρησιμοποιούν τις πληροφορίες σχετικά με τις διεπαφές. Οι υπεύθυνοι επικοινωνίας θα αναγράφονται στα έντυπά της ή στον δικτυακό τόπο της. Επιπλέον, η δέσμευση περιλαμβάνει συγκεκριμένες υποχρεώσεις συνεργασίας, δανεισμού του απαιτούμενου εξοπλισμού για τη διενέργεια δοκιμών διαλειτουργικότητας και για σκοπούς πιστοποίησης· έτσι, οι τρίτοι μπορούν να διενεργούν τις απαραίτητες δοκιμές για την απόκτηση των πιστοποιητικών (όπως η δοκιμή μηχανικής ολοκλήρωσης IEC 601) που θεωρούν απαραίτητα. Περιλαμβάνονται διατάξεις εμπιστευτικότητας για να διασφαλιστεί ότι οι πληροφορίες τρίτων που παρέχονται στο προσωπικό της GE/Instrumentarium στο πλαίσιο της δέσμευσης δεν θα χρησιμοποιούνται από την επιχείρηση που προκύπτει από τη συγκέντρωση για άλλους σκοπούς. Επιπλέον, η GE δέχθηκε επίσης την υποχρέωση να παρέχει σε τρίτους προμηθευτές τα απαραίτητα εξαρτήματα και τις συσκευές σε εύλογες τιμές αγοράς που δεν εισάγουν διακρίσεις, ώστε να τους επιτρέψει να επιτύχουν ανοιχτές διεπαφές ή να κάνουν επίδειξη διαλειτουργικότητας στους πελάτες τους και σε εμπορικές εκθέσεις.(355) Τέλος, η δέσμευση περιλαμβάνει διατάξεις για να εξασφαλιστεί η τήρησή της. Η GE θα έχει την υποχρέωση να υποβάλει αναφορά στην Επιτροπή κατόπιν αιτήματος. Η Επιτροπή θα έχει επίσης τη δυνατότητα να παρακολουθεί την τήρηση της δέσμευσης ορίζοντας ανεξάρτητο διαχειριστή, ο οποίος θα διοριστεί από τη στιγμή που η GE θα αποκτήσει τον έλεγχο της Instrumentarium. Ο διαχειριστής θα επικουρείται από ανεξάρτητο εμπειρογνώμονα με γνώση της σχετικής βιομηχανίας. Επιπλέον, οι τρίτοι θα έχουν τη δυνατότητα να καταφύγουν σε ταχύρυθμη διαδικασία επίλυσης διαφορών μέσω διαιτησίας (όπως προβλέπεται στο παράρτημα της δέσμευσης σχετικά με τη διεπαφή), γεγονός που θα επιτρέψει σε τρίτους να επιτύχουν ταχεία και αποτελεσματική απόφαση μέσω ανεξάρτητων διαιτητών. Είναι επίσης σημαντικό το γεγονός ότι η Επιτροπή θα διατηρήσει τον έλεγχο της διαδικασίας, καθότι οι διαιτητές θα πρέπει να ζητήσουν τη δεσμευτική ερμηνεία των δεσμεύσεων από την Επιτροπή, εφόσον τούτο καταστεί απαραίτητο.ΣΥΜΠΕΡΑΣΜΑ - Η ΔΕΣΜΕΥΣΗ ΣΧΕΤΙΚΑ ΜΕ ΤΗ ΔΙΕΠΑΦΗ ΕΞΑΛΕΙΦΕΙ ΤΙΣ ΣΟΒΑΡΕΣ ΑΜΦΙΒΟΛΙΕΣ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΑ ΚΑΘΕΤΑ ΘΕΜΑΤΑ(356) Εκτός από τις οριζόντιες δεσμεύσεις που περιορίζουν τη θέση της επιχείρησης που προκύπτει από τη συγκέντρωση στα περιεγχειρητικά μόνιτορ και τα μόνιτορ εντατικής θεραπείας, η δέσμευση σχετικά με τη διεπαφή εξαλείφει τις σοβαρές αμφιβολίες που σχετίζονται με τον αποκλεισμό, εξασφαλίζονται ότι στο μέλλον θα είναι δυνατή η σύνδεση συστημάτων παρακολούθησης ασθενών, αναισθησιολογικών μηχανημάτων και ΚΠΣ τρίτων κατασκευαστών με τις συσκευές και τα ΚΠΣ της επιχείρησης που προκύπτει από τη συγκέντρωση. Η εν λόγω επιχείρηση θα έχει την υποχρέωση να παρέχει ασφαλείς, συνεχείς και αδιάκοπες και αποτελεσματικές επιλογές διεπαφής, να παρέχει πληροφορίες σχετικά με τις διεπαφές χωρίς την εισαγωγή διακρίσεων και να συνεργάζεται με τρίτους όταν απαιτείται η πιστοποίηση μιας διάρθρωσης. Οι διαδικασίες παρακολούθησης και επίλυσης διαφορών που περιλαμβάνονται στη δέσμευση αναμένεται ότι θα διασφαλίσουν την τήρηση της δέσμευσης από την επιχείρηση που προκύπτει από τη συγκέντρωση, παρέχοντας τόσο στην Επιτροπή όσο και σε τρίτους επαρκείς εξουσίες παρακολούθησης και επιβολής της.(357) Κατόπιν των ανωτέρω, θεωρείται ότι οι δεσμεύσεις θα εμποδίσουν την επιχείρηση που προκύπτει από τη συγκέντρωση να προβεί σε στρατηγικές αποκλεισμού. Τα νοσοκομεία του ΕΟΧ θα επωφεληθούν από το γεγονός ότι θα συνεχίσουν να έχουν τη δυνατότητα να συνδυάζουν συσκευές και εξαρτήματα των προμηθευτών που προτιμούν λόγω των πλεονεκτημάτων των προϊόντων τους. Τούτο επιβεβαιώθηκε από ορισμένες ειδικές θετικές απαντήσεις πελατών στην εξέταση αγοράς στην οποία υποβλήθηκε η δέσμευση.(358) Συνεπώς, εξάγεται το συμπέρασμα ότι, εφόσον τηρηθεί πλήρως η δέσμευση σχετικά με τη διεπαφή που ανέλαβαν τα μέρη, οι σοβαρές αμφιβολίες που διατυπώθηκαν από την Επιτροπή σχετικά με θέματα διαλειτουργικότητας εξαλείφονται και η συγκέντρωση, όπως τροποποιήθηκε από τη δέσμευση σχετικά με τη διεπαφή, μπορεί να κηρυχθεί συμβιβάσιμη με την κοινή αγορά.VI. ΟΡΟΙ ΚΑΙ ΥΠΟΧΡΕΩΣΕΙΣ(359) Βάσει της πρώτης πρότασης του δεύτερου εδαφίου του άρθρου 8 παράγραφος 2 του κανονισμού περί συγκεντρώσεων, η Επιτροπή μπορεί να συνοδεύσει την απόφασή της με όρους και υποχρεώσεις για να εξασφαλιστεί ότι οι ενδιαφερόμενες επιχειρήσεις θα τηρήσουν τις δεσμεύσεις που έχουν αναλάβει έναντι της Επιτροπής για να καταστεί η συγκέντρωση συμβιβάσιμη με την κοινή αγορά.(360) Όταν δεν τηρείται ένας όρος, η απόφαση της Επιτροπής με την οποία η συγκέντρωση κηρύσσεται συμβιβάσιμη με την κοινή αγορά δεν ισχύει πλέον. Όταν οι ενδιαφερόμενες επιχειρήσεις παραβαίνουν μια υποχρέωση, η Επιτροπή μπορεί να ανακαλέσει την απόφαση έγκρισης, σύμφωνα με το άρθρο 8 παράγραφος 5 στοιχείο β)· είναι επίσης δυνατή η επιβολή προστίμου ή χρηματικής ποινής στις ενδιαφερόμενες επιχειρήσεις βάσει του άρθρου 14 παράγραφος 2 στοιχείο α) και του άρθρου 15 παράγραφος 2 στοιχείο α) σύμφωνα με τον κανονισμό περί συγκεντρώσεων.(361) Σύμφωνα με το βασικό διαχωρισμό που περιγράφεται ανωτέρω, η Επιτροπή θέτει ως προϋπόθεση για την απόφασή της την πλήρη τήρηση των ακόλουθων δεσμεύσεων:α) των δεσμεύσεων που αναφέρονται στις παραγράφους 1 έως 6, 15,16, 17 και 20 του παραρτήματος I (Δέσμευση σχετικά με την Spacelabs)·β) ολόκληρης της δέσμευσης σχετικά με τη διεπαφή και του παραρτήματός της σχετικά με τα θέματα διαλειτουργικότητας που επισυνάπτεται στο παράρτημα II της απόφασης, εκτός των διατάξεων σχετικά με τις ιδιαιτερότητες των υποχρεώσεων υποβολής αναφορών και του ορισμού διαχειριστή που προβλέπονται στα άρθρα 8 και 9.(362) Σύμφωνα με το βασικό διαχωρισμό που περιγράφεται ανωτέρω, η Επιτροπή θέτει ως προϋπόθεση για την απόφασή της τις υποχρεώσεις της GE να τηρήσει πλήρως τις δεσμεύσεις που αναφέρονται στις παραγράφους 7 έως 14, 18, 19, και 21 έως 42 του παραρτήματος I (δέσμευση σχετικά με την Spacelabs), και τις διατάξεις σχετικά με τις υποχρεώσεις υποβολής αναφορών και τον ορισμό διαχειριστή που προβλέπονται στα άρθρα 8 και 9 του παραρτήματος II (δέσμευση σχετικά με τη διεπαφή).VI. ΣΥΜΠΕΡΑΣΜΑ(363) Η Επιτροπή κατέληξε στο συμπέρασμα ότι οι δεσμεύσεις που υπέβαλε το κοινοποιούν μέρος αρκούν για να αντιμετωπιστούν τα προβλήματα ανταγωνισμού που έθετε η παρούσα συγκέντρωση. Συνεπώς, υπό την προϋπόθεση ότι θα τηρηθούν πλήρως οι δεσμεύσεις που υπέβαλε το κοινοποιούν μέρος, η Επιτροπή αποφάσισε να μην διατυπώσει αντιρρήσεις για την κοινοποιηθείσα πράξη και να την κηρύξει συμβιβάσιμη με την κοινή αγορά και με τη λειτουργία της συμφωνίας ΕΟΧ. Η παρούσα απόφαση εκδίδεται κατ' εφαρμογή του άρθρου 8 παράγραφος 2 του κανονισμού περί συγκεντρώσεων και του άρθρου 57 της συμφωνίας ΕΟΧ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η κοινοποιηθείσα πράξη βάσει της οποίας η General Electric Company προτίθεται να αποκτήσει τον αποκλειστικό έλεγχο της Instrumentarium OYJ κατά την έννοια του άρθρου 3 παράγραφος 1 στοιχείο β) του κανονισμού (ΕΟΚ) αριθ. 4064/89, όπως τροποποιήθηκε σύμφωνα με τα παραρτήματα Ι και ΙΙ της παρούσας απόφασης, κηρύσσεται συμβιβάσιμη με την κοινή αγορά και τη λειτουργία της συμφωνίας ΕΟΧ.Άρθρο 2Το άρθρο 1 ισχύει υπό τον όρο ότι θα τηρηθούν πλήρως οι όροι που προβλέπονται στις παραγράφους 1 έως 6, 15, 16, 17 και 20 της "δέσμευσης σχετικά με την Spacelabs" που περιλαμβάνεται στο παράρτημα I της παρούσας απόφασης καθώς και ολόκληρη η "δέσμευση σχετικά με τη διεπαφή", συμπεριλαμβανομένου του παραρτήματός της, που περιλαμβάνεται στο παράρτημα II της παρούσας απόφασης, εκτός από τις ρήτρες 8 και 9 της δέσμευσης σχετικά με τη διεπαφή, οι οποίες ισχύουν ως υποχρεώσεις δυνάμει του άρθρου 3.Άρθρο 3Το άρθρο 1 ισχύει υπό τον όρο ότι θα τηρηθούν πλήρως οι υποχρεώσεις που προβλέπονται στις παραγράφους 7 έως 14, 18, 19, και 21 έως 42 της δέσμευσης σχετικά με την Spacelabs του που περιλαμβάνεται στο παράρτημα I της παρούσας απόφασης και οι ρήτρες 8 και 9 της δέσμευσης σχετικά με τη διεπαφή που περιλαμβάνεται στο παράρτημα II της παρούσας απόφασης.Άρθρο 4Η παρούσα απόφαση απευθύνεται στην:General Electric Company 3135 Easton Turnpike Fairfield Connecticut 06431 ΗΠΑΒρυξέλλες, 2 Σεπτεμβρίου 2003.Για την ΕπιτροπήMario MontiΜέλος της Επιτροπής(1) ΕΕ L 395 της 30.12.1989, σ. 1· διορθωτικό στην ΕΕ L 257 της 21.9.1990, σ. 13.(2) ΕΕ L 180 της 9.7.1997, σ. 1.(3) ΕΕ C 92 της 16.4.2004.(4) ΕΕ C 92 της 16.4.2004.(5) ΕΕ L 61 της 2.3.1998, σ. 1.(6) Ο κύκλος εργασιών υπολογίστηκε σύμφωνα με το άρθρο 5 παράγραφος 1 του κανονισμού περί συγκεντρώσεων και την ανακοίνωση της Επιτροπής σχετικά με τον υπολογισμό του κύκλου εργασιών (ΕΕ C 66 της 2.3.1998, σ. 25). Κατά το μέτρο που τα στοιχεία για τον κύκλο εργασιών αφορούν και την περίοδο πριν από την 1η Ιανουαρίου 1999, υπολογίστηκαν βάσει των μέσων συναλλαγματικών ισοτιμιών του Ecu και μετατράπηκαν σε ευρώ με αναλογία ένα προς ένα.(7) Ορισμένα τμήματα του παρόντος κειμένου έχουν απαλειφθεί για να μην αποκαλυφθούν εμπιστευτικές πληροφορίες· τα τμήματα αυτά τίθενται εντός αγκυλών και επισημαίνονται με αστερίσκο.(8) Έντυπο CO σελίδες 40, 41 και 42.(9) Οι πελάτες σε κάθε χώρα ερωτήθηκαν αν θα χρησιμοποιούσαν ενίοτε τα περιεγχειρητικά μόνιτορ στο χώρο εντατικής θεραπείας και το αντίστροφο. Οι ερωτηθέντες στη συντριπτική τους πλειονότητα απάντησαν αρνητικά (Γαλλία 81 %, Ισπανία: 86 %, Ηνωμένο Βασίλειο: 62 %, Σουηδία: 69 %, Ιταλία: 58 %).(10) Έντυπο CO, σ. 43.(11) Για τις πέντε μεγαλύτερες αγορές σε εθνικό επίπεδο, η έρευνα αγοράς έδειξε ότι, όσον αφορά τα ΠΕ μόνιτορ, η πρόταση για την αγορά ενός συγκεκριμένου τύπου μόνιτορ γίνεται στις περισσότερες περιπτώσεις από τον αναισθησιολόγο (Γαλλία 95 %, Γερμανία 97 %, Ιταλία 94 %, Ισπανία 100 % και Ηνωμένο Βασίλειο 72 %) και σε λίγες μόνο περιπτώσεις από άλλα ιατρικά τμήματα· για τα μόνιτορ ΕΘ η επιρροή ασκείται από τα σχετικά ιατρικά τμήματα.(12) Τα αποτελέσματα της έρευνας αγοράς σχετικά με τον τελευταίο διαγωνισμό που διοργανώθηκε από τους ερωτηθέντες δείχνουν ότι το ποσοστό των διαγωνισμών που διοργανώθηκαν αποκλειστικά για ΠΕ μόνιτορ ή για μόνιτορ ΕΘ ανέρχεται σε 65 % στη Γαλλία, 69 % στη Γερμανία, 73 % στην Ιταλία, 70 % στην Ισπανία και 67 % στο Ηνωμένο Βασίλειο.(13) Έντυπο CO, σελίδα 47.(14) Έντυπο CO, σελίδα 44.(15) Έντυπο CO, σελίδα 43.(16) Τα αποτελέσματα της έρευνας αγοράς (αποστολή ερωτηματολογίου σε αγοραστές συστημάτων παρακολούθησης ασθενών στις 7 Μαΐου 2003, ερωτήσεις 19 και 21) δείχνουν ότι, για παράδειγμα, για τα ΠΕ μόνιτορ οι σημαντικότεροι λόγοι για τη διατήρηση του υφιστάμενου προμηθευτή είναι οι εξής: στη Γαλλία και την Ισπανία, οι αποδεδειγμένες επιδόσεις και η καλύτερη τεχνολογία του υφιστάμενου προμηθευτή, στο Ηνωμένο Βασίλειο οι αποδεδειγμένες επιδόσεις και η αποφυγή του κόστους μεταστροφής, και στη Γερμανία το γεγονός ότι τα ΠΕ μόνιτορ και τα μόνιτορ ΚΘ πρέπει να είναι του ίδιου σήματος. Οι σημαντικότεροι λόγοι για την αλλαγή προμηθευτή είναι: στη Γαλλία και την Ισπανία, οι αποδεδειγμένες επιδόσεις και η καλύτερη τεχνολογία του νέου προμηθευτή, στο Ηνωμένο Βασίλειο η καλύτερη τεχνολογία, οι δυνατότητες σύνδεσης και οι αποδεδειγμένες επιδόσεις και στη Γερμανία η καλύτερη τεχνολογία και η ηλεκτρονική διαλειτουργικότητα.(17) ΕΕ L 311 της 14.12.2002, σ. 12.(18) Frost &  Sullivan US Fluoroscopy and Mobile C-arms Markets 2002, 2-1, 2-2.(19) Έντυπο CO, σελίδα 62, υποσημείωση 77.(20) Έντυπο CO, σελίδα 62, υποσημείωση 78.(21) Frost &  Sullivan US Fluoroscopy and Mobile C-arms Markets 2002, Κεφάλαιο 6 World Mobile C-arm Market, 6-1.(22) Frost &  Sullivan US Fluoroscopy and Mobile C-arms Markets 2002, Κεφάλαιο 6 World Mobile C-arm Market, 6-2.(23) Frost &  Sullivan US Fluoroscopy and Mobile C-arms Markets 2002, Κεφάλαιο 6 World Mobile C-arm Market, 6-1.(24) Η χρησιμοποίηση C-arm για καρδιακές εφαρμογές δεν επιτρέπεται από την εθνική νομοθεσία στη Γαλλία και στη Γερμανία.(25) Απαντήσεις στην επιστολή της Επιτροπής βάσει του άρθρου 11 προς νοσοκομεία (αγοραστές φορητών C-arm) με ημερομηνία 11 Μαρτίου 2003.(26) Απαντήσεις στην επιστολή της Επιτροπής βάσει του άρθρου 11 προς ανταγωνιστές με ημερομηνία 11 Μαρτίου 2003.(27) Παράρτημα 6.8 του εντύπου CO.(28) Παράρτημα 6.8 του εντύπου CO.(29) Έντυπο CO, σ. 64.(30) Παράρτημα 6.8 του εντύπου CO.(31) Παράρτημα 6.8 του εντύπου CO.(32) Έντυπο CO, σ. 64.(33) Παράρτημα 6.8 του εντύπου CO.(34) Παράρτημα 6.8 του εντύπου CO.(35) Έντυπο CO, σ. 63.(36) Απαντήσεις στην επιστολή της Επιτροπής βάσει του άρθρου 11 προς νοσοκομεία (αγοραστές φορητών C-arm) με ημερομηνία 11 Μαρτίου 2003.(37) Παράρτημα 6.16 του εντύπου CO.(38) Απαντήσεις στην επιστολή της Επιτροπής βάσει του άρθρου 11 προς νοσοκομεία (αγοραστές φορητών C-arm) με ημερομηνία 11 Μαρτίου 2003.(39) Απαντήσεις στην επιστολή της Επιτροπής βάσει του άρθρου 11 προς νοσοκομεία (αγοραστές φορητών C-arm) με ημερομηνία 11 Μαρτίου 2003.(40) Frost &  Sullivan, US Fluoroscopy and Mobile C-arms Markets, Κεφάλαιο 6 World Mobile C-arm Market (2002), 6-1.(41) Απαντήσεις στην επιστολή της Επιτροπής βάσει του άρθρου 11 προς ανταγωνιστές με ημερομηνία 11 Μαρτίου 2003.(42) Απαντήσεις στην επιστολή της Επιτροπής βάσει του άρθρου 11 προς ανταγωνιστές με ημερομηνία 8 Μαΐου 2003.(43) Frost &  Sullivan, World X-Ray Mammography Market, 2001, Κεφάλαιο 3.(44) Απαντήσεις στο ερωτηματολόγιο προς πελάτες με ημερομηνία 11 Μαρτίου 2003.(45) Απάντηση ανταγωνιστών στα ερωτηματολόγια της Επιτροπής σχετικά με την Ε& Α στον τομέα της μαστογραφίας με ημερομηνία 28.5.2003.(46) Έντυπο CO, σ. 93.(47) Σύμφωνα με τη Frost &  Sullivan, η GE δαπάνησε περισσότερα από 100 εκατ. USD σε περίοδο δέκα ετών, ενώ η Siemens δαπάνησε 50 εκατ. USD και η Fischer Imaging σχεδόν 30 εκατ. USD.(48) Απάντηση της Philips στο ερωτηματολόγιο της Επιτροπής με ημερομηνία 28.05.2003 σχετικά με την Ε& Α στη μαστογραφία, σελίδα 3.(49) Για παράδειγμα: Instrumentarium, Siemens και Philips.(50) Οδηγία σχετικά με τα ιατροτεχνολογικά προϊόντα 93/42/ΕΚ της 14ης Ιουνίου 1993.(51) Παράρτημα 6.16 του Εντύπου CO.(52) Frost &  Sullivan report on the European Anaesthesia and Respiratory Equipment, 2001 (3981-56), σελίδες 5-18, 6-17, 7-17, 8-17, 9-17, 10-15, 11-17.(53) Κατά την έρευνα αγοράς ζητήθηκε από πελάτες από διάφορες χώρες να αξιολογήσουν τη σημασία 20 διαφορετικών παραγόντων κατά την επιλογή προμηθευτή συστήματος παρακολούθησης ασθενών. Στη Γερμανία και στην Ισπανία η δυνατότητα του προμηθευτή να παρέχει συντήρηση και εξυπηρέτηση καθ' όλη τη διάρκεια ζωής του προϊόντος αξιολογήθηκε από τους ερωτηθέντες ως ο δεύτερος σημαντικότερος παράγοντες. Στη Γαλλία και στο Ηνωμένο Βασίλειο αξιολογήθηκε ως ο τρίτος σημαντικότερος παράγοντας, και στη Σουηδία ως ο τέταρτος σημαντικότερος παράγοντας.(54) Βλέπε επίσης T for G, 2000, 3.3. στη σελίδα 131.(55) Παράρτημα 6.9 του εντύπου CO. Τα στοιχεία σχετικά με το συνολικό μέγεθος της αγοράς βασίζονται στις ακριβέστερες δυνατές εκτιμήσεις των μερών, όπως αυτές διαμορφώθηκαν λαμβάνοντας υπόψη δημοσιευμένα στοιχεία που είχε συγκεντρώσει η COCIR. Μεταξύ των εταιρειών που δεν παρέχουν πληροφοριακά στοιχεία στην COCIR συμπεριλαμβάνονται οι GMM, SIMAD, Sia, Eurocolumbus, Technix, Metaltronica, Gilardoni, και Villa, οι οποίες δραστηριοποιούνται κυρίως στην Ιταλία, στην Ελλάδα, στην Ισπανία και στην Πορτογαλία. Η COCIR παρέχει πληροφοριακά στοιχεία σχετικά με τις πωλήσεις C-arm στο Βέλγιο, στη Γαλλία, στην Ιταλία, στην Γερμανία, στις Κάτω Χώρες, στο Ηνωμένο Βασίλειο, στην Ισπανία και στη Σουηδία. Τα μέρη δεν διαθέτουν πληροφοριακά στοιχεία από την COCIR για τη Φινλανδία, τη Νορβηγία, την Ιρλανδία, την Ελλάδα, την Πορτογαλία, τη Δανία και την Αυστρία.(56) Στη δημοσίευση της Frost &  Sullivan με τίτλο US Fluoroscopy and Mobile C-arms Markets, Κεφάλαιο 6 World Mobile C-arm Market (2002), 6-1 αναφέρεται ότι πρόκειται για "μικρότερες τοπικές εταιρείες και εταιρείες στην κατώτερη βαθμίδα της αγοράς που θεωρούνται ως επιχειρήσεις συναρμολόγησης C-arm κανονικού μεγέθους και όχι ως κατασκευαστές. Προμηθεύουν εξαρτήματα όπως λυχνίες ακτίνων Χ και ενισχυτές εικόνας άλλων κατασκευαστών και συναρμολογούν απλά φορητά C-arm σε αντιδιαστολή με τα C-arm που είναι εστιασμένα στο χρήστη και χρησιμοποιούνται για ειδικούς σκοπούς όπως η αγγειοχειρουργική".(57) [...]*.(58) Παράρτημα 6.16 του εντύπου CO. Μέση καθαρή τιμή της GE το 2002 για τα μοντέλα με τα πιο στοιχειώδη χαρακτηριστικά.(59) Τα περισσότερα νοσοκομεία απαντώντας στην Ερώτηση 6 της επιστολής της Επιτροπής βάσει του άρθρου 11 με ημερομηνία 23-27 Μαΐου 2003 έδωσαν μεγαλύτερο βάρος σε παράγοντες όπως η διαρκής συντήρηση, η τοπική υποστήριξη πελατών και η εξυπηρέτηση μετά την πώληση, εκτός από τις προδιαγραφές, την ποιότητα και την τιμή.(60) Παράρτημα 6.16 του εντύπου CO, σ. 9.(61) Απαντήσεις στην επιστολή της Επιτροπής βάσει του άρθρου 11 προς νοσοκομεία (αγοραστές φορητών C-arm) με ημερομηνία 11 Μαρτίου 2003. Βλέπε επίσης παράρτημα 6.13 του εντύπου CO.(62) Instrumentarium Diagnostic Imaging - Στρατηγικό σχέδιο 2002.(63) Παράρτημα 6.11 του εντύπου CO.(64) Βλέπε απάντηση της GE στην ερώτηση 9 της επιστολής βάσει του άρθρου 11 με ημερομηνία 8.5.2003.(65) Βλέπε απάντηση της Instrumentarium στην ερώτηση 4 του ερωτηματολογίου της Επιτροπής με ημερομηνία 16.5.2003.(66) Βλέπε απάντηση της Instrumentarium στην ερώτηση 1 της επιστολής βάσει του άρθρου 11 με ημερομηνία 8.5.2003.(67) Στο πλαίσιο της έρευνας αγοράς πελάτες από τον δημόσιο και τον ιδιωτικό τομέα κλήθηκαν να εκτιμήσουν τη σημασία 20 διαφορετικών παραγόντων για την επιλογή προμηθευτή μαστογράφου (ερωτηματολόγια άρθρου 11). Οι παράγοντες στους οποίους δόθηκε μεγαλύτερη σημασία σε κάθε εθνική αγορά ήταν: οι προδιαγραφές, η ποιότητα, η διαρκής συντήρηση, η συντήρηση και η εξυπηρέτηση μετά την πώληση καθ' όλη τη διάρκεια ζωής του προϊόντος, η εξυπηρέτηση μετά την πώληση, η τιμή και η εκπαίδευση.(68) Frost &  Sullivan (F& S), European Anaesthesia and Respiratory Equipment Markets Report, 2001, 3981-56· έρευνα αγοράς της T for G: Monitors and Ventilators (Δεκέμβριος 2000).(69) T for G, σελίδα 10· F& S, 2001, σ. 4-47.(70) F& S, σελίδα 4-41· T for G, σελίδα 31.(71) Βλέπε επίσης T for G, σελίδα 16.(72) F& S, σ. 4-50.(73) F& S, σελίδα 3-4. "Η ευρωπαϊκή αγορά μηχανημάτων αναισθησίας και αερισμού διέρχεται περίοδο σημαντικών ενοποιήσεων. Οι μικρότερες επιχειρήσεις αποχωρούν από την αγορά και επικεντρώνουν τους πόρους τους σε άλλους τομείς της υγειονομικής περίθαλψης. Η F& S παρατήρησε επίσης μια τάση εκποιήσεων, δηλαδή ορισμένες εταιρείες επικεντρώνονται σε συγκεκριμένη χώρα. Τέλος, σημειώθηκαν εκτεταμένες συνεργασίες και συμμαχίες μεταξύ εταιρειών. Το βασικό θέμα είναι να γίνει κατανοητό ποιες εταιρείες θα επωφεληθούν από αυτή την κατάσταση. Σε μια ώριμη αγορά, ακόμη και μια μικρή αύξηση του μεριδίου αγοράς μπορεί να έχει σημαντική αξία, και έτσι η συγκέντρωση της αγοράς αποτελεί μεγάλη πρόκληση για όλες τις επιχειρήσεις της αγοράς".(74) Παράρτημα 6.5 του εντύπου CO.(75) Βλέπε για παράδειγμα, Frost &  Sullivan 2001, "European Anaesthesia and Respiratory Equipment Markets Report", ("F& S 2001")· έκθεση της T for G για την αγορά: Monitors and Ventilators (Δεκέμβριος 2000).(76) Οι μικρές επιχειρήσεις που αναφέρονται στο έντυπο CO (σελίδα 44) ως δραστηριοποιούμενες στην αγορά περιεγχειρητικών μόνιτορ ήταν η Criticare Medical Systems, η Datascope, η Fukuda-Denshi, η Huntleigh, η Invivo, η Nihon Kohden και η Welch Allyn Protocol. Κατά τη διάρκεια της έρευνας, τα μέρη κλήθηκαν να υποβάλουν πλήρη κατάλογο με τους ανταγωνιστές τους λόγω του ότι υπήρχαν μερίδια αγοράς που δεν είχαν αποδοθεί σε καμία επιχείρηση.(77) Για τις επιχειρήσεις που δεν υπέβαλαν, όπως τους ζητήθηκε, στοιχεία για τον επιμερισμό των πωλήσεών τους μεταξύ άμεσων και έμμεσων πωλήσεων, το μέσο περιθώριο που ανέφεραν τα μέρη (ως το σύνηθες στη βιομηχανία) προστέθηκε στον κύκλο εργασιών των εταιρειών. Η μέθοδος αυτή χρησιμοποιήθηκε για να μην υπερεκτιμηθούν τα μερίδια αγοράς των μερών της συγκέντρωσης.(78) Απάντηση στην απόφαση 6.1.γ, σελίδα 3.(79) Βλέπε έκθεση της F& S (2001), στη σελίδα 4-44.(80) Σε [...]*, το μερίδιο αγοράς της GE το 2002 αντιστοιχούσε σε πωλήσεις ύψους [...]* EUR, ενώ το 2000 και το 2001 [...]*. Συνεπώς, τα μερίδια αγοράς του 2002 μόνα τους δεν είναι αρκούντως αξιόπιστα.(81) Μερίδια αγοράς 2002.(82) Η Επιτροπή επισημαίνει ότι, αν τα μερίδια αγοράς υπολογίζονταν βάσει του σταθμισμένου όρου των τελευταίων τριών ετών, τα μερίδια αγοράς της νέας επιχείρησης θα είχαν ως εξής εξής - Γαλλία: [55-60]** %· Γερμανία: [50-60]** %, Ισπανία: [80-85]** %, Ηνωμένο Βασίλειο: [80-85]** % και Σουηδία: [75-80]** %.(83) Έντυπο CO σ. 54.(84) Έντυπο CO, παράρτημα 6.1: το αντίστοιχο ποσοστό είναι 40 % στη Γαλλία, 45 % στην Ισπανία, 50 % στη Γερμανία και 80 % στο Ηνωμένο Βασίλειο και στη Σουηδία.(85) Έντυπο CO παράρτημα 6.1: 60 % στην Ισπανία και στη Γερμανία, 70 % στη Γαλλία, 80 % στο Ηνωμένο Βασίλειο και στη Σουηδία.(86) Τούτο ισχύει για το Ηνωμένο Βασίλειο, τη Γερμανία και την Ισπανία (βλέπε έρευνα μεταξύ πελατών και T for G, Κεφάλαιο 3.2, σελίδα 4-7).(87) Τούτο ισχύει στη Γαλλία (βλέπε έρευνα μεταξύ πελατών και T for G, Κεφάλαιο 3.2, σελίδα 6).(88) Τούτο ισχύει κυρίως στη Σουηδία, σύμφωνα με την έρευνα μεταξύ πελατών.(89) Σύμφωνα με την έρευνα μεταξύ πελατών, στη Γαλλία η ποιότητα, οι προδιαγραφές και η εξυπηρέτηση μετά την πώληση ήταν οι σημαντικότεροι παράγοντες, ενώ η τιμή ακολουθούσε. Στη Γερμανία, οι μακροπρόθεσμες προοπτικές του προμηθευτή και η δυνατότητα καινοτομίας αναφέρθηκαν επίσης ως σημαντικοί παράγοντες με μεγαλύτερη βαρύτητα σε σχέση με την τιμή. Στην Ισπανία οι πελάτες υπογραμμίζουν τη σημασία της ποιότητας και των προδιαγραφών, καθώς και της εξυπηρέτησης μετά την πώληση, της εκπαίδευσης και της συμβατότητας με τα υφιστάμενα μόνιτορ. Στο Ηνωμένο Βασίλειο, η δυνατότητα του προμηθευτή να εκπαιδεύσει το προσωπικό του νοσοκομείου ήταν ο παράγοντας που αναφέρθηκε πρώτος, ενώ ακολουθούν η ποιότητα, η εξυπηρέτηση μετά την πώληση και οι προδιαγραφές. Στη Σουηδία η εξυπηρέτηση μετά την πώληση, η ποιότητα και η εκπαίδευση ήταν οι παράγοντες που αναφέρθηκαν πρώτοι.(90) Σε όλες τις χώρες ο εν λόγω παράγοντας περιλαμβάνεται μεταξύ των λιγότερο σημαντικών, όπως και η ανάγκη διατήρησης τοπικής μονάδας παραγωγής.(91) Έτσι, τα στοιχεία που υπέβαλε η Instrumentarium σχετικά με τους διαγωνισμούς δείχνουν ότι, εκ των [...]* διαγωνισμών στον ΕΟΧ, το [80-90]* % είχαν αξία μικρότερη των 100000 ευρώ. Στη Γαλλία, για παράδειγμα, το ποσοστό αυτό έφθασε το [90-100]* % στο διάστημα μεταξύ 1998 και 2002. Στην Ισπανία, η Instrumentarium αναφέρει [...]* διαγωνισμούς στους οποίους συμμετείχε μεταξύ 1998 και 2002. Εκ των [...]* διαγωνισμών στους οποίους υπέβαλε την επικρατέστερη προσφορά, [...]* είχαν αξία μικρότερη από 100000 ευρώ. Τα ίδια ποσοστά παρατηρούνται στη Γερμανία (κατακύρωση [...]* συμβάσεων, εκ των οποίων [...]* είχαν αξία μικρότερη των 100000 ευρώ) και στο Ηνωμένο Βασίλειο (κατακύρωση [...]* συμβάσεων, εκ των οποίων [...]* είχαν αξία μικρότερη των 100000 ευρώ).(92) [...]*.(93) Έντυπο CO σελίδα 54.(94) Έντυπο CO σελίδα 51.(95) Έντυπο CO σελίδα 52.(96) Βλέπε απαντήσεις στην επιστολή της Επιτροπής βάσει του άρθρου 11 προς ανταγωνιστές σχετικά με την Ε& Α με ημερομηνία 28.5.2003.(97) T for G, σελίδα 26.(98) F &  S 3981-56, σελίδα 4-49.(99) Τούτο ισχύει για παράδειγμα στη Γαλλία. Στη Σουηδία, η GE και η Instrumentarium κατατάσσονται πρώτες, ενώ η Philips και η Siemens ακολουθούν. Στο Ηνωμένο Βασίλειο, η Instrumentarium κατατάσσεται πρώτη, ενώ ακολουθούν η Philips, η GE και η Siemens. Στη Γαλλία, οι πελάτες κατατάσσουν την Instrumentarium πρώτη, ενώ ακολουθούν η GE, η Siemens και η Philips. Στη Γερμανία, η Instrumentarium κατατάσσεται πρώτη, ενώ ακολουθούν η GE, η Philips και η Siemens στο ίδιο επίπεδο.(100) 551 σημεία δεδομένων από τα στοιχεία που υπέβαλε η Philips σχετικά με τους διαγωνισμούς ήταν αξιοποιήσιμα για την εν λόγω ανάλυση.(101) Κάνοντας ορισμένες παραδοχές, είναι δυνατό να διαπιστωθεί σε ποιο βαθμό η ανάλυση υπερεκτιμά τη συχνότητα με την οποία τα δύο μέρη βρέθηκαν αντιμέτωπα σε διαγωνισμούς στη Γερμανία. Πράγματι, θα ήταν εύλογο να θεωρηθεί ότι η GE και η Instrumentarium βρέθηκαν αντιμέτωπες σε διαγωνισμούς με επικρατέστερη τη Siemens σε αδρές γραμμές με την ίδια συχνότητα που βρέθηκαν αντιμέτωπα σε διαγωνισμούς με επικρατέστερη τη Philips, δηλαδή στο [20-30]* % των περιπτώσεων, σύμφωνα με μελέτη που υπέβαλε η Philips στις 8 Μαΐου 2003. Δεδομένου ότι το μερίδιο αγοράς της Siemens (δηλαδή η αξία των διαγωνισμών στους οποίους ήταν η επικρατέστερη) στη Γερμανία είναι της τάξεως του [30-40]* %, μπορεί να συναχθεί ότι η GE και η Instrumentarium βρίσκονται αντιμέτωπες στο [70-80]* % των περιπτώσεων στο [70-80]* % των διαγωνισμών (στους οποίους επικρατέστερη ήταν είτε η Instrumentarium, είτε η GE ή η Philips) και στο [20-30]* % των περιπτώσεων στο [30-40]* % των υπόλοιπων διαγωνισμών (αυτών στους οποίους επικρατέστερη ήταν η Siemens). Με παρέκταση συνάγεται ότι η συχνότητα με την οποία βρίσκονται αντιμέτωπες σε διαγωνισμούς ανέρχεται σε [50-60]* %. Το ποσοστό αυτό δείχνει ότι η Instrumentarium βρίσκεται αντιμέτωπη με την GE με πολύ μεγαλύτερη συχνότητα από ό,τι η Siemens ([20-30]* %) ή η Philips ([10-20]* %).(102) Μεταξύ των 432 διαγωνισμών στη Γερμανία για τους οποίους υπήρχαν στοιχεία σχετικά με τις εταιρείες που υπέβαλαν προσφορά, τα μέρη βρέθηκαν να υποβάλουν ταυτόχρονα προσφορά σε [300-350]* διαγωνισμούς. Μεταξύ αυτών, τα μέρη ήταν οι μοναδικοί διαγωνιζόμενοι σε [100-150]* διαγωνισμούς, αντιμετώπισαν έναν μόνο ανταγωνιστή σε [100-150]* διαγωνισμούς, εκ των οποίων στους [50-100]* ο ανταγωνιστής αυτός ήταν μία από τις περιθωριακές εταιρείες (δηλαδή κάθε άλλη επιχείρηση εκτός από τη Siemens, τη Philips ή τα μέρη).(103) Μελέτη RBB, σελίδα 3.(104) Τα δεδομένα περιλαμβάνουν λιγότερα από δέκα σημεία δεδομένων στην Αυστρία και στη Νορβηγία.(105) Το σύνολο των στοιχείων περιλαμβάνει περισσότερες από 10 παρατηρήσεις για τις ακόλουθες χώρες: Βέλγιο ([200-300]*), Φινλανδία ([200-300]*), Γαλλία ([300-400]*), Γερμανία ([300-400]*), Ελλάδα ([0-100]*), Ιταλία ([100-200]*), Κάτω Χώρες ([0-100]*), Ισπανία ([400-500]*) και Ηνωμένο Βασίλειο ([300-400]*).(106) Η GE/Draeger είναι επίσης η πρώτη επιλαχούσα στη Νορβηγία στο [50-60]* % των περιπτώσεων, αλλά μόνο βάσει 9 στοιχείων.(107) Ωστόσο, υπάρχουν μόλις [0-10]* παρατηρήσεις για την Πορτογαλία.(108) Η Siemens προσδιορίζεται πράγματι από τις δυνάμεις των πωλήσεων ως πρώτη επιλαχούσα σε [...]* επί συνόλου [100-200]* διαγωνισμών.(109) Μελέτη RBB, σελίδα 10.(110) Μελέτη RBB, σελίδα 10.(111) Απάντηση σε ερώτημα βάσει του άρθρου 11 με ημερομηνία 10 Ιουνίου 2003, σελίδα 2.(112) Μελέτη RBB, σελίδα 10.(113) Βλέπε μήνυμα ηλεκτρονικού ταχυδρομείου της 25ης Σεπτεμβρίου 2001 (από τον P. van Ryzin προς τον K. King).(114) Εσωτερικό έγγραφο της GE, [...]*.(115) Έντυπο CO, σελίδα 47.(116) Μελέτη RBB, σελίδα 14.(117) Βλέπε σελίδες 14-15 της μελέτης RBB.(118) Απάντηση σε αίτημα βάσει του άρθρου 11 με ημερομηνία 10 Ιουνίου 2003.(119) Μελέτη RBB, σελίδα 16.(120) Έντυπο CO σελίδα 47.(121) [...]*(122) Σε [50-100]* διαγωνισμούς η Draeger ήταν ο επιτυχής υποψήφιος, από το 2000 μέχρι το 2002 στη Γαλλία.(123) Λόγω των περιορισμένων στοιχείων, διάφορες μεταβλητές περιλήφθηκαν στο μοντέλο για να εξηγηθούν οι διακυμάνσεις στις εκπτώσεις της Draeger. Για παράδειγμα, η αξία της τελικής προσφοράς είναι μία από τις μεταβλητές αυτές. Οι μεγάλες εκπτώσεις μπορεί να συνδέονται με προσφορές υψηλής αξίας. Επίσης, ορισμένοι πελάτες μπορούν να επιτύχουν μεγαλύτερη έκπτωση είτε διότι διοργανώνουν πολλούς διαγωνισμούς είτε διότι η συνολική αξία των διαγωνισμών τους είναι υψηλή. Η παρουσία άλλων μεγάλων διαγωνιζομένων μπορεί επίσης να επηρεάσει το ύψος της έκπτωσης που παρέχει η Draeger. Στους [50-100]* γνωστούς διαγωνισμούς στους οποίους η Draeger ήταν ο επιτυχής υποψήφιος, συμμετείχαν ταυτόχρονα η Instrumentarium και η Siemens, αλλά όχι και η Philips. Παρουσιάζει ενδιαφέρον το γεγονός ότι στους διαγωνισμούς που συμμετέχει η Siemens η Instrumentarium είναι επίσης πάντα ένας από τους διαγωνιζόμενους. Αντίθετα, όταν η Instrumentarium συμμετέχει σε έναν διαγωνισμό, η Siemens δεν υποβάλλει πάντα προσφορά. Κατά συνέπεια, οι συνέπειες της συμμετοχής της Instrumentarium ποικίλλουν ανάλογα με την παρουσία της Siemens. Τα ποσοστά [5-10]* % και [5-10]* % αναφέρονται στη διακύμανση της έκπτωσης που παρέχει η Draeger λόγω, αντίστοιχα, της συμμετοχής στους διαγωνισμούς της Instrumentarium μαζί με τη Siemens ή μόνο της Instrumentarium.(124) Η μέση έκπτωση που παρέχει η Draeger όταν στο διαγωνισμό συμμετέχει και η Instrumentarium ανέρχεται σε [30-40]* % περίπου. Επ' αυτής της βάσης συνάγεται ότι μια μείωση κατά [5-10]* % (αντίστοιχα [5-10]* %) στην έκπτωση που παρέχει η Draeger μετά την εξάλειψη της Instrumentarium ως ανταγωνιστή θα οδηγούσε σε αύξηση των τιμών κατά [5-10]* % (αντίστοιχα [15-20]* %) για τους διαγωνισμούς στους οποίους συμμετείχε η Instrumentarium.(125) Η GE ήταν ο επιτυχής υποψήφιος σε [50-100]* διαγωνισμούς στη Γαλλία το 1998, το 1999, το 2001 και το 2002.(126) Τα αποτελέσματα είναι στατιστικώς σημαντικά.(127) Η μέση έκπτωση της Philips για τα περιεγχειρητικά μόνιτορ ανέρχεται σε [30-40]* % περίπου, βάσει της μελέτης που υπέβαλε η Philips στις 8 Μαΐου 2003.(128) Βλέπε στοιχείο 3 στη μελέτη της Philips με ημερομηνία 10 Ιουνίου 2003, στήλη (a).(129) Μελέτη της RBB με τίτλο "A preliminary critique of NERA's econometric analysis of the perioperative monitoring market", με ημερομηνία 24 Ιουνίου 2003.(130) Έντυπο CO σελίδα 44.(131) Έντυπο CO, σελίδα 50.(132) Βλέπε T for G, Positioning and tactics, 3.3.2 στη σελίδα 130.(133) Μελέτη της RBB, σελίδα 9.(134) Η προτίμηση για το σήμα αναφέρεται επίσης ως ο αμέσως επόμενος σημαντικότερος παράγοντας, αλλά λογικά μόνο από τους πελάτες που δεν έχουν αλλάξει προμηθευτή.(135) Έντυπο CO σελίδα 47.(136) Βλέπε για παράδειγμα F &  S 2001, σελίδες 4-49 και 4-50, όπου μεταξύ των παραγόντων του ανταγωνισμού αναφέρεται "η απόκτηση ανταγωνιστικού πλεονεκτήματος μέσω της τεχνολογικής καινοτομίας" και όπου αναφέρεται ότι "η στρατηγική τιμολόγησης και ο βαθμός τεχνολογικής καινοτομίας θα αποτελούν πάντα καίρια θέματα με ζωτικό ρόλο στην εν λόγω αγορά".(137) Έντυπο CO, σελίδα 47.(138) T for G, σελίδα 131. Η T for G αναφέρει επίσης ότι, όσον αφορά τις μεγάλες εταιρείες, "υπάρχει εθνικό κέντρο εκπαίδευσης και ανταπόκρισης σε όλες τις χώρες".(139) Έντυπο CO σελίδα 45.(140) T for G, σελίδα 25.(141) Συμμαχία GE/Draeger, πρακτικά σύσκεψης της 12ης Μαΐου 2000.(142) Στην Ισπανία, η Instrumentarium αναφέρει [1500-2000]* διαγωνισμούς στους οποίους συμμετείχε μεταξύ των ετών 1998 και 2002. Επί συνόλου [500-1000]* διαγωνισμών στους οποίους ήταν ο επιλεγείς υποψήφιος, οι [500-1000]* αντιστοιχούσαν σε αξία μικρότερη των 100000 EUR. Τα ίδια ποσοστά παρατηρούνται στη Γερμανία (επιτυχία σε [1000-1500]* διαγωνισμούς, εκ των οποίων [500-1000]* αντιστοιχούσαν σε αξία μικρότερη των 100000 EUR) και στο Ηνωμένο Βασίλειο (επιτυχία σε [1500-2000]* διαγωνισμούς, εκ των οποίων [1000-1500]* αντιστοιχούσαν σε αξία μικρότερη των 100000 EUR).(143) Στην περίπτωση των μόνιτορ εντατικής θεραπείας εφαρμόστηκε η ίδια μέθοδος που περιγράφεται για τα περιεγχειρητικά μόνιτορ.(144) Μελέτη RBB. Σελίδα 20 και εξής.(145) Μελέτη RBB. Πίνακας 8, σελίδα 20.(146) Η Siemens και η Philips. Εν τέλει, τα δεδομένα της Siemens δεν μπόρεσαν να χρησιμοποιηθούν για την ανάλυση λόγω της χαμηλής ποιότητάς τους.(147) Τα μερίδια αγοράς με βάση τον όγκο των πωλήσεων δεν είναι πολύ διαφορετικά.(148) Τα στοιχεία για την επιτυχία της GE σε διαγωνισμούς που παρουσίασαν τα μέρη περιλαμβάνουν [400-500]* δείγματα διαγωνισμών από ολόκληρο τον ΕΟΧ από το 1998 έως το 2003 στους οποίους επικράτησε η GE. Η διανομή των δεδομένων ανά χώρα φαίνεται ότι βασίζεται απλώς στη διαθεσιμότητα. Περισσότερα από 15 δείγματα περιλαμβάνονται από τις ακόλουθες χώρες: Βέλγιο ([50-100]*), Γαλλία ([50-100]*), Γερμανία ([50-100]*), Ιταλία ([50-100]*), Ισπανία ([0-50]*) και Ηνωμένο Βασίλειο ([50-100]*).(149) Τα στοιχεία για την επιτυχία της Instrumentarium που υπέβαλαν τα μέρη περιλαμβάνουν [0-100]* δείγματα από το 1998 μέχρι το 2002, όλα προερχόμενα από τη Γερμανία. Τα μέρη ισχυρίζονται ότι, επειδή η Instrumentarium πραγματοποιεί πωλήσεις κυρίως μέσω ανεξάρτητων διανομέων, δεν μπόρεσαν να συγκεντρώσουν ακριβή στοιχεία σχετικά με τους διαγωνισμούς για περισσότερες χώρες της ΕΕ και να τα περιλάβουν στην ανάλυση.(150) Ωστόσο, υπάρχουν μόλις [0-10]* παρατηρήσεις σχετικά με την Πορτογαλία.(151) Το συμπέρασμα που εξάγουν τα μέρη από την ανωτέρω ανάλυση φαίνεται ότι υπερβαίνει την ανωτέρω διαπίστωση, υπονοώντας ότι η GE και η Instrumentarium θα έπρεπε να είναι τα πλησιέστερα υποκατάστατα για να μπορεί η συγκέντρωση να είναι επιζήμια για τον ανταγωνισμό: [...]* Η Επιτροπή δεν συμφωνεί με αυτό το συμπέρασμα.(152) Δηλαδή από τη Siemens και τη Philips. Εν τέλει, τα δεδομένα που διέθεσε η Philips δεν κατέστη δυνατό να χρησιμοποιηθούν για την ανάλυση λόγω της χαμηλής τους ποιότητας.(153) Απαντήσεις ανταγωνιστών στα ερωτηματολόγια της Επιτροπής σχετικά με την Ε& Α στη μαστογραφία με ημερομηνία 28.5.2003.(154) Frost &  Sullivan, World X-Ray Mammography Market, 2001, Κεφάλαιο 3.(155) Απάντηση ανταγωνιστών στα ερωτηματολόγια της Επιτροπής σχετικά με την Ε& Α στη Μαστογραφία με ημερομηνία 28.5.2003.(156) Frost &  Sullivan, World X-Ray Mammography Market, 2001, Κεφάλαιο 4.(157) Παράρτημα 6.11 του εντύπου C/O.(158) Τα μερίδια αγοράς με βάση τον όγκο των πωλήσεων δεν διαφέρουν σημαντικά.(159) Μεταξύ των προσφορών της GE για τις οποίες γίνεται διαχωρισμός μεταξύ πελατών από τον ιδιωτικό ή το δημόσιο τομέα, οι [1500-2000]* περίπου αφορούσαν τον ιδιωτικό τομέα και [500-1000]* περίπου το δημόσιο τομέα (επί συνόλου [2500-3000]* προσφορών που έγιναν γνωστές).(160) Μεταξύ των προσφορών της Instrumentarium για τις οποίες γίνεται διαχωρισμός μεταξύ πελατών από τον ιδιωτικό ή το δημόσιο τομέα, οι [100-150]* αφορούσαν τον ιδιωτικό τομέα και [0-50]* το δημόσιο τομέα (επί συνόλου [300-400]* προσφορών που έγιναν γνωστές στην Επιτροπή).(161) [...]*(162) Στα ερωτηματολόγια που εστάλησαν στους πελάτες έπρεπε να αναφερθεί ποιος υποβάλλει την πρόταση για την αγορά συγκεκριμένου εξοπλισμού και, όπως προέκυψε, σε όλες τις χώρες η απόφαση λαμβάνεται κυρίως από τους ακτινολόγους (90 % στη Γαλλία, 95 % στην Ισπανία, 72 % στην Ιταλία).(163) Τα μέρη μπόρεσαν να συγκεντρώσουν τα απαραίτητα πληροφοριακά στοιχεία για τη διενέργεια της ανωτέρω ανάλυσης για [600-700]* διαγωνισμούς από το 1998 μέχρι και το 2003. Υπάρχουν περισσότερες από 15 παρατηρήσεις σε όλες τις χώρες (π.χ. Γαλλία: [300-400]*, Ιταλία: [100-200]*, Γερμανία: [0-100]*, Ηνωμένο Βασίλειο: [0-100]*, Ισπανία: [0-100]*), αλλά Ιρλανδία: ([0-15]*).(164) Δηλαδή από τη Siemens και τη Philips. Εν τέλει, τα δεδομένα που διέθεσε η Philips δεν κατέστη δυνατό να χρησιμοποιηθούν για την ανάλυση λόγω της χαμηλής τους ποιότητας.(165) [...]*(166) Απάντηση ανταγωνιστών στα ερωτηματολόγια της Επιτροπής σχετικά με την Ε& Α στη μαστογραφία με ημερομηνία 28.5.2003.(167) Απάντηση ανταγωνιστών στα ερωτηματολόγια της Επιτροπής σχετικά με την Ε& Α στη μαστογραφία με ημερομηνία 28.5.2003.(168) Instrumentarium Diagnostic Imaging - Strategic plan 2002.(169) Βλέπε υπόθεση COMP/M.2861 - Siemens/Drägerwerk/JV (δεν έχει δημοσιευθεί ακόμη), αιτιολογική σκέψη 149.(170) Αιτιολογική σκέψη 125 της απόφασης στην υπόθεση COMP/M.2861 - Siemens/Drägerwerk/JV.(171) Αιτιολογικές σκέψεις 72-74 της απόφασης στην υπόθεση COMP/M.2861 - Siemens/Drägerwerk/JV.(172) Frost &  Sullivan, European Anaesthesia and Respiratory Equipment Markets Report, 2001 "Έκθεση F& S στον τομέα της αναισθησίας 2001".(173) Παρόμοιος υπολογισμός έγινε στο πλαίσιο της υπόθεσης Siemens/Draeger (βλέπε απόφαση Siemens/Draeger αιτιολογική σκέψη 116). Λόγω της αδυναμίας συγκέντρωσης στοιχείων από όλους τους ανταγωνιστές της αγοράς, ο υπολογισμός των μεριδίων αγοράς στην απόφαση Siemens/Draeger παρέμεινε ελλιπής (βλέπε αιτιολογική σκέψη 116 in fine της απόφασης Siemens/Draeger). Επομένως, στο πλαίσιο της παρούσας υπόθεσης έγινε εκ νέου υπολογισμός των μεριδίων αγοράς. Ωστόσο, πρέπει να σημειωθεί ότι, σύμφωνα με τα στοιχεία που περιλαμβάνονται στην απόφαση Siemens/Draeger, η Instrumentarium φέρεται ως η ηγετική εταιρεία τουλάχιστον στην Ιρλανδία, στη Σουηδία και στο Ηνωμένο Βασίλειο. Η Draeger διαπιστώθηκε κατά τεκμήριο ότι κατέχει δεσπόζουσα θέση στις ακόλουθες χώρες του ΕΟΧ (βλέπε αιτιολογική σκέψη 153): Δανία, Γερμανία, Φινλανδία, Γαλλία, Κάτω Χώρες και Νορβηγία.(174) Πολλοί μικρότεροι ανταγωνιστές δεν ήταν σε θέση να υποβάλουν ακριβή στοιχεία για τον κύκλο εργασιών τους ανά χώρα.(175) Για παράδειγμα, η Instrumentarium διέθεσε 66,6 εκατ. ευρώ στην έρευνα και ανάπτυξη το 2001, ποσό που αντιστοιχεί στο 7 % των καθαρών πωλήσεων μηχανημάτων στους τομείς της αναισθησίας και της εντατικής θεραπείας. (Βλέπε ετήσια έκθεση της Instrumentarium 2001, σ. 19). Η έκθεση της F& S στον τομέα της αναισθησίας (2001) αναφέρει ότι "η αγορά χαρακτηρίζεται από αρκετά υψηλή συγκέντρωση" και ότι είναι "δύσκολο για τις νέες επιχειρήσεις να εισέλθουν στην αγορά", σ. 4-13.(176) Οι ερωτηθέντες στο πλαίσιο της έρευνας της Επιτροπής (ερωτηματολόγιο σχετικά με την αναισθησία) στη συντριπτική τους πλειονότητα δήλωσαν ότι η Datex-Ohmeda έχει "υψηλές" προδιαγραφές και "υψηλή" ποιότητα αντίστοιχα. Η ηγετική θέση της Instrumentarium στα αναισθησιολογικά μηχανήματα έναντι των μικρότερων ανταγωνιστών προκύπτει επίσης από έγγραφα της ίδιας της Instrumentarium. Στην ετήσια έκθεση της Instrumentarium για το 2001 αναφέρονται τα εξής: "με πωλήσεις ύψους 714 εκατ. ευρώ, κατέστη φανερό κατά τη διάρκεια του έτους ότι είμαστε πλέον ο μεγαλύτερος προμηθευτής του κόσμου στα συστήματα αναισθησίας και εντατικής θεραπείας. Η θέση αυτή είναι ιδιαίτερα πλεονεκτική για εμάς, διότι μας επιτρέπει να επωφεληθούμε από οικονομίες κλίμακας σε πολλούς τομείς και έτσι μας επιτρέπει να αναλάβουμε προσεκτικά υπολογισμένους κινδύνους για την ανάπτυξη νέων δραστηριοτήτων." Η ηγετική θέση της Instrumentarium είναι τέτοια ώστε η ίδια είναι "η μοναδική εταιρεία στονκόσμοπου είναισε θέση να διαθέτει ευρύ φάσμα αναισθησιολογικών μηχανημάτων για διάφορες εφαρμογές". Βλέπε Ετήσια έκθεση Instrumentarium (2001), σ. 4 και 8.(177) Έντυπο CO, σ. 121.(178) Απάντηση της Instrumentarium στο αίτημα βάσει του άρθρου 11 με ημερομηνία 9 Απριλίου 2003, ερώτηση 14: "τα καινούρια μόνιτορ έχουν ενσωματωμένη επίπεδη οθόνη ή οθόνη υγρών κρυστάλλων, γεγονός που καθιστά δυνατή τη συναρμολόγηση στοιχείων παρακολούθησης σε πλευρικό βραχίονα".(179) Έγγραφο που υποβλήθηκε από τρίτον με ημερομηνία 24 Μαρτίου 2003, σ. 2.(180) Έκθεση της F& S στον τομέα της αναισθησίας (2001), σ. 4-31.(181) Ορισμένοι ανταγωνιστές δήλωσαν ότι για την ολοκλήρωση μιας καταλλήλως ελεγμένης διάρθρωσης απαιτείται σημαντικός χρόνος που φθάνει και μερικές φορές υπερβαίνει τους 6 μήνες (απαντήσεις τρίτων με ημερομηνία 24.4.2003, 14.5.2003, 30.4.2003 και ιδίως απάντηση τρίτου σε επιστολή βάσει του άρθρου 11 με ημερομηνία 11 Απριλίου 2003, Ερώτηση 4.) Ένας τρίτος δήλωσε ότι οι ελάχιστες πληροφορίες και η ελάχιστη στήριξη που απαιτούνται για να επιτευχθεί η μηχανική ολοκλήρωση είναι "ο καθορισμός του μέγιστου βάρους που μπορούν να φέρουν οι τροχοί, ο καθορισμός των καναλιών και του βάρους που στηρίζουν, εφόσον υπάρχουν κανάλια, η θέση των σημείων σύνδεσης του υλικού εξοπλισμού και η χρήση για την οποία προορίζονται, πληροφορίες σχετικά με τα πιθανά σημεία εφαρμογής των διατάξεων στήριξης των μόνιτορ, πληροφορίες σχετικά με όλες τις πιθανές αποκαταστάσεις, συμπεριλαμβανομένων όλων των εξαρτημάτων που απαιτούνται για τη διενέργεια δοκιμών με σκοπό τη χορήγηση IEC και UL, και ο υπεύθυνος επικοινωνίας για τεχνικές ερωτήσεις".(182) Συμπεριλαμβανομένων, για παράδειγμα, των ακόλουθων προτύπων: EN 740: 1998 και EN 12218: 1998 + A1: 2002 (εναρμονισμένα πρότυπα για τα ιατροτεχνολογικά προϊόντα βάσει της οδηγίας 93/42/ΕΟΚ του Συμβουλίου), EN 740: 1998 (ευρωπαϊκό πρότυπο σχετικά με τους σταθμούς εργασίας αναισθησιολόγων).(183) Απάντηση της GE στο αίτημα παροχής πληροφοριών της Επιτροπής βάσει του άρθρου 11 με ημερομηνία 9 Απριλίου 2003, σ. 4.(184) Βλέπε έγγραφο που υποβλήθηκε από τρίτο με ημερομηνία 24 Μαρτίου 2003, σ. 2.(185) Στην απάντησή της με ημερομηνία 18 Ιουνίου 2003, η Instrumentarium αναφέρθηκε στη συνεργασία της με προμηθευτές μόνιτορ και κατασκευαστές διατάξεων στήριξης: "είναι σημαντικό να σημειωθεί ότι το τελευταίο μηχάνημα της Datex-Ohmeda, το S/5 Avance, που αναμένεται να διατεθεί στην αγορά στο τέλος Ιουνίου 2003, ήδη έχει διατάξεις στήριξης για τα μόνιτορ της Philips, της Siemens, της GE, της Spacelabs και της Datex-Ohmeda που έχουν αναπτυχθεί και υποβληθεί σε δοκιμασία από την GCX. Τούτο οφείλεται στην προβλεπτική συνεργασία της Instrumentarium με την GCX για την ανάπτυξη των στηρίξεων.[...]*. Η Instrumentarium συνεργάστηκε με τον τρίτο κατασκευαστή διατάξεων στήριξης πριν από τη διάθεση του προϊόντος στην αγορά."(186) Η ηλεκτρονική σύνδεση μεταξύ των αναισθησιολογικών μηχανημάτων και των μόνιτορ μπορεί να επιτευχθεί μέσω μικρών διατάξεων διεπαφής στα οποία βυσματώνονται τα μηχανήματα. Κάθε κατασκευαστής έχει αναπτύξει τη δική του λύση (π.χ. "Octicomm" της GE ή "VueLink" της Philips). Τα εν λόγω εξαρτήματα μπορεί να είναι απαραίτητα για να επιτευχθεί η διασύνδεση με διεπαφή μεταξύ ενός αναισθησιολογικού μηχανήματος και ενός μόνιτορ.(187) Η μετάδοση δεδομένων σε "πραγματικό χρόνο" σημαίνει ότι τα δεδομένα που παρέχει το αναισθησιολογικό μηχάνημα εμφανίζονται στην οθόνη του μόνιτορ μαζί με τις μετρήσεις των φυσιολογικών παραμέτρων που πραγματοποιεί το μόνιτορ. Κατ' αυτόν τον τρόπο διευκολύνεται η παρακολούθηση των δεδομένων από τον ιατρό σχετικά με την πραγματική κατάσταση του ασθενούς ανά πάσα στιγμή και η ανάλογη προσαρμογή της θεραπείας.(188) Σημαντικός αριθμός ερωτηθέντων ανέφερε συγκεκριμένα πλεονεκτήματα της ηλεκτρονικής ολοκλήρωσης. Η επεξεργασία των απαντήσεων στο ερωτηματολόγιο που απηύθυνε η Επιτροπή σε πελάτες δείχνει ότι πολύ μεγάλος αριθμός ερωτηθέντων ανέφερε ως βασικό πλεονέκτημα της ηλεκτρονικής ολοκλήρωσης την ευκολία που προκύπτει από το γεγονός ότι τα δεδομένα εμφανίζονται σε μία μόνο οθόνη και από την αυτόματη δημιουργία αναφορών για την κατάσταση του ασθενούς.(189) [25-30]* % των πωλήσεων το 2000 και [20-25]* % των πωλήσεων το 2002.(190) Βλέπε απάντηση της Instrumentarium στην ερώτηση 28 του αιτήματος παροχής πληροφοριών της Επιτροπής βάσει του άρθρου 11 με ημερομηνία 9 Απριλίου 2003.(191) Απάντηση τρίτων στην ερώτηση 15 του αιτήματος παροχής πληροφοριών βάσει του άρθρου 11 με ημερομηνία 11.4.2003 σχετικά με πληροφορίες για τα προβλήματα ηλεκτρονικής διαλειτουργικότητας.(192) Οι πελάτες κλήθηκαν να δηλώσουν αν είχαν αντιμετωπίσει προβλήματα ηλεκτρονικής συνδετικότητας και αν ήταν εύκολο να συνδεθεί ηλεκτρονικά ένα μόνιτορ με ένα αναισθησιολογικό μηχάνημα χωρίς τη βοήθεια του προμηθευτή. Πολλοί από τους πελάτες που απάντησαν στην εν λόγω ερώτηση δήλωσαν ότι είχαν αντιμετωπίσει προβλήματα και ότι η σύνδεση δεν ήταν εύκολη χωρίς τη βοήθεια του προμηθευτή.(193) Απάντηση της GE στο αίτημα παροχής πληροφοριών της Επιτροπής βάσει του άρθρου 11 με ημερομηνία 9 Απριλίου 2003, σ. 6.(194) Βλέπε απάντηση της Instrumentarium στην ερώτηση 29 του αιτήματος παροχής πληροφοριών της Επιτροπής βάσει του άρθρου 11 με ημερομηνία 9 Απριλίου 2003, όπου αναφέρει ότι [...]*. [...]*.(195) Καθηγητής [...]*, υπεύθυνος επαφών με τη βιομηχανία, Ευρωπαϊκή Εταιρεία Αναισθησιολογίας. Παρατίθεται σε απάντηση τρίτου προς την ερώτηση 17 του αιτήματος παροχής πληροφοριών βάσει του άρθρου 11 με ημερομηνία 11 Απριλίου 2003.(196) Η έρευνα αγοράς έδειξε επίσης ότι σημαντικός αριθμός πελατών εκτιμά τη δυνατότητα συνδυασμού προϊόντων διαφορετικών κατασκευαστών.(197) Βλέπε παράρτημα 17 της απάντησης της GE στο αίτημα παροχής πληροφοριών βάσει του άρθρου 11 με ημερομηνία 9 Απριλίου 2003, παρουσίαση "System Selling Go".(198) Βλέπε παράρτημα 5.4 της κοινοποίησης, παρουσίαση της GEMS στο σκεπτικό της προσφοράς εξαγοράς της Instrumentarium.(199) Σημαντικός αριθμός ερωτηθέντων στο πλαίσιο της έρευνας αγοράς της Επιτροπής δήλωσε ότι σχεδίαζαν να συνδέσουν τα αναισθησιολογικά τους μηχανήματα και τα μόνιτορ με συστήματα ΚΠΣ.(200) Όπως προαναφέρεται, τα μέρη δεν αρνούνται ότι η συνεργασία είναι απαραίτητη για την αποτελεσματική και συνεχή και αδιάκοπη μηχανική και ηλεκτρονική ολοκλήρωση ούτε ότι ένας προμηθευτής αναισθησιολογικών μηχανημάτων θα είχε τη δυνατότητα να μην παράσχει την αναγκαία συνεργασία ή να την υπονομεύσει.(201) Υπάρχουν πολλοί τρόποι με τους οποίους η GE/Instrumentarium θα μπορούσε να επιχειρήσει τον αποκλεισμό των αντιπάλων της. Η άρνηση συνεργασίας ή η χρησιμοποίηση κλειστής αρχιτεκτονικής θα αποτελούσε ένα ακραίο μέτρο που θα στερούσε άμεσα τους ανεξάρτητους κατασκευαστές μόνιτορ από τη δυνατότητα πώλησης μόνιτορ σε πελάτες που χρησιμοποιούν αναισθησιολογικά μηχανήματα της Instrumentarium. Σύμφωνα με πληροφοριακά στοιχεία που υπέβαλαν τρίτοι, θα μπορούσαν να χρησιμοποιηθούν διάφορα άλλοι πιο εύσχημοι και δυσκολότερα ανιχνεύσιμοι τρόποι, όπως οι συχνές τροποποιήσεις και αναβαθμίσεις που θα καθιστούσαν απαραίτητη τη διαρκή συνεργασία με την επιχείρηση που προκύπτει από τη συγκέντρωση, η οποία θα μπορούσε να αρνηθεί ή να καθυστερήσει αυτή τη συνεργασία, ο κατάλληλος χειρισμός της εξόδου ώστε να υπάρχουν βέλτιστες επιδόσεις με τα μόνιτορ της GE/Instrumentarium και όχι με τα μόνιτορ άλλων κατασκευαστών, η χρησιμοποίηση περισσότερων ιδιόκτητων πρωτοκόλλων, η παροχή κατώτερης συνδετικότητας στα συστήματα ΚΠΣ, οι συχνές αλλαγές κωδικών λογισμικού ώστε να προκαλούνται προβλήματα διαλειτουργικότητας με τα μόνιτορ των αντιπάλων, ο χειρισμός των διατάξεων στήριξης για να μειωθεί η μηχανική ολοκλήρωση των αντιπάλων, η άρνηση δανεισμού εξοπλισμού ή συνεργασίας κατά το δοκιμαστικό έλεγχο του εξοπλισμού για επικύρωση σύμφωνα με τα διεθνή πρότυπα, η καθυστέρηση της συνεργασίας με σκοπό να εμποδιστούν οι ανταγωνιστές κατασκευαστές να παρουσιάσουν έγκαιρα τα προϊόντα τους σε σημαντικές διεθνείς εμπορικές εκθέσεις κ.λπ. Έγγραφα που προέρχονται από τρίτους καθώς και εσωτερικά έγγραφα των μερών δείχνουν ότι στο παρελθόν έχουν σημειωθεί ορισμένα προβλήματα συνεργασίας όσον αφορά τη διαλειτουργικότητα.(202) Στα έγγραφα του παραρτήματος 5.4 (παράρτημα της κοινοποίησης), η GE διευκρινίζει ότι ένας από τους βασικούς λόγους που υπαγόρευσαν την πρόταση εξαγοράς της Instrumentarium ήταν ο συνδυασμός των αντίστοιχων πλεονεκτημάτων της Instrumentarium και της GE στον περιεγχειρητικό τομέα και στον τομέα εντατικής θεραπείας: "Συνεχίζοντας την προσήλωση της GEMS IT στην κλινική υπεροχή στο χώρο θεραπείας με αντίστοιχη επέκταση των παραμέτρων και βασικών ικανοτήτων:" "επέκταση της παρουσίας στον περιεγχειρητικό χώρο (Datex-Ohmeda: Global Leader)", "σημαντική ενίσχυση των προσφερόμενων προϊόντων περινεογνικής φροντίδας", "παροχή σημαντικά ενισχυμένης θέσης και πλατφόρμας ανάπτυξης στην Ευρώπη", "επέκταση της μη επεμβατικής καρδιολογικής ρύθμισης", "παροχή πρόσθετων δομικών στοιχείων για τη σύγκλιση συσκευών και συστημάτων πληροφορικής".(203) [20-25]* % λαμβάνοντας υπόψη την οριζόντια εκποίηση που πρότεινε το κοινοποιούν μέρος.(204) Η GE δραστηριοποιείται στο χώρο εντατικής θεραπείας και στον περιεγχειρητικό χώρο με τα προϊόντα της "Centricity Critical Care" και "Centricity Perioperative". Εκτός από τα μέρη, οι υπόλοιποι κυριότεροι προμηθευτές ΚΠΣ στον ιατρικό τομέα είναι η Siemens και η Philips. Στον εν λόγω τομέα, η Instrumentarium διαθέτει τα προϊόντα της "Deio" και "Clinisoft". Το κοινοποιούν μέρος δεν υπέβαλε στοιχεία για τα μερίδια αγοράς στον τομέα των ΚΠΣ ισχυριζόμενο ότι πρόκειται για μια κατακερματισμένη, εν τη γενέσει της και αναπτυσσόμενη αγορά. Το κοινοποιούν μέρος ισχυρίζεται επίσης στην κοινοποίηση ότι το μερίδιο αγοράς τους θα παρέμενε σε επίπεδο χαμηλότερο του [25-30]* %. Σε μεταγενέστερες απαντήσεις αμφότερα τα μέρη δήλωσαν ότι το μερίδιο αγοράς τους θα ήταν ελάχιστο και, λόγω του ότι η αγορά μόλις αναφαίνεται, ο υπολογισμός μεριδίων αγοράς στερείται σημασίας. Οι πληροφορίες που συγκέντρωσε η Επιτροπή κατά την έρευνα αγοράς της από τους κυριότερους ανταγωνιστές της αγοράς δείχνουν ότι με βάση τις πωλήσεις των ετών 2001 και 2002 η GE/Instrumentarium θα ήταν μεγαλύτερη από τη Philips και τη Siemens και λίγο μικρότερη από τη Philips, αλλά πολύ μεγαλύτερη από τη Siemens όσον αφορά το σύνολο των συστημάτων που έχει εγκαταστήσει. Επιπλέον, στο δικτυακό της τόπο η GE αναφέρεται στην "ηγετική θέση" της στα ΚΠΣ: "Με περισσότερα από 700 κλινικά πληροφοριακά συστήματα σε όλο τον κόσμο, η αποδεδειγμένη ηγετική θέση των τεχνολογιών πληροφορικής για ιατρικά συστήματα της GE σημαίνει ότι μπορούμε να παραδώσουμε ιδιαίτερα εξελιγμένα συστήματα για όλες τις εφαρμογές σας στους τομείς της περινεογνικής και εντατικής θεραπείας." Η Instrumentarium ισχυρίζεται επίσης ότι το προϊόν της ΚΠΣ "Deio κατέχει ηγετική θέση σε παγκόσμιο επίπεδο όσον αφορά τη διαχείριση πληροφοριών στους τομείς της περιεγχειρητικής και εντατικής θεραπείας μέσω λύσεων που επιτρέπουν στους επαγγελματίες του τομέα της υγείας να παρέχουν φροντίδα καλύτερης ποιότητας κάνοντας παράλληλα εξοικονόμηση πόρων" (Βλέπε www.deio.com).(205) Ο ισχυρισμός αυτός δεν περιλαμβάνεται μόνο στο δικτυακό τόπο της Instrumentarium και σε έγγραφα στρατηγικής συμβούλων μάρκετινγκ, αλλά και στην ετήσια έκθεση της Instrumentarium για το 2001.(206) Στην απάντησή της με ημερομηνία 18 Ιουνίου 2003, η Instrumentarium αναφέρει ότι "στηρίζει σταθερά την ανοιχτή διεπαφή μεταξύ αναισθησιολογικών μηχανημάτων και μόνιτορ. Εις επίρρωση αυτής της προσπάθειας, η εταιρεία εφαρμόζει επί μακρόν την πολιτική δημοσίευσης και υποστήριξης των διεπαφών στα μηχανήματα και τα μόνιτορ που διαθέτει".(207) Στην απάντησή της με ημερομηνία 18 Ιουνίου 2003, η Instrumentarium διευκρινίζει ότι είχε ορισμένους περιορισμούς στο φάσμα προϊόντων της, τις δυνατότητες παραμέτρων και δικτύωσης που δεν της επέτρεπαν να εφαρμόσει στρατηγική τυποποίησης, σε αντίθεση με τους μεγάλους ανταγωνιστές, όπως η GE, η Philips και η Siemens: [...]*(208) Σε εσωτερικές παρουσιάσεις που υποβλήθηκαν σε απάντηση του ερωτηματολογίου βάσει του άρθρου 11 με ημερομηνία 9 Απριλίου 2003, η Instrumentarium αναφέρει ότι [...]*. (βλέπε διαφάνεια 4 της παρουσίασης "Σχέδιο στρατηγικής για τη μονάδα εντατικής θεραπείας εκτός των ΗΠΑ" με ημερομηνία 18 Αυγούστου 1999). Στην απάντησή της με ημερομηνία 18 Ιουνίου 2003, η Instrumentarium διευκρίνισε ότι [...]*.(209) Βλέπε κοινοποίηση, σ. 122 κ.ε. και επιστολή των μερών με ημερομηνία 28 Απριλίου 2003 με παρατηρήσεις σχετικά με την απόφαση βάσει του άρθρου 6 παράγραφος 1 στοιχείο γ), στην οποία είχαν ήδη εκφράσει την προθυμία τους να αναλάβουν δέσμευση για να εξαλειφθούν οι σοβαρές αμφιβολίες ως προς το θέμα του αποκλεισμού. Βλέπε επίσης έγγραφο του οικονομικού συμβούλου των μερών RBB, με ημερομηνία 19 Ιουνίου 2003.(210) Τα μέρη αρνούνται ότι η Instrumentarium κατέχει ισχύ στην αγορά αναισθησιολογικών μηχανημάτων. Το επιχείρημα αυτό εξετάζεται ανωτέρω στο κεφάλαιο που περιγράφει την ισχύ της Instrumentarium στην αγορά μηχανημάτων χορήγησης αναισθησίας σε διάφορες χώρες, όπου το μερίδιο αγοράς της υπερβαίνει το 50 %. Τα μέρη δεν αρνούνται ότι ένας προμηθευτής αναισθησιολογικών μηχανημάτων θα μπορούσε να "κλείσει" την αρχιτεκτονική των μηχανημάτων του ή να υποβαθμίσει τη διαλειτουργικότητα και έτσι να εμποδίσει ή να βλάψει τις πωλήσεις ανταγωνιστικών μόνιτορ ή προϊόντων ΚΠΣ που χρειάζονται μηχανική ή ηλεκτρονική διεπαφή με τα αναισθησιολογικά μηχανήματα.(211) Ορισμός που περιλαμβάνεται στις δεσμεύσεις: "Ημερομηνία θέσης σε Ισχύ: η καταληκτική ημερομηνία όπως ορίζεται στη συμφωνία συνδυασμού της 18ης Δεκεμβρίου 2002 μεταξύ της GE και της Instrumentarium, βάσει της οποίας η GE θα αποκτήσει τον αποκλειστικό έλεγχο της Instrumentarium."(212) Μοντέλα Ultraview 1030, 1050, 1500, 1600 και 1700.(213) Βλέπε T for G, ενότητα 3.1 "Products and Markets", σελίδα 6.(214) T for G, Section 3.3.1, "Market Shares Monitors Europe" σελίδα 6.(215) Εστάλησαν ερωτηματολόγια σε 200 περίπου νοσοκομεία που είχαν συμμετάσχει στην εμπεριστατωμένη έρευνα της Επιτροπής, καθώς και σε ανταγωνιστές των μερών στους τομείς των συστημάτων παρακολούθησης ασθενών, των αναισθησιολογικών μηχανημάτων και των ΚΠΣ. Ελήφθη σημαντικός αριθμός απαντήσεων, τόσο από ανταγωνιστές όσο και από πελάτες. Συνολικά, οι ανταγωνιστές ήταν διχασμένοι σε ίσες περίπου αναλογίες ως προς την αποτελεσματικότητα της προτεινόμενης δέσμευσης. Συνολικά, οι πελάτες στην πλειονότητά τους εξέφρασαν ικανοποίηση για το γεγονός ότι η δέσμευση θα εξάλειφε τα κάθετα προβλήματα που είχε εντοπίσει η Επιτροπή. Μια μειονότητα πελατών εξέφρασε ορισμένες ανησυχίες, ενώ άλλοι δεν απάντησαν ή έδωσαν ασαφείς απαντήσεις.ΠΑΡΑΡΤΗΜΑ IΤο πλήρες πρωτότυπο κείμενο των όρων και υποχρεώσεων που αναφέρονται στα άρθρα 1, 2 και 3 έχει δημοσιευθεί στον ακόλουθο δικτυακό τόπο της Επιτροπής: http://europa.eu.int/comm/ competition/index_en.htmlΠΑΡΑΡΤΗΜΑ IIΤο πλήρες πρωτότυπο κείμενο των όρων και υποχρεώσεων που αναφέρονται στα άρθρα 1, 2 και 3 έχει δημοσιευθεί στον ακόλουθο δικτυακό τόπο της Επιτροπής: http://europa.eu.int/comm/ competition/index_en.html